
OKRUGLA KULA U CLONMACNOISE 
Clonmacnoisfc je bilo mjesto, osnovano g. 548. od sv. Kierana, te je 
tu tisuću godina bilo katoličko središte, odakle su odlazili misionari 
po cijeloj Evropi. Razorili su ga g. 1552. Englezi nastojeći zatrti 
katoličanstvo u Irskoj. Ostala je samo ova kula, jedna od najču- 
venijih, što su se u Irskoj sačuvale. 


DR JOSIP ANDRIĆ 


IRSKA 

PUTOPISNE USPOMENE 
SA ZELENOG OTOKA 


SA SLIKAMA 


ZAGREB 


19 4 2 


JERONIMSKA KNJIGA 63 0 . 


Novo , prošireno izdanje. 


TISAK NARODNE TISKARE U ZAGREBU 


Tri su naroda u Evropi po svojoj mukotrpnoj pro- 
šlosti, po svojim idealima i po svojoj današnjoj državnoj 
samostalnosti, stečenoj nakon stoljetnih teških borba i 
mučeničkih patnja , jedan drugom neobično slični: hrvat- 
ski, slovački i irski narod . Sva tri su tamo prije tisuću 
godina imali svoje vlastite slobodne države i izrazitu 
katoličku kulturu. Sva tri su tada podpala pod tuđinsko 
gospodstvo, koje im je uništilo njihovu državnost i na- 
stojalo zatrti narodnu samobitnost i opstanak . Sva tri 
su pretrpjela velike patnje i radi svoje vjernosti djedov- 
skoj katoličko j ] vjeri, ali im je baš katoličanstvo sačuvalo 
osnove njihove narodne samosvojnosti i njihovih težnja 
za vlastitom državnošču. Sva tri su napokon u istom 
razdoblju od posljednjih dvadesetak godina između 
prošlog i sadašnjeg svjetskog rata došla do obnove vla- 
stite države, koje u kolu današnjih evropskih samostalnih 
država služe kao povijesni dokaz, kako ni najjača sila 
ne može ni malim narodima iščupati iz duše težnju za 
slobodom i vlastitom državom te kako i nad malim na- 
rodima jedamput sine sunce pravde i slobode. 

O sličnosti y srodnosti i bliskosti sudbine hrvatskog i 
slovačkog naroda mnogo se govori i piše, pa je ta spo- 
znaja došla do izražaja nesamo u inteligentnijim krugo- 
vima ) nego je popularizirana i u širokim slojevima jednog 
i drugog naroda, a odkad postoje slobodne države Slo- 
vačka i Hrvatska 3 sličnost je i bliskost njihove sudbine 
svečano isticana i izjavama i činima predstavnika jedne i 
druge države. 

O sličnosti sudbine hrvatskog i irskog naroda također 
se u prošlosti često i mnogo govorilo, pa i pisalo, ali je 
aktuelnost i blizina hrvatske i slovačke narodne borbe 
ipak kud i kamo više spominjana i postala poznatija, 
popularnija, nego sličnost irskog i hrvatskog naroda. 
T omu, što se poređivanje s Irskom kod nas Hrvata u 


posljednje doba manje spominjalo , razlog je s jedne strane 
velika udaljenost Irske od Hrvatske, a s druge strane to, 
sto je Irska dzradesettak godina prije Hrvatske došla do 
svoje slobodne države , dok je Hrvatska, baš kao i Slo- 
vačka, morala izdržati za taj svoj cilj još i te kako teške 
borbe i žrtve. U samoj Irskoj se Hrvatska prije nekoliko 
desetljeća spominjala kao državopravni primjer, dok se 
Irska borila za Home rule, t. j. za autonomiju. Odkad 
je naprotiv Irska nakon jalovih težnja za autonomijom 
udarila najradikalnijim političkim smjerom tražeći pot- 
punu državnu slobodu, Hrvatska s e u Irskoj jedva još 
kada spominjala, pa će tek veze između slobodnih dr- 
z va Irske i Hrvatske u budućnosti imati zadaću provesti 
1 ace uzajamno upoznanje i zbliženje. 

Upoznao sa m se s Hlinkinom Slovačkom još u dane 
ka <f sam tog velikog slovačkog vođu kao prvi Hrvat 
pohodio u njegovoj češkoj internaciji godine 1920. I pri- 
ljubio sam se k njoj, k njenoj borbi i slobodi. 

Isto tako sa m upoznao i De Valerinu Irsku: bio sam 
u njoj, vidio sam je i na licima njenih sinova potražio 
tragove njenih patnja, borba i pobjede. 

I kao što sam za Slovačku bezbroj puta umočio pero 
tako sam to cimo 1 za Irsku, a iza svakog takvog poteza 
pera bila je skrivena misao na Hrvatsku. Ta misao nije 
ostala neodknvena. Nalazili su je i oni, koji su joj otva- 

Srr SV y-^- S [ Ce ’ a 1 J a ^ asa ^ 1 511 na n J u i oni, kojima je opako 
srce kipjelo mržnjom na sve, što je hrvatsko Kad se 
dakle ispod mog pera rodila i cijela knjiga o Irskoj, prva 
ToJd °- t0 l,. Zeml}l na hrvatskom jeziku izašla tiskom ’ 
t°j a ]e ?, llje v ? 0n } za Phene. Bilo je to u proljeće 1934 
kad je nasilnička beogradska diktatura bila na vrhuncu 
Evo te knjige iznova u hrvatskoj slobodi. Nadopu- 
njena je onim, sto je nakon osam godina trebalo još reći 
da Irska dođe pred oči današnjeg čitaoca onakva, kakva 
je ona danas , kad se njenoj državnoj slobodi još više ra- 
ujemo iz svoje vlastite drage hrvatske slobode. 


ZELENI 


OTOK 


»Spremam se na put u Irsku!« rekao sam jednoga dana 
svom prijatelju zemljopiscu, kad smo se — kao što sam 
to pređašnjih godina češće činio — uputili zajedno na 
izlet u Zagrebačku goru. 

»Na Zeleni Otok? Baš ti zavidim!« odgovori mi on 
gledajući u me radoznalo. 

»Zašto veliš , Zeleni Otok?« upitam ga. 

»Zar ti ne znaš, da se Irska zove Zeleni Otok?« čudio 
se on. 

»Ne znam. A zašto se tako zove?« 

»E, onda ćeš sad čuti od mene malo zemljopisno pre- 
davanje, pa da znaš, kuda ideš, kad si već naumio poho- 
diti i Irsku,« on će i stade m; govoriti, dok smo polako 
išli kroz šumu od Šestina prema Kraljičinu Zdencu . . . 

* 

Irska je ostatak neke davne Atlantide, kopna, koje je 
obuhvatalo i vezalo današnju Irsku s Islandijom, Gron- 
landijom i prema tome i s američkim kopnom. To doka- 
zuju razne biljke, koje u Irskoj rastu kao i u Americi, 
a u Evropi ih nema. Isto tako ima u irskim slatkovodnim 
jezerima neka spužva, kakvih ima i u vodama sjeverne 
Amerike. Vrijeme je tu Atlantidu razbilo, a Irska i 
Islandija su preostale kao najzanimljiviji ostaci njenih 
krhotina. Mjesto davnoga kopnenog spoja s Amerikom 
ostao je Atlantski ocean kao jedini most, koji ih spaja. 
Tako se tumači postanak irskog otoka, za koji učenjaci 
tvrde, da je bio otok već onda, dok je Velika Britanija 
još bila vezana s evropskim kopnom. 

Irski otok ima zanimljivo zemljopisno lice: okolo una- 
kolo se poredao vijenac bregova, koji je samo na istočnoj 
strani jače prekinut u duljini od 75 km, a prema nutrini 
otoka prevladava ravnica. Dakle Irska izgleda kao ka- 
kva zdjela. Tu se naizmjence redaju mnogobrojna je- 
zera, močvare, rijeke, tu i tamo brežuljci, nepregledni 
pašnjaci i rijetke šume. Glavno obilježje toj središnjoj 


7 


ravnici Irske daj« bujno, sočno zelenilo, koje svuda pre- 
vladava, pogotovu jer većinu plodne zemlje čine nepre- 
gledni pašnjaci. Odatle Irskoj naziv »Zeleni Otok«. A 
odatle je zelena boja i uopće postala irska naroda boja: 
zelena je bila boja zastave i odjeće irskih oslobodilačkih 
revolucionaraca, zelena je boja prva i u irskoj državnoj 
zastavi. ’ 

Najviše brdo u Irskoj je Carrantuo hill na jugozapadu, 
visoko 1041 m, dakle po prilici kao Zagrebačka gora 
sa svojim Sljemenom. Inače irska brda dosežu 700 do 
900 metara u visinu, a središnja ravan 50 do 100 metara 
iznad morske površine. Irska su brda bogata rudačama, 
pa se tu kopa osobito ugljen, željezo, bakar, bauksit, 
sol, crni mramor te po svem svijetu čuveni zeleni 
mramor. 

Najveća rijeka Irske je Shannon, koja teče od sjevera 
kroz sredinu otoka te utječe na zapadnoj obali u Atlant- 
s 1 ocean. Vezana je kanalima s Dublinom na istočnoj 
obali, a isto tako i s jugom otoka. Plovna je punih 350 
km, pa joj to daje veliko značenje. 

Irska su jezera krasna, a ima ih i mnogo na broju. 
Najveće je jezero Lough Neagh u sjevernom dijelu Irske 
(u Ulsteru), te ga po veličini i ljepoti ispoređuju s Gard- 
skim jezerom (Lago di Garda) u sjevernoj Italiji. 

Obala je Irske bujno raščlanjena nebrojenim zalje- 
vima, pa zato ona ima mnogo dobrih luka, koje ju čine 
pristupačnom sa sviju strana. Neke od tih luka držali su 
Englezi do krajnje mogućnosti u svojoj vlasti, jer je u 
engleska mornarica imala neobično zgodna upo- 
rišta. Kad su 31. prosinca 1938- Englezi i te luke mo- 
rali napustiti, konačno je bio likvidiran i posljednji 
ostatak engleske vlasti na tlu sadašnje Slobodne Države 
Irske (Irske Republike). 

je Irske posve oceanska, to jest niti je ljeti pre- 
velika vrućina, niti zimi previše studeno. U mjesecu 
srpnju je u Irskoj poprečna toplina oko 15 0 do i6°C 
ka° , u v sjevernoj Finskoj, a u mjesecu se prosincu kreće 
prosječna toplina oko 7 0 C kao u južnoj Italiji. Snijeg 
rijetko pada, a isto tako se irske vode rijetko smrzavaju. 
No zato su kiše u Irskoj vrlo česte i obilne, i to manje 

u nizini i na istoku, a sve više u brdima i prema zapadnoj 

tr Radi takve svoje povoljne klime Irska je dosta plodna 
zemlja. Nekada je bila veoma žitorodna, te se u njoj, 
premda je za petinu manja od cjelokupne Hrvatske, pre- 
hranjivalo oko 9 milijuna stanovnika. No Englezima 
je smetalo, što je Irska, koja je početkom 19- stoljeća 
imala samo za polovicu manje stanovnika nego Engle- 
ska porastom pučanstva držala korak s njima. To je 
Engleska zaustavila pretvarajući oranice u pašnjake, te 
je stoka pomalo stala istiskivati Irca iz Irske tako, da 
je pučanstvo u njoj palo u sto godina na polovicu, a 
pučanstvo Engleske se podvostručilo. Oko godine 1800. 
imala je Irska preko 5 milijuna, a Engleska preko xo 
milijuna stanovnika; oko godine 1840. imala je Irska 
oko 9 milijuna, a Engleska skoro 20 milijuna stanov- 
nika; danas naprotiv Irska ima 4 i po milijuna, a En- 
gleska preko 45 milijuna stanovnika. Taj je užasni na- 
zadak irskog pučanstva došao odatle, što su engleski ve- 
leposjednici, koji su do 20. stoljeća golemu većinu zem- 
lje u Irskoj držali u svome vlasništvu, na 87 posto obra- 
dive irske zemlje imali pašnjake za stoku, koja se tu 
uzgajala i onda izvozila u Englesku, da Englez ima dosta 
mesa, a samo 13 posto obradive irske zemlje zasijavaio 
se žitaricama i drugim poljodjelskim proizvodima. 

Površina cijele Irske zaprema 82.459 km“. U staro 
se doba dijelila na pet pokrajina (Cuig gCuigi, t. j. pet 
petina): Ulster, Leinster, Meath, Munster i Connacht. 
Kasnije se pokrajina Meath spojila s Leinsterom u jednu 
pokrajinu. Danas se od g. 1920. Irska dijeli na Ulster, 
sjeverozapadni dio Irske, koji ima autonomni položaj u 
sklopu Velike Britanije, i na Irsku Republiku, koja je 
posve samostalna država, samo je član saveza onih na- 
roda, koji čine međunarodun britansku zajednicu. 

Irska Republika (Eire) obuhvaća 68.895 km, ima . 3 
milijuna stanovnika te se upravno dijeli na 26 grofovija. 
Ulster (sjeverna Irska) obuhvaća U-5 6 4 km-, ima 
1,300.000 stanovnika te se upravno dijeli na 6 grofovija. 

Irci su keltski narod, dakle ne pripadaju m german- 
skoj ni romanskoj ni slavenskoj grani evropskih naroda. 

Tamo prije dvije tisuće godina Kelti su nastavali preko 
polovicu Evrope, a danas e irski m^A • j- • P. . 

narod keltskog roda. Keltima pripadaju los 
u Francuskoj te Walešani i Škoti u Engležkoi J 

sr .VoTo?'^ ” rodnosti ^ - 3 s”“ 

razgovorljiv, »jer- 

mu prigovaraju, da je svadl’iiv di P)CVa 1 S ^ n,an ’ a nekl 
redu, da nije dosta praSn " e P ° dvr S ava rado 
iluzijama. No 2a 

ili ne mogu irski karakter rf, U .° d onib ’ .koji ne će 
rasudama. Irac ljubi nada w !' m,€t -’ Je / podI] ježu pred- 

^ « K n«Si^v\u„U;TorriiT ! svw 

spodtsvu. Isto tako iV Tmo i r i K P r °ti svačijem go- 
kako „ cijeloj fakofi m, „u ** 0 ° da " , STO '°< »»eri. Pa 
1 , 000.000 protestanata karnrj ’l 00 .' 000 katolika, a oko 
narodnog i dSS |vo “ «melj iretog 

J%ziiZsZ „ od ?x;r m ,r f;ir epu V ic i bavi 

i’ttrrr- a HT- 

poljodjelstvom i ribarstvom , pr ° tIV bavi sam o 2 6,y% 
i 8,2»/» trgovinom a SA 1 ? 3t ° 43 : 7% veleob rtom, 
Irska Re^ublika j’e pretSl l ^ 2 , ai ? lman i™a. Dakle 
■ežno veleobrtno. trgovačka zmjp ' - ’’ 3 U,S,er 

miIij»na m sfanovSta' dr7g““a ! °“ Win J bro ) i <*• pofc 
Londonderry 45.000 a grad Cork 8 i-ooo, 

Glavni grad Ulstera Belfast imfnk 41-000 stanovnika, 
a iza njega ,V Vw- • ™ a . oko 4Jo.ooo stanovnika 

Armagh, XftjSS£ ^bT ^ 
masa cijele Irske. ' CKo S nadbiskupa pn- 

u SadovinfkodTralif? Ze ™ b ° piscem t0 8 a dana sjedio 
neprestano* 1 vraćao^ rm^Trski ^ d p* Ca t "j raz » ovor nam se 
kasnije kretlo na onr Č * H Sa ™ dva tjedna 
dao prve glavne n^l ^ “ mu I 2ahvalan > Sto mi je 

Otoka,kam;me jeS vib ^ *' ZeIeno £ 

K LEGENDARNOJ IRSKOJ 


Kroz četiri države, kojima sam morao proći na 
putu od Hrvatske do Irske, projurio sam, a da sebi 
nikakvim doživljenim dojmom nisam dao oslabiti ono 
željno očekivanje, s kojim sam hrlio glavnom cilju 
toga puta: vidjeti, doživjeti i upoznati Irsku te zaviriti 
u dušu te zemlje, koja je mojoj Hrvatskoj tako srodna 
i blizka, makar je od nje dijeli tolika daljina. Pred tim 
ciljem gubio se sav čar i Švicarske i Francuske i Engles- 
ke, premda sam ih sada prvi put vidio. Zato sam s 
najvećom radošću u Londonu ulazio u vlak, koji me 
je u četiri i po sata vožnje imao prevesti preko 400 ki- 
lometara do Holyheada, engleske luke, koja je najbliža 
•irskom glavnom gradu Dublinu i odakle su me do obale 
Irske dijelila još 122 kilometra vožnje po Irskome 
moru. 

Bila je vedra lipanjska noć. Umoran od napora dale- 
koga puta, što sam ga već dosad prevalio, stisnuo sam 
se u kut željezničkog kupeja nasuprot dvjema mladim, 
stasitim, turistički odjevenim Engleskinjama, koje su 
vrlo živahno razgovarale ne obazirući se na nas ostale 
putnike. Njihova susjeda, koja se šćućurila u protivnom 
kutu, očajno je pogledavala čas u njih, čas u me, koji 
sam se na suprotnoj sjedalici borio s umornim trepavi- 
cama, što su se, čim sam sjeo, same sklapale. Do mene 
je sjedio neki francuski svećenik, koji je isto tako kao 
i ja putovao u Dublin. On je, čini se, bio manje umo- 
ran, te nije pokazivao, da ga čavrljanje onih mladih 
dviju engleskih turistkinja i najmanje smeta, nego je r 
sam uhvatio rado prvu zgodu, da sa mnom i s mojim 
suputnicima, s kojima je imao isti cilj putovanja, za- 
podjene razgovor, kao da nam je htio olakšati borbu 
protiv sna. A u tom razgovoru poveo nas je u najdav- 
niju prošlost zemlje, kojoj smo se približavali. 

»Ovo je moj treći put u Irsku,« govorio je kao u 
nekom zanosu. »Ni u jednu zemlju ne putujem tako 

rado kao u ovu koja svojom prošlošću od najdavniiih 
davnina pa sve do danas budi toliko simpatija u duši 

2natC * da ** -ju proti 

To m, j e bila posve neooznata stvar te sam radozna- 
lo gledao u nasmiješeno lice Francuza, koji je ^aftavio- 
• >>Je V r , sk , a Ie § e " da . veli, da je neki sci ski princ po 
vT„““a mol J Vj M °' S ‘' m0 J d< * ; ' ži ™ ”» ob,Lma ’Q- 

J , k ozdravio tt? ZS ° dom us . rizl » » i« zmiia, te 
ga je ozdravio Mojsija svojim svetim štapićem Kod te 

mu je prilike Moisi a prorekao A„ A*. • Jkoa te . 

vladati zemliom i . p r orekao ’ , da c e njegovi potomci 
vladati zemljom, u kojoj ne ce biti zmija. I zbilja se ie- 

dan od Gadelasovih potomaka uputio, da traži tu n e- 
govu rodu obećanu zemlju. Ploveći l„J • /• f n,e . 
dugo morem iskrcao se u Irskoj. Tada je uTrsko^sta' 
novao miroljubiv narod, koji se sam nazivao Firbolgi a" 

bfvlo samo §a obr S Iđ - aC1 ^ De , Danann - Taj se narod 
oavio samo obrađivanjem zemlje, te je došliacima . 

gipoS G° r i, b,l ° vrl ° “?• £ M 

u teko! ivS. f ST ■ F ' oto l? lk - ko )‘ i' ml:o zavladao 

” 2Vl!e 5° 

d “f jf d r & M ~in d „° 

m 

onamo prosinh svoju vlost. U londonskoj Westmin- 
sterskoj Opatiji na azi se u krunidbenoj LpelTci na 
grobu sv. kralja Eduarda legendarni kamen od Sone 
na kojem se krune engleski kraljevi i za koji se veli da 

on^Tel^r f. ngl “ ke turistkinje umuknuše, kao da i 
e ze ] e slijediti Francuzovo pričanje Već se n riW;?, 
vao jedanaesti sat noći, dan je "svijetlo' io! ni” bfcpT 

sve zamrlo, a vlak nas je brzinom od 90 km na sat bio* 
odnio već daleko od Londona prema zapadu. 

»Vrlo su zanimljive te i druge irske legende,« go- 
vorio je francuski svećenik dalje. »Obrađene su i u ir- 
skoj narodnoj pjesmi. I Irci imadu staru junačku epiku 
kao i vi Hrvati . . .« 

»Zar vi, prečasni, poznajete našu hrvatsku književ- 
nost?« upitam u čudu. 

»Da, dosta se bavim književnošću. Upoznao sam se 
i s jednim Hrvatom, koji mi je mnogo kazivao o hrvat- 
skom narodu, o njegovoj prošlosti, o njegovoj književ- 
nosti. Osobito su me zanimale hrvatske narodne pje- 
sme, kao što me zanimaju i narodne pjesme drugih na- 
roda. Tako i irske, koje poznam bolje od hrvatskih. 
Značajno je, da je glavni predmet, što ga stara irska 
epika obraduje, otmica jednoga bika,. pa i inače goveda 
često dolaze u tim pjesmama. To je znak, kakvu je 
važnost od najdavnijih davnina imalo stočarstvo u ži- 
votu Iraca. U proljeće se slavila posebna . svetkovina 
krava. I pjesmama, što bi ih ispjevali pjesnici, kojih je 
bilo na svim plemićkim dvorovima te su imali službu*, 
da opjevaju djela pređa svojih gospodara, mjerila se 
vrijednost pomoću krava: pjesma 6d pjesnika prvoga 
stepena vrijedila je tri krave, a pjesma od pjesnika tre- 
ćega reda samo pol krave. Ti službeni pjesnici, bardi,. 
bili su u staro irsko doba poseban stalež te su imali i 
vrlo jak utjecaj, koji je znao tako narasti, da su ih se 
i sami kraljevi bojali. Tako je u 7. stoljeću jedan kralj 
dao u svome kraljevstvu poubijati sve pjesnike, a nije 
poštedio ni njihovih žena ni djece, samo da im utamani 
rod. Nije mu ipak uspjelo posve ih iskorijeniti, ali otada 
im je moć bila veoma umanjena . . .« 

Francuz časak zašuti, a onda nastavi: 

»Osim barda bili su davnoj Irskoj vrlo važni druid i 
(irski: drui), koji su vršili ulogu svećenika, učitelja, su- 
daca i liječnika, a bili su i savjetnici, irskih kraljeva . . .« 

»Je li Irska bila od davnine kraljevina?« upitam. 

»Irci su imali državni život uređen po plemenima,« 
odvrati Francuz. »Svakom je plemenu bio na ćelu 
kralj, koji se irskim jezikom zvao r i. Vise plemena u 

jednoj pokrajini imalo je jednog zajedničkog nadkralia 

lesius i dao ime irskom narodu i jeziku, a po svome 
sinu i Irskoj. Drugi je veliki došljak bio sv. Patrik, koji 
je svojom pojavom Irskoj dao kršćansku stabilnost, taj 
najjači stup irskog opstanka i snage. Među epohalne 
irske plovce ubraja se i sv. Brendan, koji je sto godina 
iza sv. Patrika tražio obećanu zemlju ploveći sedam 
godina na zapad od Irske i kojemu Irci pripisuju, da je 
gotovo tisuću godina prije Kolumba otkrio Ameriku: u 
najteže doba prošloga stoljeća tražili su Irci, gonjeni iz 
vlastite domovine, put u bolju, obećanu zemlju tragom 
sv. Brendana. A iz te obećane zemlje iskrcao se godine 
1916' opet jedan plovac, sir Roger Casement, doplo- 
vivši na njemačkoj podmornici i otvorivši epohu naj- 
novije irske borbe za slobodu, borbe, koju je on, uhva- 
ćen od Engleza i obješen blizu Londona, prvi platio 
glavom. Pa i*De Valera, konačni osloboditelj Irske, do- 
šao je s one strane Oceana . . .« 

Ne znam, kad je glagoljivi Francuz završio svoje raz- 
laganje i kad mi je san napokon oduzeo mogućnost, da 
slijedim dalje njegova opažanja o irskoj davnini. Kad 
sam se trgnuo i protro malo oči, vlak je stajao, a na- 
šeg francuskog suputnika ni onih Engleskinja više nije 
bilo u kupeju. Bio sam posljednji, koji sam izašao iz 
vlaka u Holyheadu žureći se, da stignem svoje suputni- 
ke na putu prema parobrodu. 

Tri sata noćne vožnje preko Irskoga mora bila su 
nastavak onoga klonulog drijemeža, koji me je bio 
svladao na putu od Londona do Holyheada. U prosto- 
riji ispod palube sjedili su od nespavanja slomljeni pu- 
tnici oko dugačkoga stola, na koji su se spuštale umor- 
ne glave. U takvu položaju motali su mi se kroz san 
glavom irski plovci u liku onog francuskog svećenika, 
koji me je u vlaku bio uspavao pričom o njima: nepre- 
stano mi se činilo, da plovimo za njima u zemlju, koja 
je i nama obećana, a koja odmiče od nas sve dalje i 
dalje ... 

Jutro je otvaralo vrata krasnom ljetnom danu, kad 
smo 23. lipnja u luci Dun Laoghaire (čitaj: Dunlaeri), 
devet i po kilometara južno od Dublina, stupili na tlo 
Irske. 


lb 


NA VRATIMA IRSKE 


Tri dana prije nas plovio je za žarkog lipanjskog 
popodneva po Irskome moru istim utem, kojim dođo- 
smo mi, parobrod »Cambria« pod papinskom zastavom., 

a 1 mm , n 1.5 a l* e Iet i el ° sest irskih aeroplana poredanih 
u oblik kriza. 

I dok se »Cambria« približavala irskoj obali, luka 
Dun Laoghaire sjala se poput krasnog dragulja na gru- 
dima Irske, koja je u najsvečanijem raspoloženju očeki- 
Va . a v 1 p °™ a ^ ms koga Pape, vrhovnoga poglavara ka- 
toličke Crkve, u kojoj je irski narod nas v ao najjači 
oslon u svojim stoljetnim teškim borbama za smoodr- 
zanje. Svaki je Irac prožet uvjerenjem: da nije bilo ka- 
tolicizma, irskog naroda danas više ne bi bilo. Dvade- 
set i pet milijuna Iraca raspršeno je po svijetu, a samo 
jedna sedmrna ih je ostalo u domovini, irski jezik je 
ji? .7^° s k? ro izumro potisnut od jezika sedamstogo- 
disnjih tuđih vlastodržaca, samo vjera irskoga naroda, 
vjera, kojoj je reprezentant nasljednik sv. Petra, nije se 
dala ^istrgnuti iz irskih srdaca ni mačem ni gladom ni 
naj'uzasnijom strahovladom onih, koji su mislili, da iz 
Irske mogu načiniti, što ih je volja. Ta vjera irskoga 
naroda slavila je u ove dane, kad smo i mi Hrvati došli 
u pohode Irskoj, svoje najveće triumfalno slavlje. Deset 
godina nakon izvojevane narodne i državne slobode 
Irska je dublinskim međunarodnim euharistijskim kon- 
gresom podigla najveličanstveniji živi slavoluk Kralju 
Kraljeva, da manifestacijom, kakve svijet dotada još 
nije vidio ni doživio, dade oduška onoj tisućuljetnoj 
vjernosti, kojom je Irska od dana svoga apostola sv. Pa- 
tnka tako čvrsto i tako odano kao malo koja druga 
zemlja vezana uz Namjesnika Kristova. 

2ato je doček kardinala legata Laurija, kojega je Ir- 
s oj poslao Papa Pijo XI., da po njem bude zastupan na 
ovorp euharistijskom^ slavlju, bio više nego kraljevski. 
INa obali u Dun Laoghaireu dočekali su parobrod, kojim 

EAMON DE VALERA 
osloboditelj irskog naroda 





EAMON DE VALERA S CIJELOM SVOJOM 
VLADOM REPUBLIKE IRSKE 



PALACA IRSKE VLADE U DUBLINU 


je došao kardinal legat Lauri, predsjednik irske vlade 
De Valera i dublinski. nadbiskup dr Byrne s drugim 
irskim crkvenim ^ svjetovnim dostojanstvenicima i s 
nepreglednim mnoštvom naroda. Kad se na obzorju 
pojavila »Cambria«,^ zatutnjiše topovi, zazvoniše zvona 
i zaorise zvukovi sirena. Irska je radosno zadrhtala u 
srcima svojih sinova, kad je onaj križ, kojim su avioni 
simbolički pratili dolazak papinskog zamjenika, bivao 
sve veći, dok uz zaglušnu buku zračnih motora brod 
nije pristao uz obalu. 

Na prvom koraku, sto ga je papinski legat učinio 
na irsko tlo, pozdravljen je svećeničkim P a x od du- 
blinskog nadbiskupa, zatim je pokleknuo preda nj i 
poljubio mu prsten predsjednik irske vlade De Valera, 
a iz nebrojenih tisuća grla razlijegalo se cijelom obalom 
i gradom klicanje. 

Praćen počasnom stražom u zelenoj uniformi i dugim 
nizom automobila vozio se kardinal legat kroz špalir 
naroda devet i po kilometara dugom cestom prema Du- 
blinu. Papinske bijelo-žute i irske zeleno-bijelo-naran- 
časte zastave lepršale su sa sviju kuća, sviju stabala i 
diljem cijeloga puta, a narod je otkrivene glave, klečeći 
s jedne i druge strane ceste, mašući rukama i kličući 
pozdravljao i odavao počast poslaniku Kristova Namje- 
snika. 

Pred samim su Dublinom na dvjema kulama stajala 
dva glasnika s bijelim vlasuljama i trubljama javljajući 
dolazak povorke. Tu je na povišenu mjestu načelnik Du- 
bi 111 * okružen predstavnicima grada pozdravio papin- 
skog zastupnika, kojemu je bio postavljen stolac velikog 
Damela O Connella, da na njem sjedi za vrijeme po- 
zdrava. Duh najvećeg Irca iz doba irske borbe za slo- 
bodu lebdio je nad divnim tim prizorom, kojim je glav- 
ni grad slobodne Irske dočekao poslanika onoga Rima, 
kojemu je O Connell ostavio u baštinu svoje srce i tim 
ujedno srce cijelog irskog naroda. 

# 

Dun Laoghaire bio je još prije nekoliko decenija selo, 
koje se odlikovalo lijepim položajem, a danas je to ra- 
zvijen lučki grad, koji s pravom zaslužuje naziv »vrata 



Irske«. Već u samom pristaništu pozdravlja te zeleno 
drveće, koje se proteže duž obale, uokviruje grad, pre- 
lazi u zelenilo poljana i brežuljaka unaokolo te se siri 
na sve strane dozivajući ti u pamet, da si stupio na tlo, 
koje se diči imenom Zelenog Otoka. 

Nas tu nije nitko dočekao. Prekrcavanje sa parobro- 
da u vlak, koji je tu stajao pripravan, išlo je brzo, jer 
su . ^. as irs ki carinici propustili bez zadržavanja. Smje- 
stivši se u. vagonu nađosmo se ispremiješani s Nizozem- 
cima, koji su, zakićeni svojom crveno-bijelo-modrom 
trobojkom, istorn kao što je i naša hrvatska trobojnica, 
privukli na se nasu pažnju. A kako svi znadu njemački, 
razvio se razgovor između njih i nas brzo sam od sebe. 

Dok su moji suputnici tumačili nekim začuđenim Ni- 
zozemcima, u kojem se kraju Evrope nalazi Hrvatska, 
koja ima istu zastavu kao i Nizozemska, a po svom je 
teritoriju tri puta veća od te države, dotle sam se ja 
upustio u razgovor s jednim simpatičnim debeljkom, 
koji je sjedio meni nasuprot i zagledao se kroz prozor. 

»Gledam, kako se irska obala polako spušta u more«, 
reče, »i razmišljam, kako se južno odavle iskrcao sv. 
Patrik, kad je došao u Irsku, da u njoj provede epohal- 
no djelo svog apostolata . . . Pripravljajući se naime za 
ovaj svoj put u Irsku čitao sam i nešto više o tom veli- 
kom irskom Svecu. Rodio se negdje u Škotskoj, ali ga 
u šesnaestoj godini zarobiše Irci i odvedoše u svoju ze- 
mlju, gdje je kao pastir čuvao stada* Nakon šest godina 
samotnog pastirskog života pobježe on na jednom bro- 
du i nakon dugog lutanja dođe i u Rim. Punih 20 do 
25 godina se zatim o njem gotovo ništa ne zna, dok se 
nije. godine 5:32. vratio amo i iskrcao u Irskoj kao vje- 
rovjesnik. Najprije je stupio na irsko tlo kod Inver De, 
tridesetak km južnije od ove luke, gdje se mi sad nala- 
zimo. Nije se dugo^tu zadržao, nego je zaplovio dalje 
prema sjeveru. Prošao je ovuda, obišao poluotočić 
Howth, koji se odavle^ vidi, kako zaklanja sa sjevera 
dublinsku luku, mimoišao otočić Ireland’s Eye, kasnije 
poznat kao otok sv. Nessana (St. Nessan’s Island), i za- 
ustavio se opet kod Skerriesa kojih 25 km sjeverno od 
Dublina. To nije bilo daleko od Tare, gdje su tada sto- 

lovali irski kraljevi i gdje je bilo tadanje pogansko sre- 
dište Irske. Ni tu se nije zadržao, nego je otplovio još 
dalje prema sjeveru i pristao u kraju, koji se danas zo- 
ve Down. Tu je zapravo započeo svoje apostolsko dje- 
lovanje, a tu je godine 461* i umro, te mu je grob u 
mjestu, koje se danas po njem zove Downpatrick. U 29 
godina svog apostolskog rada obišao je skoro svu Irsku 
i obratio na kršćanstvo skoro polovicu tadašnjih njenih 
stanovnika.« 

»Je li sv. Patrik bio i u Dublinu?« upitam. 

»Jest,« potvrdi debeljko. »Tada je na tom mjestu bilo 
selo. Tu je on kod jednog vrela, koje se i danas zove 
bunar sv. Patrika (St. Patrick’s Well), pokrstio poglavi- 
cu toga kraja i mnogo naroda. Kod tog je mjesta u ka- 
snijim -stoljećima podignuta njemu u čast i katedrala sv. 
Patrika. No biskupsko sjedište sv. Patrika bilo je u 
Armaghu, gradu, koji se doduše nalazi na irskom oto- 
ku, ali je izvan današnje Slobodne Irske Države . . .« 

Uto je vlak nakon dugoga stajanja krenuo, pa je de- 
beljkasti Nizozemac zašutio, digao se i pošao na pro- 
tivnu stranu vagona k prozoru, da promatra kraj, ko- 
jim se vozimo. Pođoh i ja za njim. 

Ostavljajući za sobom Dun Laoghaire zaustavili smo 
pogled još na lijepoj gotskoj crkvi sv. Mihaela i zatim 
zaokružili okom po lijepo iskićenim ulicama i kućama, 
dok nam se ne izgubiše iz vidika. U pozadini su se u 
sjaju jutarnjeg sunca kupali brežuljci, koji se lagano 
spuštaju u nizinu, te cijeli kraj ima izgled valovite po- 
vršine, načičkane naseljima i isprekrižane putevima. 

Prođosmo u četvrt sata vožnje pored sela Blackrock 
i Merion te se kroz istočni dio Dublina nađosmo na 
kolodvoru Westland Row, koji je tako čuven postao iz 
burnog života Eamona de Valere, najvećeg Irca dvade- 
setog stoljeća, jer je taj kolodvor bio njegovo životno 
raskršće, kad je od profesora matematike postao borac 
za slobodu Irske i vođa irskog naroda. 

D U B L I N 


Kad sam se željeznicom u rano jutro dovezao u 
Dublin, nije mi bilo moguće jednim pogledom zahvatiti 
kakav jači dojam, što ga svaki grad čini na novoga do- 
šljaka. Nisam uopće izašao iz kolodvora Westland Row, 
kamo smo se dovezli iz Dun Laoghairea. Dogodio se 
naime nesporazumak glede našega stanovanja. Dublin 
je bio prepun stranaca, pa je za nas bilo rezervirano sta- 
novanje na prekooceanskom parobrodu »Saturniji«, ko- 
ji se bio usidrio na otvorenu moru pred lukom Dun 
Laoghaire. Morali smo se dakle istim vlakom vratiti u 
Dun Laoghaire, pa odatle motornim čamcem do »Sa- 
turnije«, s koje sam se svaki dan ujutro i iza objeda vo- 
zio u Dublin te o podne i ponoći opet natrag. 

Kad sam se tako vožnjom na manjem parobrodu po> 
moru približavao Dublinu, stajao sam na palubi obu- 
hvatajući radoznalim pogledom grad, koji nam se sve 
jasnije ukazivao i u punom sjaju sve više približavao. 
I nehotice mi kod toga pade na pamet, s kakvim sam 
se osjećajima prije godinu dana isto tako približavao 
obali Svete Zemlje kod Jaffe. Bilo je nešto sličnosti iz- 
među onoga, što sam osjećao, kad me je samo još neko- 
liko časaka dijelilo od zemlje, koja je svijetu dala krš- 
ćanstvo, i između osjećaja, što su me obuzimali, kad 
sam se sad približavao Dublinu, glavnom gradu zemlje, 
koja je svijetu dala najsvjetliji primjer vjernosti tom 
kršćanstvu. Već sam položaj Svete Žemlje i Irske na 
oprečnim stranama Evrope simbolički označuje, kako je 
tim zemljama određeno, da stražu straže na dva supro- 
tna praga evropske kulture. Obje te zemlje imale su 
strašnu sudbinu. Jednoj su radi nevjere sinovi njezini 
razjureni po svijetu, a drugoj je to bilo namijenjeno i 
dobrim dijelom i provedeno radi vjere njene. 

U tim mislima promatrao sam Dublin sad već iz ne- 
posredne blizine. Sa sjeverne se strane spušta s malih 
brežuljaka prema rijeci Liffey, da se preko nje raspro- 

stre u ravnicu prema jugu. Okružen sa tri strane ze- 
lenilom irske prirode a s jedne modrinom Irskoga mora 
djeluje na prvi pogled neobično svijetlim i vedrim doj- 
mom, kao da je to odraz onog silnog optimizma, koji 
je za borbeni irski narod tako značajan. Dublin je bio 
tisućugodišnji čvor u borbama irskog naroda, uz Du- 
blin je Irac vezao svoje srce, pa je naravno, da je taj 
grad poprimio i u izražaju svome onu osnovnu zna- 
čajku irske duše. 

Dvije kupole s desne strane rijeke Liffey pozdravlja- 
ju došljaka, kad se iskrcava u luci: jedno je kupola na 
1 15 m dugoj zgradi carinarnice (Custom House) s lije- 
pim portalom na dorskim stupovima, a drugo je kupola 
na zgradi najvišega suda (The Four Courts) s impozan- 
tnom kolonadom korintskih stupova. Obje te veličan- 
stvene građevine, udaljene podrug kilometra jedna od 
druge, potječu iz konca 18. stoljeća, obje su godine 1921. 
1 1922. u završenim irskim revolucionarnim borbama bile 
razorene i nakon toga s velikim pijetetom obnovljene. 
Na prvi mah ti se pričinjaju kao dva međaša, između 
kojih se smjestilo središte irske metropole sa žilama ku- 
cavicama svega njena života. 

Zađosmo u vrevu tog njena života prepustivši se to- 
ku, koji se sa sjeverne strane kroz O’Connellovu ulicu 
preko OConnellova mosta u bujici valja prema jugu 
kroz Westmorelandovu i Graftonovu ulicu prema St. 
Stephens parku i odatle širom na sve strane. Nošeni tom 
bujicom prisluškivali smo, kako udara bilo u glavnoj 
žili kucavici toga naroda, koji mora govoriti tuđim, 
engleskim jezikom, jer je svoj zaboravio, promatrali 
smo dvojezične, irske i engleske, natpise na svim ulica- 
ma i javnim zgradama, postavljali poredbe između 
otvorenoga karaktera Irca i zatvorenoga karaktera En- 
gleza, te nam se na svakom koraku sve više otvarao 
onaj golemi jaz, što rastavlja ta dva oprečna svijeta, 
irski i engleski, jedan od drugoga i sve više smo stali 
shvaćati izreku, kojom nam je jedan dublinski Belgija- 
nac protumačio irsko-engleski antagonizam: 

»Što je Englezu bijelo, to je Ircu crno, a što je Engle- 
zu crno, to mora Ircu biti bijelo . . .« 

# 

Rijeka Liffey, što teče kroz sredinu grada, razdijelila 
je Dublin na dva dijela, koje spaja desetak mostova. U 
ušće te rijeke, koje danas prelazi u veliku luku sa širo- 
kim pristaništima, dovezli su se godine 438., dakle u 
doba sv. Patrika, prvi Danci, a 4 stoljeća kasnije do- 
šlo je dansko brodovlje u istu ovu luku i položilo te- 
melj svojoj vlasti pod svojim dublinskim kraljem. Ta- 
ko je rijeka, na kojoj se razvio Dublin, postala od veli- 
kog povjesnog značenja za davnu prošlost Irske. A čini 
se, da je ona dala i ime Dublinu, jer Dubh-lin znači crno 
jezero, a tim je zacijelo mišljeno ušće ove rijeke, koje 
je u davno doba bilo razliveno u močvare, te su na tom 
močvarnom tlu udarani i prvi stupovi za gradnju ljud- 
skih naselja. 

»Nije li to u imenu Dublin isti korijen ,Dub’ s našim 
Dubrovnikom?« pitao je jedan naš suputnik Dubrov- 
čanin. »Nije li i u tom neka simbolična veza između 
Irske i Hrvatske, isticana i tolikom povijesnom slič~ 
nošću hrvatskog i irskog naroda? Pa i naš Dubrovnik i 
irski Dublin povezali su čežnju za slobodu sa širokim 
morem . . •« 

Po imenu svome i po položaju na tako dalekom sje- 
veru imao bi Dublin biti mrk, tmuran, ali on je bliži ve- 
drini Zagreba ili Pariza nego pretežnoj namrštenosti 
gradova sjeverne Evrope. Ili se to činilo samo nama, 
koji smo ga vidjeli u zenitu ljeta? Od čestih kiša, koje se 
ondje spominju, doživjeli smo i mi jedan slučaj, ali do- 
sta karakterističan: na mahove se spustila kiša, da se za 
nekoliko minuta razvedri, pa nekoliko puta tako zare- 
dom. Ni ta kiša ni oblačno vrijeme posljednjega dana 
našeg boravka u Dublinu nisu mogli unijeti iole tam- 
niji ton u dojmove, kojima nas je irski glavni grad u 
ona četiri dana, što ih proživjesmo u njemu i u njego- 
voj velegradskoj vrevi, osvojio. 

Samo kad smo sebi dozivali u pamet, što je sve Du- 
blin morao podnijeti u svojoj prošlosti, bilo nam je, 
kao da ćutimo težinu tolikih stoljeća, što je pritisla 
ovaj grad i koja se još nije ni u danima slobode posve 
digla s njega. Ali ujedno smo osjećali, da tu postoje i 
snage, koje su kadre tu težinu i da izdrže do kraja. Du- 

blin je bez sumnje najviše podnio u stoljetnim irskim 
borbama. Tu^ je bilo sjedište zatornika Irske, pa iako 
su oni bezdušno kosili i uništavali najprije posjednike 
irske zemlje i zatim irsku seljačku sirotinju, stanovnici 
Dublina bili su im neprestano pod okom, te je naravno, 
da su nastojali baš u toj svojoj najbližoj okolini zatrti 
sve, što je bilo irsko. Nije im to uspjelo. Dublin je što 
više bio na čelu irske oslobodilačke akcije. Dublin je 
razvio zastavu irske konačne pobjede. I prolazeći kroz 
nabujalu vrevu dublinskih ulica obuzimalo nas je neko 
posebno strahopočitanje prema toj svijetloj oslobodila- 
čkoj ulozi irskoga glavnoga grada. 

Htio sam tu historijsku ulogu Dublina po njemu sa- 
mom upoznati. Zato sam odlučio da pođem ponajprije 
u najstariji dio grada i da promatrajući najstarije njego- 
ve reprezentativne građevine u duhu prođem ono do- 
ba, koje ih je stvorilo i koje baca svoje svijetlo i na ka- 
sniju povijest Irske, nama tako malo poznatu i tako 
malo razumljivu. 

Tome sam posvetio prvo svoje dublinsko predve- 
čerje, u kojem sam se dao na samotno lutanje i tra- 
ganje. 



STARI GRB GRADA DUBLINA 

DVIJE KATEDRALE 


Dublin ima dvije sredovječne katedrale. Prije refor- 
macije Henrika VIII. bile su obje katoličke, a sada već 
četiri stoljeća uza sve to, što postoje dvije, katolici u 
Dublinu nemaju nijedne. Obje su još uvijek u anglikan- 
skim rukama. 

Predaja o bunaru sv. Patrika vezana je uz osnutak 
crkve u čast tom irskom apostolu. Ta je crkva bila izvan 
sredovječnih gradskih zidina, koje podigoše Danci za 
svoje v dvjestagodišnje vladavine u Dublinu. K njoj su 
najviše hodočastili njihovi irski podanici. No kako su 
Irci uvijek bili buntovni podanici tuđinskih gospodara 
pred tisuću godina Danaca, a do najnovijega doba 
Engleza - — podigoše Danci sebi crkvu unutar grada. 

Na mjestu te starije crkve dao je normanski kralj 
Sigtrig g. 1038. sagraditi katedralu. To je današnja Kri- 
stova katedrala (Christ Church Cathedral). A kad su sto 
trideset godina kasnije nad Irskom zavladali anglosaski 
osvajači, bio je u Dublinu nadbiskup Irac sv. Lorcan 
OTuathail (običnije nazvan St. Laurence OToole), koji 
je 1 sam oružjem junački sudjelovao u obrani svog na- 
roda od tih novih uzurpatora. Postavši g. 1162. dublin- 
skim nadbiskupom povećao je katedralu i sagradio u 
njoj kriptu, u kojoj je i danas grob, za koji kažu (iako 
nije vjerojatno), da je to grob Rikarda Strongbowa, 
vođe one anglosaske vojske, koja je g. 1170. došla da 
osvaja Irsku. U toj je katedrali bilo mnogo relikvija, 
među njima i glasovita Isusova palica, za koju je posto- 
jala predaja, da se njome sam Isus služio na svojim pu- 
tovanjima po Palestini, te da ju je sv. Patrik donio u 
I roku. Prvi dublinski anglikanski nadbiskup Brown, ko- 
jega je na to mjesto postavio engleski kralj otpadnik 
Henrik VIII., dao je spaliti mnoge relikvije Kristove 
karale, pa je tako uništena i ta legendarna palica. 
Među relikvijama, koje su još sačuvane, nalazi se i srce 
svetoga nadbiskupa Lorcana O’Tuathaila, koji je g. 

1 226. od pape Honorija III. proglašen svecem. Posljed- 
njih stoljeća bila je katedrala vrlo zanemarena, dok nije 
g. 1871. bila restaurirana onako, kakva je danas. Izgleda 
kao gomila većih i manjih kapelica, koje su se u osnov- 
nom obliku križa stisnule oko masivnoga tornja. Izvana 
previše zbijena, skučena, ostavlja na gledaoca svojom 
arhitektonskom jači dojam, tek kad stupi u nju: tu se 
iz one masivnosti izvijaju vitkije linije, raščlanjuju se 
među stupovima, koji dijele glavnu od pobočnih lađa, i 
stapaju iznad njih u šiljatim lukovima. Upada u oči neo- 
bičan pod, koji je načinjen točno na način sredovječnoga 
prema uzoru cigala, koje su tu nađene. U tornju ima 
trinaest zvona, koja izvode 30 raznih melodija. Kate- 
drala je hodnikom u obliku mosta preko ulice spojena 
sa zgradom, gdje irska anglikanska crkva, kojoj je pri- 
mas nadbiskup Armagha (baš kao što je i kod katoličke 
Crkve u Irskoj), drži svoje godišnje sinode. 

Sto godina nakon što je Kristova katedrala (dok je 
bila katolička, zvala se katedrala Presvetoga Trojstva) 
prešla u anglikanske ruke, grmio je anglikanski biskup 
Downham iz Derryja u njoj s propovjedaonice: »Papi- 
stička (katolička) vjera je sramotna i heretička. Njihova 
Crkva je društvo otpadnika. Bilo kakva tolerancija pre- 
ma njima je smrtni grijeh.« A u isto vrijeme anglikanci 
su kriptu te monumentalne katedrale upotrebljavali za 
svoje zabave, igranke, gozbe i pijanke. Još prije jednoga 
stoljeća bila je u jednoj kapelici Kristove katedrale spa- 
vaonica za sluge anglikanskoga kaptola. 

Južno od Kristove katedrale bili su nekadanji gradski 
bedemi, kojima tu više nema traga, nego sad vode ulica 
sv. Nikole i ulica sv. Patrika (St. Patrick Street) ravno 
do katedrale sv. Patrika. Na mjestu nekadanje manje cr- 
kve sv. Patrika sagradio ju je nasljednik sv. Lorcana O’ 
Tuathaila John Comyn, prvi anglosaski nadbiskup u 
Dublinu. Kako su se naime nadbiskupska imanja nalazila 
dalje od gradskih zidina, htio je nadbiskup Comyn imati 
svoju rezidenciju također izvan gradskih bedema, gdje 
je mogao slobodno vršiti nesamo svoju crkvenu nego i 
civilnu jurisdikciju, kakva je pripadala biskupima u 
staro doba. Zato je g. 1191. počeo s gradnjom crkve, a 

južno od nje podigao je nadbiskupsku palaču (danas je 
to policijska kasarna u Upper Kevin Street). Gradnju 
crkve je dovršio nadbiskup Henrik Londonac, nasljed- 
nik Johna Comyna, u prvoj polovici trinaestoga stoljeća 
te ju je učinio svojom katedralom. Tijekom stoljeća 
stradala je vise puta od požara, poplavi i drugih nepo- 
goda. Obnovljena je g. 1860. do 1864. uglavnom u ra- 
nom ang o-normanskom slogu. Toranj sličan tornju 
£. 1 j Ist ?X e atedrale sagrađen je u 14. stoljeću, samo ima 
šiljasti, 1 vrh iz 18. stoljeća. Za razliku od Kristove kate- 
drale, gdje toranj ima centralni položaj, kod katedrale 
sv Patnka prislonio se toranj, visok 66 m, uz glavnu 
lađu dugu 90 m, koju u obliku križa presijeca transept 
dug 47 m. Cijela ta impozantna građevina načičkana 
unaokolo s mnogim tornjićima ima po svojim jakim 
zidovima izgled utvrde dozivajući nam u pamet doba 
svog postanka. Nutarnjost njena djeluje na te, kao da si 
ušao u usku, visoku glavnu lađu gotske katedrale, samo 
sto nad siljatim lukovima i stropom lebdi jaka tenden- 
cija k zaobljenosti. Najistočniji dio crkve je najstariji te 
je kod restauriranja sačuvan njegov sedamstogodis v nji 
karakter. Uz zdenac sv. Patrika, koji je sada zatvoren, 

k 2 %-\™ e - k T emh S .?° n ? enika ’ a među njima i jedan 
keltski knz iz devetog ili desetog stoljeća. 

* 

Obje dublinske katedrale dozivaju mi u namet đnb„ 
kad su pod engleskim protukatoličkim terorom prestale 
bm katoličke. Preda mnom se u duhu javlja podbuhli 
ik kralja odmetnika Hennka VIII. (1509.— 1^47 ) k a - 
ko ga je naslikao njegov dvorski slikar Holbeinidebelo 
mu je tijelo doista kao »komad slanine u zlatu«, kako 

e kao L ? 8 v 4 a P °v udne m v u °ui bulje drsko preda 
se, kao da traže novu žrtvu. Oženio se ženom svog sta- 

njega brata Artura, koji je nakon šestmjesečnog braka 

usfce rk ° m ^T i0lsk0ga kral ' a ’ u ™° ° d 

djecu nf t !j n l St3n,a Katanna rodil a mu je mrtvu 

ratovima k d - 3C k t0mU ,OS 1 njezin otac ^djelovao u 
ratovima proti svome zetu, stao je Henrik da na svoioi 

MaHiom Bofe^ 0 ’ bl, “j Uipust j?, se u Smiješne odnose s 
arijom Boleyn, a onda se zaljubio u njenu mlađu se- 

st J*. u . A nu J.. ^°i a § a i e splela tako, te je pristao, da je 
učini kraljicom. Zametnuo je šestgodišnji proces za ra- 
stavu braka s Katarinom. Tražio je od pape Klementa 

. T^ U 4^ 01 ?. lst * ta l 'brak, kako bi se mogao iznova 
oženiti. Pređasnji papa bio je Henriku VIII. dao časni 
naslov »branitelj vjere«, jer je g. 1521. Henrik bio na- 
pisao spis protiv Lutherova krivovjerja. A sad se taj 
isu Henrik usudio doci papi sa zahtjevom, kojemu pa- 
pa nije mogao udovoljiti. Uvrijeđen, s v to ga je papa od- 
bio, smislio je paklenski plan: prisilio je crkvene pred- 
stavnike u Engleskoj, da se iznevjere papi i da njega, 
proglase glavom engleske crkve. Od svega, što sam vi- 
dio u Bntskom Muzeju u Londonu, najviše me se doj- 
mm ongmalni akt, kojim je Henrik VIII. s potpisima 
najviših engleskih crkvenih i svjetovnih dostojanstve- 
nika 5. svibnja 1533. proglasio odcjepljenje Engleske od 
katoličke Crkve. Svi su katolički redovi odmah razju- 
reni, sve crkve prisvojene, sav crkveni imetak konfisci- 
ran, a proti katolicima zavedena najužasnija straho- 
vlada. A sve to radi žene! Već po godine prije nego što 
je provedena oficijelna rastava braka Henrika VIII. $ 
kraljicom Katarinom, bio se on 25. siječnja 1533. po- 
tajno vjenčao s Anom Boleyn. Kad mu je ona najprije 
rodila kćer, a zatim muško mrtvorođenče, Henrik 
faj j e u svom bijesu, što ni od nje nema muškoga na- 
sljednika, podmetnuo tobožnje griješne odnose s peto- 
ricom raznih muškaraca, koje je nedužne sve skupa 
kao i nju dao godine 1536. smaknuti. Dan izakako je 
Ani Boleyn odrubljena glava, vjenčao se Henrik s nje- 
nom dvorskom gospođom Ivanom Seymour, koja je 
umrla u porođaju rodivši mu željenoga sina. Četvrtu 
ženu Anu Eleve otpravio je brzo nakon vjenčanja, pe- 
toj, Katarini JPioward, dao je kao i Ani Boleyn odru- 
biti glavu, a sesta, Katarina Par, izmakla je maču samo 
zato, sto je Henrik umro dan prije, nego što je i njoj 
imala biti odrubljena glava. 

Tako je započela reformacija Henrika VIII. u En- 
gleskoj. Takva je ona prenesena i u Irsku, samo što je 
tu naišla na opći otpor. Obje dublinske katedrale, obje 
tako tajanstveno šutljive, same po sebi i previše glasno 
govore, što je taj engleski kralj ženskar skrivio Irskoj. 

S W I F T I 


S T E L L A 


Obilazeći najstarijim dijelom Dublina prolazio 
sam kroz .stare ulice s neuglednim kućama, u kojima 
su sigurno nekada stanovali najugledniji i najbogatiji 
dublinski građani, a^sada su u tim starim, mrkim zido- 
vima stanovi siromašnijih slojeva. Sretao sam ih po tim 
ulicama i zavirivao radoznalo u njihova neizrazita, 
katkad gotovo tupa lica, kao da ću u njima otkriti du- 
šu tog starog^ Dublina, po kojem eto lutam željan, da 
ova zalivena šutnja tolikih stoljeća, sto te tu okružuje, 
progovori. Mjesto toga vidio sam po tim ulicama mno- 
štvo djece, koja su se tu naganjala i u igri postajkivala 
zureci u svakoga stranca, koji bi prošao. Imao sam 
uopće dojam, kao da idem ulicama kojega maloga gra- 
§dj e za sva kim došljakom sa sviju vrata i prozora 
izviruju radoznali pogledi, a pred kućama stoje muš- 
karci s lulom u ustima i žene s metlom u ruci te za- 
meću svoja nagađanja o svakom nepoznatom prolaz- 
niku. 

Uđoh u jednu malu trgovinu, da kupim nekoliko 
razglednica, koje sam nakanio još večeras odaslati u 
domovmu. S trgovcem je tu stajao u razgovoru neki 
mlađi čovjek. Dok sam izabirao razglednice, opazio 
sam, da me osobito taj drugi radoznalo, znalački pro- 
matra. Po znaku, koji sam nosio u zapućku, pročitao 
je, odakle sam, pa kad sam plaćao, javi mi se njema- 
čkim jezikom: 

»Sviđa li vam se Dublin?« 

Pogledao sam ga iznenađeno i ne znam više, što sam 
mu odgovorio. No čini se, da mu do tog mog odgo- 
vora i nije bilo toliko, koliko do toga, da mi ponudi 
svoju uslugu kao tumač.Već sam način, kojim mi je 
stavio tu ponudu, i još više iskreni i prijazni izražaj li- 
ca osvojio me je. Bilo mi je drago, što će mi riječi je- 
dnoga Dublinca malo života uliti u one dojmove, ko- 

jima su djelovali na me prvi moji koraci po dublinsko? 
prošlosti. 

»Bio sam kao sveučilištarac duže vremena u Njema- 
čkoj, pa sam naučio njihov jezik, kojim se, znam, naj- 
lakše sporazumijevaju ljudi iz srednje Evrope,« bio je 
uvod, kojim mi se moj novi pratilac predstavio, kad 
smo krenuli prema Parku sv. Patrika, koji se proteže 
sjeverno od katedrale sv. Patrika. 

Sjeli smo na jednu klupu šetališta okrenuti prema 
katedrali, o kojoj mi je moj prvi dublinski znanac stao 
naširoko da govori zanoseći me u doba, koje u duši 
svakog Irca budi ponos pomiješan s nekim izražajem 
boli. 

»Vidite,« reče, »to su nam svetište otuđila četiri sto- 
ljeća najbezobzirnije i najokrutnije tuđinske vladavine. 
Tradicija sv. Patrika, kolikogod ona, što se Svečeva bo- 
ravka u Dublinu tiče, bila legendarna, vezana uz ovo 
svetište budi u irskoj duši neodoljiv zahtjev, da se ne- 
pravda tolikih stoljeća ipak konačno popravi. I mi 
vjerujemo, da hoće, kao što nismo uzalud tako nepo- 
kolebivo vjerovali i u svoju slobodu!« 

Na susjednoj klupi sjedilo je nekoliko starijih osoba, 
koje su se sve okrenule prema našoj strani pogledavaju- 
ći i same prema katedrali, u koju je bio gotovo nepo- 
mično uprt naš pogled. 

»Jeste li bili u katedrali?« pogleda me moj pratilac 
trgnuvši se iz patosa, u koji se bio zanio. 

»Nisam. Bila je zatvorena.« 

»Da, u nju puštaju tek malo pred podne pa do če- 
tiri sata po podne. Šteta. Ako vam bude moguće, na- 
vratite se sutra ili koji drugi dan. Vidjet ćete ono, što 
ste sigurno i u Londonu vidjeli: da su u anglikanskim 
crkvama mjesto svetaca zauzeli spomenici prolaznih 
veličina. Tako je tu najveći spomenik podignut godine 
1631. od Rikarda Boyle, grofa od Corka, na ^spomen 
njegove žene i njihovih šesnaestero djece. A jos karak- 
terističniji je spomenik Jonathana Swifta i njegove ne- 
suđene ljubavi Esthere Johnson, koji su tu i sahranjeni 
u grobu jedno uz drugo.« 

»Je li to onaj pisac Swift, koji je napisao slavna Gul- 
liverova putovanja?« upitam sjećajući se dana svoga 
djetinjstva kad su mi Gulliverovi doživljaji među di- 
vovima i liliputancima neko vrijeme bili najmilije štivo. 

>Jest, Jonathan Swif t pisac Gullivera, rodom je iz 
publina (g. 1667.), tu je kao dekan katedrale sv. Patri- 
ka proživio tri posljednja decenija svoga života, tu je 
.umro (godine 1745.). Rodna mu je kuća bila ubhzini 
Dublmskoga dvora, do kojega ćemo odavle poći, a grob 
mu je eto tu. Bio je to nezadovoljan i nemira^ duh, 

hvlrio S3TT Sa j kaZmom sVibao ’ kudagod bi za- 
hvatio. Nekako kao danas Bernard Shaw, slavni sati- 

nk za kojega također možda ne znate, da je rodom “z 
Dublina. Eto vidite, tako je Irska dala svijetu dva sati- 
rika, koje svijet ubraja među najveće pisce te vrste. Ni- 
jedan nije katolik. A baš u tom možda i jest korijen 

svemu T n ° g ” e ^ adov ° 1 i stva > koje onda iskaljuju na 
svemu, ^sto im dođe pod oko 1 pod pero.« 

Ar^rA Sm ° SC kod to § Predmeta našeg razgovora 
dosta dugo, jer me je posebno zanimao. A u to je moj 
Dublinac^upleo ljubavni roman Swiftova života, da mi 

žen a tUmaC1 !j °l tkud J£ , žensko biće > koje mu nije bilo ni 
fi Jy° đakl T ’ P° kopano U2a nj. Kad su Swiftu bile 
Tohnsol IV Za ,Ut>1 ° SC U - dvadesetgodišnju Estheru 
U ™’ , koju l e on u svojim pismima zvao Stella. No 
uza svu dugogodišnju ljubav do ženidbe nije dolazilo 
Siromašna Esthera je trpjela, a ćudak Ssvift ništa ma- 
Jf’ a 1 na z emdbu nije htio ni da misli. Trajalo je to 
punih deset godina. Tada se upoznao s drugom 
jevojkom, dvadesetogodišnjom Hesterom Vanhomrigh 
koja se do ludila zaljubila u nj. On joj je spievaoTnle 

nTu U zahublfen 'J™'**’* aU čfni se > da ^ nije bio u 
p \ TtiG TO P ° Zna ? St r° P? tekI o je iz Londona, 
žala nJ S ft -vT rat, ° u . Irsku ’ nije Hestera dugo izdr- 
žala, nego je otišla za njim i nastanila se u mjestu Cel- 

m"đ S u e Esrh? alek °J )ubIina - Tak ° Se Swift ^’Zlot 

Nek, sn n her c e i I -, He j tere ’ te m,e znao ’ kuda ni kamo. 

Kad ie m dn a$ l h ’ ^ Se v 0n ^ ajno v i enčao * Estherom. 

Pismo u knl Pr ? d ° US !' U ,. HeSteri ’ na P isala je Estheri 
Pismo, u kojem je pita, da li ,e to istina. Sva izvan sebe 

uzjaši Esthera na konja i za pet sati kasanja dođe.He- 
steri, baci pred nju pismo i vrati se bez ijedne riječi na- 
trag. Hesteru je taj događaj tako uzrujao, te se razbo- 
lila i za nekoliko tjedana umrla. Pet godina kasnije sli- 
jedila ju je Esthera. A tri godine nakon toga pojavili 
se na Swiftu prvi znaci razorenih živaca, od čega je ka- 
snije u ludnici, koju je u Dublinu sam bio podigao, za- 
vršio život. 

»To je eto, roman, kojemu glavna lica krije ova ka- 
tedrala, roman jednog slavnog Irca, koji se baš u tom 
romanu svoga života pokazao kao slab karakter,« za- 
vrši moj pratilac. 

»A ipak se kao pisac Gullivera odlikovao sjajnim 
perom i genijalnom duhovitošću,« primijetim. 

»Jest,« on će. »A eto i to djelo, koje djeca svega svi- 
jeta i danas tako rado čitaju, nije ništa drugo nego gor- 
ka, ujedljiva satira o ništavilu svega, što čovjek čini i 
stvara. Takav je bio Swift, kao da se i sam sebi rugao, 
jer je valjda i sam sebi bio svijestan, da je i u stvarima 
svog srca i svog uma bio na krivom putu. Njegov oso- 
bni život karakterizira jaka crta sebičnjaštva i beska- 
rakternosti. Kao što je kolebao između dvije ljubavi, 
kolebao je i u politici između dviju stranaka (dakako 
engleskih, jer tada irskih nije zapravo ni bilo). Skočiv- 
ši iz jedne u drugu domogao se za nagradu bogatog de- 
kanata evo ove katedrale sv. Patrika, brao velike priho- 
de, dobro živio i rugao se svemu i svakomu. Najsramo- 
tnije međutim djelo njegova života jest njegov jedan 
spis, kojim je on, premda je i sam bio svećenik, daka- 
ko anglikanski, ruglu izvrgnuo sve kršćanske vjerois- 
povijesti tako, da je tim prešao i sve granice pristojno- 


sti . . .« 


Digosmo se i pođosmo ulicom Bridge Street sjever- 
no prema Dublinskom dvoru. 

DUBLINSKI DVOR 


K°jih dvjesta metara istočno od Kristove katedrale 
nalazi se Dublinski dvor, koji bi Ircima bio ono, što je 
nama Hrvatima zagrebački Gornji grad (Grič), da ni e 
taj dvor od svoga postanka gotovo punih jedanaest sto- 
ljeća bio sjedište predstavnika tuđinske vlasti, te je Ir- 

J° S !j a0 simb ° 1 tu dinskoga gospodstva nad 
kskom I sada, deset godina nakon pada engleske vla- 
su, kad slusas govoriti Irca o Dublinskom dvoru, osje- 
ćaš, da mu u glasu trepti neki izražaj gorčine, koja se 
kroz tolika stoljeća nagomilala u irskoj duši, te se tako 
brzo ne da iz nje izbrisati. 

Dublinski dvor (Dublin Castle) gotovo je sa sviju 
rana opkoljen kućama, tek sa sjeverne strane otvoren 
je prilaz do njega. Tu pred velikom kapijom stoji stra- 
zar, kop ljubazno odgovara, što ga došljak upita. Kad 
sam idući prema katedralama prvi put ovuda prošao, 
nisam od okolnih kuca dvora uopće vidio niti sam se 
mogao snaći, kako da do njega dođem. Ostavio sam to, 
dok se vratim od obiju katedrala. 

Sad sam to kazivao svome pratiocu, a on se tome 
nije začudio. 

»Da, šteta je, što je razvoj Dublina tako zasuo dvor 
sklopom zgrada sa sviju strana. Njegovo reprezenta- 
tivno značenje treba da je istaknuto većim slobodnim 
prostorom ^unaokolo. No baš zato, što je to bilo sje- 
0m : a , Zene tuđl ” ske slasti, zatrpala su ga stoljeća. 
Irska ,C bl a sretna : da S a ne vidi.« 

Uđosmo kroz jednu malu ulicu u t. zv. Hoev’s 

Starme ' prliavS,iM i' “i. koji 

vi .f' dio sredovječnih gradskih zidina,, 
broiu o ’ pratI aC ‘ ; A * n °, P°^ leda i te onu kuću na 
imala prilik^? Se , rodi ° Sw,ft ' Nije mu djetinja duša 

svijetu Tlin' d SablrC ,'.' epe prve . d °imove o životu i 
pce ste mogli na prvi pogled po manjim 

DUB14NSKI DVOR 



PALACA PREDSJEDNIKA REPUBLIKE IRSKE 
U Phoenix-parku u Dublinu 



ZGRADA SABORA IRSKE REPUBLIKE 
Poznata otprije pod imenom Leinster House 


ulicama opaziti isto, što i ovdje vidite, da čistoću^ bas 
ne možemo ubrojiti u krepost dublinskh siromašnih 
slojeva ni u odlike manje važnih dublinskih ulica. Je- 
ste li vidjeli onu zamazanu djecu po tim ulicama? Ka- 
kva je socijalna skrb i mogla biti u zemlji, gdje se si- 
stem vlasti uopće osnivao na tom, da Iraca nestane iz 
njihove domovine? A Irsku čini njena sirotinja. Znate 
i sami, da se imućniji slojevi uvijek više prislanjaju uz 
vlast, pa makar bila i tuđinska. Bogatstvo ima svoju 
posebnu psihologiju, u kojoj ne. ćete naći mnogo ele- 
menata borbenosti i izdržljivosti. Sadašnja irska vlada 
provodi cijeli jedan opsežni plan socijalne politike, da 
i naša irska sirotinja osjeti plodove narodne slobode.« 

Zašli smo među zgrade samoga dvora te stali pred 
glavnom kulom i kraljevskom kapelicom. Tu se moj 
pratilac opet za sedam prošlih stoljeća udaljio od re- 
fleksija o sadašnjoj irskoj realnosti. 

Prvu utvrdu sagradili su. na mjestu današnjega Du- 
blinskoga dvora Danci godine 840. Na prijelazu iz 
danske u anglo-normansku periodu dublinske prošlosti 
ta je utvrda stradala, pa Englezi sagradiše od godine 
1208. do 1213. novu. Bila je to tvrđavica, kojoj su be- 
demi činili četvorinu: na svakom uglu je bila kula, oko 
bedema opkop, ispunjen vodom iz rijeke Poddle, koja 
je sada natkrivena ulicama, a opkopi su zatrpani. Ju- 
žna, glavna kula, pred kojom smo baš stajali i proma- 
trali, kako nad njom pnosno leprša irska zastava, nosi 
ime Bermingham Tower po Siru Williamu Bermingha- 
mu, koji je tu dugo bio zatočen godine 1331. Uopće je 
ta kula služila za tamnicu političkih krivaca za^ cijelo 
vrije meengleske vladavine. Kad je u 16. stoljeću kra- 
ljica Elizabeta uvela svoju strahovladu, bio je tu dva 
puta utamničen Red Hugh O Donnell, koji je oba puta 
sretno umakao podigavši u kraju Donegalu na sjeve- 
rozapadu Irske, u današnjem Ulsteru, žestok otpor pro- 
tiv okrutne kraljice. U ono su doba glavni irski kne- 
zovi bili Geraldi na jugu, a O’Donnelli 1 O Neilli na 
sjeveru. Oni su vodili cijele ratove ^protiv Engleza, a 
u tom su ih i Španjolci pomagali šaljući im traženu 
pomoć. Ali baš to pouzdavanje u tuđu pomoć cesto 

im se izjalovilo te su ga znali skupo platiti. Tko je iz- 
među irskih vođa bio poražen i uhvaćen, upoznao bi 
Bermingham Tower u Dublinskom dvoru, malu imita- 
ciju londonskog zloglasnog Towera. Tako se to dogo- 
dilo i Redu Hughu O’Donnellu. Kad se on napokon 
morao pred engleskom silom sklonuti u Španiju, te je 
ondje molio za novu pomoć, iznenada je godine 1602. 
umro, možda otrovan od engleskih agenata. 

Bas kraljica Elizabeta je bila ona, koja je Dublinski 
dvor prva učinila rezidencijom engleskoga potkralja, 
pa je od njena zamjenika Sir Henry-a Sydney-a sve do 
Lorda Frencha, slavnog vojskovođe iz svjetskoga rata, 
kojega je zapalo, da bude i posljednji engleski potkralj 
u Irskoj, zaredao niz predstavnika engleske hegemonije, 
koji su uspjeli, da sve više navuku mržnju irskoga na- 
roda na se, na svoju vlast i na tu svoju rezidenciju kao 
simbol te omražene tuđinske vlasti. Svi irski ustanci, 
kojih je u svakom stoljeću po više bilo, imali su u pr- 
vom redu za cilj Dublinski dvor, pa je tako i u posljed- 
njim borbama za irsku slobodu, koje su se razvile iza 
svjetskoga rata i završile uspostavom Slobodne Države 
Irske, baš tu oko dvora vladala najjača napetost, koja 
bi od vremena do vremena eksplodirala. Unaokolo je 
sve vrvjelo od engleskih detektiva i irskih uhoda. Kroz 
noć bi odatle češće odjeknuo hitac i jauk. Da irske re- 
volucionarce zastraše, izlazili bi iz dvora oklopljeni 
automobili i zaredali dublinskim ulicama, osobito pred 
veče, kad se u posljednjim mjesecima te englesko-irske 
borbe nitko više iza 8 sati uveče nije smio pojavljivati 
na ulici. To je samo ubrzalo dolazak irske slobode, 
koja je snažnim valom zapljuskala Dublinski dvor i is- 
tisnula iz njega sedamstogodišnje gospodare. 

U dvoru se nalazi cijeli niz dvorana i prostorija, ko- 
je su sjajnim uređajem imale reprezentativan značaj 
kao bivša rezidencija potkralja. Danas su udešene za 
reprezentativna primanja irske vlade. Najveća i naj- 
ljepša je dvorana sv. Patrika (St. Patrick’s Hali), na- 
zvana tako po redu sv. Patrika osnovanom godine 1783. 
Ukrašena je velikim slikama, među kojima se ističe 
osobito jedna prikazujući sv. Patrika, kako uvodi krš- 

ćanstvo u Irsku, pa druga prikazujući engleskoga kra- 
lja Henrika II., kako prima nakon osvojenja Irske god. 
1171. poklonstvo irskih poglavica. U toj je dvorani De 
Valera prigodom svečanoga primanja, što ga je irska 
vlada priredila u čast kardinala i legata Laurija, održao 
svečani govor na irskom i latinskom jeziku demonstri- 
rajući time protiv engleskoga jezika. 

Lijevo od glavne kule diže se kraljevska kapelica, li- 
jepa građevina u gotsko-dekorativnom slogu. Na tom 
je mjestu još u šesnaestom stoljeću bila sagrađena ka- 
pelica. Sadašnja potječe iz godine 1814. Izvana je i iz- 
nutra gotska jednostavnost nadopunjena raznim ukrasi- 
ma, kako je to u Engleskoj uobičajeno od četrnaesto- 
ga stoljeća. U nutrini to čine rezbarije iz irske hrasto- 
vine, kojima su unaokolo kapelice obložene galerije, pa 
krasno islikani prozori, koji prikazuju izdaju i suđenje 
Kristovo pred Kaifom, Herodom i Pilatom. 

»Vidite li ova dva kamena lika s jedne i druge stra- 
ne ulaza u kapelicu?« upozori me moj pratilac. »Jedno 
je gla sv. Patrika, a drugo kralja Briana Borua.« 

I stane mi pripovijedati o tom irskom vladaru, koji 
je postao osloboditelj Irske od danske vlasti. Njegovo 
se kraljevstvo prostiralo na sjeveru dublinskoga kra- 
ljevstva, u kojem su vladali Danci. Godine 1014. za- 
metnuo je Brian Boru kod Clontarfa u neposrednoj 
blizini Dublina bitku s Dancima. U odlučni tren, kad 
se već činilo, da će Irci podleći, zaleti se Brian Boru na 
svome konju i sam u boj, stane mahati svojim mačem 
te smete Dance, koji se povukoše preko rijeke Liffey u 
svoju tvrđu. Pobjeda je bila izvojevana, ali nije bila do 
kraja iskorišćena, jer su Danci i iza nje, iako im je vlast 
u svoj ostaloj Irskoj bila skršena, ostali joŠ dugo u sa- 
mome Dublinu. 

»Kažu, da smo mi Irci uvijek takvi, da na dornaku 
onoga, za čim idemo, zatajimo,« doda moj pratilac, 
kad smo pošli prema sjevernom izlazu dvora. »U tom 
je zapravo smisao današnje De Valerine borbe protiv 
zadnjih ostanaka bivše engleske vlasti u Irskoj. Oslobo- 
dili smo se, ali ta sloboda još nije potpuna. De Valera 
ne će da ponovi pogrešku učinjenu prije devet stolje- 
ća. On ne će, da Irska ostane na po puta.« 

I S O L D I N A 


KULA 


Sjeverno od Dublinskoga dvora privukla je moju 
pozornost impozantna građevina s korintskim proče- 
ljem i kupolom na sredini zgrade: to je City Hali, ko- 
jemu su dublinski trgovci stvorivši godine 1761. jednu 
od prvih trgovačkih komora na svijetu položili temelj- 
ni kamen godine 1769. i ostvarili u njoj svoju burzu. 
U toj ^zgradi je gradska vijećnica od godine 1852., pa 
se tu čuva i prva povelja, koju je o sloboštinama grada 
Dublina godine 1172. izdao engleski kralj Henrik II., 
osvajač Irske. Tu je O’Connell 13. siječnja 1800. prvi 
put nastupio kao politički govornik na skupštini odr- 
žanoj proti spremanom ujedinjenju Irske s Engleskom. 
Tu je bilo i prvo sjedište vlade sadašnje Slobodne Dr- 
žave Irske. 

Prema mrkom Dublinskom dvoru djeluje City Hali 
svojom vedrom vanjštinom vrlo ugodno. Neugodno se 
dojimlju samo uspomene, što su tu sačuvane iz uskr- 
sne bune godine 1916. Cijeli grad Dublin pao je u ruke 
revolucionara, samo u Dublinskom dvoru sjedio je 
predstavnik Engleske Lord Wimborne. Naoružani se 
ustaše postaviše tu prema dvoru u gradske urede, te su 
krvlju od 11 osoba ostali poprskani zidovi. 

Pođosmo odatle prema istoku. Tu je uz Dublinski 
dvor uska uličica nazvana Cork Hill. Tu je negdje sta- 
jala Isoldina kula (Issolde’s Tower). 

»Wagnerova Isolda?« upitam iznenađeno. 

»Jest, ona legendarna Isolda, koju je Wagner upo- 
trijebio za apoteozu ljubavi u svojoj poznatoj operi,« 
potvrdi moj pratilac. »Isolda, kći irskoga vladara, 
slavna radi svoje vještine u liječenju, liječila je ranu 
Tnstanu, neprijatelju svoga plemena. Prepoznavši ga 
htjela mu se osvetiti, ali jedan pogled pretvori joj mrž- 
nju u ljubav. Ona izliječi Tristana, koji se kasnije opet 
vraća u Irsku, da isprosi i odvede Isoldu za ženu svo- 

me stricu kralju Markeu. Isoldina ljubav izaziva ljubav 
l u Tristanovu srcu, a ta silna ljubav dovodi do kata- 
strofe: Tristan umire ranjen u dvoboju, a nad njego- 
vom smrću pukne srce Isoldi od boli, te oboje nalaze 
smirenje svojoj ljubavi u odlasku s ovoga svijeta.« 

Dok mi je moj dublinski znanac dozivao u pamet tu 
legendu, koju sam odavna poznavao, činilo mi se, kao 
da iz neke daljine dopiru zvuci onih motiva, u koje je 
Wagner tako divno zaodjeo tu irsku legendarnu kne- 
ginju, jednu od najjačih personifikacija ljubavi žen- 
skoga srca. 

»Zar Irkinje, kćeri tako dalekoga sjevera, uistinu 
umiju tako silno da ljube?« upitah sa smiješkom. 

»Mislim, da su Irkinje u tom zaista prave Isolde, ako 
odstranite iz tog tipa legendarne Irkinje ono, što je 
Wagner u svojoj operi zadahnuo germanskim shvaća- 
njem. Jer moram vam reći, da je irsko shvaćanje ipak 
različno od njemačkoga* Istina, ako ste čitali roman 
,Luka Delmege’ od našega pisca Sheehana, mogli ste 
ondje naići na jednu tvrdnju, da je njemački idealizam 
i keltski misticizam jedno te isto, pa da se odatle vidi 
i srodnost njemačkog i irskog naroda. Mislim, da to 
nije sasvim ispravno. Živio sam među Nijemcima i 
najbolje sam se uvjerio, kako se njemački duh silno 
razlikuje od irskoga. Irski otpor proti Engleskoj tražio 
je nekog oslona i kod Nijemaca, koji su u svjetskom 
ratu, kako znate, zaista i pomagali taj otpor. Što su ne- 
ki i prije i poslije tražili i neku dublju srodnost između 
ta dva naroda, to je samo plod političkih težnja. Ko- 
liko znam, i kod vas se Hrvata tražila neka srodnost s 
prastarim Ilirima . . .« 

Moj pratilac časak zastade, kao da traži neku izbjeglu 
misao, pa onda nastavi: 

»Oprostite, prilično sam se udaljio od Isolde. Ima 
zaista nešto mistično u njenoj ljubavi. Isporedite Swif- 
tovu Estheru, o kojoj smo prije govorili zar ne nala- 
zite nešto od toga i u njenoj tako neslomivoj stalnosti, 
s kojom je ljubila Swifta od prvoga časa pa sve do 
svoje smrti? A kakva umije biti irska žena, dokazala 
je i u najnovije doba Grace Gifford, koja se g. 1916. 

vjenčala s jednim od pokretača tadanje uskrsne irske 
revolucije, s Josephom Plunkettom, i to sat prije nego 
je bio strijeljan, samo da može nositi ime tog mučenika 
za irsku slobodu . . .« 

U tom razgovoru bili tsmo došli do trga Kristove ka- 
tedrale. Tu se desno prema obali Liffeya odvajala ulica 
nazvana Fishamble Street. 

»Kako smo po Isoldi došli k velikom glazbeniku ¥a- 
gneru tragajući po ovom dijelu Dublina,« prekine do- 
sadašnju nit razgovora moj pratilac, »evo nas u ovoj 
ulici k drugom velikom glazbeniku. Tu je u osamnae- 
stom stoljeću bila glasovita, glazbena dvorana (Music 
Hali), u kojoj je g. 1742. pod ravnanjem skladatelja 
Handela prvi put izveden oratorij ,Mesija\ Iako je 
Handel bio po rođenju Nijemac, iprisvojili su ga sebi 
Englezi i dali mu u Westminsterskoj Opatiji časno mje- 
sto među engleskim velikanima. A DuSlin je čuo prvu 
izvedbu najslavnijeg njegova djela ... U istoj ulici ro- 
dio se g. 1803. Clarence Mangan, jedan od najvećih ir- 
skih pjesnika.« 

Nedaleko od Kristove katedrale nalaze se ruševine 
crkve sv. Audeona (St. Audeon’s Church), koja se ta- 
kođer ubraja među najstarije normanske građevine u 
Dublinu. Tu su još i stara gradska vrata sv. Audeona 
iz godine 1315. 

»Kroz ovaj luk sv. Audeona došli bismo na obalu 
rijeke Liffey,« pokaže moj pratilac desno. »Ali mi ćemo 
radije ići naprijed, kako smo pošli, jer vas tu mogu 
upoznati još s mnogim zanimljivostima iz irske proš- 
losti . . .« 

JUN IU SOVA PIS MA 


Idući neprestano naprijed istočnim smjerom opa- 
zih na uglu jedne ulice, koja skreće prema jugu, natpis 
Sir Francis Street. v 

»Sir Francis? To sam ime vec negdje cuo. samo 
gdje?« nisam mogao da se sjetim. 

»Sigurno ste čitali Juniusova pisma’,« pomogne mi 

moj pratilac. . . , ., 

»Da, da, imamo knjigu s izborom tih pisama izdanih 
i u hrvatskom prijevodu,« sjetih se knjige svog bivšeg 
profesora sa sveučilišta. 

A moj pratilac nastavi: 

»Evo u ovoj se ulici rodio taj zagonetni Junius^ koji 
je u drugoj polovici osamnaestoga stoljeća svojim oštrim 
perom prodrmao korumpirani sistem tadašnje engleske 
vladavine.Preko tri godine od g. 1769. do 1772. držao 
je objelodanjujući svoja pisma u napetosti svu engle- 
sku javnost: otkrivao je bez ikakvog obzira zakulisne 
stvari engleskih vlastodržaca i šibao nemilosrdno i des- 
no i lijevo. Sve se uzvrpoljilo, sve je pitalo i tražilo, 
tko je taj tajanstveni, nepoznati Junius, koji tolike 
tajne zna i koji se usuđuje tako smiono suditi svemoć- 
nim kormilarima engleske države. Ali nitko nije znao. 
Digoše optužbu protiv izdavača tih Juniusovih čla- 
naka, ali on se opravdao: nije #i sam znao, tko mu ih 
šalje, nego su mu stizala poštom napisana vješto ude- 
šenim rukopisom, po kojem se njihov pisac nikako 
nije mogao otkriti. A tako vješto pritajeni Junius, ko- 
jega je njegova odvažnost, da su ga otkrili, mogla i 
glave stajati, radovao se u sebi, što su se ljudi,.. za koje 
je rekao, da nemaju stida i da se niČesa na svijetu ne 
plaše, trgli na njegovu satiru. Dakle opet je po jednom 
svom satiriku progovorila Irska i. dobacila tolike poli- 
tičke istine silovitoj Engleskoj u lice. Irac ne. voli dugo 
okolišati i prigrizati, što ga tare, nego ce s istinom na 
vidjelo, bilo to kome milo ili ne bilo . . .« 


39 


»A Junius se ipak pritajio . . .« upadnem ja. 

»Pa i to je mnogo pridonijelo njegovu uspjehu. Tre- 
ba znati, da u Engleskoj o ničijim djelima osim Sha- 
kespearovih nije kritika toliko pisala kao o Juniusovim 
pismima’. A to svakako nešto znači. I prošlo je gotovo 
punih pedeset godina, a da se nitko nije dovinuo tomu, 
tko je zapravo pisac tih državopravnih članaka, koji se 
ubrajaju među najbolja djela te vrste u cijeloj svjetskoj 
književnosti i u kojima je Junius pretresao sva glavna 
pitanja političke slobode počevši od ministarske odgo- 
vornosti, sudačke nezavisnosti i slobode izbora pa sve 
do slobode štampe. Tek godine 1816. ustvrdio je Tay- 
lor, da im je pisac Sir Filip Francis iz Dublina, koji je 
tada već bio starac od 76 godina, a kad su članci izlazili, 
bio je mladić oko 30 godina. On je bio viši činovnik u 
engleskom ratnom ministarstvu, a neko vrijeme i član 
vlade u Bengaliji. Umro je godine 1818., dakle dvjie 
godine kasnije, pošto je prvi put ustvrđeno, da je on 
pisac Juninsovih pisama, o čemu su još i kasnije nikla 
razna mišljenja.« 

»Je li bio katolik?« 

»Nije. Bio je viši državni činovnik u ministarstvu 
vojske u Londonu, a na takvo mjesto nije u Engleskoj 
mogao katolik doći. Znam, čudite se, da je to uz Swifta 
i Shawa već treći dublinski protestant, koji se tako 
proslavio. A gdje su katolici? Ne čudite se. Sistem en- 
gleske vlasti, koji je išao za uništenjem irskoga katoli- 
cizma, sveo je katolike u Irskoj na najsiromašnije slo- 
jeve. Zemlja, . kapital, državne službe i polje intelektual- 
noga rada bilo je pridržano samo pripadnicima engle- 
ske državne vjere. No našlo se u Irskoj i protestanata, 
koji u djelima svojim nisu mogli zatajiti, da su sinovi 
ove zemlje . . .« 

Išli smo ravno dalje kroz Thomas Street (Tominu 
ulicu). 


CRKVENA ARHITEKTURA 


Na početku Thomas Streeta na prvom je desnom 
raskršću crkva sv. Ivana Krstitelja s augustinskim sa- 
mostanom. Neobičan toranj, koji me je podsjetio na 
gornji dio Praške brane kod ulaza u sredovječni dio 
Praga, trokrilna fasada i raščlanjenost pokrajnih lađa na 
kapelice s visokim prozorima daje crkvi izgled nekakve 
katedrale. Dekorativni gotski stil našao je tu opet ose- 
bujan izražaj, te je cjelokupni dojam tako snažan, da je 
engleski pisac i umjetnik John Ruskin, kad bi dolazio u 
Dublin, za ovu crkvenu građevinu, sagrađenu u dru- 
goj polovici 19. stoljeća, znao oduševljeno reći: 

»Prava pjesma u kamenu!« 

Ta kamena poezija raspjevala se i u unutrašnjosti cr- 
kve u neobično lijepim oltarima, osobito glavnom u 
ukrasnom gotskom slogu s mnogo finih pojedinosti, 
koje se slijevaju u savršen sklad. Cijelo svetište je oblo- 
ženo divnim mozaicima, a isto tako i kapelica s olta- 
rom Gospe Dobroga Savjeta (Our Lady of Good Coun- 
sel), najljepši dio crkve. Jedva smo mogli doprijeti ne- 
što bliže do tog oltara, toliko je tu bilo pobožnih vjer- 
nika, te mi moj pratilac reče, da pobožni dublinski ka- 
tolici uvijek mnogo dolaze amo, da se Gospi Dobrog 
Savjeta uteknu u svojim poteškoćama života. 

Uopće sam opazio, da u Dublinu ima mnogo crkvi 
posvećenih Majci Božjoj: od 54 crkve ima takvih 13. 
I sama prokatedrala, koja nadomješta otuđene dvije 
katedrale, sagrađena g. 1825. na vrhuncu O’Connelove 
borbe za katoličku emancipaciju, građevina u grčkom 
stilu po uzoru Tezejeva hrama u Ateni, posvećena je 
Majci Božjoj. Uz nju je glavno središte Gospina što- 
vanja crkva Majke Božje Karmelske nedaleko katedrale 
sv. Patrika: u njoj je i poseban oltar Naše Gospe Du- 
blinske (Our Lady of Dublin) sa starim kipom, koji se 
pripisuje školi Albrechta Diirera. U luci je na obali na- 

suprot impozantne zgrade carinarnice crkva Srca Ma- 
rijina. U najistočnijem dijelu grada je blizu obale crkva 
u čast Marije, Zvijezde Mora, sa zanimljivom trodjel- 
nom gotskom fasadom. U istom dijelu grada idući pre- 
ma zapadu je crkva sv. Marije, jedna od najljepših u 
Dublinu, s karakterističnim tornjem nalik na četvero- 
uglatu obrambenu kulu: to je župna crkva, kojoj su 
mnogi župnici postali biskupi, među njima i sadašnji 
dublinski nadbiskup dr Byrne, pa župu i zovu biskup- 
skom župom. U najzapadnijem dijelu grada (u pred- 
građu Inchichore) je crkva Bezgrešnog Začeća, središte 
štovanja Gospe Lurdske: tu je kip Gospe Lurdske da- 
rovan od Pape Leona XIII., zvona u tornju sviraju 
svakoga sata lurdsku himnu, a iza crkve je imitacija 
lurdske špilje, koju zovu Irskim Lurdom, te je već u 
prve dvije godine, nakon što je ta špilja bila tu podi- 
gnuta, k njoj hodočastilo milijun hodočasnika. Neda- 
leko prokatedrale nalazi se još i posebna crkva Gospe 
Lurdske, drvena građevina iz godine 1917. U sjevero- 
istočnom dijelu grada je kapucinska crkva sv. Marije An- 
đeoske u gotskom slogu, koja je nesamo vrlo lijepa ne- 
go i popularna po tom, što se ubraja među »najirskije« 
crkve: u njoj ima cijeli niz oltara posvećenih irskim 
svecima, a na križnom putu su natpisi u irskom jeziku, 
čega nigdje drugdje u Dublinu nema. I sveučilišna cr- 
kva (University Church), djelo kardinala Johna H. 
Newmana (1801. — 1890.), osnivača i prvog rektora ka- 
toličkog sveučilišta u Dublinu te pisca slavnog romana 
»Kalista«, posvećena je Majci Božjoj, Prijestolju Mu- 
drosti: stisnuta među susjednim zgradama sagrađena 
je u bizantinskom slogu, s velikim predvorjem na 20 
stupova, sa zidovima obloženima mramorom, koji su 
islikani slikama iz života irskih svetaca i života Isusova 
s lijepo stiliziranom apsidom, gdje je iznad mramor- 
noga glavnog oltara slika Majke Božje s natpisom »Se- 
des Sapientiae«, a oko nje slike dvađesetosmorice sko- 
lastičkih i monastičkih svetaca. S lijeve strane crkve 
nalazi se još i posebna kapelica Uznesenja Majke Božje, 
a s desne strane glavne lađe poprsje kardinala New- 
mana, djelo Sir Thomasa Farella iz g. 1892. 

Posebnu skupinu među dublinskim crkvama čine 
one, koje su posvećene irskim svecima. S podizanjem 
narodne svijesti u nacionalnoj borbi, kojoj je u prvoj 
polovini 19. stoljeća stajao na čelu O’Connell, širilo se 
među irskim katolicima sve više i štovanje onih sve- 
taca, koji su potekli iz irskoga naroda. Njihov broj nije 
malen: ima ih preko 150, pa je odatle Irska uz ostale 
nazive prozvana i Otokom Svetaca. Uspomeni na tri 
glavna irska patrona — sv. Patrika, sv. Brigidu i sv. 
Kolumba (Columkill) — posvećena je lijepa crkva u 
najjužnijem predgrađu Dublina. Sv. Brigidi, irskoj sve- 
tici iz j.i početka 6 . stoljeća, posvećena je crkva na 
sjeveroistoku Dublina s lijepim relikvijarom u kelt- 
skom stilu. U sjevernom dijelu Dublina nalazi se i cr- 
kva u čast sv. Kolumba, irskog sveca iz 6- stoljeća, koji 
se proslavio prepisivanjem svetih knjiga. Dublinskom 
nadbiskupu sv. Laurencu O’Toole, junačkom branite- 
lju Dublina protiv invazije Engleza pod Henrikom II., 
posvećena je crkva, koja se diže nešto preko 1 km is- 
točno od prokatedrale. U južnom dijelu grada nalazi 
se crkva sv. Kevina, osnivača slavnog samostana u 
Glendaloughu u 6. stoljeću. Sve su te crkve sagrađene- 
u drugoj polovici prošlog ili prvim desetljećima sadaš- 
njeg stoljeća, te su osim prve, koja se povodi za klasič- 
kim stilom, sve sagrađene u gotskom stilu s dekorativ- 
nim primjesama. 

Bilo je to baš u Dublinu, gdje sam se prvi put pitao: 
A zašto i mi Hrvati ne gradimo crkve u čast svetim 
Hrvatima? Mi se doduše ne možemo u tome mjeriti s 
Ircima, jer oni imaju preko 150 svojih od katoličke 
Crkve već kanoniziranih (svečano proglašenih) svetaca, 
a mi Hrvati -samo 5 svojih blaženika. Ali zašto kod nas 
nitko, bas nitko ne dolazi na misao, da se i tim našim 
hrvatskim blaženicima podigne koja ta crkva? 

»Samom našem apostolu Irske u čast ima preko 900 
sagrađenih crkava, a koliko još u čast drugim svecima!« 
s ponosom mi je rekao moj irski pratilac, kad mi je go- 
vorio o dublinskim crkvama irskih svetaca. 

Te su me njegove riječi još više potakle na razmiš- 
ljanje. Jest, u tom se moramo ugledati u Irce: moramo 


graditi hrvatskih crkava i u čast svetim Hrvatima. Ta 
me misao vise nije ostavljala ni za moga boravka u Du- 
Blinu ni kasnije. 

Sto se tiče sloga, tu broj crkava u klasičkom slogu 
ne zaostaje mnogo za brojem gotskih: posebno se ističe 
isusovačka crkva u čast sv. Franje Ksaverskoga. Fra- 
njevci su već nekoliko godina nakon smrti sv. Franje 
osnovali samostan u Dublinu s crkvom na mjestu, gdje 
je danas crkva sv. Nikole, koja pripada bosonogim 
karmelićanima, a današnja je franjevačka crkva sa- 
građena godine 1830. na obali Liffeya. Drugom ogran- 
ku karmelićana pripada crkva sv. Terezi je (Clarendon 
Street), koja je bila dodijeljena nama Hrvatima za vri- 
jeme našeg boravka na dublinskom međunarodnom 
euharistijskom kongresu. Ta crkva ima povijesno zna- 
čenje u tom, što je bila prva, koja je sagrađena nakon 
famoznog Catholic Relief Billa, što ga je uzakonio irski 
parlamenat godine 1793. i kojim je katolicima opet na- 
kon dva i po stoljeća dopušteno, da sebi grade crkve. 
Povijesno značenje ima i crkva sv. Andrije, krasna gra- 
đevina u dorskom slogu i jedna od najvećih među du- 
blinskim crkvama: prigodom njene posvete godine 
1843. propovijedao je slavni dr Nikola Wiseman, pi- 
sac popularnog romana »Fabiole« i kasnije prvi nad- 
biskup-kardinal obnovljene westminsterske nadbisku- 
pije u Londonu, a u tu je crkvu redovito dolazio na 
službu Božju O’Connell, te je tako s tom crkvom 
među dublinskim stanovnicima usko vezana uspomena 
na velikog Liberatora (Oslobodioca). 

»Moram vas upozoriti na neke značajke irskog crkve- 
nog graditeljstva,« govorio mi je moj pratilac, kad smo 
izašli iz crkve sv. Ivana Krstitelja. »Od najstarijeg do- 
ba kršćanske kulture u Irskoj pa sve do reformacije 
Henrika VIII. imali smo svoju domaću umjetnost, ko- 
ja je stvorila na svim umjetničkim područjima sjajnih 
djela. Vidjet ćete to, kad zaredate po našim muzejima, 
gdje ćete naći krasno umjetnički izrađenu Kellsku 
Knjigu (Book of Kells) iz 7. stoljeća, najljepše staro 
djelo te vrste uopće na svijetu, zatim Kongski Križ 

(Cross of Cong) iz 12. stoljeća, kalež iz Ardagha te 
krasno izrađenu kutiju za zvono sv. Patrika također iz 
1 2. stoljeća i druge naše znamenitosti. Tako imamo i 
krasnih spomenika našeg tadanjega graditeljstva. Od 
stare naše crkvene arhitekture najljepši je ostatak Ka- 
pela kralja Cormaca (King Cormacs Chapel) iz godine 
1127. u Cashelu, oko 150 km jugoistočno od Dublina: 
to je prava divota od romanskoga sloga. U katedrali 
sv. Patrika i Kristovoj katedrali vidjeli ste arhitekturu 
iz prvog ddba anglosaske vladavine u Irskoj, kada je i 
naše crkveno graditeljstvo kao i u Engleskoj podliježući 
utjecajima normanskoga sloga prelazilo u rani gotski 
slog. Nasilna reformacija Henrika VIII. te Cromwello- 
va strahovlada uništiše većinu starih irskih crkava i 
zaustaviše razvoj našeg crkvenoga graditeljstva. Preda- 
ja je bila za dva i po stoljeća prekinuta, pa kad je god. 
1793. dana djelomična mogućnost, da katolici sebi 
opet grade crkve namjesto onih, što su Englezi bili 
oteli ili razorili, nije se ni moglo više nastaviti ondje, 
gdje je s Henrikom VIII. bilo prekinuto. Tražili su se 
novi uzori, po kojima se naše crkveno graditeljstvo 
prepustilo vanjskim utjecajima. Sve današnje dublinske 
katoličke crkve sagrađene su od početka 19. stoljeća 
do danas: prve su građene u novo-klasičnom stilu s 
portalima na način starih grčkih hramova, a što dalje 
to se više javljaju razne imitacije gotskog dekorativnog 
stila sa* najrazličitijim konvencionalnim primjesama. 
Dakako da isprva nismo imali ni svojih graditelja ni 
umjetnika niti razvijena obrta za crkvenu umjetnost, 
nego se sve, što nam je tu trebalo, dovozilo izvana: 
mramorni oltari u dekadentnom gotskom slogu iz Ita- 
lije, islikani stakleni prozori iz Njemačke, a kipovi sve- 
taca iz Francuske. Tek u najnovije doba provedena je 
i tu emancipacija te imademo u svemu tome i vlastitu 
proizvodnju, a to utječe i na jačanje ukusa, te se jasno 
opaža traganje za vlastitim irskim izražajem . . .« 

2a vrijeme tog zanimljivog razlaganja moga pratio- 
ca stajali smo još uvijek pred crkvom, koja nas je na- 
vela na taj razgovor. Nisam bio ni opazio,- kad se on 
bio okrenuo od crkve i zagledao u drugu stranu. 

irske bune 


Evo tu je poginuo jedan od boraca za irsku slo- 
bodu«, reče najednom moj pratilac. 

»Koji?« prenem se, kao da sam iz nekog dalekog 
svijeta bio najedamput istrgnut i vraćen u zbilju. 

A on stade da priča: 

»Irska je razvikana kao zemlja buntovnika, rebela, 
kako vele Englezi, jer se nikada nije mogla pomiriti sa 
sedamstogodišnjom nasilnom vladavinom engleskom, 
koja je osobito od doba reformacije Henrika VIII. išla 
otvoreno za uništenjem svega, što je irsko. Kad bi Irac 
katolik umro, vlast nije htjela priznati njegov brak va- 
ljanim, jer nije po tadanjim propisima engleskih re- 
formatora bio sklopljen u državnoj protestantskoj 
crkvi, pa zato nije djeci iz toga braka priznavano pra- 
vo nasljedstva. Tako je irski imetak pripadao državi, 
a Irci su bivali ekspropriirani, razbaštinjeni, tjerani s 
vlastite zemlje u najgore siromaštvo. Irac katolik nije 
mogao kupiti zemlje, dapače nije je mogao ni u zakup 
uzeti na dugo vrijeme. Sto godina iza reformacije bila 
je državna vlast takvim načinom zaposjela već 5 mili- 
juna jutara zemlje, a od toga je oko dva milijuna podi- 
jelila među one engleske velikaše i vojskovođe, koji su 
bezobzirno zatirali Irce. Dobili su tu zemlju uz uvjet, 
da na njoj ne drže nikakvih Iraca ni kao kmetove ili 
sluge. Oko 600.000 jutara podijeljeno je engleskim voj- 
nicima, isto toliko londonskim društvima, a ostatak 
protestantskim crkvama, školama te protestantskom 
sveučilištu Trinity College, koje je u Dublinu osnovala 
kraljica Elizabeta. Najviše i najdosljednije provodilo se 
to otimanje irske zemlje u sjevernim krajevima Irske, u 
današnjem Ulsteru, koji je takvim načinom pretvoren 
u većini protestantskim i koji je i danas, kad je Irska 
stekla svoju slobodu, volio ostati pod Engleskom nego 
li pod slobodnom Irskom . . .« 

Moj pratilac zastade malo u govoru, kao da mu neko 
unutarnje uzbuđenje oduzima dah, a onda nastavi: 

»Kad bi Ircu bila oduzeta baština, zemlja, mogao se 
pritužiti sudu. Suci su dakako bili Englezi te su kod ta- 
kvog suđenja i oni dobivali dio zaplijenjene zemlje. 
Tužitelj je morao imati i advokata, koji je prije, nego 
što bi bio pripušten, da govori u sudu, morao položiti 
zakletvu, koja se protivila katoličkoj vjeri. Dakako da 
tako nije Irac mogao dobiti advokata, koji bi ga doista 
bio branio, nego kakvog otpadnika, a taj je ionako više 
držao vlastodršcu nego li Ircu. Nakon toga je došao 
još okrutni puritanac Oliver Cromwell. Od njegove 
strahovlade pobjeglo je 30.000 Engleza katolika u 
Irsku, ne bi li tu našli utočište. Ali Cromwell je došao 
u potjeru za njima te je sa svojom vojskom proveo 
pravi pokolj po svoj Irskoj. Kažu, da je tom prilikom 
bilo samo po sudovima osuđeno do 100.000 Iraca na 
smrt, a koliko ih je tek poginulo od vojničke ruke, 
koja nije štedila ni staraca ni žena ni djece. Irskoj je pu- 
čanstva nakon Cromwellove strahovlade bilo za dvije 
trećine manje. Pa zar je Irska na sve to mogla šutjeti? 
Nije. Ircu nije preostalo drugo, nego ili da se pusti po- 
sve iskorijeniti s rođene svoje grude, ili da se buni. On se 
doista često bunio i dizao ustanke. Prvi ustanak je već 
protiv zloglasnog Henrika VIII. digao g. 1534. Geral- 
dinac Toma Svileni Kildarski svršivši smrću i propašću 
vlasti svojeg roda. Otada se u svakom stoljeću dizalo 
po nekoliko takvih irskih ustanaka protiv Engleske. 

Koncem 18. stoljeća spremao je takav jedan ustanak 
mladi lord Edward Fitzgerald (rođen god. 1763. u Du- 
blinu). Sudjelovao je u američkom ratu protiv Engleske, 
zatim je otišao u Francusku, gdje je za francuske revo- 
lucije postao oduševljen revolucionarac. Došao je iza 
toga u Irsku, gdje je stao pripravljati revoluciju, koja je 
međutim bila g. 1798. prerano otkrivena, te je Fitzge- 
rald bio ranjen, a od te rane je nekoliko tjedana iza 
toga umro. Nakon te neuspjele bune bio je on zatvoren 
u ovoj ulici, samo tamo dalje odavle. A u toj buni su- 
djelovao je i jedan dvadesetgodišnji irski mladić, po 
imenu Robert Emmet, duša romantički raspoložena. 

Emmet je iza tog neuspjelog ustanka otišao u Fran- 
cusku. Kad je ondje došao na vlast Napokon, razgova- 
rao je s njim i dobio obećanje, da će Francuzi pomoći 
Ircima protiv Engleske. Pun nada vratio se Emmet u 
domovinu i dao se na organiziranje opet jedne bune. No 
23. srpnja 1803. i ta je otkrivena, a njen vođa Robert 
Emmet uhvaćen i suđen radi veleizdaje. Tu je na sudu 
održao krasan, upravo klasičan obrambeni govor, koji 
je i danas vrlo popularan. Drugoga mu je dana evo na 
ovome mjestu odrubljena glava. , Ubijte me, ali Irske ne 
ćete ubiti!’ doviknuo je sucima. Ostavio je iza sebe ne- 
suđenu zaručnicu Saru Curran, koju je otada cijela ro- 
doljubna Irska častila kao junakinju, kao udovicu iza 
narodnog junaka i mučenika. Ali ona je polagano gi- 
nula. Dolazili su prosci, no kako bi došli, tako bi i 
otišli. Slomljena zdravlja poslali su je roditelji na jug, u 
Napulj, ali zdravlja nije našla. I prije nego što se navr- 
šila godina dana od Emmetove smrti, otišla je i ona za 
njim • . .« 

»Dakle opet jedna Isolda,« primijetih ja. 

»Jest. A i ta njena ljubav opjevana je i u stihu i u 
prozi.« 

Pod jakim dojmom svega toga, što sam čuo, stupao 
sam nekoliko časaka mučke uz svoga pratioca, koji je 
također šutio očito i sam potresen nad sjećanjem te 
crne irske prošlosti. 

I cijela ta mrka ulica tonula je u neku sumornost, 
koja se odražavala i na svim licima, što smo ih sretali. 
Ili je to samo teški uzdah prošlosti počivao na onim 
neuglednim dvokatnim zgradama, između kojih smo 
prolazili? Iz jedne su se kroz otvoreni prozor razli jegali 
zvuci klavira: bio je to neki Chopinov melankolični 
»Nocturne«, koji je tako skladno pristajao u predve- 
černji ugođaj te ulice. Iz tih zvukova kao da se širio 
šapat sumraka, kroz koji gleda sanjarsko lice djevojke 
obuzete sjetom i čežnjom. Riječi moga pratioca doča- 
ravaju mi uz te Chopinove zvuke lik dublinske ljepo- 
tice Mary Witherington, koju je ljepšom od Shakespe- 
areove Julije nazvao mladi romantički sanjar Wolfe 
Tone, iz kojega se, kad se u tom svom idealu razoča- 

PALACA CARINARNICE, NAJREPREZENTATIVNIJA ZGRADA U DUBLINU 
Sagrađena u 18. stoljeću, razorena u irsko-engleskom ratu godine 
1921., obnovljena opet u Slobodnoj Državi Irskoj 



PALACA VRHOVNOG SUDIŠTA U DUBLINU 
Razorena u irskom građanskom ratu g. 1922. kao sjedište 
irskih republikanaca, a kasnije opet obnovljena 


ra o, razvio opet jedan irski buntovnik. On je bio jedan 
od glavnih osnivača organizacije United Irishmen, on 
je u svom patriotskom zanešenjaštvu pisao god. i/ 94 * 
francuskoj revolucionarnoj vladi u Pariz, neka vojnič- 
kom snagom dođe da pomogne Irskoj do slobode, 
radi čega je morao bježati u Ameriku. Iz Amerike ode 
poput lorda Fitzgeralda u Francusku pa odanle u Irsku, 
da pomogne organizirati Fitzgeraldov ustanak, a kad 
je gd. 1798. bila izdajstvom otkrivena ta Fitzgeraldova 
urota, bio je i Wolte Tone uhićen i ratnim sudom osu- 
đen na smrt. 

»Posljednji čin u tragediji tog odvažnog irskog ide- 
aliste odigrao se evo u ovoj ulici u kući broj 6 5,« po- 
kaže mi moj pratilac rukom preko ulice. 

»Kakva je to bila organizacija United Irishmen (Uje- 
dinjeni Irci)?« upitam, kad smo odmaknuli. 

»U drugoj polovici 18. stoljeća«, prihvati moj prati- 
lac, »stali su se Irci udruživati u razna tajna društva za 
borbu protiv tlačitelja Irske. Godine 1761. nastalo je 
tajno društvo t. zv. Bijelih dječaka (White Boys), koji 
su noću u bijelo obučeni napadali veleposjednike i bili 
opći strah i trepet. Godine 1791. osnovano je društvo 
Ujedinjenih Iraca, u kojem su i katolici i protestanti 
složno išli za tim, da u Irskoj provedu revoluciju po 
uzoru francuske revolucije te da osnuju nezavisnu irsku 
republiku. Protiv te sloge irskih katolika i protestanata 
nastala je u Ulsteru t. zv. Oranška loža (Orange lodge), 
koja je imala širiti među protestantima mržnju proti 
katolicima. Rezultat tog njihova nastojanja jest današ- 
nje odcjepljenje Ulstera od Irske . . .« 

Moj je pratilac opet zamuknuo idući zamišljeno uza 
me. A onda me pogleda i reče: 

»Trebalo bi, da odete i u Ulster, pa biste tek onda 
shvatili irsku bol, što nam je otrgnut taj sjeverni dio 
naše domovine. No i radi toga ćemo se buniti, doklegod 
i ta engleska nepravda ne bude uklonjena s izmučenog 
tijela Irske . . .« 

PIVO I W H I S K Y 


Na Thomas Street nastavlja se kod James Gate 
ravno dalje ulica sv. Jakova (James Street), u kojoj se 
opet diže lijepa gotska crkva sv. Jakova. Njoj nasuprot 
samo nešto dalje prema istoku, nalazi se stara, prva po- 
reformacijska kapelica sv. Jakova sada u sklopu zgrada 
goleme pivovare Guiness, koju Irci zovu najvećom pi- 
vovarom na svijetu. Tek sad mi je bilo jasno, zašto 
sam na svim gostionama vidio reklamu s naslikanom 
čašom crnoga piva, iznad koje su bile riječi: This Gui- 
ness is good for you. (Ovaj Guiness je dobar za vas.) 
»Što li mu je taj Guiness?« pitao sam se gledajući u tu 
reklamu. Već tako rado bih bio, dok sam još lutao po 
Dublinu, ušao u koju od tih točiona i ispio čašu tog 
piva, koje je tako zamamno vuklo svojom reklamom, 
ali nisam baš imao volje, da se namjerim na nešto, što 
mi se ne bi mililo. Tako sam radije ostao žedan. 

»Hajdmo na čašu Guinessa!« pozove me moj prati- 
lac. 

Uđosmo u jednu tipičnu dublinsku točionu, u kojoj 
su gosti pili iz punih čaša. Tako smo i nas dvojica s pu- 
nim čašama stali u stranu, dok ne ispijemo gustu crnu 
zapjenjenu tekućinu, koja se po svom ukusu veoma 
razlikuje od piva u srednjoevropskom smislu: jako je, 
pa kad ga piješ, čini ti se, kao da su u nj nalili rakije. 
Dok smo pili, moj Dublinac je govorio: 

»Proizvodnja piva i alkohola jesu najjače industrijske 
grane Irske. Guinessova pivovara je cijeli tvornički 
grad za sebe, u kojem je zaposleno oko 14 tisuća osoba, 
proizvodi preko pet milijuna hektolitara piva na godinu 
i plaća državi golem milijunski porez na toliku svoju 
proizvodnju. Još u 17. stoljeću, bilo je na glasu du- 
blinsko crno pivo, a g. 1759. prešla je ta pivovara u ru- 
ke Arthura Guinessa. Porodica Guiness postala je da- 
kako silno bogata, pa kako su to protestanti, dao je 

god. 1860. Benjamin Guiness za 160.000 funti (40 mili- 
juna kuna) popraviti katedralu sv. Patrika onako, ka- 
kva je ona sada. Ugledavši se u taj primjer mecenaštva 
nije htio zaostati ni Henry Roe, vlasnik tvornice alko- 
hola (destilacije), druge glavne irske industrijske grane: 
on je god. 1871. dao troškove za popravak Kristove 
katedrale. Jos danas je irska industrija u rukama onih, 
koji su pod engleskom vlašću imali jedini mogućnost, da 
je se domognu. Irac katolik je bio samo potrošač . . .« 

»A, da li se u Irskoj toliko i troše pivo i alkoholna 
pića, koliko se proizvode?« upitam. 

Ne znam, da li je moj pratilac prečuo to moje pita- 
nje, jer smo baš ostavljali ispražnjene čaše i pošli iz to- 
čionice. Odgovora na to pitanje nisam dobio. 

Ne mogu se pohvaliti, da mi je prva čaša piva u Ir- 
skoj baš osobito prijala. 

»Zanimat će vas možda«, govorio mi je moj pratilac, 
kad smo izašli iz točione i nastavili put zakrenuvši des- 
no, gdje smo prošli kraj ludnice, koju je osnovao Swift 
ne sluteći, da je gradi i za sebe, »zanimat će vas, da je 
i piće, koje je pod imenom whisky postalo neko nacio- 
nalno englesko piće, poteklo iz Irske. Kad su naime 
Englezi došli u 12. stoljeću u Irsku, bilo je tu uobiča- 
jeno piće, koje su Irci zvali u svom jeziku uisce beatha. 
Englezima se to piće tako svidjelo, te su ga i sami stali 
piti i proizvoditi pokvarivši mu i ukus i ime . . .« 

Tutanj vlaka, koji je ulazio u Kings bridge Station, 
kolodvor južne irske željeznice, kraj kojega smo pro- 
lazili, pomiješao se s razlaganjem moga pratioca, s ko- 
jim sam se uputio prema Phoenix-parku, najvećem 
parku Irske i drugom najvećem parku cijeloga svijeta. 

u P H O E N I X PARKU 


Prešli smo po Kraljevu mostu, jednom od najljep- 
ših između deset dublinskih mostova, što su se poredali 
u razmaku od koja 4 km između prvog i posljednjeg, 
preko rijeke Liffey na sjevernu stranu Dublina. Našli 
smo se među raznim vojničkim zgradama, koje se pro- 
težu sve do samog impozantnog portala na glavnom 
ulazu u Phoenix Park. 

Od ulaza se pružio pogled na široki, preko 4 km 
dugi ravni glavni drvored parka, koji se izdiže u laga- 
nom usponu. Desno je odmah pučko šetalište, iza njega 
zoološki vrt, a lijevo su športska igrališta. Phoenix 
Parku je ime nastalo od irskog naziva Fionn-uisge, a 
to znači izvor bistre vode, nema dakle s feniks-pticom 
ništa zajedničko, iako se usred glavne aleje podrug ki- 
lometra od ulaza nalazi Phoenix Monument s likom 
legendarne feniks-ptice, koja se rađa iz plamena. Taj 
spomenik je podigao god. 1747. Lord Chesterfield, koji 
je to pošumljeno zemljište pretvorio u javni park. Prije 
Henrika VIII. bilo je to crkveno zemljište, koje je za 
reformacije bilo zaplijenjeno te je kao krunska zemlja 
pripalo engleskim veleposjednicima. 

Cijeli park obuhvata oko 1330 jutara, a opseg mu 
unaokolo iznosi preko 11 km. Veći je od pariške Bo- 
lonjske šume, od londonskog Richmond parka, dvo- 
struko veći od popularnog londonskog Hyde Par- 
ka, a da ni ne spominjemo bečki Prater, prašku Le- 
tnu, varšavsku Lazienku i druge velike evropske par- 
kove. Od Phoenix Parka je na cijelom svijetu veći samo 
jedan park u Sjevernoj Americi. Publici je u Phoenix 
Parku pristupačno oko 1000 jutara, a od ostaloga pri- 
pada oko 120 jutara zgradi nekadanjeg podkralja, kas- 
nije generalnog guvernera, a sada predsjednika irske re- 
publike, sagrađenoj god. 1751., oko 100 jutara irskoj 
vojničkoj školi, zatim se u Phoenix Parku nalaze još 

zgrade irskog vojnog ministra, američkog poslanstva i 
papinske nuncijature. 

»Irska je jedna između rijetkih zemalja, koja ima 
papinskog nuncija svoje narodnosti,« ponosno će moj 
pratilac, ^kad mi je spomenuo papinsku nuncijaturu. 
»Jest, nas nuncij Paschal Robinson, franjevac, rodom je 
Irac iz dublinskoga predgrađa Rathminesa.« 

»Zaista,« rekoh, »tim je Sveta Stolica pokazala veliko 
povjerenje i odlikovanje Irskoj. A to ujedno znači, da 
i irska vlada ne gleda u papinskom nunciju zastupnika 
neke strane vlasti, nego da stoji na stanovištu, da su 
interesi katoličke Crkve i Irske u najužoj vezi.« 

Kod tih sam se ^rijeci sjetio svoje hrvatske domovine. 
I Hrvatskoj je baš kao i Irskoj katolička vjera i Crkva 
bila kroz sva stoljeća stradanja glavni oslon opstanka. 
I Hrvatska će, baš kao što je Irska, jednog dana ustati 
na vlastite noge obnovom svoje državne samostalnosti. 
I ta će obnovljena država Hrvatska tada, kao što je evo 
Irska, biti u najužim vezama sa Svetom Stolicom, pa će 
to biti jedan od glavnih temelja hrvatske vanjske i 
unutarnje politike, za koju Irska daje svim malim kato- 
ličkim narodima tako divan primjer. I Hrvatska će ta- 
da imati papinskog nuncija kao Irska . . . 

Dok sam tako razmišljao, bili smo se približili konja- 
ničkom spomeniku Lorda Gougha, britanskog vojsko- 
vođe i osvajača u Aziji, koji se rodio u Irskoj i umro 
u Dublinu g. 1869. Spomenik, djelo kipara Foleya, po- 
dignut mu je g. 1880. u glavnoj aleji Phoenix Parka ot- 
prilike po kilometra od ulaza. Odatle zakrenusmo na 
lijevu stranu te stadosmo pred 4 6 metara visokim ma- 
sivnim obeliskom, podignutim g. 1818. u čast Lorda 
Wellingtona, pobjednika nad Napoleonom. Na pod- 
nožju obloženom brončanim basreliefima uklesane su 
sve pobjede tog velikog vojskovođe, koji je u savezu s 
njemačkim vojskovođom Blucherom god. 1815. po- 
bjedom kod Waterloa učinio kraj pustolovnoj napole- 
onskoj eri evropske povijesti. 

taj vojskovođa, kojemu je podlegao Napoleon, 
najgenijalniji vojskovođa 19. stoljeća, rodom je iz Irske, 
i to baš iz Dublina,« govori mi moj pratilac. »Pote- 


53 


kavši iz Irske imao je on da izvrši još i posebni politički 
zadatak prema svojoj domovini: on je g. 1829. bio 
predsjednik engleske vlade, kad je pod vodstvom O’ 
Connellovim izvojštena katolička emancipacija, od koje 
zapravo počinje pobjedonosni pohod irske borbe za 
slobodu.« 

Prevalivši jednu uvalu, kroz koju vodi cesta, pribli- 
žavali smo se širokoj poljani, prema kojoj su grnule 
crne rijeke ljudstva sa sviju strana. Sunce je bilo već 
zašlo, ali večer, koja na ovom dalekom sjeveru u ovo 
ljetno doba silno polagano — sve do jedanaestog noćnog 
sata — spušta svoja krila, još se nije bila dotakla okol- 
nih brežuljaka. Cijeli taj brežuljcima i šumama obrub- 
ljeni prostrani kraj, koji se prema jugu i zapadu gubi u 
veliku daljinu, tonuo je u nekoj svečanoj atmosferi. I 
pred nama i za nama tekla je bujica golemoga mnoštva 
muškaraca i slijevala se s ostalim tokovima ljudstva 
prema bijelome polukrugu na širokoj ravnini. 

»Irska slavi dan svojih muževa,« pokaže moj pratilac 
na veličajni prizor, koji nam se tu pružio, »kao što će 
na ovom istome mjestu sutra slaviti dan irskih žena, a 
prekosutra dan irske djece. Smotra svega, što Irska me- 
đu sinovima svojim najbolje ima, odigrava se na ovoj 
poljani pred očima cijeloga svijeta. Ovo je ona Irska, 
koja se prije sto godina ovako kupila oko O’Connella 
i prozvala ga svojim osloboditeljem, ona Irska, koju je 
Engleska prošloga stoljeća poput kakvog smeća izvozila 
iz ove rođene naše zemlje tamo preko oceana . . .« 

Kod pogleda na ono dvjesta tisuća Iraca, što prekriše 
poljanu »Fifteen Acres«, preletio mi je glavom taj iz- 
voz Irske u Ameriku. Kad se Irska nikako nije dala do 
kraja upokoriti i asimilirati engleskim težnjama, stala je 
Engleska Irce na svoj trošak eksportirati: platila je za 
svakoga Irca, tko je htio iseliti u Ameriku, trošak pre- 
voza i još mu dala nekoliko dolara, da uzmogne zapo- 
četi ondje život. Engleski veleposjednici, koji su živjeli 
većinom u Londonu te često svojih posjeda u Irskoj 
nisu ni vidjeli, držali su unosnijim na irskoj zemlji uz- 
gajati stoku pa je zato suvišne ljude trebalo izvesti. 
Štogod je plodnije zemlje u Irskoj, bilo je u vlasti tih 

engleskih gospodara i većinom pretvoreno u pašnjake, 
a tek ondje, gdje je prevladavao kamen i močvara, da- 
vana je Ircu zemlja u zakup: morao je platiti skupu za- 
kupninu i takse za morsku travu, kojom je gnojio ze- 
mlju. I dok siromašnom irskom seljaku od rada na ta- 
kvoj zemlji nije ostajalo ni toliko, da može kako-tako 
preživjeti, engleski velikoposjednici su plivali u obilju, 
a dublinski tvorničari alkoholnih pića mogli su od svog 
suviška, stečenog svojim unosnim monopolom i osigu- 
ranog visokom trošarinom, davati za obnovu prote- 
stantskih katedrala. Siromaštvo Iraca bilo je toliko, te 
je g. 1882. jedan sudac, koji je jednom prilikom vodio 
ovrhu seljačkih obitelji, morao ustanoviti, da cijeli ime- 
tak te irske sirotinje nije vrijedio više od tri funte (u 
sadašnjoj vrijednosti oko 700 kuna). Kasniji agrarni 
zakoni, a osobito nakon oslobođenja Irske, u mnogom 
su popravili položaj irskoga seljaka, ali siromaštvo, koje 
se kroz stoljeća uvriježilo i upravo umrtvilo gospodar- 
sku stvaralačku snagu irskoga seljaka, ne da se tako 
lako izmijeniti na bolje. Irska, zemlja, za koju engleski 
narodnogospodarski učenjak Arthur Young tvrdi, da 
može hraniti 100 milijuna ljudi, još uvijek se bori s 
teškim prilikama, da prehrani i sadašnja svoja 4 i po 
milijuna- Tu treba sustavnom društvovno-gospodar- 
skom politikom stubokom izmijeniti sva baštinjena zla 
stoljetnog tuđinskog gospodstva, koje je baš na dru- 
štvovno-gospodarskom polju stvorilo cijeli sustav, ka- 
ko da Irske nestane. 

Irske međutim nije nestalo. U ovim licima, kojima 
sam se nekoliko kilometara izvan grada na toj poljani 
našao evo okružen, čitao sam izražaj stoljetnih patnja, 
koje ne ostadoše bez traga na cijeloj fizionomiji irskoga 
čovjeka. A kako su ta lica, dok se večer polako spuštala 
nad njih davajući im neki vizionarski odsjev, bila sva u 
zanosu uprta prema bijelom polukružnom koridoru, 
odakle se megafonima širio i meni i mnogima od njih 
nerazumljiv irski govor, da iza toga bude zamijenjen 
razumljivijim engleskim, činilo mi se, da su svi ti po- 
gledi uprti u budućnost, koja tupim crtama njihova lica 


daje jači izražaj životne odlučnosti i duševnog ^samopo- 
uzdanja. I kad je iz dvjesta tisuća usta kroz večernji su- 
mrak uz čarobni odsjev isto tolikog broja upaljenih 
svijeća, što ih je svatko držao u ruci, stala da se razli- 
ježe himna: »Sveti Patriče, dragi Sveče našeg otoka, 
udijeli sladak smiješak nama bijednoj djeci!« — pro- 
strujilo je i mene neko tako posebno osjećanje, kojemu 
je teško naći riječi. Kleknuo sam s njima, molio sam s 
njima i dao se nositi njihovom bujicom, kad je stala da 
se razilazi i razlijeva na sve strane. 

Na kraju kod glavne aleje Phoenix Parka stajalo je 
na stotine autobusa i automobila, da voze mali dio tog 
ogromnog mnoštva natrag u grad ili na druge razne ir- 
ske strane. Tu se bio poredao i cijeli niz karakteristič- 
nih irskih jednoprežnih kočija na dva visoka kotača, 
koje su me podsjetila na seljačka kola, što ih vidjeh na 
Cipru. Baš kad smo se približavali, sjedala su dva moja 
suputnika na takvu kočiju. Kako su njene sjedalice 
smještene tako, da ti sjedeći noge vise kraj kočije, koja 
se sva njiše na ona dva kotača, mora- da onaj,, tko se na 
takvoj kočiji prvi put vozi, ima osjećaj, da bi svaki čas 
mogao isfrknuti sa sjedalice. 

»Požurimo se, da uhvatimo mjesta u kojem auto- 
busu!« ponukao me je moj pratilac. 

Pred jednim autobusom ugurasmo se u mnoštvo, 
koje je navalilo u nj. U onom sam se guranju najedam- 
put našao odijeljen od svog pratioca potisnut daleko na- 
prijed. A kad sam se uspeo u autobus, bio je on za čas 
pun puncat. Za moga pratioca nije bilo više mjesta. Bio 
bih izašao, da sam mogao, samo da ga ne moram osta- 
viti. Ali uto je autobus već kretao. Samo sam mu još 
mogao domahnuti rukom, i to je bio neočekivani ra- 
stanak od mog prvog dublinskog znanca, s kojim sam 
proveo nekoliko sati svoje prve dublinske večeri. Bez 
zahvale i bez dogovora, da li ćemo se još vidjeti, raz- 
nijela nas je bujica svakog na drugu stranu. 

Jurio sam stisnut u prepunom autobusu kroz divno 
irsko veče sjevernom stranom Dublina natrag prema 
središtu grada, koji je sav plivao u čarobnome moru 
svijetla električnih sijalica i reflektora. 

OKRUGLE KULE 


Sto su Egiptu piramide, to su Irskoj njene okrugle 
kule (Round Towers). Razasute po svoj Irskoj kao da 
su to nebrojeni prsti,, koji su uprti prema nebu ozna- 
čujući Ircu simbolički, kuda treba da upravi svoj po- 
gled i sve svoje pouzdanje u najtežim časovima. Irska 
je zaista imala više teških časova nego mnoga druga ze- 
mlja, a te su okrugle kule tisućugodišnji spomenici iz 
onih vremena, kad je razdoblje tih teških vremena Irske 
započelo. I kad danas Irac stranca vodi k takvoj okru- 
gloj kuli, pokazuje $ ponosom na nju i govori: 

»Ove su kule najstariji spomenici naše ljubavi prema 
domovini.« 

Ima ih danas još svega sto osamnaest širom Irske. O 
njihovu postanku mnoga su najraznoličnija nagađanja. 
Jedni ih dovode u vezu s keltskim svećenicima druidi- 
ma, drugi misle, da su služile za astronomska opažanja, 
treći drže, da su u njima stanovali pustinjaci, ali je naj- 
općenitije prihvaćeno mišljenje, da su to bile obrambe- 
ne kule, u kojima je bila smještena irska straža u doba 
danskih i normanskih provala u Irsku. Podizane su od 
9. do 12. stoljeća, i to obično uz crkve i samostane, ko- 
ji su od doba sv. Patrika postajali malo pomlo središta 
svega kulturnog života u Irskoj. Da se obrane od plja- 
čkanja danskih četa, ti su se samostani utvrđivali i bili 
opkoljeni opkopom. A nedaleko crkve sagrađena je 
okrugla kula, s koje bi budno oko stražarevo pazilo, 
ne će li ugledati, da se približuje neprijatelj. 

Te su karakteristične irske kule visoke od petnaest 
do četrdeset metara, te se završuju šiljastim krovom. 
Razdijeljene su na više spratova te se sa svakoga pruža 
vidik kroz male otvore. Ulaz je u kulu po nekoliko 
metara iznad zemlje, pa se do njega treba popeti po 
ljestvama. Čim bi s kule bio dan znak, da se približuje 
neprijatelj, redovnici su ostavljali posao, posezali za 
obrambenim oružjem, jedan dio bi ih se popeo po lje- 

stvarna u kulu, tu bi zaposjeli sve spratove i povukli za 
sobom ljestve. Kad se neprijatelj htio približiti kuli, 
bacali bi na nj kamenje, te se branili i drugim oružjem. 
Dotle bi se sabrali alarmirani irski borci iz cijele okoli- 
ce, tako da su se Danci i Normani redovito morali s 
bojišta povući. Zahvaljujući vjernoj službi tih svojih 
okruglih kula Irci su u unutrašnjosti Irske junački i 
ustrajno odolijevali nasrtajima Danaca, koji su svoju 
vlast uspjeli ustaliti i zadržati kroz gotovo dva stoljeća 
samo u primorskim krajevima. 

U Glendaloughu, četrdesetak kilometara južno od 
Dublina, nalazi se jedna od najviših irskih okruglih ku- 
la: visoka oko 40 m s opsegom od 16 m ima sedam 
spratova, a ulaz joj je 3 m iznad zemlje. Položaj te kule 
u dolini opkoljenoj s tri strane brežuljcima i u blizini 
maloga jezera daje posebno obilježje slikovitosti tog ro- 
mantičnog mjesta sv. Kevina, jednog od najvećih irskih 
svetaca, koji je tu djelovao i g. 618. umro navršivši 120 
godina života. Odatle je potekao i dublinski nadbiskup 
sv. Lovrinac O’Toole, kojega prognaše Englezi, kad su 
provalili g. 1170. u Irsku i osvojili Dublin. 

Druga tipična okrugla kula je ona, što se diže u mje- 
stu Clonmacnoise, oko 150 km zapadno od Dublina, 
iako je samo upola tako visoka kao ona u Glendaloug- 
hu. Clonmacnoise, osnovan je sredinom 6. stoljeća od 
sv. Kierana bio središte stare kršćanske Irske, oda- 
kle su se misionari razilazili širom Evrope. 

Imitacija okrugle kule iz Clonmacnoise postavljena 
je usred Dublina na trgu College Green. Kad sam jed- 
nog dana bio tu stao pred tom neobičnom sivom okru- 
glom kulom, dozvao sam sebi u pamet, da taj spomenik 
irske prošlosti podsjeća na isto doba, u kojem se na 
obali Jadrana pod knezovima i prvim kraljevima stala 
razvijati hrvatska država. I bilo mi je, kao da sam u 
blizini te kule dospio u neku atmosferu, koja mi svu 
irsku davninu čini shvatljivi jom i bližom. I kao da vi- 
djeh u daljini te davnine mletačke galije »kraljice mo- 
ra«, gdje jurišaju na hrvatske obale u isto doba, kada 
su nasrtljivi »kraljevi mora« evropskoga Sjevera juri- 
šali na irske obale. Propada i jednima i drugima slava, 

a Irci i Hrvati se održaše. Požalio sam samo u taj čas, 
sto mi Hrvati nemamo iz onog doba nikakvih tako op- 
ćenitih spomenika, kakve Irci imadu u svojim kulama. 

Model irske okrugle kule na trgu College Green po- 
stavljen je na mjesto, na kojem doista ima i povijesnu 
1 graditeljsku sjajnu pozadinu. Tu joj pozadinu čini s 
istočne strane zgrada protestantskog sveučilišta Trini- 
ty College (nazvanog također Dublin University), a sa 
sjeverne monumentalna palača starog irskog parlamen- 
ta, u kojoj je, izakako je god. 1800. zakonom Act of 
Union bilo provedeno nasilno ujedinjenje Irske s Engle- 
skom i ukinut bio poseban irsjđ parlamenat, smještena 
irska državna banka (The Bank of Ireland). 

Stojim tako kod te okrugle kule i orijentiram se po- 
vijesno: Nešto podalje sa zapada je Dublinski dvor pod- 
sjećajući svojim postankom na dansko gospodstvo; s 
juga je mjesto, koje čuva predaju o engleskom osvaja- 
ču Irske Henriku II.; s istoka je protestantsko sveučili- 
šte sagrađeno na mjestu nekadašnjeg katoličkog samo- 
stana u doba kraljice Elizabete, koja je zapravo prva 
dosljedna provodila bezobzirnu protukatoličku i protu- 
irsku reformaciju; a sa sjeverne strane zatvara trg zgra- 
da, uz koju je vezan spomen, kako su Englezi ukinuvši 
irski parlamenat bili zatrli i posljednji trag irskoj samo- 
stalnosti. Četiri strane svijeta, četiri glavna razdoblja u 
uništavanju irske slobode! A unutar tog četverokuta 
irskih tisućugodišnjih stradanja evo okrugle kule kao 
simbola u obrani narodne slobode. 

Dok mi tako misli slažu povijesne reminiscencije iz 
vidokruga te irske okrugle kule, oči mi pasu po arhi- 
tektonskim ljepotama, među koje je ona tu postavlje- 
na. Stilska jednostavnost renesansnog pročelja Trinity 
College-a odaje dostojanstvenu skromnost i mirnoću, o 
koju se odbija klasična majestetičnost glavne fronte ne- 
kadanjeg irskog parlamenta, kao da je u neprestanoj 
svečanoj ekstazi. Karakteristična primitivnost okrugle 
kule postavlja tu autohtonu irsku arhitekturu 9. i 10. 
stoljeća u opreku prema klasičnoj arhitekturi 17. i 18. 
stoljeća, koja je jednostavniji izražaj našla u Trinity 
College-u, a bogatiji i svečaniji u palači parlamenta. 


JEDAN IRSKI BOŽIĆ 


Na mjestu današnjega trga College Green, uz koji 
je vezano više uspomena iz irske povijesti nego uz ije- 
dan drugi dublinski trg ili ulicu, bila je prije osam sto- 
ljeća zelena tratina izvan gradskih zidina. Amo su iz- 
lazili građani na šetnju, da se naužiju svježega zraka, 
ili da sudjeluju u streljačkim vježbama. Na prostoru, 
gdje je danas Suffolk Street, ulica, koja se jugoistočno 
odvija od trga College Green, bilo je u dansko doba 
srjecište za danska zborovanja. 

Stojim pred modelom irske okrugle kule nasred 
trga. Oko tog simbola irske slobode jure automobili 
amo i tamo, a ja lutam po prošlosti i vidim u duhu en- 
gleskoga kralja Henrika II., kako g. 1171. dolazi jašući 
na čelu svojih osvajačkih četa. Tu negdje u blizini po- 
diže nasred poljane drveni dvor i poziva irske vladare 
na božičnu svečanost, kako bi uz gozbu stekao njihovu 
sklonost, da ga priznadu vrhovnim gospodarom Irske. 
Falsificirana bula pape Hadrijana IV., jedinog Engleza 
među papama, imala je dokazati, da je taj kralj, ubojica 
nadbiskupa Tome Becketa, dobio na dar Irsku od Sve- 
te Stolice, pa je sad samo trebalo bilo milom ili silom 
provesti to tobožnje pravo. Pape Hadrijana IV. već 
davno nije bilo među živima, kad se Henrik II. na po- 
ziv prognanog irskog vrhovnoga kralja Diarmoida od- 
važio stupiti na tlo Irske. Njegov vojskovođa Strong- 
bow mu je pripravio put. Kad su naime irski knezovi, 
vladari pojedinih dijelova Irske, protjerali bivšeg svog 
vrhovnoga kralja Diarmoida, pobjegao je on u Engle- 
sku i ondje zatražio pomoć. Grof Strongbow de Clare 
pođe god. 1169. na nalog engleskoga kralja Henrika 
II. doista s vojskom u Irsku, da uspostavi vlast kralja 
Diarmoida. U istočnoj Irskoj mu je to uspjelo. Tu se 
Strongbow onda oženio kćerkom Diarmoidovom 
Evom, pa je malo pomalo nastojao među irskim knezo- 
vima steći pristaša za politiku Henrika II. U dvije je 

godine bio toliko u tom uspio, da je engleskom kralju 
bio pripravljen dolazak u Irsku. Tako je eto sad taj lu- 
kavi kralj osvajač tu na tlu današnjeg Dublina slavio s 
vladarima i poglavicama irskih plemena božično slavlje: 
primivši time na prevaru njihovo poklonstvo prisvojio 
je sebi vlast gospodara Irske i utro put do budućeg pra- 
va vlasništva nad cijelom irskom zemljom, kako je to 
kralj imao i u Engleskoj (još i danas formalno postoji 
vlasničko pravo engleskoga kralja na svu englesku ze- 
mlju). Tim načinom je Henrik II., protiv čije su se vla- 
sti u Engleskoj dizali rođeni mu sinovi, uveo englesko 
sedamstogodišnje gospodstvo na ovo tlo, koje se toj 
uzurpaciji tolika buduća stoljeća otimalo svom snagom 
svojih sinova* 

Nitko od onih irskih knezova i poglavica, koji su se 
bili skupili na toj božičnoj slavi osvajačkog engleskog 
kralja dobivši jamstvo za svoju osobnu slobodu, nije 
slutio, kakvim će sve rodom uroditi ta božična čast, 
koja je trajala ništa manje nego od Božića do Nove Go- 
dine. Lukavi je kralj napijao svojim irskim gostima, a 
oni su razigrani od domaćeg im pića podlijegali njego- 
vu uvjeravanju, da će u njemu naći najbolju zaštitu i 
da je slabijemu uvijek bolje, ako se prisloni uz jačega. 
Obećavao im je, da će iskorijeniti sve zlo, koje se u 
Irskoj bilo ukorijenilo za doba dansko-normanske vla- 
sti, da će uvesti veću sigurnost u pravnom poretku, da 
će štititi prava domaćih knezova i pomagati crkve. Ir- 
skim knezovima su se krijesile oči više od pića nego od 
čara tih obećanja, kojima možda ni sami nisu davali 
prevelike važnosti. Ali osjećali su se počašćeni tolikom 
pažnjom stranog moćnog vladara i pokloniše mu se. 

Spomen na Henrika II. i na njegovu dublinsku bo- 
žičnu gozbu, koja je zagorčila Ircima tolika stoljeća, 
čuva ulica (Suffolk Street), koja zakreće nalijevo nešto 
dalje od ove okrugle kule, pred kojom sam u tom spo- 
minjanju stajao. S gozbom je engleska vlast u Irskoj za- 
počela, da kasnije gladom pokuša istrijebiti iz nje sve, 
što irski osjeća i diše. 

DVA SVEUČILIŠTA 


Sveučilište Trinity College, osnovano od kraljice 
Elizabete, nije prvo dublinsko sveučilište. Još godine 
13 1 1, osnovano je bulom pape Klementa V. na prije- 
dlog tadanjeg dublinskog nadbiskupa Bicknora prvo ir- 
sko sveučilište sa sjedištem uz katedralu sv. Patrika. Ta- 
ko je Dublin već sto godina iza postanka prvih evrop- 
skih sveučilišta (u Parizu iz 12. stoljeća, u Padovi iz g. 
1222., u Salamanci iz 13. stoljeća) stupio u red onih 
gradova, koji su dobili takav najviši naučni zavod. Bi- 
lo je to još prije, nego što je osnovano sveučilište u 
Pragu (1348.), najstarije u srednjoj Evropi. 

Kad je to prvo dublinsko sveučilište radi nedostatka 
sredstava za uzdržavanje zamrlo koncem 15. stoljeća 
ne navršivši ni punih 200 godina opstanka, bio je Du- 
blin sto godina bez sveučilišta. A kad su engleski vla- 
stodršci koncem 16. stoljeća opet htjeli imati u Du- 
blinu sveučilište, nisu dali uskrisivati staro, koje je bio 
osnovao papa, nego su odlučili osnovati novo, koje ne 
će imati nikakva papinskog spomena na sebi. Tako je 
kraljica Elizabeta, ubojica kraljice mučenice Marije 
Stuart, izdala god. 1591. odluku o osnutku Trinity 
College-a. Smješteno je u bivšem augustinskom samo- 
stanu, koji je za reformacije Henrika VIII. bio ukinut 
i zaplijenjen. 

Cijelo to sveučilište, koje se odlikuje velikim bogat- 
stvom te je i nakon ostvarenja irske samostalnosti osta- 
lo anglikansko, premda je već od god. 1873. pristupa- 
čno i katoličkim slušačima, prostire se na velikom zem- 
ljištu, dugom oko 600 m i širokom 300 m, te obuhva- 
ta prostor otprilike preko 28 jutara. Zapravo je to je- 
dan cijeli dio grada sa vlastitim parkom, crkvom, đa- 
čkim konviktom i cijelim nizom drugih zgrada, a okru- 
žen je sa sviju strana ulicama. 

Najstarija od današnjih zgrada toga sveučilišta potje- 
če iz konca 17. stoljeća, većina ih je sagrađena tijekom 

18. stoljeća, samo neke kasnije. Kako je u to doba Du- 
blin proživljavao svoj vijek klasične arhitekture, sve 
su zgrade pod tim utjecajem, kako se to odmah vidi i 
po glavnom pročelju na trgu College Green. 

Glavni ulaz s toga trga ograđen je u polukrugu ogra- 
dom. Tu je s jedne strane spomenik slavnog političara 
Edmunda Burke-a (1728. do 1787.), rodom Dublinca, 
koji je svršio nauke u tom sveučilištu, pisao filozofske 
spise, dovinuo se u parlamentarnom životu do vođe en- 
gleskoga naroda i bio začetnik mnogih oštrih engleskih 
zakona protiv Irske. S druge strane ulaza je spomenik 
pjesnika Olivera Goldsmitha (1728. do 1774.)? koji je 
također polazio nauke u Trinity College-u i kojemu je 
kao pjesniku Goethe pripisivao veliko značenje. Nje- 
govo pjesničko djelo »Napušteno selo« (»The Deser- 
ted Vilage«) proslavilo mu je ime u irskoj književ- 
nosti. Od drugih slavnih ljudi, koji su učili nauke na 
tom sveučilištu, treba spomenuti slavnog irskog politi- 
čara Grathana, pisca Swifta, revolucionarne borce Em- 
meta i Wolfa Tonea, a današnji prvi predsjednik Irske 
Republike bio je na tom sveučilištu profesor. 

Za uskrsne revolucije g. 1916. bile su tu iza Burke- 
ova i Goldsmithova spomenika smještene mitraljeze 
irskih revolucionaraca, koje su bile uperene prema tr- 
gu College Green presjekavši tako put, što vodi od Du- 
blinskoga dvorca, i držale pod svojom vatrenom vlašću 
raskršće ulica. 

Čim uđeš kroz glavni ulaz, nađeš se kao na kakvom 
trgu. Upada u oči povisok toranj, oko kojega su pore- 
dani kipovi, koji simboliziraju vjeru, pravo, medicinu i 
znanost, a kad zvono u tom tornju zazvoni, odjekuje 
njegov fini zvuk o brojne zgrade, što se tu nižu. Na sje- 
vernoj strani je sveučilišna kapelica s četiri korintska 
stupa, a njoj nasuprot zgrada sa sličnim pročeljem na- 
zvana Examination Hali ili Theatre, u kojoj se nalazi 
cijeli niz portreta slavnih ljudi zaslužnih za ovo sveu- 
čilište počevši od kraljice Elizabete do Swifta i mnogih 
drugih. 

Najveći glas steklo je ovo sveučilište svojom knjižni- 
com, koja se tu nalazi u posebnoj masivno građenoj 

zgradi. Broji 400 tisuća rukopisa te je dosad najveća ir- 
ska knjižnica uopće. Tu se nalazi i Book of Kells, naj- 
starija irska knjiga iz 7. stoljeća, po starini i po ljepoti 
bez premca u cijelom svijetu. Uz nju je u toj knjižnici 
i Book of Armagh, druga najslavnija stara irska knjiga 
iz 9. stoljeća, za koju predaja veli, da je to kopija knji- 
ge, koju je napisao sam sv. Patrik. 

Sveučilište Trinity College ima 3 zastupnika u sena- 
tu irskog sabora. 

Drugo i sada glavno, državno irsko sveučilište na- 
lazi se otprilike kilometar južnije od Trinity College-a. 
To je Narodno Sveučilište (National University), koje 
je osnovano g. 1854. s odobrenjem pape Pija IX. kao 
katoličko sveučilište i kojemu je prvi rektor bio ^ dr. 
John Henry Newmann, slavni pisac triju katoličkih 
romana, među kojima je »Kalista« stekla najveću slavu. 
Od g. 1908. priznato mu je zakonom državno prven- 
stvo pred starim sveučilištem kraljice Elizabete. Otada 
Narodno Sveučilište obuhvaća i sveučilišne fakultete u 
gradovima Corku i Galwayu. 

I Narodno je sveučilište ima tri zastupnika u senatu 
irskog sabora. 

U zgradi tog Narodnog Sveučilišta, sagrađenog 
g. 1916. u ulici Earlsfort Terrace, odigrao se jedan od 
najvažnijih događaja irske povijesti: tu se 14. prosinca 
1921. sastao irski revolucionarni parlamenat (Dail Ei- 
reann), da ratificira sporazum, sklopljen u Londonu 6 . 
prosinca između engleske vlade i predstavnika Irske o 
priznanju irske samostalnosti unutar Britanskoga im- 
perija. Tu je taj sporazum primljen 7. siječnja 1922. Tu 
se rodila Slobodna Država Irska, s koje je petnaest go- 
dina kasnije Eamon de Valera stresao i posljednji trag 
engleske vlasti proglasivši je posve samostalnom repu- 
blikom. 

TRG COLLEGE GREEN SA STARIM DUBLINSKIM 
(PROTESTANTSKIM) SVEUČILIŠTEM TRINITV COLLEGE 



NEKADANJI IRSKI PARLAMENAT IZ 18. STOLJEĆA U DUBLINU 
Danas irska državna banka na trgu College Green 


IRSKI PARLAMENAT 



Nauka o državnom pravu puna je hvale o engles- 
kom parlamentarizmu kao uzoru parlamentarizma 
uopće. Ali treba prstom uprijeti u neizbrisivu i neo- 
prostivu ljagu, kojom je okaljana engleska parlamen- 
tarna povijest, kad se radilo o poštivanju irske parla- 
mentarne slobode. A engleski parlamenat, koji je i te 
kako znao protiv jačih političkih faktora učvrstiti svo- 
ju slobodu i moć u Engleskoj, postao je nečasni grobar 
irskoga parlamenta. 

S takvim mislima obilazim na trgu College Green 
prekrasnu zgradu, u koju je arhitekt Pearce načinivši 
plan za njenu gradnju, izvršenu između g. 1729. i 
1739., ulio svu veliča jnost, skladnost i sjaj klasičkoga 
sloga i koja je bez sumnje još i danas jedna od najljepših 
građevina Dublina. To je u 18. stoljeću bila palača ir- 
skoga parlamenta. U toj zgradi zakrenula je Engleska, 
ta najparlamentarnija država na svijetu, irskoj parla- 
mentarnoj slobodi vratom. 

Početak irskog parlamentarizma pada u prva stoljeća 
engleske vlasti u Irskoj. U ono davno doba vršio je 
Englezima u Irskoj zakonodavnu vlast parlamenat slo- 
žen od engleskih i normanskih naseljenih velikaša. Prvi 
irski sabor ustanovljen je g. 1295., te mu je sjedište bilo 
u Dublinu. Taj irski sabor razvijao je odlučan otpor 
piotiv sve jačeg zadiranja engleske vlasti u prava Irske. 
Članovi tog sabora bili su irski knezovi i biskupi te 
ironormanski plemići. Dakako da je Engleska nastojala 
što jače stegnuti vlast irskog sabora, koji je međutim g. 
1459. proglasio svoju posvemašnju zakonodavnu neza- 
visnost od Engleske. To Engleskoj naravski nije bilo po 
volji. Zato nije mirovala, dok nije postigla, da je g. 
1494. i rs ki parlamenat prihvatio t. zv. Poynings Act, 
t. j. zakon o zavisnosti irskog parlamenta od engles- 
koga. Gotovo puna tri stoljeća su morala proteci, dok 

irski parlamenat nije popravio tu sramotu o vlastitoj 
zavisnosti od parlamenta druge zemlje. Što je irski par- 
lamenat u ta tri stoljeća svoje zavisnosti od engleskoga 
parlamenta stvarao, posve je prirodno bilo u skladu s 
djelom politikom, koju su Englezi provodili u Irskoj. 
Godine 1541. proglasio je parlamenat u Dublinu Hen- 
rika VIII. — sedam godina nakon njegova sramotnog 
otpada od katolicizma — kraljem Irske, a g. 1560. pri- 
hvatio je njegov zloglasni Act of supremacy, t. j. za- 
kon o tom, da je engleski kralj ujedno vrhovni pogla- 
var crkve. Što dalje to se sve više stvara umjetna pro- 
testantska većina u irskom parlamentu, dok Oliver 
Cromwell sredinom 17. stoljeća nije katolike uopće is- 
ključio iz njega. Doduše g. 1689, još je jedamput Irska 
doživjela parlamenat s katoličkom većinom: bilo je to, 
kad je engleski kralj Jakob II., protjeran nakon neko- 
liko godina vladanja s prijestolja zato, što je bio kato- 
lik, došao u Irsku, stvorio tu svoju vladu, ne bi li se tim 
načinom opet vratio na englesko prijestolje. Već za 
kratko vrijeme morao je pred vojskom Vilima Oran- 
skoga opet pobjeći iz Irske u Francusku, a katolici su iz 
irskog parlamenta opet bili izjureni. Iz mržnje i osvete 
prema katolicima uzakonio je g. 1695. irski parlame- 
nat, u kojem su bili sami zagriženi anglikanci, zloglasni 
Penal Code o bespravnosti katolika, najsramotnije za- 
konodavno djelo, što ga je uopće ikada ikoji parlame- 
nat na svijetu stvorio. Napokon je g. 1717. engleski 
parlamenat sebi uopće prisvojio zakonodavno pravo 
nad Irskom, te je irski parlamenat pao na posve pod- 
ređenu ulogu. 

Baš u to vrijeme uselio se on u ovu novu svoju divnu 
zgradu na trgu College Green. I kao da je u njoj stala 
irskom parlamentu da se vraća svijest o vlastitom do- 
stojanstvu. Iako su u njem sjedili sami protestanti, jer 
su katolici bili isključeni iz svih javnih služba, počeli su 
i oni osjećati, da ih Englezi smatraju samo sredstvom 
u borbi protiv katolika, te da i na njihovu štetu ide en- 
glesko sve veće iskorišćivanje i podjarmljivanje Irske. 
Sve više su se stali i među njima javljati razumni gla- 
sovi u korist irske nezavisnosti, koja je bez većine Ira- 


66 


ca , bez irskih katolika, nemoguća. I u drugoj se polo- 
vici 18. stoljeća podiže cijela jedna politička akcija u 
tom smjeru, a na čelu joj je bio irski protestantski par- 
lamentarne Henry Grattan (rođeni 3. srpnja 1746. u 
Dublinu, umro 14. lipnja 1820. u Londonu). I katolički 
i protestantski Irci stadoše se organizirati u organiza- 
ciju irskih dobrovoljaca, koji su, kad je Grattanu g. 
1782. uspjelo u parlamentu dobiti većinu za ukidanje 
zakona o zavisnosti irskog parlamenta iz g. 1494. i 
1717., došli u velikom mnoštvu pred ovu impozantnu 
zgradu parlamenta manifestirajući, paleći salve i kli- 
čući slobodnom irskom parlamentu. London je morao 
popustiti i godinu dana iza toga odobriti Grattanov za- 
kon. Tako je Irska došla do svoje parlamentarne neza- 
visnosti, to jest do svoje autonomije, koja je bila tolika, 
da je Irska u svemu bila samostalna, samo ju je kraljeva 
osoba vezala s Engleskom. Bilo je to u doba, kad se 
Amerika digla protiv Engleske za svoju slobodu. Neki 
su htjeli, da na sličan način i Irsku pobune protiv En- 
gleske. Ali Grattan je govorio: »Irsko more govori pro- 
tiv zajednice s Engleskom, a Atlantski ocean brani nam 
odcjepljenje.« I zato se on zadovoljio s punom autono- 
mijom Irske, koja je bila zapravo personalna unija. 

Tada još uvijek nije bilo katolika u irskom saboru. 
G. 1793. stvoreni su doduše i prvi zakoni u prilog 
katolicima, ali uto su veze irskih revolucionaraca s 
Francuskom, s kojom se Engleska bila zaratila, pogo- 
tovu kad je francuska vojska doista pokušala da se is- 
krca u Irskoj i kad je zatim Fitzgeraldova revolucija 
god. 1798. svršila s neuspjehom i s 30 tisuća žrtava, di- 
gle sav bijes Engleza protiv Irske. 

Englezi su se uplašili, da se pokret za slobodu ne bi 
i u Irskoj svršio onako, kako se na njihovu štetu svršio 
u Sjevernoj Americi, koja se g. 1787. odcijepila od En- 
gleske i stvorila samostalnu Sjeveroameričku Uniju. Ir- 
ska je s tim pokretom za oslobođenje Amerike od en- 
gleske vlasti bila zaista u najužoj vezi. U američkoj 
vojsci, koja je ratovala protiv Engleske, bila je polovica 
vojnika Iraca. I samu deklaraciju o američkoj nezavis- 
nosti podpisalo je osam američkih Iraca. A Benjamin 

Franklin, koji se od sapunarskoga sina, tipografa i izu- 
mitelja munjovoda razvio do prvoga diplomate ame- 
ričke oslobodilačke borbe, bio je g. 1771. i u Dublinu 
(boravio je u to doba 13 godina u Londonu zastupa- 
jući ondje Ameriku) te je pred irskim parlamentom s 
velikim oduševljenjem pozdravljena njegova izjava: 

»Naša stvar je stvar čovječanstva. Mi se borimo za 
opću slobodu boreći se za svoju vlastitu.« 

Irska je bila pod jakim utjecajem oslobođene Ameri- 
ke, u kojoj su irski iseljenici postali jedan od najodluč- 
nijih faktora. I irski revolucionarni vođe išli su u Ame- 
riku, da ondje crpu nauku za organiziranje irske oslo- 
bodilačke borbe. A kad se u to još umiješala i revolu- 
cionarna Francuska, odlučila je Engleska prema Irskoj, 
gdje su joj se sad i protestanti stali iznevjeravati, podu- 
zeti nove odlučnije mjere. Budući da je irski parlamenat 
postajao sve nepouzdaniji, trebalo se najprije njega riješiti* 
Užasnom korupcijom obavljeni su novi izbori za irski 
sabor, a onda su svi zastupnici osim sedmorice podkup- 
ljeni te je g. 1800. taj irski parlamenat sam sebi izgla- 
sao smrtnu osudu uzakonivši Act of Union, kojim je 
irski parlamenat ukinut. Irska je odsad imala birati i 
slati svoje zastupnike u engleski parlamenat u London. 
Irsku katoličku javnost nastojali su Englezi zavesti i 
umiriti obećanjem, da će nakon potpunog ujedinjenja 
Irske s Engleskom biti provedena i katolička emancipa- 
cija, t. j. jednakopravnost katoličke vjere s drugim vje- 
rama i priznanje političkih prava katolicima, a onda da 
će i katolici moći više postići u londonskom parlamen- 
tu, koji je svjetski politički forum, nego u posebnom 
parlamentu male Irske, o kojoj nitko i ne vodi računa. 
Bilo ih je, koji su u to i povjerovali, pa je tako i sam 
tadanji dublinski nadbiskup nadajući se poboljšanju pri- 
lika katoličke Crkve u Irskoj pristao na ujedinjene Ir- 
ske s Engleskom. Ljuto li se razočarao i on i svi oni, 
koji su gojili jednake nade. 

Samo Grattan, veliki borac irske parlamentarne samo- 
stalnosti, koji je u toj borbi bio postigao već tako znat- 
nih uspjeha, promatrao je s bolju, kako se njegovo dje- 
lo ruši. Shrvan, blijed stajao je u sabornici, kad je irski 

parlamenat u sjednici, koja je trajala čitavu noć, za- 
ključivao o svom ukinuću. Uzalud je on upotrijebio 
svu svoju govorničku vještinu dokazujući, da ne valja, 
Što čine, i dizao kažiprst desnice opominjući, da će tim 
biti izazvani teški dani na Irsku. Ostao je osamljen. Go- 
lema se većina narodnih zastupnika dala podmititi od 
Engleza. Ali u srce su se svakog Irca kao životni kredo 
urezale riječi, kojima je Grattan, taj slavni Irac, zavr- 
šio tom prilikom svoj povijesni govor: 

»Protiv tog ujedinjenja bit ću i u času smrti, pa i na- 
kon svog posljednjeg daha!« 

Pred zgradom, u kojoj se zbio taj povijesni događaj, 
stoji nasred trga spomenik Grattanov, izrađen od Fo- 
leya. Dolazim preda nj i gledam tamni lik tog prote- 
stantskog branioca Irske, kako okrenut prema pročelju 
protestantskog sveučilišta, prema istoku, prema Lon- 
donu, gdje su mu Englezi dali nakon smrti mjesto me- 
đu svojim najvećim velikanima u Westminsterskoj 
Opatiji, diže kažiprst kao da veli: 

»Niste htjeli mene slušati. Ali doći će drugi, koji će 
za Irsku tražiti više nego ja . . .« 

Došli su ti drugi. I ravno sto godina nakon Gratta- 
nove smrti ostvaren je obnovljeni parlamenat Slobodne 
Irske Države, koji se nije vratio u zgradu nekadanjeg 
irskog parlamenta iz 18- stoljeća, nego je udario svoje 
sjedište u palači, koja nosi ime Leinster House (Kildare 
Street), a sagrađena je godine 1744. od Leinsterskog 
vojvode. U toj je palači stanovao irski revolucionarac 
Lord Edward Fitzgerald, koji je koncem 18. stoljeća 
spremao irsku revoluciju te je ranjen u tom ustanku 
umro tri godine prije ukinuća irskog parlamenta. A kad 
je irski parlamenat opet obnovljen, ušao je u nekada- 
nju kuću tog revolucionarca, da u njoj kroji zakone 
slobodnoj Irskoj, za koju je taj revolucionarac umro. 

DANIEL O’CONNELL 


U sudbonosne dane, početkom godine 1800., kad 
se svom silom radilo o potpunom sjedinjenju Irske s 
Engleskom, digao se protiv tog ujedinjenja na javnom 
prosvjednom zborovanju u dvorani Royal Exchange-a, 
sadašnjega City Halla, glas čovjeka, koji je od toga časa 
gotovo pola stoljeća bio vođa irskoga naroda. Bio je 
to tada još mladi, dvadesetpetgodišnji advokat Daniel 
O’Connell, koji je svojom govorničkom vještinom znao 
tako osvojiti duše slušatelja, razjarenih protiv poniže- 
nja, koje se spremalo Irskoj, te je na jedan mah stupio 
na čelo rodoljubne Irske i postao tumač irskog javnog 
mnijenja. Engleska tada još nije slutila, kakvog opasnog 
protivnika dobiva u tom mladom katoličkom Ircu, 
kojemu je bila namijenjena povijesna zadaća, da borbu 
irskih i engleskih katolika za ravnopravnost dovede do 
pobjede. 

Njemu, koga Irska zove svojim Oslobodiocem (Libe- 
ratorom) i koji je još za života bio nazivan neokrunje- 
nim kraljem Irske, posvetio je irski glavni grad naj- 
ljepšu svoju ulicu nazvavši je njegovim imenom. K 
njoj sam upravio svoje korake s trga College Green, 
gdje sam sred arhitekture 18. stoljeća i sred povijesnih 
mjesta, koja me provedoše kroz četiri razdoblja irske 
prošlosti, upoznao Irsku sve do prekretnice, koju za 
njenu prošlost znači, ukinuće irskoga parlamenta i 
provedenje potpune Unije s Engleskom. 

Prošao sam od Trinity College-a pored spomenika 
velikog irskog pjesnika Tome Moore-a, koji potisnut u 
stranu sanjarski promatra vrevu triju ulica i doziva 
prolaznicima u pamet svoje popularne melodiozne pjes- 
me o zvijezdama. Prema sjeveru idem kroz Westmore- 
land Street, gdje su se koncem 16 . i početkom 17. sto- 
ljeća bili naselili francuski protestantski emigranti 
osnovavši tu tvornice platna i sukna. Danas trgovci, 
koji u toj ulici trguju tom robom, imadu posve irska i 

engleska imena. Uopće je značajno, da se stranci u Ir- 
skoj brzo asimiliraju, te malo ima gradova, koji imadu 
tako slabo kozmopolitsko obilježje, kao što se tim 
može da diči Dublin. Kolike razlike prema našem Za- 
grebu, koji je tako snažno zahvaćen kozmopolitizmom! 
Stranci pa i Židovi su u Dublinu rijetki. Zanimljivo je, 
da smo u najživljoj dublinskoj trgovačkoj ulici, u Graf- 
ton Street, koja vodi od Trinity College-a prema jugu, 
našli na jednoj trgovini natpis s hrvatskim prezimenom 
lijepo pravilno napisano na — ić. Uđosmo, da vidimo 
tog našeg zemljaka. Nije ga bilo, a kasnije nismo više 
imali prilike, da se onamo svratimo. Saznali smo tek, 
da je zaista doseljenik iz Hrvatske. 

Westmoreland Street izlazi na obalu rijeke Liffey. 
Preko nje u istom smjeru vodi glavni dublinski most, 
kojemu je širina veća nego duljina, te prelazeći preko 
njega gotovo nemaš ni dojam, da prelaziš preko mosta, 
nego kao da ideš nastavkom vrlo široke ulice. To je 
O’Connellov most, koji prema sjeveru prelazi u isto 
tako široku O’Connellovu ulicu (O’Connell Street). 

Kolikogod sam puta došao u tu impozantnu ulicu, 
sjetio sam se Vaclavskych namesti, najreprezentativ- 
nije ulice Praga, s kojom ova dublinska ulica svojom 
širinom, duljinom, polaganim usponom i reprezentativ- 
nim značenjem doista ima mnogo sličnosti. U njoj se 
dižu tri velika spomenika, tri simbola irske povijesti u 
19. stoljeću. U sredini ulice je 3 6 metara visoki vitki 
dorski stup, na kojem stoji spomenik admirala Nelsona, 
pobjednika nad Napoleonom u slavnoj pomorskoj bitci 
kod Trafalgara: taj spomenik, podignut g. 1806., sim- 
bolizira početak 19. stoljeća, kad je Irska i takvim spo- 
menicima, podizanim u čast slavnih Engleza, morala 
izvana pokazivati, da je po provedenoj uniji zaista po- 
stala s Engleskom jedno te isto. No O’Connellov spo- 
menik postavljen g. 1882. na početak ulice, iako je 
visinom za dvije trećine niži, zakrčio je put do Nelso- 
nova spomenika, kao da prolazniku, koji ulazi u tu 
ulicu, dovikuje: »Ovo je ipak samo Irska!« U tim je 
riječima sadržana misao, kojom je taj irski velikan u 
prvoj polovici 19. stoljeća zadahnuo, osvijestio i prepo- 

rodio Irsku davši odlučan smjer njenim kulturnim i po- 
litičkim težnjama. Na drugom kraju ulice diže se opet 
spomenik Johna Parnella, najslavnijega borca za irski 
home-rule (autonomiju) u drugoj polovici 19. stoljeća. 

Zaustavio sam se pred O’Connellovim spomenikom. 
Promatram njegov divski, 3 metra visoki lik, izrađen 
od Foleya i Brocka te postavljen na granitno, 9 me- 
tara visoko podnožje, oko kojega su se poredale simbo- 
ličke figure: u sredini je Erin (Irska) držeći u lijevoj 
ruci zakon o emancipaciji (Act of Emancipation) i po- 
kazajući desnicom gore prema O’Connellu, a unaokolo 
su simbolički likovi Vjere, Umjetnosti, Obrta i Poljo- 
djelstva. Na četiri se ugla uz podnožje spomenika na- 
laze još simboličke figure Vjernosti, Domoljublja, Go- 
vorništva i Pravde. Svi se ti simboli stapaju u divno za- 
mišljenoj umjetničkoj gradaciji u idejno jedinstvo, per- 
sonificirano u najslavnijem sinu Irske. 

Stojim dugo tu promatrajući veličanstveni O’Conne- 
llov lik, uz koji mi misao reda događaje njegova ži- 
vota . . . 

# 

Daniel O’Connell rodio se 6. kolovoza 1775. u Car- 
hen House kod Cahircivena na jugozapadu irskog oto- 
ka, u najkatoličkijem kraju Irske. Bio je vatren mladić, 
te nije čudo, da je u doba, kad su se irski revolucio- 
nara, tajno organizirani u društvo »United Irishmen«, 
zanosili francuskom revolucijom, i on dospio u to dru- 
štvo. Bio je neko vrijeme pače i član slobodnozidarske 
lože, ali je kao svijestan katolik istupio iz nje, kad je 
Crkva svojim vjernicima zabranila, da budu članovi 
koje lože. Kao dublinski odvjetnik postigao je svojom 
pravničkom spremom i govorničkom vještinom ubrzo 
glas najboljega branitelja. A kad je prigodom ukinuća 
irskoga parlamenta i politički nastupio, dobio je nje- 
gov život odlučan pravac: stupio je na čelo borbe za 
slobodu Irske. Postao je vođa irskih katolika te je s da- 
lekovidnošću rođenoga političara stvorio ovaj plan za 
svoju borbu: najprije ostvariti katoličku emancipaciju, 
to je za jednakopravnost katolika s protestantima, a 
kad katolici izvojšte svoja prava te uzmognu jednako- 

pravno nastupati s protestantima na političkoj areni, 
tada dolazi na red borba za repeal, t. j. za ukinuće 
Unije s Engleskom. 

U tom je smjeru stao provoditi agitaciju i organiza- 
ciju svoje borbe za emancipaciju. No uto su irski^ pro- 
testanti poveli akciju za repeal te su nastojali i O’ Con- 
nella predobiti za jedinstvenu borbu. I doista se O’Con- 
nell na jednoj njihovoj skupštini g. 1810. izjavip 
spremnim napustiti privremeno borbu za emancipaci- 
ju, ako bi ona smetala ostvarenju nezavisnosti Irske. 
No akcija za repeal nije uspjela, te je O’Connell borbu 
za emancipaciju nastavio. 

Grattan, stari borac za irsku slobodu, brzo je, iako 
je bio protestant, shvatio svu zamašitost O’Connellova 
nastojanja te je g. 1811. i sam predložio engleskom 
parlamentu zakon o emancipaciji katolika. Taj 
prijedlog međutim O’Connell nije htio prihvatiti, jer u 
njem katolička sloboda nije bila potpuno zajamčena, 
nego vezana uz neke uvjete. Ni u parlamentu u Lon- 
donu Grattan nije prodro, a tako niti s novim prijed- 
logom, koji je stavio dvije godine kasnije. 

Ta je Grattanova akcija, da izradi katolicima ograni- 
čenu političku slobodu, izazvala među katoličkim Ir- 
cima pod O’Connellovim vodstvom samo još odlučniji 
zahtjev za potpunom katoličkom slobodom. Irski ka- 
tolici su se tek sada zaista listom pridružili O’Connellu, 
koji je nošen bujicom općeg zanosa u gradu Corku na 
jednoj veličanstvenoj skupštini svečano izjavio: 

»Doklegod živim, bit ću uz vas. Nikad ne ću napu- 
stiti siromašne Irske ni njene vjere!« 

Englezi su sve više uviđali, da O’Connellova akcija 
znači za njih veliku opasnost. Zato su je htjeli posto- 
poto razvodniti. Stali su u mnogočem popuštati kato- 
licima. Prije g. 1800. nije smjelo biti nijedne katoličke 
škole u Irskoj, a sad su dopuštali takve škole. Prije su 
redovnike i svećenike progonili i izgonili iz Irske, a 
sad su dapače dopustili, da se u Maynoothu nedaleko 
Dublina osnuje i sjemenište za uzgoj katoličkog svećen- 
stva, Priznali su dapače, da katolici mogu i glasovati u 

izborima. Ali sve to nije moglo zavarati Irce ni zausta- 
viti O’Connellovu borbu. 

Kad su Englezi napokon vidjeli, da Irci sve odušev- 
ljenje i sve složnije idu za O’Connellom, engleska je 
vlast raspustila i zabranila katoličke organizacije. O’ 
Connell je protiv toga oštro prosvjedovao, nakon čega 
je protiv irskih katolika uvedena posebna policija pod 
imenom Royal Irish Constabulary: zapravo je to bila 
vise vojnička nego policijska ustanova, koja je od tog 
doba preko sto godina bila najjači oslon engleske vlasti 
u Irskoj. Nastupilo je doba oštrih progona protiv ir- 
skih katolika. 

No sve to nije O’Connella moglo skršiti. Tek jedan 
udarac, koji ga je zadesio, teško ga je pogodio. U nekoj 
raspravi osjetio se pogođen od O’Connellovih riječi 
predstavnik dublinskih trgovaca d’Esterre, koji ga je 
izazvao na dvoboj. O’Connell je dvoboj u naglosti pri- 
hvatio. Do dvoboja je doista i došlo u mjestu Clondal- 
kinu, 6 i po km daleko od Dublina, gdje se nalazi Du- 
blinu najbliža irska okrugla kula, te je O’Connell 
ustrijelio svog protivnika. I na drugi jedan dvoboj iza- 
zvao je O’Connella državni podtajnik Robert Peel, 
predstavnik engleske vlasti u Irskoj, koji je kasnije kao 
ministar unutrašnjih poslova u Wellingtonovoj vladi u 
londonskom parlamentu podnio konačni prijedlog za- 
kona o emancipaciji (g. 1829.), ali je taj dvoboj bio za- 
branjen. O’Connell ubivši čovjeka u dvoboju osjetio 
je svu težinu počinjena grijeha, koji je cijeli život oka- 
javao: pred dublinskim se nadbiskupom javno pokajao, 
na desnoj je ruci, kojom je strijeljao u dvoboju, nosio 
čitav život crnu rukavicu u znak žalosti, kad bi prošao 
kraj d’Esterreove kuće, skinuo bi svaki put šešir i po- 
molio se za pokoj njegove duše, a njegovoj porodici da- 
vao je redovitu potporu, da tako koliko-toliko dade 
zadovoljštinu za nesreću, koju joj je skrivio. 

Taj nesretni događaj iz O’Connellova života daje naj- 
bolju sliku njegova značaja: bio je žestok, nagao, pono- 
san, ali ujedno spreman na svako poniženje, ako je 
trebalo, da okaje koji svoj čin, koji se protivio katolič- 
koj vjeri. 

Od g. 1815. počelo je opet jače gibanje za emancipa- 
ciju, kojejsu zametnuli jednom predstavkom svi irski 
biskupi ® potpisom od 1052 svećenika. Uporedo s tim 
nastojao je O’Connell oko zbliženja s engleskim katoli- 
cima s jedne i s irskim protestantima s druge strane. 
Kad je g. 1820. Grattan iznova bez uspjeha nastupio za 
emancipaciju katolika, izjavio je O’Connell tom če- 
stitom protestantskom borcu za irsku slobodu zahvalu 
u ime cijelog irskog naroda. Nekoliko mjeseci iza toga 
Grattan je umro. 

Iza godine 1820. O’Connell provodi novu organiza- 
ciju borbe za emancipaciju, ali glad, epidemije i neopi- 
siva nasilja engleskih vlasti onemogućivali su potpuni 
razmah te akcije. K tome je engleski parlamenat g. 
1823. zaključio, da se na 2 godine u Irskoj zabrane sve 
političke organizacije i skupštine. U to je vrijeme O’ 
Connell dobrotvornim radom održao nepretrgnute 
veze s narodom. A kad je rok te zabrane prošao, pro- 
putovao je O’Connell u pravom triumfu svu Irsku dr- 
žeći skupštinu za skupštinom. Irski je narod sav grnuo 
za njim. Irska se bez O’Connella nije dala više ni za- 
misliti. Kad je g. 1828. došlo do izbora za londonski 
parlamenat, Irci su uza sve to, što katolik po zakonu 
nije mogao biti kandidiran, kandidirali i izabrali u jed- 
nom izbornom kotaru (u Clare-u) svojeg vođu O’Con- 
nella, da tako pokažu, kako im je on više nego engleski 
zakon. I doista, volja irskog naroda pokazala se tu 
jača od engleskog pritiska. O’Connellov izbor za na- 
rodnog zastupnika bio je odlučan udarac engleskoj vla- 
di, te sad nije više bilo kuda ni kamo, nego da katoli- 
cima napokon popusti. Tako je u ožujku god. 1829. 
Wellingtonova vlada predložila zakon o emancipaciji, 
koji je u travnju i uzakonjen. 

Po tom je zakonu bilo i katolicima priznato pravo, 
da budu birani za narodne zastupnike i da dođu u dr- 
žavnu službu. 

Prvi katolik, koji je zaposjeo zastupničko mjesto u 
engleskom parlamentu, bio je vođa irskog naroda Da- 
niel O’Connell. 

Nakon izvojštene katoličke slobode išlo je englesko 
nastojanje za tim, da onemogući daljnju O’Connellovu 
akciju. Ali za uzvrat bacio je on u irski narod geslo: 
U borbu za ukinuće Unije! Toj borbi posvetio je sav 
svoj ostali život. Godine 1834. stavio je u engleskom 
parlamentu prijedlog za repeal, ali je imao samo 38 
glasova za svoj prijedlog, a 523 protiv njega. Odjek 
toga je bila pojačana akcija u narodu. Najveći je raz- 
mah taj pokret za ukinuće Unije s Engleskom postigao 
iza godine 1840. Skupštine, što ih je O’Connell držao, 
dobivale su sve veći opseg, te je na nekima imao pol 
milijuna, a na nekima pače do milijun naroda. O’Con- 
nell je napokon stvorio i neku vrst irskoga parlamenta 
pod imenom »Sud od 300 Iraca«. 

Konačno je engleska vlada uvidjela svu opasnost, 
koja joj otuda dolazi, te je odlučila svemu tomu nači- 
niti oštrim mjerama kraj. Skupštinu, koja je u jesen 
godine 1843. imala biti održana u Clontarfu kod Du- 
blina, zabranila je u posljednji čas, kad je golemo 
mnoštvo naroda već bilo nagrnulo u Dublin. Samo 
mirnom nastupu O’Connellovu treba Zahvaliti, da nije 
kod te prilike došlo do otvorene pobune, nego se na- 
rod mirno razišao svojim kućama. Za uzvrat dala ga 
je vlada nekoliko dana nakon toga optužiti radi pro- 
tudržavnog rada i osuditi na godinu dana tamnice i 
2000 funti globe (u današnjoj vrijednosti preko pola 
milijuna kuna). O’Connellu je sudio sud, u kojem su 
bili sve sami protestanti. S njihovom pomoću htjela je 
Engleska onemogućiti tog najvećega katolika, koji joj 
je zadavao sve većih jada. Ali O’Connell nije mirovao, 
nego je protiv osude načinio utok na gornju kuću lon- 
donskog parlamenta. I doista taj je utok bio za nj po- 
voljno riješen, te je osuda bila ukinuta, a on pušten na 
slobodu- Svejedno je bio već odsjedio preko pola godine 
u zatvoru. 

U pravom slavlju izašao je O’Connell opet na slo- 
bodu, pa nastavio borbu za samostalnost Irske. Uto se 
među mlađim irskim naraštajem sve jače dizala struja, 
kojoj se O’Connell više nije činio dosta radikalnim. 
Kako je k tome još u to doba harao u Irsko} najuža- 

sniji glad, a engleski parlamenat uza sva njegova za- 
klinjanja nije htio da pritekne u pomoć, trpio je on to- 
liko, te ga je to posve shrvalo. Osjećajući, da mu se 
bliži kraj, pošao je na oporavak u južnu Evropu žele- 
ći doći u Rim. Međutim do Rima nije došao, nego je 
umro u Genovi 15. svibnja 1847. Cijelim katoličkim 
svijetom odjeknula je smrt tog velikog Irca, kojega je 
svjetska povijest uvrstila u red najvećih velikana 19. 
stoljeća uopće. A Irska se sva zavila u crno dočekavši 
svog mrtvoga vođu — tijelo njegovo bez srca, jer je 
srce oporukom ostavio Rimu, središtu katoličanstva, 
koje je držao najjačim oslonom irskoga naroda. 

»Dušu ostavljam Bogu, srce Rimu, a tijelo svojoj 
mukotrpnoj domovini Irskoj . . .« To je bila oporuka 
tog najvećeg Irca prošlog stoljeća, a ta je oporuka kru- 
na njegove duševne veličine i dokaz, kako je on i za 
života i na smrti bio najvjerniji tumač duše svog naro- 
da, u kojoj se ljubav prema Bogu, prema katoličkoj 
Crkvi i prema domovini stopila u nerazdruživo i ne- 
razorivo jedinstvo. 

Bilo mi je, kao da sam stojeći pred O’Connellovim 
spomenikom čuo neku daleku jeku tih velikih oporu- 
čnih riječi, s kojima se Liberator irskoga naroda ra- 
stao od ovoga svijeta, a kroz tu jeku neke daleke zvu- 
ke trubalja, kojima se Irskoj javlja dolazak velike bu- 
dućnosti. 

irski glad 


Dok sam stajao pred O’Connellovim spomenikom i 
sjećao se svega, što sam znao o životu tog irskog veli- 
kana, koji je irskom narodu dao nov smjer na putu do 
ostvarenja slobode, približio se spomeniku i neki sveće- 
nik. Stao je do mene i zagledao se u O’Connellov lik 
pogledom, iz kojega se odražavalo upravo neko po- 
božno strahopočitanje. 

Po vanjštini njegovoj prosudio sam, da je i on stra- 
nac. 

»Nisam stranac, Irac sam,« odgovorio mi je talijan- 
skim jezikom na moje pitanje, kad sam se s njim upu- 
stio u razgovor. »Samo živim stalno u Rimu u samo- 
stanu crkve sv. Klementa, kojoj smo mi Irci čuvari . . .« 

Jest, u taj čas sam se sjetio, kako je za me, kad sam u 
Rimu u crkvi sv. Klementa pohodio grob sv. Ćirila, 
bilo radosno iznenađenje, što sam saznao, da su irski 
redovnici čuvari groba tog slavenskog apostola. Sveti 
Ćiril, koji je svoje glavno apostolsko djelovanje razvio 
u davnoj slovačkoj državi, poznatoj više pod velikomo- 
ravskim imenom, i koji je sa svojim bratom sv. Meto- 
dom i Hrvatsku proputovao ostavivši i u njoj trag svog 
apostolskog djela, počiva vječnim snom u rimskom 
grobu, nad kojim bdiju Irci svojim neprestanim molit- 
vama. Kao što mi je drago bilo to otkriće u Rimu, tako 
mi je drag bio i sad u Dublinu pred O’Connellovim 
spomenikom susret s jednim od tih Iraca, čuvara groba 
sv. Ćirila. 

»U Rimu često pohađam mjesto, gdje se čuva srce 
velikog našeg O’Connella, koje je on oporučno ostavio 
Središtu Kršćanstva,« nastavljao je irski svećenik-re- 
dovnik, dok sam ja bio u svojim mislima. »A ovdje u 
Dublinu za kratkog svog sadašnjeg boravka u domo- 
vini obilazim svako mjesto, koje podsjeća na tog naj- 
većeg sina Irske . . .« 

»Baš sam se eto i ja tu spomenuo njegove divne 
smrti i oporuke, koja daje uzor katoličke ljubavi prema 
Bogu, Crkvi i domovini,« rekoh ja. 

»Divna je zaista, ali i tragična bila O’Connellova 
smrt,« on će. »Umro je na putu u Vječni grad, a za so- 
bom je ostavio domovinu svoju Irsku u najvećim stra- 
danjima. Najužasniji glad, što se dade zamisliti, harao 
je baš onih godina po Irskoj, te je u tom gladu Engleska 
našla saveznika, da zaustavi O’Connellovo oslobodi- 
lačko djelo i slomi irski narod, koji je i svojim brojnim 
porastom i porastom svoje svijesti pod O’Connellovim 
vodstvom postajao Englezima sve neugodniji i opasniji. 
Jer oko godine 1800., kad se O’Connell pojavio na po- 
litičkoj pozornici, brojila je Irska skoro 5.5 milijuna 
stanovnika, a Engleska 10.5 milijuna; u doba pred 
O’Connellovu smrt bila je Irska porasla na 8.5 milijuna 
stanovnika, a Engleska na 20 milijuna. Da je Irska mo- 
gla i dalje nesmetano razviti porast svog pučanstva, da- 
nas bi ona brojila preko 20 milijuna, a ne 4 i po mili- 
juna. Srce se danas svakom od nas Iraca stisne od bola, 
kad pomislimo, da nas sad u Irskoj ima samo toliko, 
koliko nas je bilo prije više nego 150 godina, dakle 
davno prije O’Connella . . .« 

Shvatio sam taj irski bol. 

»Kako to, da je Irska od doba O’Connella do danas 
pala na polovicu pučanstva?« upitam. 

»Evo kako,« irski će svećenik-redovnik. »Od 1 6. do 
18. stoljeća protestantsko-anglikanska je Engleska odlu- 
čila do temelja uništiti katoličku Irsku, koja se ni mi- 
lom ni silom nije dala navesti na onaj put, kojim je 
pošla Engleska, kad se za volju kralja preljubnika od- 
metnula od katoličke Crkve. Irska je nepokolebivo 
ostala katolička. Kad su Englezi u divljem svom bijesu 
plaćali jednaku cijenu onom, tko ubije katoličkog sve- 
ćenika, kao što su plaćali i za svakog ubijenog vuka, 
vjerni su Irci skrivali svoje svećenike po seoskim zabiti- 
ma i sastajali se potajno noću po gorama i šumama na 
službu Božju. Englezi su katolike Irce lišili sviju prava. 
Dapače i sa sve bolje zemlje su ih protjerali, pa su či- 


79 


tava irska sela morala ostaviti zemlju i kuće svoje te se 
povući u krajeve, gdje je zemlja bila manje rodna i moč- 
varna. No iza 1780. godine porasla je cijena žitaricama, 
pa su engleski veleposjednici opet pašnjake pretvarali u 
oranice, koje su više nosile, a za to obrađivanje zemlje 
pozivali su opet protjerane irske seljake. Kako je g. 
1793. engleska vlada, da nakon američkog oslobođenja 
i francuske revolucije primiri Irce, priznala pravo glasa 
u izborima i svakom katoličkom Ircu, koji je imao bar 
40 šilinga prihoda, postali su i katolički Irci veleposjed- 
nicima potrebni i kao glasači u izborima. No kad su 
irski katolici g. 1829. izabrali O’Connella 1 kad je en- 
gleska vlada od te godine priznala pravo glasa samo 
onima, koji imadu 10 funti šterlinga prihoda, irska je 
katolička sirotinja opet politički bila potisnuta, jer je 
broj tih irskih glasača pao sa 192.000 na 14.000. Ka 1 
toga su engleski vlastelini iznova odpremili s irske zem- 
lje oko 180.000 irskih katoličkih zakupnika, te je tako 
u jednoj jedinoj godini bilo. oko milijun Iraca protje- 
rano s plodne zemlje, koja je opet pretvarana u paš- 
njake. Tako su radili Englezi i gonili Irce u gospodars 1 
i politički očaj. Znao se u ovom ili onom irskom kraju 
za slabijih godina pojaviti i glad. Siromašni se Irac 
uglavnom hranio krumpirom, a za promjenu nešto mli- 
jekom i kojekakvim korijenjem. No godine 1845. na- 
valila je neka bolest na krumpir i uništila cijeli prirod. 
Irska je ostavši te godine bez krumpira, dakle glavne 
svoje hrane, pala u ralje općeg užasnoga glada. Do mili- 
jun je Iraca poginulo u nekoliko godina toga glada, mi- 
lijun i po ih je otišlo u Ameriku, a drugih stotine ti- 
suća kojekuda drugamo po svijetu. Od godine 1850. 
do 1915. iselilo se 4 i po milijuna Iraca iz domovine. 
O’Connell kao da je slutio taj užasni slom Irske, te je 
pod prvim udarcem strahota, nastalih od velikog irsko- 
ga glada, i sam slomljen pao. Kao preteča onih milijuna 
Iraca, koji umiru raštrkani po svijetu daleko od domo- 
vine, umro je na putu izvan domovine • • •« v 

Neka golema težina padala je iz tih rijeci irskoga 
svećenika i napunjala ozračje oko O Connellova spo 
menika 


80 



DANIEL O’CONNELl 



OKU UGLA KUTA NAD GROBOM DANIELA O’CONNELLA 
n« groblju vi dublinskom predgrađu Glas nevin 


»Ali ni engleski zatornici ni veliki glad ni seoba Iraca 
iz domovine nisu zatrli i ne će zatrti Irske, jer u njoj 
živi duh velikog Daniela O’Connella. Taj duh ju je ko- 
načno i doveo do današnje slobode, koja nije ništa dru- 
go nego ostvarenje O’Connellovih težnja . . .« 

Kao da je u tili čas nestalo pređašnje težine, tako je 
neki sjaj zatitrao oko O’Connellova spomenika iz tih 
zanosnih riječi. 

»Zar nije simbolički divno, da je Irska na grob tom 
najvećem svom sinu postavila onakvu okruglu kulu, ka- 
kvih je puna naša domovina i koje su davna svjedočan- 
stva o onim idealima, za koje se O’Connell borio? Kao 
što su ove okrugle naše kule bile u najužoj vezi s cr- 
kvama i samostanima, nije li cijeli O’ Connellov život 
bio takva živa obrambena kula Irske spajajući u neraz- 
druživ spoj vjeru i domoljublje irskog naroda?« 

Neki prolaznik pozdravio je uto svećenika. Bio je 
njegov znanac, s kojim je pošao bacivši još jedan po- 
gled prema ponosnom spomeniku Daniela O’Connella 
i doviknuvši mi za rastanak: 

»Do viđenja na grobu sv. Ćirila i kod srca O’Con- 
nella!« 

Nismo se sreli više nikad ni u Dublinu ni u Rimu, 
gdje uvijek, kadgod dođem u Vječni Grad, u sjećanju 
na taj dublinski susret pohađam ne samo crkvu sv. 
Klementa s grobom sv. Ćirila, nego sve četiri tamošnje 
irske crkve. 

PISAC „K A L I S T E“ 


Iste godine, kad je Daniel O’Connell na putu u Rim 
umro, zaređen je u Rimu za katoličkog svećenika jedan 
Englez, koji je prije bio anglikanski svećenik i kop je 
jedno desetljeće kasnije Irskoj ostvario jednu od naj- 
važnijih kulturnih ustanova, odlučnu za daljnji razvoj 
irskog naroda u O’Connellovu duhu. To je bio John 
Newman (Njumen), pisac po svem svijetu poznatog ro- 
mana »Kaliste«, po kojem ga i mi Hrvati znamo. 

John Newman, kasniji katolički kardinal, bio je en- 
gleski konvertita (obraćenik). Rodio se 21. veljače 1801. 
u Londonu. Otac mu je bio bankar, protestant, a majka 
mu je potjecala od francuskih protestanata, koji su iz 
Francuske pobjegli u Englesku. Obitelj Newman je 
imala šestero djece, od kojih je najstariji bmjohn. On 
je g. 1828. postao anglikanski svećenik. Početkom g. 

! 833. putovao je po Sredozemnome moni i razbolio se 
na Siciliji, pa je od toga boravka na Siciliji nastao u 
njegovoj duši jak preokret. Vrativši se u Englesku stao 
je propovijedati i širiti t. zv. oxfordski pokret, koji je 
išao za zbliženjem s katoličkom Crkvom. Kad je taj 
pokret od anglikanske crkve bio g. 1841. osuđen, New- 
man se priklonio katolicizmu. Kad je g. 1845. konačno 
prešao na katoličku vjeru, pobudilo je to veliku graju 
u anglikanskoj javnosti. Godine 1847. zaređen je za ka- 
toličkog svećenika te je odmah stao razvijati veliko je 
lovanje na katoličkom polju stekavši um velik ugled. 

Takvoga su muža baš irski biskupi u taj cas trebali. 
O’Connellova politička i kulturna akcija u prvoj polo- 
vici 19. stoljeća silno je podigla svijest u irskom naro 
du. Sad je iza O’Connellove smrti trebalo tekovine 
njegova djelovanja na katoličkom polju učvrstiti, tre- 
balo je osobito misliti na odgoj irske omladine 1 budu- 
ćih irskih intelektualaca. Uto su se i Englezi bavili re- 
formom sveučilišnog pitanja u Irskoj, ali dakako 
nisu htjeli udovoljiti katoličkim željama. Zato je irski 


Episkopat odlučio osnovati posebno irsko katoličko 
sveučilište, te je već god. 1851. bio Newman pozvan iz 
Londona u Dublin, da preuzme ostvarenje te odluke. 

Tako je Newman došao u Irsku. Posao mu nije bio 
lak. Irska katolička javnost trebala je tek biti priprav- 
ljena za misao katoličkoga sveučilišta, jer je prema njoj 
bila posve ravnodušna. Irski je narod iza O’Connellove 
smrti i iza velikoga glada, koji je Irsku tako sudbonosno 
pogodio, bio sav zauzet svojim sve težim položajem pod 
engleskom vlašću. K tomu se O’Connellov nekadanji 
jedinstveni pokret rascijepio. No Newman je osobnim 
vezama nastojao predobiti za misao katoličkog sveučilišta 
sve najbolje ljude bez obzira na njihovu političku pri- 
padnost* Imao je velikih poteškoća i od dublinskog nad- 
biskupa kardinala Cullena,o kojemu je u jednom svojem 
pismu napisao: »Njegova Eminencija nema pouzdanja 
ni u koga. Čudim se, da sam sebi ne kuha i objed.« 

Newman je sve poteškoće prebrodio, katoličko sveu- 
čilište u Dublinu ostvario te se g. 1858. vratio u En- 
glesku. A time, što je to katoličko sveučilište postalo 
općim irskim Narodnim Sveučilištem, najbolje je istak- 
nuta važnost Newmanova djela među Ircima. 

Newman je u Dublinu napisao roman »Kalistu«, koji 
je tiskom izašao g. 1855. To je prvi u nizu mnogih 
kasnijih svjetskih romana te vrste, u kojima se obra- 
đuje život u prvo doba kršćanstva. Newman je g. 1879. 
postao kardinal te je umro 11. kolovoza 1890. 

Tragajući za Newmanovim stopama po Dublinu za- 
đoh i u Harcourt Street nedaleko Newmanove sveuči- 
lišne crkve te se zaustavih pred kućom, u kojoj je on 
nekoć stanovao. 

»U toj je kući bilo g. 1919. sjedište glavnoga stana 
sinnfeinovaca za vrijeme irskoga rata protiv Engleske,« 
reče mi netko pokazujući mi na tu zgradu. »Iz te su 
zgrade irski vođe u posljednjoj oslobodilačkoj borbi 
izdavali zapovijedi za smione i odlučne vojničke pod- 
rivate protiv Engleske, dok lanci nisu pali s Irske . . .« 
v A me ; n i se učini upravo simboličnim čudni taj slu- 
čaj, da je baš iz nekadanjeg prebivališta tog velikog en- 
gleskog obraćenika otvorena i vođena borba, koja je 
Irsku dovela do slobode. 

fenianci 


Još dok je Daniel O’Connell bio na vrhuncu svojeg 
oslobodilačkog djelovanja u irskom narodu, koji se sav 
okupio oko tog svog velikog vođe, nekim se mladim 
Ircima on nije činio dosta odlučnim i dosta borbenim. 

»Naš je vođa genijalno znao okupiti sve narodne 
snage i staviti ih u jedinstveni pokret, kakvoga Irska ni- 
kad još nije vidjela,« govorili su ti mladi borbeni Irci, 
»ali tu okupljenu snagu ne upotrebljava dosta odlučno 
i za aktivnu borbu . . .« 

Pogotovu se mlada borbena irska krv stala buniti, 
kad je O’Connell jednom prilikom na zahtjev zanesene 
mladeži, da digne revoluciju protiv Engleske, odgo- 
vorio: 

»Najveća politička revolucija, koja je . ikada pokre- 
nuta, preskupo je plaćena i jednom jedinom kapljom 

Na te su riječi borbeni pojedinci skočili i stali prigo- 
varati O’Connellu. Sastajali bi se potajno među gustim 
drvećem u Phoenix-parku, dogovarali se o tom, kako 
će bez obzira na O’Connella polako započeti s borbeni- 
jom akcijom, te su g. 1842. pokrenuli i ^svoj tjednik 
»The Nation« (»Narod«). Glavni pokretač toga^bio je 
sveučiliŠtarac Thomas Daviš, protestant, kao sto su 
uopće protestanti uglavnom bili u tome kolu. 

Kad su Englezi g. 1843. zabranili O’Connellov repe- 
alski pokret (pokret za ukinuće unije Irske s Engle- 
skom), a on je miroljubivo obustavio svoje skupštine, 
pa kad ga Englezi još i strpaše u zatvor, bilo Je to si- 
panje ulja u vatru raspaljenih mladih irskih duša. Svom 
su pokretu, koji je dobio ime »Mlada Irska«, stavili cilj - 
ostvarenje nezavisne republike Irske, ali na temeljima 
državne tradicije nekadanjeg irskoga kraljevstva. 

No mladi Daviš je brzo umro, te je na čelo mlado- 
irskog pokreta došao John Mitchel, također protestant. 

koji je, kad je Irska velikim gladom g. 1847. i smrću 
O’Connella bila dotjerana do očaja, te kad je g. 1848, 
Evropu zaplavio revolucionarni val, također pokušao 
Irsku povesti u revolucionarni vrtlog. Navijestio je to 
novim listom »United Irishman« (»Ujedinjeni Irci«). 
A kad je revolucionarni ustanak doista imao buknuti, 
irski se narod, iscrpljen gladom, nije odazvao pozivu 
tih mladih irskih revolucionara, pa se sve svršilo s tim, 
da su vođe te bune bili od Engleza pohvatani i odvedeni 
u engleske tamnice, a nekima je uspjelo za vremena po- 
bjeći u Francusku i Ameriku, 

Pošto se taj revolucionarni pokušaj — kao i to- 
liki prije : v O’Connella — izjalovio, zavladala je desetak 
godina tišina. No ispod površine mlada Irska nije mi- 
rovala. Jedan od revolucionaraca iz g. 1848., James 
Stephenson, osnovao je oko g. 1860. u južnoj Irskoj 
blizu grada Corka Phoenix-klub te proveo po cijeloj 
Irskoj tajnu organizaciju, nazvanu »Irsko Republikan- 
sko Bratstvo« (»Irish Republican Brotherhood« — 
IRB). A u isto je vrijeme jedan od izbjeglih četrdesetos- 
maških irskih buntovnika John 0 ’Mahony g. 1858. 
osnovao u Sjedinjenim E)ržavama Sjeverne Amerike fe- 
nianski pokret, kojemu je dano ime prema starim le- 
gendarnim keltskim borcima, koji su se u Irskoj zvali 
Fiana. 

Američki fenianci pomagali su novcem Stephenso- 
nov pokret u Irskoj. Pomalo je i u domovini cijeli po- 
kret poprimio feniansko ime. Fenianac postao je svaki 
Irac, koji je težio za slobodom Irske, pa makar to tre- 
ba l0 i krviju izvojevati. Kako je taj pokret bio zahva- 
tio dušu Irske, očitovalo se već g. 1861., kad je jedan 
t ^ nia ^ ac > koji je umro u Americi, bio prevezen u Ir- 
sku, da u domovini bude sahranjen: njegov ukop pre- 
tvorio se u neviđeno slavlje one misli, koja je feniance 
vodila, a bas tom se prilikom pokazalo, koliko je go- 
emo mnoštvo irskog naroda pristajalo uz tu oslobodi- 
lačku misao. 

• to Englezi su se uzvrpoljili, a fenianci su dobili 

jos vise odvažnosti. Kad su se iza građanskog rata u Sj. 
merici g. 1 86374. mnogi Irci, koji su sudjelovali u tom 

ratu vratili u Irsku, unijeli su kao prokušani ratnici no- 
vo2 'borbenog duha u fenianske redove. I u rujnu 1865. 
držali su fenianski vođe, da je sve spremno za revoluciju 
i da mogu dati znak za ustanak. No Englezi su svemu 
ušli u trag i pohvatali fenianske vođe, samo je Stephen- 
sonu uspjelo umaći, te je pobjegao najprije u Francusku, 

a odanle u Ameriku. ... .. T j j 

Ni u Americi nisu irski fenianoi mirovali. Jednog da- 
na g. 1866. pošlo ih je 800, da osvoje Kanadu te da tu 
zadadu udarac Engleskoj. Na jednoj su tvrdi prešavši 
kanadsku granicu izvjesili irsku zastavu, ali ih je kanadska 
milicija prisilila na uzmak. Kad su se tako neobavljena 
posla vratili preko granice Sjedinjenih Američkih Drža- 
va, bili su ondje od američkih vlasti razoruza,ni. 

Godinu dana iza toga spremali su fenianci g. 1867. 
ustanak i u južnoj i zapadnoj Irskoj, ali engleskim je 
vlastima uspjelo svaki pokušaj unaprijed osujetiti. 

James Stephenson, vođa fenianaca, stupio je nakon svih 
tih neuspjeha u francusku službu, ali je nakon poraza 
Francuske g. 1870. u njemačko-francuskom ratu iznova 
otišao u Ameriku, gdje se, da ima od čega živjeti, dao 
na trgovinu vinom, te je zaboravljen završio svoj burni 

život. . . .. v . , 

Fenianski pokret nije uspio. Ali on je bio izraza) bor- 
benog irskog mladog naraštaja, koji je izrasao iz O Con- 
nellova pokreta, te je s jedne strane bio prijelaz od O 
Connella k pokretu Home-rulea, a s druge strane preteča 
sinnfeinovaca dvadesetog stoljeća, koji su Irsku doveli do 
one slobode, kakvu su fenianci postavili za cilj svoje 
borbe. 

lynch i boycott 


Znaš li, da je Lynch, po čijem je imenu u cijelom 
svijetu poznato linčovanje, bio Irac?« upitao me jedam- 
put jedan znanac, s kojim sam se češće sastajao na svo- 
jim nekadanjim izletima u zagrebačku okolicu, osobito 
na Sljeme. 

»Ali američki«, odvratnim ja sjećajući se, da sam ne- 
gdje čitao, kako je linčovanje poteklo iz Amerike- 

»Ne, nego iz Irske,« on će. »Kad je John Lynch Fitz 
Stephen živio, tek je Krištof Kolumbo bio otkrio Ame- 
riku. Bio je načelnik grada Galwaya u zapadnoj Irskoj. 
Godine 1493. bio je na putovanju po Španjolskoj, da 
ostvari trgovačke veze između svoga grada i te bogate 
zemlje. Na tom je svom putu stupio u posebne poslovne 
i prijateljske veze s nekim bogatim španjolskim trgovcem 
Gomezom te je za znak prijateljstva poveo i njegova 
sina u Irsku, da kao gost provede ondje neko vrijeme. 
I Lynch je imao sina, koji se s mladim Gomezom brzo 
sprijateljio. No to je prijateljstvo pokvarila jedna djevo- 
jačka ljubav. Mladi Lynch bio je naime zaljubljen u li- 
jepu Agnezu, kćerku nekog bogatog trgovca u Galwayu. 
Agnezin je otac znao dobro govoriti španjolski te je rado 
pozivao u svoju kuću mladoga Španjolca, načelnikova 
gosta. Dakako da se mladi Gomez tu lijepo zabavljao i 
s Agnezom. Između lijepe Irkinje i mladog Španjolca 
razvile su se simpatije, možda i ljubav, pa je mladi 
Lynch postao ljubomoran na svog španjolskog prijatelja. 
Jednoga dana dovela je ta ljubomora mladog Irca do 
očaja te je izgubivši vlast nad svojim razumom bodežom 
usmrtio svog suparnika i mrtvo mu tijelo bacio u more. 
Taj zločin je otkriven. Otac, koji je kao gradski načel- 
nik vršio i sudačku službu, morao je suditi sinu. I osudio 
ga je na vješala. Sav je grad bio pod dojmom tog užasa, 
da je otac svom rođenom sinu tako strogo sudio. I mje- 
sto protiv sina ubojice diglo se opće raspoloženje javnosti 

protiv oca. Kad je trebao izvršiti osudu, nije bilo mogu- 
će nikoga naći, tko bi je izvršio. Tako se načelnik Lynch 
našao između dvije vatre: između ugleda zakona i vlasti, 
koji je tražio da se izrečena osuda izvrši, te između jav- 
nog mnijenja, koje je dizalo svoj glas, da mladi ubojica, 
kojega je na zločin navela zaslijepljena mladenačka lju- 
bav, bude pomilovan i pušten. Ali ako Lynch pusti sina 
od kazne, ne će li ga svi okriviti, da se dac> više voditi 
osjećajima oca, nego dužnošću suca? Sav očajan odluči 
se otac na užasan čin. Baš kad su se mnogi od građana 
bili već spremali, da će silom provaliti u tamnicu i izve- 
sti iz nje mladog Lyncha na slobodu, načelnik Lynch 
ode u tamnicu i izvrši svoju osudu nad sinom vlastitom 
rukom. Taj je očev čin pobudio veći užas nego sinov 
zločin. I tko zna, što bi se bilo dogodilo s načelnikom 
Lynchom, da se nije povukao u svoju kuću, iz koje vise 
nikad nije izlazio sve do smrti tugujući za sinom, kojemu 
je izvršujući službu zakona svojom rukom oduzeo mladi 
život . . .« 

S uzbuđenjem sam slušao tu potresnu tragediju jednog 
irskog oca. 

»A zašto je po tom nesretnom ocu dobilo ime linčova- 
nje?« upitam nakon časka šutnje. 

»Zaista čudno,« potvrdi moj znanac. »Kakve veze 
ima okrutni čin tog irskog oca s današnjim okrutnim 
linčovanjem, kod kojega razjarena svjetina usmrcuje ono- 
ga, na komu iskaljuje svoj bijes? Je li to u jednom i dru- 
gom slučaju zaslijepljena okrutnost? Mislim, da treba 
imati na umu, da su od doba Johna Lyncha protekla već 
četiri i po stoljeća, pa nije čudo, sto je odonda pojam 
linčovanja, koji je dobio naziv po tom načelniku Gara- 
va, dobio posve drugi, upravo naglavce okrenuti smisao. 
A možda je baš u tom okretanju smisla tog irskog na- 
ziva američki utjecaj . . .« 

Kad sam bio u Irskoj, sjećao sam se i grada Galwaya 
te bih rado bio pošao, da u njem vidim staru kuću nje- 
gova nekadanjeg načelnika Lyncha, koju ondje poka- 
zuju strancima isto tako, kako su mi u Famagusti na 
Cipru pokazali kulu Shakespearova ljubomornog Otela. 
Ali nisam za takav izlet imao prilike. 

No suca Lyncha sjetio sam se još posebno, kad sam 
u Dublinu saznao, da je bojkot, koji je postao ^snažno 
sredstvo u trgovačkom životu, također kao i linčovanje 
potekao iz Irske. 

Isto tako, kao što je u Irskoj živio načelnik i sudac 
Lynch, koji nije ni slutio, da će njegovo ime postati 
pojam za jedno nada sve okrutno djelo, tako je oko go- 
dine 1880. u Irskoj živio neki kapetan Boycott, čije je 
ime postalo pojam za neke čine, koji nekom nanose go- 
spodarsku štetu. 

Bojkot je zapravo jedan od plodova fenianskog po- 
kreta, koji nije došao do izražaja samo na političkom, 
nego i na gospodarskom polju. U doba naime, kad se 
šezdesetih godina prošlog stoljeća bio pojavio fenianski 
pokret želeći ustancima i drugim nasilnim sredstvima 
ostvariti irske nacionalne težnje, stao je irski narod sve 
jače reagirati i na svoje gospodarsko podjarmljenje. 
Irac je sve većma dolazio k svijesti, što to znači, da 
dvije tisuće engleskih lordova i veleposjednika drži u 
svojim rukama dvije trećine cijele irske zemlje, a pet mi- 
lijuna Iraca, koliko ih je tada još bilo u Irskoj, pro- 
sjači za koricu kruha, ako je uopće može u svojoj rođe- 
noj domovini zaraditi. Irski je seljak na irskoj zemlji 
mogao biti samo nadničar, poljodjelski radnik ili u naj- 
boljem slučaju zakupnik zemlje, a to je značilo, da su 
svi plodovi s te zemlje odlazili u džep malobrojnih tu- 
đinskih gospodara, naprotiv sinovima te zemlje, koji su 
je krvavim trudom i znojem natapali, ostajale su samo 
mrvice. I dok se tako na engleskoj strani gomilalo bo- 
gatstvo, osnovano na otimačini imetka i rada, dotle se na 
irskoj strani širilo siromaštvo do najužasnijih strahota 
bijede i glada. Čitava je stoljeća krotka i strpljiva irska 
patnička duša trpjela, ali probuđena velikim O’Connel- 
lovim duhom osjetila je svu strahotu svog jadnog sta- 
nja, trgla se i stala se iskaljivati na onima, koji su bili 
najbliži na dohvatu: na engleskim vlasnicima irske 
zemlje. Uništavanje priroda, stoke, gospodarskih zgra- 
da, atentati na vlasnike i posjednike zemlje te drugi na- 
silni čini pojavljivali su se sve češće. U jednoj jedinoj 
godini nabrojeno je četiri i po tisuće takvih »agrarnih 

zločina«, zbog kojih su se dakako engleski lordovi i 
veleposjednici veoma uzvrpoljili i usplahirili. 

Jedan od onih, protiv kojih su Irci u toj borbi za 
svoju gospodarsku slobodu godine 1880., kad je ta borba 
bila dosegla vrhunac, upotrijebili smišljena borbena sred- 
stva, da ga gospodarski onemoguće, bio je kapetan Boy- 
cott. Pred samu žetvu napustili su irski poljodjelski rad- 
nici složno posao na njegovoj zemlji, i nikako mu više 
nije bilo moguće naći, tko će mu obaviti žetvu. I odonda 
se eto stalo malo pomalo po cijelom svijetu bojkotom 
nazivati po planu unaprijed smišljena borba, da netko 
bude gospodarski izoliran i onemogućen. 

Bojkot se pokazao u irskim rukama kao izvrsno sred- 
stvo protiv tuđina izrabljivača. Englez je po bojkotu osje- 
tio teške udarce neslomive irske volje, da bude gospodar 
svoje zemlje, svoga rada, svoje muke i truda. I stao se 
povlačiti. A kad je Irac vidio, kako je bojkot uspješan 
11a gospodarskom polju, upotrijebio ga i na drugim po- 
ljima proti Englezu. 

U mjesecu travnju 1932. priredio je francuski posla- 
nik u Dublinu svečano primanje. Tu je bila i irska 
vlada na čelu s predsjednikom De Valerom. No tada se 
tu najedamput pojavio i engleski guverner, koji je — bilo 
je to tek preko mjesec dana iza nastupa De Valerine 
vlade — tada još bio zastupnik engleskoga kralja u Slo- 
bodnoj Državi Irskoj. U isti se mah diže De Valera te 
sa svim članovima vlade napusti dvoranu i dvor. Isto 
tako na svečanosti prigodom svjetskog euharistijskoga 
kongresa u Dublinu generalni guverner nije bio pozvan, 
te ga nigdje nismo vidjeli. Tako je i zastupnik engleskog 
suverena osjetio, što znači irski bojkot. A osjetio je to 
i sam engleski kralj, sve dok ga De Valerina vlada pet 
godina kasnije nije posve ispustila iz novog ustava te 
postavila Irskoj na čelo vlastitog sina za predsjednika 
irske republike. 

OBLAK NA ZAPADU 


U godinama, kad je Daniel O’Connell bio razvio 
borbu za katolička prava (za emancipaciju), te su se 
već vidjeli obrisi njene pobjede, spremao se u Engleskoj 
za anglikanskog svećenika mladi William Gladstone 
(čita: Gledstn), koji je promijenivši ipak smjer svoga 
života postao kasnije jedan od najvećih engleskih držav- 
nika 19. stoljeća. Shvaćajući irsko pitanje dublje nego 
većina Engleza uskliknuo je jedamput: 

»Irska, Irska, taj oblak na zapadu, ta bura, što dolazi, 
to oruđe Božje kazne za okrutnu tvrdokornu i poluo- 
kajanu nepravdu! Irska nam nameće velike društvovne 
(socijalne) i crkvene mjere. Dao nam Bog odvažnosti, 
da im pogledamo u lice i da ih svladamo!« 

Taj čovjek, koji se nastojao otresti dotadanje engleske 
političke površnosti u pitanju Irske, stupio je g. 1868. 
na čelo engleske vlade. I odmah se latio irskog pitanja, 
jer je uvidio svu opasnost, koja je prijetila od daljnjeg 
razvoja fenianskog pokreta i od porasta nezadovoljstva 
irskih seljaka. 

Prvo je posegnuo za rješenjem irskog crkvenog pita- 
nja. Anglikanska je crkva već nekoliko stoljeća u Irskoj, 
u kojoj je golema većina katoličkog pučanstva, imala 
položaj državne crkve. Sve do O’Connella plaćali su i 
Irci katolici desetinu od svojih prihoda za uzdržavanje 
te anglikanske crkve. To je bio najbolniji osjećaj u duši 
svakog katoličkog Irca, da mora uzdržavati svojim nov- 
cem vjeru, kojom se tuđin služio, da u Irskoj zatre sve, 
što je irsko. Tek O’Connellu je uspjelo, da je plaćanje te 
desetine bilo skinuto s irskih katolika i preneseno na ve- 
leposjednike, koji su otada morali plaćati tri četvrtine te 
desetine, a jedna je četvrtina bila posve ukinuta. No ve- 
leposjednici su se brzo snašli, kako da taj teret opet pre- 
bace na zakupnike, dakle opet na irsku katoličku siro- 
tinju: povisili su za toliko zakupninu. 


91 


Gladstone je vidio, koliko se mržnje zbog toga gomila 
u irskoj duši, pa je g. 1869. dao uzakoniti »Irish Church 
Bili«, kojim je anglikanska vjera prestala biti u Irskoj 
državna vjera, te su prava katoličke vjere s njom izjed- 
načena. Dakle svaki je odsad uzdržavao svoju vjeru. 

Irci su taj Gladstonov zakon s radošću primili kao 
olakšanje od tereta, koji im je stoljećima tištio dušu. Ali 
Gladstone se prevario misleći, da će to unijeti i smirenje 
u irsko-engleske političke odnose. Irci su naprotiv iza 
toga još pojačali svoju političku borbu, jer su vidjeli, da 
im je Engleska prisiljena popuštati. 

Gladstone je išao i dalje. Vidio je neodrživo stanje 
irskih seljaka, koji su lišeni svoje zemlje zavisili od sa- 
movolje veleposjednika, da li će im i dokle će im dati 
zemlju u zakup. Vlasnik je mogao, kad god mu se pro- 
htjelo, prekinuti zakupni ugovor i potjerati irskog se- 
ljaka sa zemlje, koju mu je bio ustupio na obrađivanje. 
Tako je 682.000 irskih seljačkih zakupnika živjelo u 
vječnoj nesigurnosti. Zato su se gomilali čini seljačkog 
nezadovoljstva, koje su Englezi nazivali »agrarnim zlo- 
činima«. Gladstone je naumio odlučnim potezom riješiti 
i to bolno pitanje. Dao je g. 1870. stvoriti zakon, po 
kojem se u Irskoj nije mogao protjerati sa zemjle nijedan 
zakupnik, koji je imao višegodišnji zakupni ugovor, pa ni 
onda, ako je u lošijoj godini ii zaostatku s plaćanjem za- 
kupnine. Tako je Gladstone mislio ublažiti nesnosne 
prilike irskih seljaka. Ali to je bilo samo polovično ri je- 
senje tog teškog pitanja, jer ni četvrtina irskih seljaka 
nije imala dugoročnog zakupnog ugovora, nego je preko 
tri četvrtine njih imalo samo jednogodišnji zakup. 

Gladstone dakle uza svu svoju dobru volju nije uspio 
Irsku ni polovično zadovoljiti i umiriti. To je i sam 
uvidio te je otvoreno izjavio: 

»Iza sviju naših nastojanja, da odstranimo tolike ne- 
volje Irske, nalazimo se konačno pred irskim nacionali- 
zmom i njegovim zahtjevima.« 

I doista »oblak sa zapada« kupio se sve više, a na 
njemu se doskora ukazao suncem irske narodne svijesti 
obasjani žarki nadpis: Home rule . . . 

HOME RULE 


Kad su irski revolucionarci iz kola »Mlade Irske« 
nakon svog neuspjelog ustanka godine 1848. dospjeli 
pred engleski sud, branio je jednog od glavnih revolu- 
cionarnih vođa, Smitha O’Briena, irski protestant Isaac 
Butt, profesor državnoga prava u Dublinu. Isto tako je 
kasnije i fenianske prvake, kad su bili optuženi i zatvo- 
reni radi svojih revolucionarnih čina, opet branio Butt. 
Iako je Butt kao anglikanac isprva bio politički pristaša 
englesko-irskog državnog jedinstva (unije), pokazao je 
veliko shvaćanje za mlade irske oslobodilačke težnje, 
dok nije i sam napustio unionističku politiku i stao na 
stanovište, da Irskoj pripada samostalan državopravni 
položaj. 

Već godine 1852. bio je Butt izabran za narodnog 
zastupnika. Bilo mu je tada 39 godina. (Rodio se 6. 
rujna 1813.) U londonskom je parlamentu isprva za- 
stupao unionističku politiku, t. j. politiku engleskcrir- 
skog državnog jedinstva. Ali videći, kako engleska po- 
litika tjera Irsku sve više u očaj, proglasio je, da nema 
drugog izlaska, nego da Irac sam svojom domovinom 
vlada: Home rule. Osnovao je g. 1872. i društvo politič- 
kih sumišljenika, pa je to društvo nazvao »Home rule«. 
U tom su se društvu, koje se razvilo u političku stran- 
ku, našli doskora na okupu irski borci, prokušani već 
u O’Connellovu, zatim u mladoirskom i fenianskom 
pokretu. U irski narod je uneseno političko geslo »Ho- 
me rule«, te se uzbibalo novo gibanje, koje je malo 
pomalo stalo okupljati cijelu Irsku u jedno političko 
kolo, kao što je to bilo za slavnih O’Connellovih vre- 
mena. 

Homerulistički je pokret postavio umjerene političke 
zahtjeve tražeći za Irsku samo autonomiju. Mnogi su 
u tom kao neki uzor spominjali tadanji autonomni po- 
ložaj Hrvatske prema Ugarskoj, kako je proveden hr- 
vatsko-ugarskom nagodbom g. 1868., dakle nekoliko 

godina prije homerulističkog pokreta. Uza svu umje- 
renost homerulističkog političkog programa geslo je 
»Home rule« osvojilo dušu irskog naroda, željnu slobo- 
de. Ircima je pojam Home rule, pojam autonomije po- 
stao jednak pojmu slobode, koja će stresti engleski ja- 
ram s izmučene Irske. Kad iz današnje perspektive gle- 
damo na to homerulističko irsko gibanje videći Irsku u 
izvojevanoj punoj državnoj samostalnosti, tada se ču- 
dom čudimo, kako je čedan nekad bio postavljen poli- 
tički cilj, a kako je velik postignut uspjeh. Baš kao što 
je to bilo i u slovačkoj narodnoj borbi pol stoljeća iza 
početka irskog homerulističkog pokreta: i u Slovačkoj 
se oslobodilačka borba Andreja Hlinke iza svjetskog 
rata bila razvila s čednim autonomističkim programom, 
a postignuti cilj te borbe jest potpuno samostalna dr- 
žava Slovačka. Isto tako kao što je Hlinka u slovačkoj 
narodnoj duši s geslom »autonomija« razvio pojam slo- 
bode, bilo je i s irskim Home-rulom. Otuda golemi us- 
pjeh tog pokreta. 

Već u prvim parlamentarnim izborima g. 1874. 
osvojila je homerulistička stranka od 105 irskih zastup- 
ničkih mjesta ništa manje nego 6 1, godine 1880. pora- 
sao je taj broj na 65, g. 1884. već na 82, a g. 1885. da- 
pače na 85. Što više i u Ulsteru, u kojem ima većina 
protestanata i pristaša anglofilske politike, bili su ho- 
merulisti postigli većinu, to jest 17 mandata prema 16 
unionista. 

Više nego četiri petine Irske tražilo je dakle autono- 
miju, Home rule. To su bili svi katolički Irci i dio pn> 
testantskih. Kad su Englezi to vidjeli, pokušali su naj- 
prije silom suzbiti taj irski pokret. Već iza prve home- 
rulističke izborne pobjede pala je Gladstoneova vlada u 
Londonu, jer da je njegova popustljivost prema Ircima 
kriva, što su toliko digli glavu. Vladu je g. 1874. pre- 
uzeo židovski engleski političar Disraeli (Lord Beacons- 
field), koji je strogim naredbama, progonima i zatvo- 
rima nastojao »uspostaviti mir« u Irskoj. No postigao 
je samo protivno: irski je otpor još većma ojačao. Na- 
kon 6 godina Disraelijeva vlada je pala, pa je iznova do- 
šao Gladstone na čelo londonske vlade. I baš on je uvi- 


djevši, da se irsko pitanje ne da riješiti pukim gospo- 
darskim, društvovnim (socijalnim) i drugim takvim 
olakšanjima, bio onaj, koji je prvi nastojao, da se auto- 
nomijom Irske učini irskom nezadovoljstvu kraj. 

Irski su homerulisti zakliktali od radosne nade, kad 
je Gladstone 8. travnja 1886. prvi put londonskom par- 
lamentu predložio zakon o autonomiji Irske (Home 
Rule Bili). Dva mjeseca trajala je rasprava o tom zako- 
nu, dva mjeseca dokazivao je Gladstone Englezima, da 
jedino autonomija može smiriti Irsku, dva mjeseca 
uvjeravali su irski homerulisti, da će Irska nakon ste- 
čene autonomije ostati vjerna zajednici s Velikom Bri- 
tanijom. Nije koristilo. Kad je 7. lipnja 1886. došlo u 
parlamentu do glasovanja, bilo je 313 glasova za Home 
rule, a 343 glasa protiv njega. Zakon je dakle o irskoj 
autonomiji bio propao, a s njim je i Gladstone pao s 
vlasti. 

Protiv Home-rulea nastupio je u engleskom parla- 
mentu najviše Lord Salisbury, koji je iza Gladstonova 
pada sastavio novu englesku vladu, zadojenu protuir- 
skim duhom. On je pravi smisao engleske politike pre- 
ma Irskoj izrekao u engleskom parlamentu ovim rije- 
čima: »Irci nisu sposobni sami sobom vladati baš kao ni 
Indijci i Hotentoti. A ako im hoćete dati autonomiju, 
sjetite se na Indiju i na druge naše zemlje, koje će iza 
toga doći s isto takvim zahtjevima. Pa šta će onda 
ostati od naše vlasti? Pomislite i na loš dojam, kojim bi 
Home rule djelovao u inozemstvu na našu valutu! 
Bolje bi bilo, da se državni novac, kojim bi Gladstone 
htio ublažiti irsku seljačku bijedu, upotrijebi na to, da 
se v u kf. za iseljivanje Iraca . . .« Doista nije moglo biti 
užasnijih izjava, nego što su bile te, da se vidi, što En- 
glezi o Ircima misle i što bi misleći samo na svoj novac 
i na svoju izrabljivačku vlast najradije s jima učinili. 

.Prošlo je 6 godina, te se Gladstone — sad već 83-go- 
disnji starac — posljednji put vratio na čelo engleske 
vlade. I jedna mu je od prvih briga bila: riješiti irsko 
pitanje. Po drugi je put g. 1893. predložio parlamentu 
irski Home Rule Bili (zakon o irskoj autonomiji) i do- 
živio je zadovoljstvo, da je donja kuća taj zakon pri- 

hvatila. Ali u gornjoj kući engleskog parlamenta, u 
kući engleskih lordova, samo je 41 glasovao za taj za- 
kon, a 419 protiv njega. Tako je Gladstone s tim zako- 
nom drugi put propao. , . .. u 

Otada je moralo 20 godina proći, dok nije riome 
rule došao treći put pred engleski parlamenat. Bilo je 
to godine 1912., kad je engleska liberalna stranka, kojoj 
je nekad na čelu bio dalekovidni Gladstone, opet bila 
na vladi na čelu s predsjednikom vlade Asquitoim On 
je iznova predložio Home Rule Bili na uzakonjenje, te 
je u svibnju 1912. bio doista prihvaćen s većinom od 
77 glasova, ali ga je kuća lordova iznova odbila. Treći 
put je ostvarenje autonomije Irske propalo. 

Tek kad je godine 1914. buknuo svjetski rat, ^te je 
trebalo predobiti Irce, da se bore za Englesku, došlo je 
pitanje irskog Home-rulea četvrti put pred ^londonski 
parlamenat. I 25. kolovoza 1914. bio je konačno Home 
rule uzakonjen, ali je ujedno bilo određeno, da se auto- 
nomija Irske po tom zakonu ima oživotvoriti istom 
poslije rata. Tako su Englezi, i kad su silom teških svo- 
jih prilika napokon bili pristali na autonomiju Irske, 
ojađenim Ircima još htjeli pokazati, kako su to učinili 
preko volje, te da taj svoj pristanak još uvijek mogu i 
promijeniti, ako se Irci ne pokažu u ratu dosta vjerni 
Engleskoj. 

No dok su Englezi još do zadnjeg mogućeg časa 
htjeli zadržati uzde nad Irskom u svojim šakama, dotle 
su događaji u Irskoj već. bili krenuli drugim smjerom. 
Home rule je došao prekasno, a da bi Irsku bio mogao 
umiriti i zadovoljiti. Izvojevan nakon četrdesetgodiš- 
nje borbe ostao je samo pobjeda na papiru. A nove pro- 
buđene snage irskog naroda tražile su odlučniju, sigur- 
niju i potpuniju pobjedu. 

ST. STEPHEN’S GREEN. NAJVEĆE I NAJLJEPŠE ŠETALIŠTE U DUBLINU 
Zgrada sa zastavom na slici je hotel Shelbourne, koju je u uskrsnoj revoluciji g. 1916. 
bila zauzela »zelena grofica« Marckiewicz sa svojim revolucionarcima te tu pred zapre- 
paštenim dublinskim građanima pročitala revolucionarni proglas. 



PARNELLOVA SLAVA I GRIJEH 


Idem od O Connellova spomenika duž prostrane 
O Connellove ulice. Ne obazirem se na Nelsonov »o- 
lenn stup u sredim ulice, nego upravljam korake prema 
trećem spomeniku u toj reprezentativnoj dublinskoi 
ulici: prema spomeniku Charlesa Stewarta Parnella 
Zaustavljam se tu i promatram lik tog proslavljenog 
irskog vođe koji je u drugoj polovici r 9 . stoljeća ir- 
sko, politici dao jednak zamah, kakav joj je u prvoj po- 
lovici tog stoljeća bio dao O’Connell. Obraćam odatle 
pogled opet niz ulicu prema O’Connellovu spomeniku: 
gledam, kako su toj dvojici najvećih političkih pred- 
stavnika Irske u prošlom stoljeću postavljeni spome- 
ma na dva kraja ove od silnog prometa uzbibane ulice, 
i razmišljam, koliko su slične, a koliko ipak različne po- 
jave te dvojice irskih političkih velikana. Obojica su 

E- 1 k T nitk j Pn,e ° k V piti ci J eIu P ravu Irsku u po- 
Jiticki pokret i dati mu takvo značenje, da je ohola En- 

gleska morala početi popuštati pred elementarnom sna- 

r: rSke ,V r0dne J 0l K k0 ^ se tu štovala. No ko- 
ka se razlika između jednog i drugog tog irskog or 

O’Connellom, nego je eTapa&bai STota! “ 

noo- P ° nost1 ’ pao s visine obožavanog narod- 

nienih političkih težnja na način, kako je progovarala 
Ka narodna duša. Kad je Butt g. 1873. osnovao irsku 
narodnu stranku s programom Home-rulea, 1 arnell se 
pridružio toj stranci te je s 29 godina bio izabran za 
narodnog zastupnika. Kao izvrstan govornik brzo se 
stao isticati među ostalim irskim narodnim zastupnici- 
ma i na skupštinama u narodu i u londonskom parla 
mentu. A uz to je i svojim većim radikalizmom po- 
malo stao potiskivati blažeg i pomirljivijeg Butta, dok 
ga nije posve potisnuo, te je g. 1878. Parnell preuzeo 
vodstvo homerulističkog pokreta mjesto Butta, koji je 
godinu dana kasnije umro. 

Sad je Parnell u punom naponu mlade snage i geni- 
jalne sposobnosti razvio djelatnost narodnog vođe do 
neviđenog sjaja. Kad je govorio u narodu, neodoljivo je 
osvajao, a kad bi se u londonskom parlamentu javio 
za riječ, sve je upiralo u nj oči — pristaše s udivljenjem, 
a Englezi sa zaprepaštenjem. Obišavsi ^svu Irsku 1 na- 
tjeravši Englezima veliku brigu na dušu otišao je 1 u 
Ameriku, da pohodi iseljenu Irsku, te je i ondje svojim 
govorima doživio toliko stavlje, da su ga prozvali »vo- 
đom irske rase u Irskoj i inozemstvu«. 

U to je doba Irska opet imala nekoliko nerodnih go- 
dina, te je stradavalo seljačko pučanstvo. Tu se našao 
izvrstan organizator Michael Davitt, koji je bijednom 
irskom seljaku posvetio svoje sile. Sam je potekao iz 
jedne irske obitelji, koja je za vn erne velikog irskoga 
glada četrdesetih godina 19. stoljeća bila lišena svega. 
Iako je Michaelu Davittu tada bilo tek sedam goclina, 
ostala mu je u duši gorka uspomena, kako je s rodite- 
ljima bio protjeran sa zemlje, na kojoj su dotad živjeli, 
te morali za zaradom odseliti u Englesku. Tu je mlađi 
Michael Davitt kao dječak od 15 godina kod nekog po- 
sla po nesreći izgubio ruku. Gonjen takvom nesrećom 
dao se na čitanje, došao u vezu s irskim feniancima, 
pridružio im se te g. 1870. radi krijumčarenja oružja 
dospio u englesku tamnicu, u kojoj je odsjedio osam 
godina. Izašavši iz tamnice ode u Ameriku, stade on- 
dje među iseljenim Ircima voditi promičbu za. Irsku, 
koja je baš bila u teškom poljodjelskom stradanju, sku- 

pi oveću svotu novaca i vrati se u Irsku te osnuje »Se- 
ljačku ligu«. Predsjedništvo te nove organizacije, koja 
se imala boriti za prava irskih seljaka, ponudi Parnellu. 
Tako je Parnell stupio i na čelo irskog seljačkog po- 
kreta, koji se usporedo s homerulističkim državoprav- 
nim pokretom bio razvio do neviđene snage. Može se 
reći, da je tek pokret »Seljačke lige« davao pravo radi- 
kalno značenje cijelom tadanjem irskom narodnom gi- 
banju pod vodstvom spretnoga Parnella. 

Parnell je govorio i u Irskoj i u Londonu. Raspalji- 
vao je irsko mnoštvo, koje ga je otvorena srca slušalo, 
a tjeskobu unosio u duše engleskih političara, koji su 
bjesnili na Parnellove uspjehe. Ali irski seljaci nisu 
ostajali samo kod Parnellovih riječi, nego su se laćali i 
oštrih čina protiv engleskih veleposjednika. Sam Glad- 
stone došavši u to vrijeme drugi put na vlast pokušao 
je oštrim mjerama suzbiti »agrarne zločine« irskih se- 
ljaka. Dao je dapače pozatvarati nekoliko tisuća prista- 
ša »Seljačke lige,« te su i Parnell i Davitt dospjeli u 
tamnicu, u kojoj su odsjedili nekoliko mjeseci. Kad su 
iza toga irski seljaci još pojačali svoje napadaje na vele- 
posjednike, Gladstone je uvidio, da se oštrim postup- 
kom cijelo stanje samo pogoršava. Pustio je 2. ožujka 
1882. pozatvarane Irce, stvorio povoljniji zakon u ko- 
rist irskih seljaka i spremao se na nove ustupke Irskoj. 

Parnell se, pošto je izašao iz tamnice, digao na vr- 
hunac svog političkog ugleda. Njegovi nastupi u lon- 
donskom parlamentu izazivali su opću pažnju, jer je 
on bio prvi, koji je t. zv. obstrukciju kao sredstvo par- 
lamentarne borbe doveo do neviđenih mogućnosti. 
Kadgod je o čemu bilo u parlamentu govora, javljali su 
se Parnell i drugi irski zastupnici redom za riječ te su 
govorili i govorili bez kraja i konca. Tako su kočili sav 
parlamentarni rad. Englezi su sve nestrpljivije gledali tu 
irsku ^obstruktiju, prema kojoj su se osjećali nemoćni. 
Konačno su posegunli za ograničenjem parlamentarne 
slobode, jer je bijes na Irce nadjačao njihovo dotadanje 
ljubomorno čuvanje slobode parlamentarnih govora. 

Uza sve to je Parnell sa svojim irskim narodnim za- 
stupnicima u londonskom parlamentu imao odlučan 

položaj, jer su engleske stranke bile tako podijeljene, te 
se na vlasti moglgi održati samo ona, uz koju je Parnell 
bio. Tako je Parnell čas uz engleske liberalce rušio kon- 
zervativce, da onda glasajući uz konzervativce opet ru- 
ši liberalnu vladu. Tim je načinom prisilio Gladstonea, 
da je posegnuo i za Home-ruleom, ne bi li Irce tim traj- 
nije predobio za se. No prvi je pokušaj, da engleski 
parlamenat prihvati irski Home .rule, g. 1886. propao 
i ojačao iza toga u izborima konzervativce, zaklete ne- 
prijatelje irske težnje za slobodom, tako, te se činilo, 
da je i s Gladstonom radi njegovih ustupaka Ircima i s 
pitanjem irske autonomije kraj. . 

Sad su Englezi uprli sve sile, da slome irski narodni 
pokret- Vidjeli su, da to ne može uspjeti, doklegod Par- 
nell uživa toliki ugled u širokim slojevima irskog na- 
roda. Dakle trebalo je taj njegov ugled podkopati. Is- 
prva su ga pokušali optužiti, da je sukrivac atentata, u 
kojemu je u dublinskom Phoenix-parku poginuo en- 
gleski državni tajnik Cavendish, te je londonski dnev- 
nik »Times« g. 1877. objelodanio dapače i neko pismo, 
koje je imalo dokazati Parnellovu sukrivnju. Doista je 
provedena istraga, no ona je ustanovila, da je objavlje- 
no pismo krivotvoreno i da je cijela ^ optužba protiv 
Parnella neopravdana. Prvi dakle pokušaj, da se Parnell 
kao tobožnji sukrivac u atentatu i ubojstvu ozloglasi, 
nije uspio. 

Ali Englezi nisu mirovali, dok doista nisu otkrili Par- 
nellovu slabu stranu. 

Parnell je kao protestant zapravo bio vođa katoličke 
Irske. Već u tom se moglo očekivati, da će jedamput 
izbiti nesuglasje između njegovih protestantskih i općih 
irskih katoličkih nazora. No Parnell je bio dosta spre- 
tan, da tom izbjegne, a katolici Irci, pa i sami irski ka- 
tolički biskupi, nisu pravili pitanja o vjeri svog poli- 
tičkog vođe, jer je irsku politiku dobro vodio. Tako 
je opće povjerenje pratilo Parnella, koji je s^ 33 godi- 
ne preuzeo vodstvo irskog naroda potisnuvsi nesamo 
dvostruko starijeg Butta, nego i tolike druge starije 
prokušane irske borce. Parnellova je mladost dala mla- 
denački zamah irskoj narodnoj borbi. Ali ta ista nje- 

gova mladost nije bila moralno dosta čvrsta, da zadrži 
ravnovjesje i u njegovu privatnom životu. 

Parnell je bio visok, vitak, elegantan te je svojom 
vanjštinom ugodno djelovao, gdjegod se pojavio. Mno- 
go žensko oko zapelo je na tom lijepom mladom ir- 
skom vođi. A njegovo se oko zaustavilo na jednoj uda- 
toj ženi, neživotnoj drugarici jednog njegova druga iz 
irske političke borbe. Iz te njegove sklonosti prema 
gospođi O Shea nikla je tajna ljubav i grijeh. Sva je 
irska javnost bila zaprepaštena, kad je narodni zastu- 
pnik O’Shea zatražio sudbenu rastavu od svoje žene 
radi preljuba i kad je izašlo na javu, da je sukrivac ne- 
sretne žene Parnell. Sud je dao prevarenome mužu za- 
dovoljštinu. Žena preljubnica morala je ostaviti muža. 
A preljubnika Parnella, obožavanog narodnog vođu, 
stigao je narodni sud. 

Irska se narodna duša, koju su tolika stoljeća strada- 
nja i patnja očeličila u katoličkoj vjeri i u katoličkom 
shvaćanju života, u tili čas digla protiv nevrijednoga 
vođe, koji je osramotio svoj obraz i obraz cijelog ir- 
skog naroda. Irski narodni život tako je duboko prožet 
katoličkim načelima, da ne podnosi nikoga, tko se o 
ta načela u javnom životu ogrješuje. Englez je bio 
onaj, koji je kroz stoljeća nastojao katolički duh zatrti 
u irskom narodu, pa se Ircu u duši stvorio osjećaj, da 
je svaki onaj, tko dirne u katoličku vjeru i o nju se 
javno ogriješi, neprijatelj irskog naroda. A sad je eto 
Irska doživjela, da se sam njen vođa Parnell ogriješio 
o najsvetije načelo katoličke vjere, o svetost braka, da- 
kle počinio grijeh, zbog kojeg je Henrik VIII. otrgnuo 
Englesku od katoličke Crkve. Zar je preljubnik Par- 
nell bolji od onog zloglasnog engleskoga kralja, od ko- 
jega potječe i višestoljetno zatiranje Irske? I zar da 
Irska i dalje ostane uz takvoga vođu, koji je danas po- 
gazio katoličku svetost braka, a sutra može da pođe i 
dalje tragom bestidnoga kralja preljubnika? Tako su se 
P^ ta li. katolici Irci i povukli odatle zaključak, dostojan 
katoličkog naroda. 

Parnella je ostavila njegova vlastita stranka: od 86 
homerulista samo ih je 25 ostalo uza nj. Irski katolički 

biskupi digli su svoj glas osude protiv njega. Parnell 
je pokušao poći u izborima pred narod, ali tu mu i bi- 
rači okrenuše leđa. Ostavio ga je napokon i sam nje- 
gov nekadanji saveznik Gladstone, koji nije htio više 
s njime raspravljati o Home-ruleu. Njega, ^ koga . su 
Englezi, kad je bio na vrhuncu svoje političke karijere, 
nazivali neokrunjenim kraljem Irske, ostavili su sada 
svi radi njegove »male kraljice«. Bez uspjeha je poku- 
šavao dokazivati, da je cijela njegova nesreća izazvana 
samo od njegovih neprijatelja Engleza, koji su nastojeći 
njega srušiti zapravo rušili irsku narodnu slogu i osu- 
jetili uspjeh irske narodne borbe. Ni oni Irci, koji su 
to vjerovali i znali, nisu se usudili ostati uza nj, jer je 
jači bio sud naroda, koji je zastavu katoličkog morala 
digao iznad časovitog političkog uspjeha ili neuspjeha 
nesvijesno osjećajući, da tim zapravo ucvrscuje temelje 
za konačni i trajni uspjeh svojih težnja. 

Parnell se, ostavljen od sviju i prezren od onih, koji 
su ga prije toliko slavili i uzvisivali, povukao u zabit, 
u kojoj je — nesmogavši više ni toliko duševne sna- 
ge, da taj svoj pad s visine nekadanje časti i slave hra- 
bro podnese — umro već nakon godinu dana 6. listo- 
pada 1891. navršivši tek 45 godina života. 

Dok sam tako razmišljao o slavnom političkom us- 
ponu i neslavnom političkom padu tog irskog vođe 
stojeći pred njegovim spomenikom, posljednje^ su ve- 
černje sunčane zrake padale na njegov lik, ^ koji je po- 
čeo tonuti u sivu sjenu visokih kuća, kao sto je uspo- 
mena na njegovu nekadanju veličinu utonula u sjeni 
velike ljage, koju je u svojoj moralnoj slabosti navu- 
kao na svoj život. # . 

»Da Parnella nije srušila afera s preljubom, bio bi 
već godine 1893. ostvario svojoj domovini Home-rule«, 
sjetio sam se u taj čas riječi, što ih je o njemu napisao 
francuski pisac Pierre Dubois. 

Tako se narodu osvećuju i osobni grijesi njegovih 
vođa. 

NAGODBENJAK REDMOND 


Ono, što su se Englezi nadali od Parnellova pada, to 
se doista dogodilo: irska se narodna stranka rascijepala, 
pokret za Home rule je oslabio. Engleska je neko vri- 
jeme mogla biti bez brige, što se tiče irskog pitanja. 

Prvi plod Parnellova grijeha bila je nesloga u irskim 
narodnim redovima. Irski narodni zastupnici, kojih je 
bilo tada 86 skupljeno u homerulističkoj stranci, raz- 
dijelili su se na dvije strane: njih 61 ustalo je protiv 
Parnella i zbacilo ga s vodstva stranke, a samo 25 ih je 
ostalo vjerno dotadanjem vođi. Protuparnellistima se 
stavio na čelo šezdesetgodišnji Justin McCarthy, novi- 
nar rodom iz južnoirskoga grada Corka, a među par- 
nellistima se najviše istakao četrdesetgodišnji odvjetnik 
John Redmond, katolički Irac rodom iz zapadne Irske. 
Skoro cijelo desetljeće ostala je irska narodna stranka 
tako razdvojena na dva krila. U to je vrijeme u lon- 
donskom parlamentu godine 1893. po drugi put pro- 
pao prijedlog zakona o Home-ruleu, predložen od 
Gladstonea. Mjesto zakonodavne autonomije uveli su 
Englezi godine 1898. u Irskoj mjesnu upravnu auto- 
nomiju, a s obzirom na važnost irskog seljačkog pita- 
nja ustanovili su godine 1899. i posebno irsko ministar- 
stvo poljodjelstva. Sve je to imalo umiriti Irce, koji su 
ostali bez pravog vođe, te im izbiti težnju Home-ruleom 
iz glave. 

I doista se činilo, da se irska narodna stranka stala 
prilagođivati takvim postepenim političkim tekovina- 
ma, pogotovu kad je godine 1900. uspjelo Johnu Red- 
mondu, da je obnovio jedinstvo stranke, koja je ota- 
da njega priznala za vođu. Iako je Home rule ostao 
glavni zahtjev u programu stranke, za nj se nije više 
razvijala onako jaka i bučna borba kao nekad pod 
Parnellom. Redmond je bio pomirljivo raspoložena na- 
fav, te mu je nedostajala vatrena, borbena krv, kakva 
je bila u Parnella. U Redmondu je Irska dobila za vo- 


đu političara nagodbenjaka, političara, koji je stajao na 
stanovištu »bolje išta nego ništa« te se zadovoljavao 
postepenim manjim uspjesima u korist svog naroda. 
Njegova se pomirljivost očitovala osobito u doba, kad 
je Engleska na početku 20. stoljeća bila upletena u 
burski rat: premda su mnogi Irci željeli, da se i Irska u 
to vrijeme digne protiv Engleske, koja je s Burima 
doživljavala velikih neuspjeha, i premda su mnogi Irci 
iz domovine i Amerike sudjelovali na strani Bura u 
ratu protiv Engleske, Redmond nije htio ni čuti za ka- 
kav ustanak. London se Redmondu odužio tim, što je 
engleski parlamenat godine 1903. uzakonio nov agrarni 
zakon, po kojem su svi irski seljaci, dotadanji zakup- 
nici, postali samostalni vlasnici zemlje, koju su imali u 
zakupu, te umjesto da su plaćali godišnju zakupninu 
pređašnjem veleposjedniku, plaćali su odsad državi 
godišnju otplatu za stečeno vlasništvo zemlje. Da ta 
otplata bude što manja i da je seljak uzmogne što lak- 
še plaćati, bila je razdijeljena na 60 godina. 

No varali su se Englezi misleći, da će se gospodarski 
smirena Irska odreći svojih političkih zahtjeva. Ređ- 
mond je uza svu svoju popustljivost prema Englezima 
dobro osjećao, da se u mladom irskom naraštaju ja- 
vljaju novi nezadovoljnici, koji odlučno traže obnovu 
potpune irske državnosti. Dublinski novinar Artur 
Griffith stao je okupljati mladu irsku inteligenciju . u 
novi pokret, kojemu je postavio cilj, da Irska dobije 
onakav položaj prema Engleskoj, kakav je od godine 
.1867, imala Ugarska prema Austriji. Umjerenom Red- 
mondu se taj zahtjev činio pretjeran i nemoguć, ali je 
vidio, da nešto mora učiniti, kako bi taj mladi pokret 
suzbio. I stao je u Londonu isticati zahtjev za Home- 
ruleom. Kako je Griffith bio uzeo za uzor odnos Ugar- 
ske prema Austriji, tako je Redmond potražio za 
program svog Home-rulea uzor u tadanjem odnosu 
Hrvatske prema Ugarskoj. Zadovoljavao se s onakvom 
po prilici autonomijom, kakvu je od godine 1868. do 
1918. imala Hrvatska. I s tim je umjerenim zahtjevom 
imao uspjeha: liberalna engleska vlada, kojoj je na čelo 
došao Asquit, pošla je Gladstoneovim tragom te u svi- 

bnju godine 1912. iznova predložila engleskom parla- 
mentu Home-rule. I kao godine 1893. tako je i sada 
donja kuća taj zakon prihvatila, a kuća lordova ga je 
odbila. Trebao je da dođe tek svjetski rat, da Home 
rule u kolovozu 1914. konačno prodre. Tim je Red- 
mond držao, da je postavio krunu svom političkom 
djelovanju, pa iako je bio pristao, da se uzakonjena 
autonomija Irske provede istom poslije svjetskog rata, 
bio je uvjeren, da je Irsku usrećio najvećim mogućim 
uspjehom. Irska će imati svoju autonomnu vladu i sa- 
bor, Irci će biti gospodari u svojoj kući, pa makar to 
bilo u suženom obliku. 

Doista je Redmondov Home rule bio veoma sužen 
prema nekadanjem, za koji se borio Parnell. 

Prvi prijedlog za Home rule iz godine 1886. pred- 
viđao je samostalnu irsku vladu i irski parlamenat u 
Dublinu. Parlamenat se imao sastojati iz donje i gornje 
kuće: u donjoj bi bilo 206 zastupnika, izabranih na na- 
čin, kako se u Engleskoj biraju, a u gornjoj kući 103 
člana, i to predstavnici plemstva i posjednika, izabrani 
od onih, koji imaju prihod od barem 200 funti ili ime- 
tak od 4000 funti šterlinga. Dakle dok bi donja kuća 
imala bez sumnje katoličku većinu, u gornjoj bi bili u 
golemoj pretežnosti protestanti, koji su bili glavni po- 
sjednici u Irskoj. Irska ne bi bila zastupana u london- 
skom parlamentu, ali bi zajednički između Irske i En- 
gleske ostali kralj, vanijski poslovi, državna obrana, 
državljanstvo, carine i zajednički porezi. Podkralj u 
Irskoj kao zastupnik kralja mogao bi postati i katolik. 

Drugi prijedlog za Home rule iz godine 1893. bio 
je sličan prvom, samo što je prema tom novom prije- 
dlogu Irska imala biti zastupana i u zajedničkom lon- 
donskom parlamentu s 80 zastupnika. Oba dakle ta 
prva prijedloga bila su izrađena kao široka federacija. 

Treći prijedlog za Home rule iz godine 1912. 
imao je u nacrtu, da irski sabor ima u donjoj kući 146 
izabranih narodnih zastupnika, a u gornjoj 40 senato- 
ra. Osim toga bi Irska bila u zajedničkom londonskom 
parlamentu zastupana s 42 zastupnika (baš kao i Hr- 
vatska u zajedničkom nekadanjem peštanskom parla- 

mentu). Zajednički su Irskoj i Engleskoj imali ostati 
kralj, vanjska politika, vojska, mornarica, carine te sva 
gospodarska pitanja, koja prelaze okvir same Irske. 
Prema tome su pod irsku autonomiju imali spadati 
unutarnja uprava, sudstvo, školstvo i unutarnje gospo- 
darstvo Irske. Ali zakon o toj autonomiji Irske zašti- 
ćivao je posebnim odredbama protestantsku manjinu. 

Četvrti i konačno godine 1914. uzakonjeni Ho- 
me rule nije se bitno razlikovao od trećega, te je Irskoj 
priznat bio položaj prema Engleskoj sličan tadanjem 
položaju Hrvatske prema Ugarskoj, samo što bi Irska 
još imala u autonomskom djelokrugu i vlastiti promet. 

Redmond je bio uvjeren, da je takav Home rule bio 
ono najviše, što je Irska mogla u svojim državoprav- 
nim zahtjevima postići. Bio je zadovoljan. A budući 
da je taj postignuti Home rule, koji se imao provesti 
tek iza svjetskog rata, bio cijena, kojom se imala pla- 
titi pomoć Irske Engleskoj u ratu, Redmond se dao od- 
mah na ta, da po Irskoj, u kojoj nije bilo obvezatne 
vojničke službe, skuplja 'i organizira dobrovoljce za 
rat u korist Engleske. I kolikogod je na prvi mah imao 
uspjeha, on nije slutio, da je zapravo tom ratnom pro- 
mičbom pokapao i Home rule i sebe kao narodnog 
vođu i političara. 

Irska mu je to ubrzo jasno pokazala, a najviše godi- 
ne 1917., kad je kao dobrovoljac u engleskoj vojsci po- 
ginuo i njegov rođeni brat, koji je također bio naro- 
dni zastupnik, te kad je na njegovo mjesto u naknadnim 
izborima za narodnog zastupnika bio izabran Eamon 
de Valera, najjači predstavnik mlade revolucionarne 
Irske, koja nesamo da nije htjela ni čuti za Home rule, 
nego je tražila, da bude sama svoja, ili kako se to irski 
kaže: sinn fein. Redmondovu nagodbenjaštvu je bilo od- 
zvonilo u Irskoj. Nepomirljiva je sinnfeinistička struja 
preuzela mah u irskom narodu. I kad se sva Irska na- 
šla pod sinnfeinističkim vodstvom u revolucionarnom 
gibanju, nagodbenjak je Redmond videći rasulo svoje 
politike zatvorio oči u ožujku 1918. u Londonu, jer Ir- 
ska više nije njega razumjela niti je on više razumije- 
vao Irske. 

SIR ROGER CASEMENT 


Godinu dana prije, nego što sam pohodio Irsku, sje- 
dio sam jedne večeri u društvu prijatelja na terasi za- 
grebačke kavane Esplanade. Među nama je bio i dr 
Đuro Ljubić, član uredništva katoličkog dnevnika 
»Hrvatske Straže«, koji je među svima nama budio 
udivljenje svojim golemim znanjem. Tako nam je te 
večeri pričao o Ircima i o njihovoj revoluciji za vrije- 
me svjetskoga rata. Sjećao sam se toga događaja iz do- 
ba, kad sam o njem iza Uskrsa 1916. kao sveučilišta- 
rac nešto čitao, ali to moje sjećanje bilo je zavito u 
maglu, koju je te večeri dr Ljubić raspršivao svojim 
pričanjem. On je u to pričanje upletao toliko pojedino- 
sti, za koje nikad prije nisam znao, te sam se divio, 
gdje li ih je on sve otkrio. 

»Sir Roger Casement jedna je od najzanimljivijih li- 
čnosti irske oslobodilačke borbe«, govorio je i kao da 
je tog čovjeka negdje vidio, s njime proveo sve one ra- 
tne pustolovine, što ih je on prošao, i prozreo u nje- 
govu dušu, sipao je o Casementu kao iz rukava. 

Čovjek, koji se rodio u Ulsteru (sjevernom, prote- 
stantskom dijelu Irske), potekao od roditelja engles- 
kog porijekla, bio protestant, proveo 21 godinu u slu- 
žbi engleske diplomacije i bio radi svojih odlika u toj 
službi nagrađen od engleskoga kralja plemstvom, po- 
staje najedamput u svojoj pedesetoj godini života re- 
volucionarni borac za irsko oslobođenje od Engleske. 
A kad za Irsku mora pod engleska vješala, on ostenta- 
tivno prelazi s protestantizma na katolicizam, na onu 
vjeru, za koju se i on uvjerio, da je najjači oslon budu- 
ćnosti i slobode Irske, a njemu daje najbolje jamstvo 
za put u vječnost. 

Kad su se iza godine 1912. ulsterski unionisti digli 
protiv Home rulea te se odlučili i oružjem oduprijeti, 
da i Ulster potpadne pod dublinsku autonomnu vladu, 
Casement je videći u tom bestidnu englesku politiku, 

koja je išla za tim, razdvoji Irsku, napustio godine 
1913. diplomatsku službu, pridružio se južnoirskim 
revolucionarcima i otišao početkom srpnja 1914. u 
Ameriku, da za njih ondje nabavi oružja. Tako ga je 
svjetski rat zatekao u Americi. Vjerujući u pobjedu 
Njemačke držao je, da je sad kucnuo odlučan čas, da 
Irska obračuna s Engleskom svoje stoljetne račune. 

Kad je čitao u novinama, kako je Home rule bio u 
Londonu doduše uzakonjen, ali ujedno odgođen do 
konca rata, te kako Redmond za uzvrat mami Irce u 
englesku vojsku za rat protiv Njemačke, Casement je 
5. listopada 1914. objelodanio u dublinskom dnevniku 
»Irish Independent« članak, u kojem je odgodu Home 
rulea nazvao sudbonosnim čekom, koji dospijeva nakon 
smrti, a za taj ček hoće Engleska, da irski narod dade 
svoju čast, svoju krv i svoju snagu u ratu, s kojim Irci 
ništa nemaju zajedničko. »Nije to bila Njemačka,« veli 
on doslovno u tom dopisu, »koja je uništila narodnu 
slobodu irskog naroda . . . Irska nema spora s njema- 
čkim narodom . . .« 

Iza tog članka uzbunila se engleska vlada i stala se 
zanimati za Casementa, koji je međutim već bio kre- 
nuo iz Amerike u Njemačku, kamo je pustolovnom 
vožnjom stigao 31. listopada 1914. Tu je sad njema- 
čko vrhovno zapovjedništvo nastojao predobiti za svo- 
ju misao, da oružjem pomogne u Irskoj dići bunu pro- 
tiv Engleske. Međutim Nijemci nisu isprva mnogo dali 
do toga, što im je taj irski fanatik govorio, pogotovu 
kad Casementu od nekoliko tisuća zarobljenih irskih 
vojnika u Njemačkoj nije uspjelo predobiti za stvara- 
nje irske dobrovoljačke brigade, koja bi se borila pro- 
tiv Engleske, više od pedeset i petorice. K tomu je 
značajno bilo vladanje Iraca na početku svjetskoga 
rata: nakon tolikih borba, što su ih Irci imali s Engle- 
zima, najedamput je irsko javno mišljenje bilo isprva 
složno s Engleskom protiv Njemačke. Ircima su govo- 
rili, da je Njemačka kao protestantska zemlja nastojala 
smlaviti katoličku Belgiju i katoličku Francusku. Irac 
je kao nacionalist previše katolik, a da mu se duša ne bi 
bunila protiv takvoga prepada na izazito katoličke 

zemlje. Kako je njemu bilo, kad je Irsku radi katolici- 
zma Engleska nastojala iskorijeniti! A sad ta ista En- 
gleska ustaje na obranu katoličke Francuske i Belgije. 
Pa zar tu da se Irac iznevjeri? Redmond, vođa irskih 
homerulista u engleskom parlamentu, zajamčio je lo- 
jalnost irskoga naroda prema Engleskoj u ratu s Nje- 
mačkom, te je dapače upravio i proglas na Irce, da stu- 
pe kao dobrovoljci u englesku vojsku za uspjeh »pra- 
vedne stvari čovječanstva« u svjetskom ratu. Njegov je 
glas imao uspjeha. Već prvi mjesec javilo se u južnoj 
Irskoj preko 10.000 dobrovoljaca, taj je broj narastao 
do godine 1916. na 130 tisuća, pa kako je u engleskoj 
vojsci, prije nego što je buknuo svjetski rat, već bilo 
57.000 irskih dobrovoljačkih vojnika, raspolagala je 
Engleska sa 200 tisuća irskih vojnika. To nije mala 
stvar, a da bi njemačko vrhovno ratno zapovjedništvo 
bilo pred tim činjenicama zatvorilo oči i povjerovalo 
Gasementovu kazivanju o pravom raspoloženju u Ir- 
skoj. Ni to, da se već u rujnu godine 1914. pokazao 
nazadak u ratnom oduševljenju Iraca, jer se preko 15 
tisuća već prijavljenih novih dobrovoljaca bilo pod 
utjecajem protuengleske promičbe na čelu s Eoinom 
MacNeilLom prije nastupa vojne službe opet odjavilo i 
stupilo u irske revolucionarne dobrovoljce, kao ni to, 
da je glavni broj irskih dobrovoljaca u engleskoj vojsci 
što dalje to više dolazio iz Ulstera, a manje iz južne 
Irske — nije moglo prikloniti promišljene Nijemce Ca- 
sementovu uvjeravanju. 

Ali Casement nije klonuo. Stajao je u neprestanoj 
vezi s američkim Ircima, koji su u Njujorku bili stvo- 
rili Irski Odbor, proglašivali u Americi bojkot i sabo- 
tažu Engleske te organizirali uspjelu akciju, u kojoj su 
američki Irci svoje rođake i znance u Irskoj upravo 
obasipali privatnim pismima, neka ne nasijedaju En- 
gleskoj^ od koje se, ako pobijedi u svjetskom ratu, Ir- 
ska ničemu boljemu nema nadati. Taj je Irski Odbor 
odlučio, iz Amerike za Uskrs godine 1916. organizirati 
revoluciju u Irskoj. Iz Njujorka su preko Španjolske i 
Švicarske dolazile o tom potanke obavijesti Casemen- 
tu u Berlin. A on je skovao plan, da ode u Irsku i da 

se stavi na čelo ^ te revolucije. Pošlo mu je za rukom 
predobiti njemačke vojne vlasti, da ga podmornicom 
pred Uskrs otpreme u Irsku. Njujorški Irski Odbor 
imao je sve dogovoriti s političkim vođama u Irskoj. 

U to doba bio je u irskom političkom raspoloženju 
već nastao temeljit preokret. Još godine 1914. bila je 
u Irskoj gospodar situacije Redmondova homerulistič- 
ka narodna stranka, pa dotada nije revolucinarna sinn- 
feinisticka stranka, osnovana još godine 1906. od Ar- 
tura Griffitha, mogla osvojiti ni jedan jedini mandat 
u saborskim izborima. Tek od početka svjetskoga rata 
stao je. Sinn Fein (Mi sami) prodirati i u šire slojeve te 
je godine 1916. već bilo prilično raspoloženje za tu 
stranku. To je htio izrabiti Irski Odbor iz Njujorka 1 
s pomoću Sinn Feina provesti revoluciju u Irskoj. A 
budući da za revoluciju treba i oružja, neka Casement 
isposluje od Njemačke, da pošalje Irskoj i oružja. 

Casement je ovaj put uspio. Na Veliki četvrtak go- 
dine 1916. ukrcao se s dva druga Irca — jedan poruč- 
nik Monteyth, drugi vodnik Brayley — u njemač- 
ku podmornicu,. a još prije je jedan njemački krstaš plo- 
veci kao tobožnja norveška lađa sa 20 tisuća starih pu- 
šaka i s drugim oružjem krenuo sjeverno oko Engleske 
prema zapadnoj obali Irske. Dogovoreno je, da se u 
isto. vrijeme nađu pred Traleeskim zaljevom na zapa- 
dnoj obali Irske i taj krstaš i podmornica s Casemen- 
tom. Tako se. i^desilo. No kad je podmornica izronila 
te Casement jos nije vidio njemačkog broda, učinio je, 
sto je. teško razumjeti: naložio je zapovjedniku pod- 
mornice,, da opet zaroni i otplovi dio puta natrag. Ne- 
sto južnije je tada Casement sa svoja dva druga s nešto 
oružja i hrane sjeo u čamac i odvezao se zastrt noćnom 
tamom na obalu, a podmornica je otplovila natrag u 
Njemcku. Njemački krstas, koji je trebao biti dočekan 
s jedne strane, od Casementa a s druge od irskih revo- 
lucionaraca, nije znao međutim, što da učini, jer niti 
je bilo Casementa, niti su se na irskoj obali vidjeli irski 
revolucionara, nego su naprotiv engleski topovi bili 
upereni prema brodu. Englezi su uto spazili, da se tu 
nekakav parobrod vrze oko obale, te niti pristaje, niti 

odlazi. I stali su ga sumnjivo promatrati. Kad je među- 
tim zapovjednik krstaša od prve engleske izvidnice na 
lukav način doznao, da je plan o revoluciji bio otkriven 
i da su Englezi znali već unaprijed za dolazak njema- 
čke podmornice s Casementom i njemačkoga krstaša s 
oružjem, zapovjednik krstaša htio je brže umaknuti. 
Ali doskora se našao opkoljen engleskim ratnim bro- 
dovima, te mu nije preostalo drugo, nego krstaš dići 
u zrak, a sam se s posadom predati. 

Dotle je Casement iskrcavši se na tlu Irske poslao 
svoja dva druga naprijed, da izvide, kako je s revolu- 
cijom, a on je ostao, da pričeka njihove vijesti. Tu je 
pokucao na vrata jednog seoskog župnika i od njega 
saznao, da je netko, iz njegove vlastite okoline (bio je 
to Casementov osobni tajnik Norvežanin Christiansen) 
izdao cijeli plan revolucije engleskom poslaniku u Nor- 
veškoj, te je za to‘ izdajstvo od engleske vlade dobio 
nagradu u današnjoj vrijednosti od koja dva milijuna 
kuna. Tako je engleska vlada sve unaprijed saznala, a 
to je saznao onda i Irski Odbor u Njujorku te od njega 
vodstvo sinnfeinovaca u Irskoj, koji ionako nisu držali 
Čas pogodnim za bunu, a sad su nakon izdaje posve na- 
pustili tu misao. Sve se to zbilo, kad je Casement već 
bio otišao na podmornici iz Njemačke. I sad došavši 
u Irsku nije znao, što bi. Po tom seoskom župniku po- 
ručili su mu još iste noći sinnfeinovci, da je tim, što je 
došao u njemačkoj podmornici, doveo sinnfeinovski 
pokret u veliku nepriliku, pa neka bira: ako mu je sta- 
lo do osobne sigurnosti, oni će ga negdje sakriti, a ako 
mu je više stalo do uspjeha irske stvari, neka se preda 
Englezima i javno dade svjedočanstvo, da sinnfeinovci 
nisu znali za njegov dolazak na njemačkoj podmornici 
i za njegove veze s Njemačkom. Sir Roger Casement 
se odlučio za ovo drugo. 

Jutro na Veliki petak 21. travnja dočekao je Case- 
ment među ruševinama stare tvrđavice McKenas, koja 
se nalazila blizu obale morskog zaljeva. Tu je ostao 
cijelo dopodne. 

Međutim su ribari bili otkrili nepoznati čamac. I 
stali su nagađati, odakle li se mogao tu stvoriti i čiji bi 

mogao biti. Glas o tom čamcu dopro je i do usiju en- 
gleske policije, koja je odmah došla, da tu stvar ispita. 
I gle, otkriše i neke tragove ljudskih nogu. Pođoše po 
tim tragovima. Dođoše i do utvrde McKenas. Kad sa 
spremnim puškama uđoše među trošne zidine, ugleda- 
še tamo čovjeka, koji je zamišljeno gledao u pučinu mo- 
ra. To je bilo u i sat i 20 minuta iza podneva. Upitaše 
ga, tko je, a on odgovori mirno: 

»Zovem se Rikard Morton iz Denhama, a po zani- 
manju sam književnik.« 

No budući da nije imao nikakve legitimacije, odve- 
doše ga do policijske postaje i zatvoriše u jednu sobu. 
Skupiše se policijski činovnici, da ispitaju, tko bi taj 
nepoznati čovjek mogao biti. Pozvaše ga, da ga preslu- 
šaju. A on se, čim ga uvedoše, samo malo ogleda, laga- 
no se nakloni i reče: 

»Ja sam Sir Roger Casement . . .« 

To priznanje zaprepastilo je sve, koji su tu bili na 
okupu. Uhapšenika otpremiše potajno na istočnu oba- 
lu Irske, a odatle u London. Tu je 26. lipnja stavljen 
pred sud radi veleizdaje. Glavni svjedok protiv njega 
bio je vodnik Brayley, koji je s njim zajedno bio do- 
šao na podmornici iz Njemačke i koji je također bio 
od engleskih vlasti uhapšen, dok poručnika Monteytha 
ne mogoše pronaći. Na Petrovo 29. lipnja bio je Case- 
ment osuđen na vješala. Nakon što je zatim prešao na 
katoličku vjeru, vjeru irskog naroda, i tako se pripravio 
za drugi svijet, svezaše mu Englezi 3. kolovoza u tam- 
nici u Sentonville konop oko vrata . . . 

# 

To zorno i potanko pripovijedanje nezaboravnog 
dra Ljubića o Casementu iskrslo je vrlo živo u moje 
sjećanje, kad sam vraćajući se od Parnellova spomenika 
lijevom stranom dublinske O’Connellove ulice stao 
pred zgradom glavne pošte, koja čuva uspomenu na 
irsku uskrsnu revoluciju, koja je buknula tri dana na- 
kon Casementova uhapšenja. 

SIR ROGER CASEMENT 



»ZELENA GROFICA« MARCKIEWICZ NA ĆELU 
RADNIČKE ĆETE 


Na dan uskrsnog ustanka 191& 



O’CONNELLOVA ULICA U DUBLINU- 

Lijevo klasični portal glavne pošte: tu je bilo središte uskrsnog ustanka godine 1916 


O’CONNELLOVA ULICA RAZORENA ZA USKRSNOG USTANKA GODINE 1916 . 
Slika, kako su Englezi topovima razrušili najljepši dio Dublina 



USKRSNA REVOLUCIJA 


Stojim pred dublinskom glavnom poštom i gledam 
u onaj bijeli klasički portal, koji kao da se prilijepio 
uz smeđu zgradu odbijajući se od nje u čudnoj nekoj 
disharmoniji. Stao sam među one vitke jonske stupove, 
koji kao da tu čine počasnu stražu pred spomenom na 
onaj događaj, što se u onom krvavom dublinskom us- 
krsnom tjednu godine 1916. u toj zgradi i tu oko nje 
zbio. I bilo mi je, kao da će sami ti stupovi progovoriti, 
da mi kazuju, što je i kako je to s onom ponesrećenom, 
a ipak za konačni uspjeh irske slobode tako važnom 
revolucijom bilo . . . 

U duhu vidim, gdje kroz vrevu ravnodušne ulice 
užurbano dolaze sedmorica ljudi praćeni povećom na- 
oružanom četom, kojoj na čelu stupa žena obučena u 
zeleno, u irsku narodnu boju. To je fanatična revolu- 
cionarka »zelena grofica« Marckiewicz, koja je čas pri- 
je na obali Liffeya stupivši na neki klimavi stolac pro- 
čitala pred nekoliko začuđenih osoba oficijalni proglas 
revolucionarne vlade. A ta vlada to su ova sedmorica 
gotovo sve samih mladih ljudi, koji ulaze u zgradu 
glavne pošte, da u njoj udare sjedište svoje vlasti. Prvi 
je među njima tridesetšestgodišnji pjesnik Patrik Pear- 
se, sav obrijan, koji je preuzeo predsjedništvo vlade. 
Iza njega eno za godinu stariji drugi pjesnik Thomas 
Mac Donagh, ravnatelj jednog dublinskog kazališta. I 
treći je tu pjesnik Joseph Plunkett, mladić od 28 go- 
dina, koji se tek dan prije izvukao iz bolnice, ali je još 
tako slab, pa ne znaš, da li mu noge podrhtavaju više 
od te slabosti ili od uzbuđenja. Mladošću ga je prete- 
kao simpatični Mac Diamad, a ponosom Eamon 
Ceannt, koji je imao sreću da svira u irske gajde pred 
samim Papom Pijom X. Sućut budi u duši kao mrtvac 
blijedi i suhi Thomas Clarke, dublinski trgovac, koji 
je radi svoje političke impulsivnosti šesnaest godina 
proveo na prisilnom radu u Engleskoj, vratio se tek 

nedavno s još većom mržnjom protiv zatornika Irske 
u duši i sad eto ponovno napustio svoj dućan, da iskali 
na Engleze svoj bijes, što mu viri iz očiju ispod nao- 
čala: u njegovu će dućanu glavni engleski zapovjednik, 
koji će doći da uguši ovu revoluciju, udariti svoj; glavni 
stan i tu za pet dana dočekati onu mladu ženu, koja će 
u ime ove revolucionarne vlade donijeti obavijest o 
kapitulaciji revolucionaraca. Najčasniji izgled ima u toj 
vladi sedmorice bradati radnik James Connolly, po- 
znati radnički vođa, koji je među njima i najstariji, jer 
mu je već i pedesetišesta sjela na leđa, koja su podni- 
jela već svakakve udarce okrutnoga života. 

Tako je počela ta dublinska revolucija na drugi dan 
Uskrsa 1916. godine točno u pol jedan sat iza podne, 
praćena pucnjavom na raznim stranama grada. Neko- 
liko je engleskih policista i vojnika platilo prvi taj na- 
stup revolucije glavom, veći broj engleskih oficira, koji 
su se bezbrižno vraćali s nekih utrka, internirano je, 
u tili cas su zaposjednute sve javne zgrade i izvješene 
irske zeleno-bijelo-narančaste zastave, pa su građani i 
vlasti Dublina bili pod dojmom, da je taj prevrat pro- 
veo ne-znam-kako velik broj dobro organiziranih re- 
volucionaraca. A kad tamo bilo ih zapravo u prvi čas 
samo 687, ni više ni manje. Sinn Fein se pod svojim 
vođom Griffithom nakon izdaje Casementove akcije 
posve povukao. Glavni zapovjednik irskih dobrovo- 
ljaca MacNeill bio je odlučan protivnik ustanka, 
koji je prvotno bio određen za sam prvi dan Uskrsa. 
Svuda je bila razglašena lozinka: mir i ne upuštati se 
u vratolomije! Ali s tim nisu bili zadovoljni oni, koji 
usprkos svojih vođa odlučiše pošto-poto sami dan ka- 
snije provesti bunu: noću alarmiraše potajno najbliže 
pristaše u Dublinu i okolici, načiniše plan i provedoše 
ga. 

A svršetak? U utorak i srijedu su revolucionarci bili 
gospodari Dublina. Ali tada zatutnjiše engleski topovi 
upereni prema O’Connellovoj ulici, koja je u četvrtak 
bila gotovo sva u plamenu i ruševinama. Trideset tisu- 
ća engleskih vojnika odnijelo je pobjedu nad tri tisuće 
revolucionaraca. U četvrtak u 9 i po sati uveče napisao 

je predsjednik revolucionarne vlade Pearse oporuku, a 
u petak započeli su posredovanjem jednoga svećenika 
pregovori između revolucionaraca i Engleza. Svršetak je 
bio, da je Pearse zapovjedio položiti oružje, nakon što 
je palo 300 mrtvih (od toga 58 revolucionaraca, 120 
Engleza i preko 100 dublinskih građana) te oko 1000 
ranjenih (među ranjenima je bio i ministar Connolly). 
Oko 200 kuća bilo je u irskom glavnom gradu poru- 
Šeno. 

Iza te kapitulacije bilo je oko 3000 utamničenih, 
1600 odvedenih u Englesku, te 200 osuđenika, izme- 
đu kojih 24 na smrt. Strijeljana su između 3. i 8. svib- 
nja u vojarni Richmond u Dublinu sva sedmorica re- 
volucionarnih ministara i još devetorica drugih prvaka 
te uskrsne pobune. Ranjeni bradati Connolly nije mo- 
gao ni stajati, nego je sjedeći na stolcu strijeljan. On 
je bio jedini iz Ulstera među vođama revolucije. Kad 
su ga prije izvršenja osude pohodile žena i kći, držao 
se vrlo hrabro, nije pokazivao nikakve potištenosti, 
nego im je gotovo veselo rekao na rastanku: »Zahva- 
ljujem Bogu, što mi je dao da živim tako dugo, da vi- 
dim, kako se rađa zora . . .« 

Među osuđenicima je bio i jedan visoki, suhi, crni 
mladi čovjek u 34. godini života, koji je za dublinske 
uskrsne revolucije kao zapovjednik čete dobrovoljaca 
sa stotinjak revolucionaraca bio zaposjeo Ringsend, 
istočni dio Dublina, da zapriječi iskrcavanje engleskih 
četa u dublinskoj luci, te kolodvor Westland Row, da 
zapriječi dolazak engleskih četa željeznicom iz luke Dun 
Loaghairea, On je najduže zadržao na svome mjestu, 
te je bio posljednji, koji se nakon kapitulacije bio pre- 
dao Englezima. I on je bio među onom dvadesetčetvo- 
ricom, koje su Englezi iza te revolucije osudili na smrt. 
Kad su šesnaestorica bila ustrijeljena, trebao je on kao 
sedamnaesti doći na red. Ali prije nego što je do tog 
izvršenja došlo, stiglo je pomilovanje. Tako je pukim 
slučajem izbjegao smrti. Zvao se Eamon de Valera. 

PJESNIK PRVAK REVOLUCIJE 


Po predsjedniku »vlade od pet dana« iz godine 1916. 
nazvana je jedna od većih i življih ulica dublinskih 
Pearse Street. Kad sam njome prolazio, bilo mi je, kao 
da idem zagrebačkom Gundulićevom ulicom, tako su 
mi se fizionomije tih ulica činile sličnima. Idući takvom 
gradskom ulicom, koja nosi ime pjesnika, obično ni- 
kad ne misliš na tog pjesnika, nego gledaš u uličnu 
vrevu i u dućanske izloge ili misliš samo na smjer i cilj 
svoga puta, koji te je naveo u tu ulicu. Međutim ja sam 
došavši u Pearseovu ulicu malo gledao lijevo i desno 
te osim podvožnjaka ispod željezničkoga mosta ne mo- 
gu sebi nipošto više dozvati u pamet, što' sam u toj uli- 
ci vidio. Dolazio sam ravno od glavne pošte iz O’Con- 
nellove ulice. Još sam bio pod snažnim dojmom onoga, 
na što me je ono mjesto tako živo podsjetilo. A tu eto 
stadoh na uglu ove ulice pred dvojezičnim — irskim i 
engleskim — natpisom, koji mi kazuje, da sam došao u 
ulicu pjesnika, koji se usudio oružje dići protiv silne 
Engleske, nepobjedive vladarice, što svojom vlašću obu- 
hvaća sva mora i zahvaća sve kontinente zemlje. 

Patrik Pearse! Nije li čudno, da sin jednoga Engleza 
stupa na čelo pokreta za obnovu irskog narodnog škol- 
stva^ nezavisne irske države? No majka je Irkinja, pa 
majčina krv prevlađuje. A i otac James Pearse, po za- 
nimanju kipar, čovjek, koji je imao dubok smisao za 
umjetnost i književnost, bio je jedan između onih ri- 
jetkih Engleza, koji je svoj rasni smisao za slobodti pri- 
mjenjivao i na Irsku. Napisao je dapače knjižicu »Du- 
žnosti Engleske prema Irskoj, kako ih gleda jedan En- 
glez«, i to tako sjajno, da su je irski govornici citirali 
po svoj Irskoj. To je bilo u doba, kad su protivnici ir- 
ske slobode nastojali osobni slom Parnellov politički 
izrabiti protiv pokreta za irsku samostalnost. 

Ono, što je majka u svojoj krvi nosila, i ono, što je 
otac po širokogrudnosti i pravednosti svoga duha za- 

stupao, združilo se u djeci njihovoj pojačano do fanati- 
zma. Dok je Patrik Pearse, pjesnik, kao vođa uskrsnog 
ustanka vladao Dublinom iz O’Connellove ulice utvr- 
đene barikadama, njegov mlađi brat William, kipar, 
bio je kapetan revolucionarnoga glavnog stana. Oboji- 
cu su Englezi ustrijelili. 

Nijedan od oba brata, niti pjesnik niti kipar, nisu 
bili ljudi od politike. Po porodičnoj atmosferi, u kojoj 
su odrasli, priklonili su se umjetničkom pozivu. Dakle 
idealisti, koji su i svom narodnom osjećaju davali izra- 
žaj u obliku najčišćeg idealizma. 

Patrik Pearse, pjesnička duša, stao se već kao dječak 
od dvanaest godina zanositi za irski jezik, koji dotada 
nije znao. Ta irski se jezik sačuvao samo u gorovitim 
krajevima zapadne Irske: u Donegalu, Conaughtu i Mun- 
steru, pa ni u tim krajevima nije u doba mladosti Pear- 
seove govorilo više ni 20 postotaka stanovnika irski. A 
neposredno prije svjetskoga rata je na cijelom irskom 
otoku bilo samo 13 postotaka Iraca, koji su razumije- 
vali svoj narodni irski jezik, pa i od tih se jedva još 1 
postotak služio materinskim jezikom u svom dnevnom 
životu. Engleski jezik, stoljećima nametan, posve je 
prevladao. A što znači imati svoj narodni jezik, a ne 
znati ga? Tako je sebe pitao mladi Pearse i bacio se u 
srednjoj školi svom dušom na učenje irskog jezika i 
proučavanje stare irske književnosti, koja je još u 17. 
stoljeću evala, a onda pomalo zamrla. I uživio se po- 
malo u duh irskog jezika tako, da je postao jedan od 
najvećih suvremenih pisaca na irskom jeziku. Sa se- 
damnaest godina osnovao je društvo New Irland Li- 
terary Society (Novo Irsko Književno Društvo), a go- 
dine 1903. svršivši sveučilišne nauke — bile su mu tada 
24 godine — postao je lektor irskoga jezika na katoli- 
čkom sveučilištu u Dublinu i urednik časopisa »An 
Claidheamh Soluis« (Mač sudbine), glasila Gaelske Lige, 
osnovane za povratak irskog jezika u narodni život. 
Tom pokretu posvetio se Pearse svom dušom. Postavio 
je sebi za cilj: irski jezik treba da uđe kao nastavni je- 
zik u škole. Otišao je u Belgiju, da ondje prouči škol- 
sko pitanje. Vrativši se iz Belgije izradio je cijeli plan 

za uređenje škola u Irskoj i za organizaciju budućeg 
irskog ministarstva nastave. Nije kod toga zatvorio oci 
pred činjenicom, da šest sedmina Irske govori samo 
engleski. Znao je, da se irsko školsko pitanje ne da 
drukčije riješiti nego na osnovi bilingualizma (dvojezič- 
nosti). Rješenje je zamislio ovako: u krajevima, gdje 
narod još zna i razumije irski, neka bude irski nastavni 
jezik, a engleski obvezatan; naprotiv u ostalim kraje- 
vima, koji razumiju samo engleski, neka bude engleski 
prvi nastavni jezik, a irski drugi. Tako je to kasnije u 
ostvarenoj Irskoj doista provedeno. 

Patrik Pearse nije ostao samo kod teorije, nego ju je 
odmah sam stao provoditi: osnovao je irsku školu 
Sgoil Eanna (St. Enda’s College) za osnovnu i srednjo- 
školsku obuku na dvojezičnom sustavu. A kao svrhu 
postavio je školi: odgajati dječake, da postanu jaki, ple- 
meniti i korisni muževi te odani sinovi svoje domo- 
vine (koju on po majci zove motherland). Nastojao je 
u školu unijeti čisto irsko ozračje, da učenici budu za- 
dojeni idealnim zanosom za irsku junačku tradiciju, 
te da se iz njih razviju budući stupovi irske slobode. 

Zanoseći se irskim jezikom i sam je sva svoja beletri- 
sticka djela pisao irski za razliku od drugih irskih pi- 
saca njegova doba, koji su pisali svoja djela na engle- 
skom jeziku. Pearse je uopće bio protivnik anglo-irske 
književnosti, to jest stvaranju irskih književnih djela 
na engleskom jeziku. Tvrdio je, da je neizbježivo, da 
irski^ pisac, koji piše svoja djela engleski, i nehotice po- 
dliježe i engleskim idejama, engleskim uzorima, engles- 
koj inspiraciji (nadahnuću). Takvi se pisci zapravo 
udaljuju od irskoga duha, pridonose uzveličanju en- 
gleske književnosti i ne mogu nikada biti pravi pred- 
stavnici irske književnosti. I što je najgore, oni podu- 
piru englesku prevlast u Irskoj, prevlast engleskoga 
duha. Ako Irska hoće biti slobodna, mora imati svoj 
jezik i književnost na tom svom jeziku. Od irskih pi- 
saca, koji su pisali engleski, uživali su njegove simpa- 
tije samo William Butler Yeats (godine 1923. nagrađen 
Nobelovom nagradom) i J. M. Synge, koji su svojim 

književnim djelima doista pronijeli ime Irske po svi- 
jetu. 

Pearse je bio snažan pjesnik, čije su pjesme, zadojene 
rodoljubnim duhom, imale velik utjecaj na mlađi nara- 
štaj. Njegove glume na. irskom jeziku stale su se sve 
više prikazivati. A najviše se istakao kao pripovjedač. 
Engleskim jezikom pisao je samo političke spise. 

Videći nakon nekoliko godina, da njegovo nastoja- 
nje oko obnove irskog narodnog jezika ima uspjeha, 
svratio je pažnju izravnom djelovanju za narodno oslo- 
bođenje. Nije bio političar te se nije htio dati na stra- 
načku politiku. Stao je snovati, da se pokrene oružani 
republikanski pokret te je o tom g. 1913. u tjedniku 
»An Claidheamh Soluis« objelodanio članak pod na- 
slovom »Revolucija, koja dolazi«. Tu je među ostalim 
napisao i ovo: »Jedno je sigurno: nijedan narod se ne 
može stvoriti bez oružja. Tu i tamo prošlo je i bez pro- 
lijevanja kr t vi, ali oružje je ipak tu bilo. Nenaoružana će 
Irska uvijek samo toliko slobode dobiti, koliko Engleska 
dopusti, da joj se da. A naoružana će Irska dobiti ona- 
kvu slobodu, kakva joj je potrebna . . . Moramo se na 
misao, na pogled i na upotrebu oružja priučiti . . . Ima 
mnogo stvari, koje su užasnije nego prolijevanje krvi, 
a jedna se od tih zove ropstvo!« 

Tako je eto taj pjesnik revolucionarac pisao, a onda 
se prema tim svojim mislima dao i na posao: da ostvari 
naoružanu revolucionarnu snagu Irske, koja će s oruž- 
jem u ruci otvoriti borbu za slobodu. Bliži poticaj mu 
je za to dao Ulster, sjeverni i Engleskoj privrženi dio 
Irske. 

DJETELINA I NARANČA 


Ulster je po površini petina čitave Irske. To je irska 
pokrajina, u kojoj ima samo nešto preko polovice pro- 
testanata, te su katolici u manjini. To je kraj, koji je 
od cijelog irskog otoka najbliži Engleskoj, pa su ga En- 
glezi za vrijeme najoštrijih progona katoličkih Iraca, 
osobito za vrijeme okrutnog tlačitelja Vilima Oran- 
skog (1689. do 1 702.), ^ najviše naseljavali protestantskim 
naseljenicima. U drugim su se krajevima engleski kolo- 
nisti tijekom vremena stapali s domaćim življem i asi- 
milirali se priklonivši se Irskoj, u Ulsteru naprotiv uvri- 
ježio se protuirski duh i ostao do danas. Neko je vrije- 
me doduše i Ulster bio krenuo s ostalom Irskom, sta- 
jao dapače na čelu borbe za slobodu Irske (koncem 
1 8. stoljeća), ali engleska je politika naumila neukrotivu 
Irsku držati na uzdi tim, da Ulster jače priveže uza se 
te da tako Irsku razdvoji. I dok je u 19. stoljeću osta- 
loj Irskoj na svakom koraku odmagala, Ulster je uži- 
vao svu potporu Engleske. Iza užasnoga glada sredi- 
nom prošloga stoljeća palo je stanovništvo Irske sa 9 
milijuna na manje od 4 milijuna: poumiralo i razbjeglo 
se širom svijeta. Samo Belfast, glavni grad Ulstera i 
glavna ekspozitura engleske vlasti na irskom otoku, 
povećao se u tom razdoblju na trostruko. 

Kad je Irska u drugoj polovici 19. stoljeća započela 
opću borbu za Home rule (autonomiju), te kad su se 
Englezi stali osjećati u toj borbi sve slabijima, odlučili su 
podjariti Ulster protiv ostale Irske, da se ispuni stara 
•ona istina: kad se dvojica kvače, treći se veseli. Taj tre- 
ći je svakako kanio biti Englez. 

Tako je došlo do oštrog razdora i sve jačeg nebrat- 
skog^sukoba između Ulstera i ostale Irske. Taj se sukob 
završio tim, da se Irska u času, kad je stupila na prag 
slobode, rascijepila na dvije strane: kod stvaranja naime 
Slobodne Irske Države godine 1921. sjeverni se dio Ir- 
ske odijelio od ostale Irske ostavši radije uz Englesku, 

nego da dođe pod samostalnu irsku vladu, u kojoj bi 
katolički dio Irske imao premoć nad protestantskim 
dijelom. 

Ta razdijeljenost južne Irske od sjeverne (Ulstera) ima 
i svoje simbole. Irska drži zelenu boju svojom narod- 
nom bojom (Zeleni Otok!), a simbol joj je trolist dje- 
teline, uzet iz legende, koja priča, kako je sv. Patrik 
idući po Irskoj s trolistom djeteline u ruci Irce zorno 
učio kršćansku nauku o trojednom Bogu. Irski narodni 
blagdan je 17. ožujka, blagdan sv. Patrika, koji se često 
prikazuje na slikama s trolistom djeteline. Ulster je sebi 
izabrao narančastu boju i jedan narančasti cvijet za 
svoj simbol: to je prema tlačitelju Irske Vilimu Oran- 
skom (orange znači naranča). I crvena ruka je bojovni 
simbol ulsterijanaca. A kao narodni blagdan slavi se u 
Ulsteru 12. srpnja, dan, na koji je g. 1690. Vilim Oran- 
ski pobijedio Irce kod Boyne. Dakle u znaku naranča- 
stoga cvijeta protiv zelene djeteline simbolizuje se opre- 
ka između Ulstera i Irske. Rodoljubi Irske spojiše obje 
te boje u irsku narodnu zeleno-bijelo-narančastu za- 
stavu, koja je postala i državna zastava Slobodne Dr- 
žave Irske. U toj zastavi simbolizirana je i težnja za 
sjedinjenjem Ulstera s Irskom: ta je težnja jedna od 
glavnih misli vodilja cijele današnje irske politike. 

Najoštrije se stao razvijati razdor između Ulstera i 
južne Irske posljednjih godina prije svjetskog rata, kad 
je tadanjem vođi irske narodne stranke Redmondu us- 
pjelo, da je g. 1912. prijedlog za Home rule opet do- 
šao pred engleski parlamenat. Engleski konzervativci 
(unionisti) ustali su svom silom protiv uzakonjenja irske 
autonomije. Njihov vođa Bonar Law, kasniji predsjed- 
nik engleske vlade, izjavio je 9. svibnja 1912. prigodom 
rasprave o uzakonjenju te irske autonomije u engleskom 
parlamentu ovo: »Ako pokušate provesti taj zakon, ja 
ću pomoći narod u Ulsteru, da mu se odupre!« I zaista 
28. rujna iste godine je sir Eduard Carson, vođa ulster- 
skih oranžista, proglasio osnutak organizacije protiv 
Home-^rulea »svim sredstvima«: osnovana je dobrovo- 
ljačka vojska ulsterskih separatista. Sir Carson nije bio 
rodo m iz Ulstera nego iz južne Irske, ali kako je uvijek 

poturica gori od Turčina, vješto su Englezi istakli tog 
čovjeka na čelo te bratoubilačke borbe. Sir Carson nije 
prezao ni od čega, kako to dokazuje ovo: 4. kolovoza 
1913. bio je na objedu kod njemačkog cara Vilima, 24. 
travnja 19 14* je iskrcano u Ulsteru 40.000 njemačkih 
pušaka, a na početku svjetskoga rata je izjavio, da ne će 
dopustiti ni jedne jedine puške izvesti iz Ulstera na ev- 
ropsko ratište. Kad je 18. rujna 1914. bio Home rule 
potpisom engleskoga kralja konačno uzakonjen, zaprije- 
tio se Sir Carson, koji je osnovao posebnu ulstersku pri- 
vremenu autonomnu vladu i stao joj na čelo: »Neka se 
londonska vlada samo usudi dirnuti u nas, bit će krvi!« 
Ulster je imao u to doba 100.000 naoružanih dobrovo- 
ljaca. 

Videći sve to, kako se ulsterski oranžisti oružaju i 
kočopere, a da im Englezi nesamo u tom ništa ne će, 
nego ih dapače još i pomažu, doviknuo je Patrik Pearse 
na jednom dogovoru rodoljubnih Iraca u Dublinu: »Pa 
hajdmo i mi tako!« Dne 2 6 . studenoga 1913. zaklju- 
čeno Je organizirati irsku dobrovoljačku vojsku, a Pa- 
trik Pearse postavljen za vođu te organizacije. Počet- 
kom 19 1 4. otišao je Pearse u Ameriku i vratio se pun 
oduševljenja i opskrbljen novcem američkih Iraca. Za- 
tim je početkom srpnja 1914., kad se već osjećalo pri- 
bližavanje svjetskog rata, otputovao u Ameriku i Case- 
ment radi nabave oružja. Ali kad je 26. srpnja 1914. u 
Howtu^kod Dublina imala da se iskrca američka pošilj- 
ka ojružja za irske dobrovoljce, engleska policija, da to 
zapriječi, stade pucati, te su tri osobe ubijene, a 32 ra- 
njene. 

Tako je Engleska drugom mjerom mjerila u južnoj 
Irskoj nego li u sjevernoj. No Pearse nije bio od onih, 
koji su se dali zastrašiti. Irski dobrovoljci su organizi- 
rani širom cijele Irske, a u Dublinu je osim toga orga- 
nizirana posebna »Citizen Army« (građanska vojska), 
koja je zapravo bila glavni oslon cijele Pearseove pone- 
srećene uskrsne revolucije. 

U tom dakle, što su se ulsterski protestanti spremali, 
da se oružjem odupru stvaranju jedinstvene slobodne 
Irske, u kojoj bi oni ostali prema irskim katolicima go- 

lema manjina, došlo je do i naoružanja irskih dobrovo- 
ljačkih četa, koje će biti spremne za ideal slobodne i 
jedinstvene Irske uhvatiti se s ulsterskim oranžistima i 
u krvavi koštac. I doista u srpnju 1914. stajalo je na 
granici Ulstera i južne Irske 150.000 irskih i 100.000 
ulstersikh naoružanih dobrovoljaca, da jedni udare 
bratoubilački na druge. Samo to, što je naglo buknuo 
svjetski rat, zaustavilo je taj sukob. No baš to je dalo 
Englezima vremena, da su konačno g. 1920. odcijepili 
Ulster od ostale Irske, stvorili od njega autonomni dio 
Velike Britanije prije, nego su pristali, da se stvori Slo- 
bodna Irska Država. 

# 

Takve su eto bile prilike, u kojima je pjesnik Pearse 
sa svojim bratom kiparom razvijao svoje preporodno i 
revolucionarno djelovanje. Tako sam i ja sebi dozivao u 
pamet sve one prilike i događaje, koji su iz nedaleke 
teške irske prošlosti vezane uz Pearseovo ime, idući ši- 
rokom, ravnom dublinskom ulicom, koja nosi ime tog 
pjesnika revolucionarca. Uto sam već bio stigao i do 
željezničkoga podvožnjaka pa prođoh ispod njega, za- 
krenuh desno u ulicu Westland Row i prođoh pored 
kolodvora, kraj kojega je crkva sv. Andrije, ona, u koju 
je najčešće zalazio Daniel O’Connell. Uđoh u nju i 
razgledavajući je zaustavih se pred kipom Majke Božje 
Žalosne (The Mater Dolorosa) diveći se divnom umjet- 
ničkom djelu, koje tako neodoljivo snažno d jelu je.^ Kad 
sam se sagnuo, da pročitam, čije je to djelo, pročitah: 
William Pearse. 

Duboko potresen veličanstveno bolnom tragikom 
toga kipa još jače osjetih svu tragiku umjetnika, koji je 
s bratom pjesnikom tako fanatički pošao u smrt — 
obojica uvjereni, da služe budućnosti svoga naroda. 

s I N N F E I N 


Zadržao sam se prilično dugo u crkvi sv. Andrije. 
Impozantna veličinom i jednostavnošću budi u duši 
posebno svečano raspoloženje klasičnim stilom svoje 
gradnje. Divna »Transfiguration« od Hogana, najveće- 
ga kipara Irske, pojačala je u meni još onaj dojam, što 
ga je pobudio pogled na Žalosnu Majku Božju od mla- 
đega Pearsea. A nada sve me je tu okupljao spomen na 
velikog O’Connella i kardinala Wisemana, pisca po ci- 
jelom svijetu slavne »Fabiole«, jer je njihov spomen 
posebnim načinom vezan uz ovu crkvu, te sam se u 
sjećanju na ta dva katolička velikana duže zadržao u 
tom irskom svetištu. 

Uputivši se od te crkve dalje prema jugu nađoh se 
na trgu Merrion Square, oko kojega je od davnine bio 
najotmeniji dio Dublina, a danas je tu sjedište irske 
vlade. Oko tog trga pokazaše mi zgradu, u kojoj se ro- 
dio Oskar Wilde, pisac proslavljenog »Dorian Graya« 
i »Salome«, koja je u glazbenoj obradbi Rikarda Straus- 
sa u triumfu prošla svu Evropu. I majka tog nada sve 
senzitivnog pjesnika bila je irska pjesnikinja. Na protiv- 
noj strani trga u jednoj je kući stanovao O’Connell, a 
u drugoj jednoj je umro irski novelist Joseph Sheridan. 
I tako bih bio unaokolo cijeloga trga mogao obilaziti 
i tragati po spomenima, što ih je tu ostavila irska pro- 
šlost. Nasred trga gradit će se, kako mi rekoše, veličan- 
stvena nova dublinska katolička katedrala. 

Na zapadnoj strani trga je Narodna Galerija Slika i 
Prirodoslovni muzej, a između njih kao mali park, 
usred kojega stoji velik spomenik s kojih desetak me- 
tara visokim tipičnim irskim križem: formiran na mo- 
derni način taj je križ nalik sablasnoj glavi sa četiri iz- 
dubljena oka. To je cenotaf dvojice osnivača i prvih 
ministara Slobodne Irske Države Artura Griffitha i 
generala Michaela Colliusa, koje već sedam mjeseci na- 

124 


kon njena ostvarenja obojicu pokosi smrt u razmaku 
od nekoliko dana jednoga za drugim. 

Stojim pred tim spomenikom, što ga toj dvojici Iraca 
podiže irska država u neposrednoj blizini zgrade irsko- 
ga sabora i vlade, i predajem se spominjanju svega ono- 
ga, što su ta dva predstavnika irske oslobodilačke bor- 
be prošla. Uz njihova imena vezana je povijest najtežih 
dana Irske, što ih današnje pokoljenje Iraca pamti. 

« 

Artur Griffith, prvi predsjednik Slobodne Irske 
Države, rodio se godine 1872. u Dublinu te se posvetio 
novinarstvu. Kad su mu bile 34 godine, osnovao je po- 
kret Sinn Fein, koji je zapravo postao konačni oslobo- 
dilački pokret Irske. To je bilo godine 1906. Taj je po- 
kret na sva uzaludna nastojanja irskih homerulista, da 
ostvare putem engleskoga parlamenta autonomiju Irske, 
bacio u irski narod geslo: »Mi sami (irski se to kaže: 
Sinn fein) ostvarit ćemo ono, što se naši političari uza- 
lud trse, da isposluju od Engleza. Mi sami (sinn fein) 
hoćemo, da vladamo u svojoj irskoj zemlji, a ne da nam 
tuđin, koji nam ni po krvi ni po jeziku nije ništa, ovdje 
vlada. Mi sami (sinn fein) moramo postati gospodari u 
svojoj kući, a to će biti samo onda, ako obnovimo sa- 
mostalnu irsku državu, koju nam je tuđin srušio. Irac 
može biti slobodan samo u svojoj vlastitoj državi, u 
kojoj ćemo mi sami (sinn fein) bez ikakvog tuđinskog 
tutorstva krojiti svoju narodnu sudbinu.« To je bio 
program sinnfeinovaca, koji ne htjedoše biti obična 
stranka, nego opći irski narodni pokret. 

Do svjetskog rata imao je sinnfeinistički pokret pri- 
staša gotovo samo među inteligencijom, koju su zado- 
jili novim radikalnim duhom i novom borbenošću za 
narodne ideale. Pokušavali su zaći i u narod, dapače i 
kandidirati u izborima, ali bez uspjeha. Irski je narod 
već četrdesetak godina davao jednodušno povjerenje 
homerulističkoj narodnoj stranci, osjetio je i mnoge, oso- 
bito gospodarsko-društvovne (socijalne), uspjehe njene 
borbe te se nadao, da će konačno biti izvojevan i Ho- 
me rule, od kojeg je očekivao punu slobodu Irske. Pro- 

sječnom Ircu, kojemu je kroz tolike godine teške poli- 
tičke borbe pojam Home-rulea bio postao istovjetan s 
pojmom slobode, bilo je teško protumačiti, .da ostvare- 
nje homerulističkog programa zapravo nosi irskom na- 
rodu samo polovičnu, a ne punu slobodu. Svaki je Irac 
samo to znao, da su za taj cilj Parnell, Redmond i to- 
liki drugi irski prvaci sjedili u zatvoru, za nj je cijeli 
irski narod već pridonio toliko žrtava. Dok je Red- 
mond imao pred očima tadanji odnos Hrvatske prema 
Ugarskoj, a Griffith tadanji odnos Ugarske prema Au- 
striji, razliku je mogao shvatiti samo inteligentniji čo- 
vjek. Običan Irac je imao pred očima u prvom redu 
slogu irskog naroda, pa kad su svi dosad išli s home- 
rulističkom strankom, ići će i odsad. 

Tek kad je došao svjetski rat, stale su se i običnom 
Ircu otvarati oči. Punih 40 godina Engleska nije htjela 
ni čuti za irski Home rule, jer bi autonomija Irske raz- 
bila jedinstvo engleske države, kojoj je irski otok po- 
treban i radi otvorenog trgovačkog puta preko oceana 
i radi obrane u slučaju rata. A kad se Engleska godine 
1914. našla u svjetskom ratu, trebalo je Irsku umiriti, 
nesamo da joj za vrijeme rata ne pravi neprilika, nego 
da joj pruži i pomoć s većim brojem irskih vojnika. To 
je bio razlog, da je odmah iza početka rata Home rule 
napokon bio uzakonjen. To, što je provedba tog Home- 
rulea bila odgođena do poslije rata, pokazalo je svakom 
Ircu jasno, da Englezi s irskom autonomijom ne misle 
ozbiljno. Ulsterijanci, ti okorjeli privrženici englesko- 
irskog državnog jedinstva i zakleti neprijatelji irske au- 
tonomije, otvoreno su govorili, da Home rule nikad ne 
će biti ostvaren, nego će, kad prođe rat, sve opet ostati 
po starom. Sve je to izazvalo među Ircima nepovjerenje 
prema Home-ruleu. A kad je Engleska kao uzvrat za 
taj Home rule, koji je tek bio na papiru Irskoj priznat, 
tražila, da se Irci dobrovoljno javljaju u englesku vojsku 
i da za nju idu u rat, sinulo je svakom Ircu pred oči- 
ma. I premda su se mnogi na poziv irskog vođe Red- 
monda dali navesti na to, da pođu. u. rat za Englesku, 
jer da taj rat ionako ne će dugo trajati,, brzo se pojavio 
u Irskoj otpor protiv rata, pa 1 protiv samog irskog 

vođe Redmonda, koji je, kako se sve jasnije vidjelo, 
puhao u engleske ratne diple. 

Sad su i širi slojevi irskog naroda pažljivije stali slu- 
šati sinnfeiniste, koji su govorili: »Svemu irskom zlu je 
samo Engleska kriva. Pa zar da se mi Irci sad za nju 
borimo? Ta tim bismo sami sebi pljuvali u lice. Svakom 
Ircu mora biti jasno, da će Irskoj biti bolje samo onda, 
ako Engleskoj bude gore. Mi ne tražimo svoju slobodu 
kao kakvu milost od Engleske ili kao nagradu, ako bi- 
smo se za nju borili u ratu. Irska sloboda nije nikakvo 
sredstvo ucjene, nego je to naše pravo, koje moramo 
mi sami (sinn fein) sebi ostvariti i uzeti u svoje ruke, 
pa makar i silom.« Te su riječi i širim slojevima u Ir- 
skoj sad već bile shvatljivije. Svaki je Irac osjećao, kao 
da su mu izvađene iz duše. 

I doista Irci su se već nekoliko mjeseci iza početka 
svjetskog rata stali priklanjati onima, koji su ih odvra- 
ćali od toga, da idu u rat za Englesku. Pogotovu kad 
je Engleska sve više stala isticati, da se bori »za slobodu 
malih naroda«, počeo je irski narod govoriti: »Pa što 
se tiče drugih malih naroda, to se pogotovu tiče i nas!« 
I Sinn-Feinu stala, je rasti popularnost u sve širim sloje- 
vima. Ali pravo doba tog pokreta nastupilo je tek iza 
uskrsne revolucije godine 1916. 

Sinn Fein je u vezi s američkim Irskim Odborom i s 
irskim dobrovoljačkim četama bio naumio podići opći 
ustanak na sam Uskrs te godine. Sve je već potajno bilo 
priređeno, sve su upute već bile razaslane. Očekivao se 
samo još dolazak Casementa. Ali kad je izdajstvom Nor- 
vežanina Christiansena cijeli plan za taj ustanak bio 
Englezima otkriven, Griffith je svojim pomagačima u 
sinnfeinističkom vodstvu izjavio, da treba od ustanka 
odustati, jer bi sad, kad engleske vlasti sve već znadu, 
svaki pokušaj ustanka značio ulodo gubiti glave- S tim 
se složilo i vodstvo irskih dobrovoljaca, pa je odmah 
javljeno svim pouzdanicima po cijeloj Irskoj, neka do 
druge bolje zgode svuda bude sačuvan mir. Sam Grif- 
fith je u one preduskrsne dane obilazio po Irskoj mire- 
ći uzbuđene duhove, da se ne upuštaju ni u kakvu vra- 
tolomiju. Već to pokazuje značajnu crtu tog političara, 

koji je uza svu svoju revolucionarnost u odlučnom ča- 
su bio sklon na umjerenost. Ta njegova značajka došla 
je osobito do izražaja i onda, kad ga je pet i po godina 
kasnije Engleska stavila pred izbor, da li če prihvatiti 
sporazum o ostvarenju irske države onako, kako je to 
engleska vlada nudila, ili će za ideal potpune irske dr- 
žavne samostalnosti nastaviti borbu do istrage: i tu se 
Griffith opet trgnuo natrag baš kao i pred uskrsni usta- 
nak godine 1916. 

Kako znamo, do tog je uskrsnog ustanka ipak došlo, 
ne doduše na prvi dan Uskrsa, kako je sinnfeinističko 
vodstvo unaprijed bilo zamislilo, nego na drugi dan 
Uskrsa. Kad su naime najradikalniji sinnfeinisti vidjeli, 
da njihovo vodstvo krzma i pada u neodlučnost, digli 
su se oni sami bez vodstva Sinn Feina, dapače i protiv 
njegove volje. Nakon ponesrećenog uskrsnog ustanka 
mislio je Griffith, da će sad svi njemu dati zapravo, što 
je dobro predvidio slom ustanka. Ali brzo se razočarao 
videći, kako se simpatije irskog javnog mnijenja sve vi- 
še priklanjaju mučenicima tog ustanka. Nesmiljenost 
naime, s kojom se Engleska osvetila pobunjenicima, sil- 
no je radikalizirala duhove u Irskoj. Griffith je osjećao, 
kako radi svoje umjerenosti gubi tlo pod nogama. I 
doista je godinu dana kasnije morao odstupiti s vodstva 
Sinn Feina, koji je on stvorio, i ustupiti mjesto mlađem 
i radikalnijem Eamonu de Valeri. 

Engleska je već dva mjeseca nakon uskrsne revoluci- 
je godine 1916. osjetila, da se buntovni duh po Irskoj 
naglo stao širiti, pa je naumila pristupiti k provedbi 
Home Rula, koji je još godine 1914. bio uzakonjen. Me- 
đutim pitanje Ulstera, koji je tražio trajno odcjepljenje 
od Irske a nesamo privremeno, kako je engleska vlada 
u sporazumu s Redmondom predlagala, onemogućilo 
je taj naum. Godinu dana nakon toga sazvao je novi 
predsjednik engleske vlade Lloyd George 25. srpnja 
1917. konferenciju predstavnika irskog javnog života, 
da irsko pitanje riješi u nekom obliku dominiona, ali 
nakon osam mjeseci uzaludnog vijećanja tvrdoglavost 
je predstavnika Ulstera opet sve razbila. 

TERENCE MAC SWINEY 

Načelnik grada Corka, koji je umro štrajkujući glađu 
24. listopada 1920. 


GRAD CORK U JUŽNOJ IRSKOJ. DRUGI NAJVEĆI GRAD IRSKE DRŽAVE 



- * 



GENERAL MICHAEL COLLINS 
pobjednik nad Engleskom u irsko-engleskom ratu ma. do 192* 



IRCI I IRKINJE U LONDONU ZA VRIJEME IRSKO-ENGLESKIH PREGOVORA GODINE 1921. 
Klečući na koljenima mole se Bogu. da izmučenoj Irskoj udijeli mir i slofciodu 



Sve je to bila samo voda na mlin Sinn Feinu. Irska 
je javnost sve vise uviđala, da se mirnim nagađanjem 
ne može ni do čega doći. A tu je u duši svakog Irca sve 
jače odjekivalo samosvi jesno geslo Sinn Feina: »Mi sa- 
mi treba da to uredimo!« K tome je Engleska u proljeće 
godine 1918. došla na nesretnu misao, da u Irskoj, koja 
nije dotada znala za obvezatnu vojničku službu, odredi 
obvezatno novačenje. Otpor je s irske strane bio silan, 
te je Engleska morala odustati od te svoje namjere, ali 
ujedno je stala uvoditi sve oštrije mjere po Irskoj. A 
rezultat je bio, da je u prosincu 1918. u parlamentar- 
nim izborima, koji su obavljeni odmah iza svršetka ra- 
ta, od 106 irskih mandata Sinn Fein dobio 73 zastu- 
pnika (homerulistička je stranka dobila samo 5). Dapa- 
če i u Ulsteru su sinnfeinisti u tim izborima bili do- 
bili polovicu mandata: 14 prema 14, koje su dobili uni- 
onisti. Dakle Sinn Fein je u cijelokupnoj Irskoj dobio 
tri četvrtine narodnih zastupnika. Po glasovima se još 
očitije vidjelo opće raspoloženje naroda za Sinn Fein, 
jer je za nj glasovalo četiri petine Iraca. Od 32 grofovije 
Sinn Fein je u 27 dobio sve mandate ili veliku većinu. 
Nakon tog svog neočekivano općeg izbornog uspjeha* 
Sinn Fein je odmah pristupio, da svoj cilj povede u djelo 
tim, što se već 21. siječnja 1919. sastadoše u Dublinu iza- 
brani sinfeinovci, pa premda ih je preko polovice bilo 
pozatvarano i u progonstvu, konstituiraše se kao samo-' 
stalan irski parlamenat (Dail Eireann), zaključiše dekla- 
raciju o irskoj nezavisnosti, stvoriše privremeni ustav 
Slobodne Države Irske (Saorstat) i izabraše vladu od 5 
ministara na čelu s de Valerom kao predsjednikom, a 
Griffithom kao podpredsjednikom. U vezi s tim upra- 
vila je ta sinnfeinovska revolucionarna vlada apel na 
sve narode, koji su se u to vrijeme nakon svršetka rata 
baš spremali za mirovnu konferenciju, da kroje slobo- 
du, kako su govorili, i onim narodima, koji je dotada 
još nisu imali. Iako je američki parlamenat sa simpatija- 
ma popratio nastojanje Iraca za samostalnost uoči sa- 
stanka mirovne konferencije, irski zastupnici nisu iz 
obzira prema Engleskoj bili pripušteni na mirovnu kon- 
ferenciju. Irska je trebala najprije sama urediti svoje ra- 

čune s Engleskom, a tek nakon toga mogu, rekoše, dru- 
gi svoju reći. 

Međutim Engleska je baš u taj čas, kad je u svjetskom 
ratu Amerika najjače isticala geslo »za slobodu malih 
naroda«, slobodarski pokret u Irskoj stala najokrutnije 
gušiti. Hladni Englez izgubio je živce. Zaredaše zabrane 
i raspust Sinn Feina, zatvaranje istaknutih političara i 
progoni na sve strane. A Irci odgovoriše na to Engles- 
koj oružanim otporom, koji je trajao od godine 1919. do 
sredine godine 1921., te je po svom opsegu značio pra- 
vi rat Irske protiv Engleske. Nije to bio dakako rat na 
bojnim poljanama u međunarodnom smislu, nije ni mo- 
gao biti, jer Irska nije imala svoje redovite vojske, nego 
je to bio guerilski rat, rat na svakom koraku, te engle- 
ski vojnik i uopće predstavnik engleske vlasti nikad ni- 
je znao, gdje će ga pogoditi irsko tane. Sva je Irska pla- 
nula. Englez je krvlju i ognjem uzvratio. Nesmiljena 
ratna okrutnost, koje se Evropa tek bila oslobodila, 
prenesena je na irsko tlo u najgorem obliku, što se da 
zamisliti. Engleska je u tu svrhu prebacila u Irsku naj- 
prokušanije svoje borce, koji se tek vratiše s evropsko- 
ga ratišta i koji su odatle svoja ratnička iskustva preni- 
jeli u Irsku, jer je ona po volji Engleske trebala da bude 
ognjem i mačem ukroćena. 

Ali Irska je rekla: »Sad ili nikada!« I što je Englez 
oštrije pritisnuo, to je otpor jače odskakivao. Engleski 
tankovi, avioni, mitraljeze i oklopljeni automobili krsta- 
rili su po Irskoj, engleske zloglasne čete »Black and Tans« 
(nazvane tako po nekoj vrsti irskih pasa i jer je svaki u 
takvoj četi nosio crni kaput i bijele hlače) palile su se- 
la i gradove, strijeljale u mirnu publiku i ubijale viđe- 
ni je Irce. A Irci su uzvraćali »oko za oko, zub za zub«, 
okupljeni u čvrste redove svog oslobodilačkog pokreta 
Sinn-Feina i u borbene čete svojih dobrovoljaca svijesni, 
da vode borbu na život i smrt za slobodu svoje do- 
movine. 

U tu borbu, koja je na mahove poprimala najokru- 
tniji oblik, i koju je pomagala listom sva svijesna Irska, 
umiješali su svoj glas i irski biskupi, duhovni pastiri 
svoga naroda, osuđujući zločine na jednoj i drugoj stra- 

ni, ali ističući ujedno, kako glavnu odgovornost za sve 
nosi engleska vlast, koja podupire bezakonje upereno u 
prvom redu protiv katoličkih Iraca. Zajednička posla- 
nica irskog episkopata od godine 1920. optuživala je 
Engleze ovim oštrim riječima: »Nedjelima engleskih če- 
ta, koje su uvele vladavinu svakakvih strahota ubijajući 
nevine ljude i razarajući njihovo vlasništvo, ima slično- 
sti samo s nekadanjim turskim krvološtvima i sa zlo- 
djelima crvene vojske u boljševičkoj Rusiji.« A zatim 
se u poslanici dalje veli: »Irsko se pitanje ne će riješiti 
bezobzirnim sredstvima nasilja, nego priznanjem ne- 
spornog prava irskog naroda, da sebi izabere takav 
oblik vladavine, pod kojim irski narod hoće da živi.« 
Ta je poslanica irskih biskupa odjeknula po svem svi- 
jetu te su i američki, belgijski i drugi biskupi s raznih 
strana kulturnog svijeta otvoreno izjavili svoje simpa- 
tije za Irce i za irsku pravednu borbu. 



Crkva bez tornja (jer katoličke crkve nisu 
u Irskoj u vrijeme progona smjele imati 
tornja), gdje su se irski katolici daleko u 
gorskoj zabiti sastajali potajno na službu 
Božju. 

ŠTRAJK GLAĐU 


Usred tog irsko-engleskoga krvavog sukoba, probudi- 
la je veliku pažnju neobična smrt jednog Irca, koji je 
umro dotada nečuvenom smrću: štrajku jući glađu. Bio 
je to Terence Mac Swiney, načelnik grada Corka na ju- 
gu Irske, najvećega grada u današnjoj republici Irskoj 
iza glavnoga grada Dublina. Ima preko 80.000 stanov- 
nika. Cork je posebno važan grad za katolički kulturni 
život Irske, pa ga zato često i zovu irskim Louvainom*. 

Terence Mac Swiney bio je mlad čovjek, ugledan i 
odlučan sinnfeinovac. Izabran je godine 1920. za načel- 
nika Corka, izakako su engleske terorističke čete »Black 
and Tans«, koje su haračile i ubijale Irce, provalile u stan 
dotadanjeg načelnika te ga usmrtile. Radi zlodjela en- 
gleskih terorista buknuli su i u Corku nemiri, te je u 
kolovozu 1920. došlo tu i do ulične bitke. Englezi uči- 
niše za to odgovornim načelnika Mac Swineya te ga 12. 
kolovoza uhapsiše, prevezoše u Englesku i strpaše ondje 
u tamnicu. Mac Swiney je oštro prosvjedovao protiv 
toga, što njega kao Irca silom vode iz Irske i meću u 
tamnicu u tuđoj zemlji. Englezi su mu se dakako na taj 
prosvjed samo narugali. A Mac Swiney je tada odlučio 
štrajkovati glađu, dok ga ne vrate u njegovu domovinu. 

U staroj se keltskoj predaji spominje, da su Kelti već 
u davno doba upotrebljavali štrajk glađu kao sredstvo 
svoje borbe. Prvi, koji se u novije doba tim sredstvom 
poslužio, bio je Irac Thomas Ashe. Njega su Englezi 
godine 1917. bili kao političkog uhapšenika zatvorili u 
dublinskoj tamnici Mountjoy, a on je tada započeo 
štrajkovati glađu te je tako i umro. Po Dublinu se brzo 
bio raznio glas o tom njegovu štrajku, pa se mnogo na- 

* Luvain (Luven) je grad u flamanskom dijelu Belgije, 
sijelo čuvenoga katoličkog sveučilišta i katoličke kulture. 
Na louvainskom sveučilištu učili su nauke i mnogi katolički 
javni radnici Irske i Hrvatske. 

roda skupljalo pred tamnicom, da čuje, kako mu je. Ti- 
suće Iraca klečale su oko tamnice moleći se za njega, 
dok je u tamnici umirao od gladi, koju je izabrao kao 
moralno sredstvo otpora protiv engleskog nasilništva. 

Isto tako je učinio Mac Swiney. Za Asheovo štrajko- 
vanje glađu znalo se u Dublinu, čulo se i po ostaloj 
Irskoj, a za Mac Swineyovo saznao je cijeli kulturni svi- 
jet, te je zapravo po njemu ta vrst štrajka postala svuda 
širom svijeta poznata i po njegovu primjeru od mnogih 
kasnije upotrebljavana. 

Kako je tadanja irska borba protiv Engleske pobudi- 
la u cijelom svijetu simpatije za Irce, tako je i Mac 
Swineyovo štrajkovanje glađu našlo velikog odjeka u 
svjetskom novinstvu. Mnogo se o tom pisalo, i svuda su 
sa strepnjom bile očekivane vijesti, da li će napokon 
Englezi ipak popustiti tako odlučnoj želji tog mladog 
Irca, da ga vrate u njegovu domovinu, ili će ga pustiti, 
da pogine od gladi. Biskup grada Corka javno je digao 
glas protiv Engleza uzevši u zaštitu načelnika i mučeni- 
ka svoga grada. 

Dan za danom i tjedan za tjednom je prolazio, a novi- 
ne su još uvijek javljale, kako načelnik Corka ne će 
da uzima nikakve hrane, premda mu svaki dan donose u 
tamničku ćeliju svaki obrok, i to svakakvih ukusno pri- 
ređenih jela. On nije ništa htio ni okusiti, nego bi samo 
katkad gucnuo malo vode. Nakon nekoliko tjedana je 
od toga, što nije ništa jeo, tako oslabio, da je morao sa- 
mo ležati. Živio je tako sve do 24. listpada te je na 74. 
dan svoga gladovanja u mukama umro. Nakon te tra- 
gične njegove smrti tijelo mu je prevezeno u Irsku te 
je u Corku svečano sahranjeno. Na sprovodu tog mu- 
čenika Irske bilo je šest biskupa s jednim nadbiskupom 
te golemo mnoštvo svijesnih Iraca iz sviju krajeva Irske. 

Tragična smrt Terencea Mac Swineya djelovala je kao 
električna iskra po svoj Irskoj. Po tom su slučaju Irci 
dokazivali, da Englez nema, kad se o Ircu radi, ni naj- 
elementarnijeg obzira čovječnosti. A i simpatije svega 
svijeta povećale su se nakon toga prema Ircima, kojima 
je to samo pojačalo odluku, da započetu borbu, pa bila 
kako mu drago teška, povedu do kraja. 

NA BICIKLU DO POBJEDE 


Sinnfeinistička Irska je od 21. siječnja godine 1919. 
imala svoju revolucionarnu vladu na čelu s Eamonom 
de Valerom. No kako je on u to doba bio u Engleskoj 
u tamnici, odakle se tek mjesec dana kasnije oslobodio, 
bio mu je zamjenik Artur Griffith kao podpredsjed- 
nik. On ga je zamjenjivao i onda, kad je De Valera bio 
nekoliko mjeseci iza toga otišao u Ameriku radi agita- 
cije za Irsku. No vojnički vođa sve tadanje irske krvave 
borbe, koja je značila otvoreni rat protiv Engleske, bio 
je Mihael Collins, mladi genijalni vojskovođa, kakvog je 
Irska u ta) čas baš trebala. 

Mihael Collins, koji se rodio godine 1890. u južno i 
Irskoj, bio je isprva bankovni činovnik u Londonu. 
Kad je za vrijeme svjetskog rata nastao pokret, da se 
mladi Irci, mjesto da idu kao dobrovoljci u rat za En- 
glesku, svrstavaju u redove irskih revolucionarnih do- 
brovoljaca, koji će Irskoj biti potrebni u skoroj vlasti- 
toj borbi za slobodu protiv Engleske, dvadesetpetgodiš- 
nji Collins se godine 1915. pridružio tim irskim revolu- 
cionarnim četama. Kako su dublinske čete irskih do- 
brovoljaca na čelu s Patrikom Pearseon bile glavne bor- 
bene snage u uskrsnom ustanku godine 1916., sudjelo- 
vao je i Collins u tom ustanku te se veoma istakao u 
obrani dublinske glavne pošte, sjedišta tadanje revoluci- 
onarne vlade. Iza sloma tog ustanka dospio je i on u 
tamnicu, a kad je opet došao na slobodu, stao je još 
oduševljenije sudjelovati u revolucionarnim priprava- 
ma za konačnu irsku oslodilačku borbu. U tom se tako 
istakao, da ga je irski revolucionarni sabor 21. siječnja 
1919. izabrao za člana De Valerine revolucionarne vla- 
de, u kojoj je kao bivši bankovni činovnik preuzeo mi- 
nistarstvo financija. Odmah je proglasio lozinku: porez 
se više nema plaćati engleskim poreznim uredima, nego 
irskoj vladi! I zaista je po svoj Irskoj proveo organiza- 
ciju za pobiranje poreza. Po tom primjeru organizirala 

je revolucionarna vlada i svoje posebne sudove tražeći 
od svakog pravog^Irca, da više ne ide na engleske su- 
dove, nego da traži pravdu pred svojim irskim sudovi- 
ma. Irci su to rado i ozbiljno prihvatili, te su službeni 
(engleski) porezni uredi i sudovi ostali pomalo sve 
prazniji. Porez je stao pritjecati u blagajne revolucio- 
narnog ministra Collinsa, koji je dapače raspisao i re- 
volucionarni zajam u visini od 250.000 funti, te je sku- 
pio 400.000 funti uza sve to, što su se engleske vlasti 
prijetile zatvorom svakom, tko bi što upisao za taj za- 
jam te tim pružio pomoć irskoj republikanskoj vladi. 
A i sudovi revolucionarne vlade imali su pune ruke po- 
sla, što više, dešavalo se i slučajeva, da su i sami Englezi, 
koji su živjeli u Irskoj, radije tražili pravicu od nelegal- 
nih, ali pravednih sudova revolucionarne vlade, nego li 
od korumpiranih službenih sudova. To je bilo u prvo 
doba revolucije godine 1919., kad su Englezi bili još 
neodlučni, što da učine. Kasnije su dakako stali rastje- 
rivati i zatvarati te revoluconarne sudove, a poreze 
utjerivati silom za englesku državnu blagajnu. 

Što se težište revolucije više prenosilo na ratničko 
polje, to je Collins sve većma stao pokazivati neobične 
vojničke sposobnosti, pa je ubrzo postao vrhovni zapo- 
vjednik irskih četa u ratu protiv Engleske. I dok su go- 
tovo svi drugi vođe bili pohvatani i pozatvarani, on je 
bio jedan od rijetkih, koji se nije dao uhvatiti. Englezi 
mu uopće nisu mogli ući u trag. Udarili su u doba naj- 
žešće i najnesmiljenije irsko-engleske borbe na Collin- 
sovu glavu golemu milijunsku ucjenu, za kojom su se 
mnogi pohlepnici pojagmili, ali Collinsa nitko da je 
pronašao, kamo li uhvatio. 

A ipak je svatko znao, da je Collins tu, da je on onaj, 
koji pokreće cijeli revolucionarni aparat, da prolijeće 
na biciklu kroz ulice Dublina i da osobno ravna opera- 
cijama revolucionaraca. Imao je dvadesetak kuća svojih 
prijatelja u Dublinu, u kojima je nalazio sklonište. Kad 
bi ga detektivi u jednoj nanjušili, on je već bio u dru- 
goj. Ako su blokirali kuću s ulice, on bi umakao na 
stražnju stranu, a ako su je svu opkolili, on je po kro- 
vovima znao umaći. Čas se skrio u kakvom dućanu, čas 


u kakvom hotelu, sad opet u kojoj tiskari — i tako re- 
dom, a onda bi sjeo na svoj bicikl i projurio stražarima 
i detektivima ispred nosa. Nitko nije pravo znao, kako 
on izgleda, pa koliko se puta znao pomiješati baš među 
one, koji su ga lovili, a da nisu ni znali, da im je onaj, 
koga traže, tako blizu. Imao je naravski na sve strane 
vjernih saveznika, osobito među carinicima, tamničari- 
ma, listonošama, konobarima, trhonošama i uopće me- 
đu svima, koji su gdje što mogli čuti te mu dojaviti. 
Koliko puta bi mu u prolazu tek netko pristupio i šap- 
nuo: »Ovdje pazite! . . .« A on je onda znao, da tu na 
nj vreba opasnost, te bi se brzo uklonio. Engleska je po- 
slala najbolje svoje detektive i špijune u Irsku u lov na 
Collinsa, a on je proveo sjajnu organizaciju protušpi- 
junaže i vlastitih detektiva te je doznavao sve, čemu se 
Englezi ni u snu nisu nadali. Detektivi su znali za Col- 
linsovo manevriranje na biciklu te su i oni pošli u lov 
za njim na biciklima. S četvoricom se Collins jednom 
sreo i svu četvoricu je — sve onako na biciklu — vje- 
što maknuo sebi s puta poslavši ih u po bijela dana i 
usred Dublina na drugi svijet. Koliko puta se desilo, da 
je koji opasni engleski špijun bio od revolucionaraca 
uhvaćen i strijeljan »po nalogu ministra narodne obra- 
ne«, koju je funkciju sada vršio Collins. 

Nije čudo,, da je čovjek, koji je tako vješto znao pa- 
rirati Englezima i zadavati im tisuću jada, koji je s to- 
likom energijom ravnao irski oružani otpor, koji je s 
takvom upravo fantastičkom nepojmljivošću svuda bio, 
a nigdje ga nisu .mogli pronaći — postao pravi legen- 
darni junak u očima širokih irskih slojeva. Ime Collin- 
sovo ulijevalo je svima u dušu osjećaj sigurnosti. Seljaci 
su odlazili u polje, da žanju žito, ali na ramenu su no- 
sili pušku uvijek spremni, da je, ako se engleski napa- 
dači pojave, upotrijebe. Znali su, da to ne čine uludo, 
jer ima netko, tko sve to ravna prema konačnom cilju. 

Kakav je duh u ono doba općeg revolucionarnog ra- 
ta Irske protiv Engleske vladao među Ircima, vidjelo se 
najbolje onda, kad su engleske vlasti neke revolucionar- 
ce pohvatale i osudile na smrt. Tako je jednoga dana u 
proljeće 1921. bilo u dvorištu dublinske tamnice Mount- 

jou obješeno šest mladih zarobljenih irskih dobrovo- 
ljaca iz vojske revolucionarnoga generala Collinsa. Kad 
se prije izvršenja osude majka jednog od tih osuđenika 
oprostila od svog sina, spustila se izišavši iz tamnice na 
zemlju i stala je ljubiti, jer za tu irsku zemlju umire nje- 
zin sin. A snahi, koja je jecala u suzama, govorila je: 
»Budi hrabra i ponosna, što ćeš biti udovica irskog ju- 
naka i mučenika. Vidi, kako sam ja ponosna, što sam 
ga rodila i odgojila, da umre za ljubljenu Irsku!« Za 
Vrijeme izvršenja osude svi su dućani u gradu bili za- 
tvoreni, sav je promet bio stao i do 30.000 ljudi, žena 
i djece skupilo se oko tamnice i svi su imali svijeće u 
ruci, pjevali »De profundis« i na koncu irsku himnu. 

Među tim mnoštvom klečao je i Collins. I sutradan 
je na zadušnicama bio Collins zaduben u molitvu u 
dupkom punoj crkvi. Nitko ga nije prepoznao. 

Takva je Irska morala pobijediti. I pobijedila je. Kad 
je dakle Lloyd George u ime engleske vlade 6 . lipnja 
1921. uputio De Valeri pismo, u kojem mu predlaže 
primirje i poziva ga na mirovne pregovore, da se tom 
krvavom obračunavanju između Irske i Engleske učini 
kraj, osjetio je svaki Irac nad tim uzmakom gorde En- 
gleske neopisivu radost u svom srcu, a po svoj je izmu- 
čenoj Irskoj pukao glas: 

»Collins je dobio rat!« 

Mjesec dana iza toga, 10. srpnja, potpisano je pri- 
mirje, ali tek u kolovozu Collins se prvi put javno po- 
kazao u Dublinu. Golemo mnoštvo se sleglo, da vidi 
tog legendarnog vojskovođu, koji je na biciklu izvoje- 
vao Irskoj pobjedu. 

KRVAVO ZIDANJE 


Irska je pobijedila. Simpatije svega svijeta bile su na 
njenoj strani. Engleska je, da predusretne još veće ne- 
prilike, ponudila mirovne pregovore. Irci su bili sada 
najedamput postavljeni pred zadatak, da započnu s re- 
alnom gradnjom svoje državne slobode. Da to nije bilo 
nipošto lakše od krvave borbe, kojom izvojevaše pobje- 
du, pokazalo se već na prvom koraku. Već u prve te- 
melje stečene slobode moradoše biti uzidane krvave 
žrtve bratoubilačke borbe, koja je donijela crne dane 
pobjedonosnoj, oslobođenoj, ali još uvijek teškim kuš- 
njama izloženoj Irskoj. 

Od 6. lipnja 1921., kad je engleska vlada ponudila 
irskoj revolucionarnoj vladi primirje, započela je izmje- 
na pisama između De Valere i Lloyda Georgea o teme- 
ljima tog primirja. Kao glavni zahtjev za potpis pri- 
mirja tražio je De Valera, da engleska vlada prizna Ir- 
skoj potpunu ravnopravnost i slobodu odluke u tim 
pregovorima. Tek kad je Lloyd George zajamčio tu 
ravnopravnost, potpisano je 10. srpnja primirje. Krvave 
borbe između Irske i Engleske su obustavljene, te je 14. 
srpnja De Valera otputovao u London, da osobno ras- 
pravi s Lloydom Georgeom glavna načela za pregovore 
o konačnom miru. Do 21. trajali su razgovori između 
te dvojice predstavnika Irske i Engleske, ali odmah se 
vidjelo, da za konačni sporazum postoje upravo nepre- 
mostive poteškoće. Kažu, da je De Valera kod prvog 
susreta uvod u razgovor započeo na irskom jeziku, da 
tako dade izražaja svom stanovištu o punoj irskoj rav- 
nopravnosti, a nato je Lloyd George, koji je rodom iz 
Wallesa, engleske pokrajine, u kojoj anglizirani Walleša- 
ni još i danas govore svojim keltskim narječjem, odgo- 
vorio De Valeri na walleškom jeziku. Dakako da jedan 
drugog nisu razumjeli. Ali još je važnije, da se nisu mo- 
gli razumjeti ni u zahtjevima, što ih je De Valera sta- 
vljao u ime Irske, a Lloyd George u ime Engleske. De 

Valera je tražio priznanje nezavisne Republike Irske, a 
Lloyd George je Irskoj nudio položaj dominiona, kao 
što ga ima Kanada, Južna Afrika, Australija 1 Nova Ze- 
landija. Osim toga je De Valera tražio cjelokupnost ir- 
ske, a Lloyd George je stao na stanovište, da Uister, 
koji ne će da bude sastavni dio Slobodne Države Irske, 
ostane odijeljen od nje kao posebna autonomna pokra- 
jina Engleske, te je već imao autonomno uređenje. Ne- 
obavljena posla vratio se De Valera nakon tjedan dana 
kući. Iznova zaredaše pisma iz Londona u Dubim 1 iz 
Dublina u London. Tada pozove u rujnu Lloyd George 
predstavnike irske vlade opet na pregovore ali uz 
uvjet, da Irska unaprijed prizna vrhovništvo (suvereni- 
tet) engleskoga kralja. De Valera mu odgovori da je 
irski narod već proglasio svoju nezavisnost te da En- 
gleska mora priznati Irsku Republiku. Ali Llovd Geor- 
|e nije o tom htio ni čuti. Ipak je u listopadu 1 po 
treći put pozvao irsku vladu na pregovore, na koje su 
Irci sad konačno pristali. 

Irski sabor je imenovao izaslanstvo za te pregovore, 
ko e su činili ova pretorica: Griffith kao irski 
vanjskih poslova, Collins kao ministar narodne obrane 
R C Barton kao ministar gospodarstva, zatim Gave 
Duffv i E. Duggan. To je izaslanstvo otputovalo bez 
De Valere u London, gdje je n. listopada za P ocelo P^ 
govore s predstavnicima engleske vlade, među koj 
S bili Lloyd George, Lord Birkenhead F E- Smith, 
Austen Chamberlain i Winston Churchil. Skoro puna 
dva mjeseca vodili su se sad u Pogovori, ali bez usp e 
ha. Glavne su poteškoće bile u ovim engleskim zahtje- 
vima: x. priznanje engleskoga kralja, 2. 1 
cjepljenja Ulstera od Slobode Države Irske, 3 -Pranje 
godišnjih otplata Irske Englesko, za zemiju koju su 
irski seljaci preuzeli od engleskih velepos^dmka A 
ustupanje nekih uporišta engleskoj ratno, mornarici na 

obalama Irske. ^ 

Trsko ie izaslanstvo neprestano odbijalo te engleske 

cijele Irske. Na tom e konačno sve zapelo. JNapoKon je 
L&d George 5. prosinca u pol 8 sati uveče dao irskom 

izaslanstvu ultimatum, da do io sati iste večeri prihvate 
engleske zahtjeve, ili će rat biti nastavljen do istrage. 
Za taj kratak rok nisu se irski izaslanici mogli više pravo 
sporazumjeti s De Valerom o tom, što da učine. Zna- 
li su međutim već iz dosadašnjih njegovih uputa, da bi 
on engleski ultimatum odbio. Znao je to i Lloyd Geor- 
ge, pa je zato lukavo i dao takav kratak rok za odluku. 
Zastalno je iz dosadašnjih već razgovora bio vidio, da 
je Griffith popustljiviji od De Valere, pa je odlučio s 
njim bez De Valere cijelu stvar svršiti. Sigurno je kod tog 
računao i s tim, da ce, ako Griffth engleske zahtjeve 
prihvati, doći do rascjepa između De Valere i Griffitha, 
da će među Ircima zavladati nesloga, a onda bi uopće 
sve kjti pokopano, pa bi Engleska triumfirala 

ostavši i dalje gospodarica nesložne Irske. To se krilo 
iza onog kratkog engleskog ultimatuma. 

Irsko je izaslanstvo zabrinuto vijećalo, što da učini. 
Da engleske, zahtjeve prihvati? Irska bi tim dobila od 
Engleske priznanje svoje državne samostalnosti i bila 
bi^uza sve to, sto bi engleski kralj ostao i suveren Irske, 
i što bi Engleska zadržala u svojim rukama tri irske 
luke za svoju mornaricu, skoro posve samostalna. Bolno 
je doduše, što sjeverna šestina Irske — Ulster — ne bi 
bila u sklopu Slobodne Države Irske, nego i dalje iz- 
ravno pod Engleskom, ali to je razdvojenje Irske nepri- 
rodno, i zato prije ili poslije svejedno mora doći do 
uspostave jedinstva cjelokupne Irske. Kad bi dakle Ir- 
ska engleske zahtjeve sad prihvatila, moglo bi se reći, 
da je to samo prvi i glavni dio ostvarenja irske državne 
slobode, a sva ograničenja te slobode, koja još ostanu, 
uklonit će Irska pomalo s vremenom. A što bi bilo, da 
irsko izaslanstvo engleske zahtjeve ne prihvati? Nasta- 
vilo bi se još bjesumučnije prolijevanje krvi i uništa- 
vanje svega,, što je irsko, pa bi Irska pala u nevolje, ka- 
kvih dosad još nije bilo, jer nema sumnje, da bi Engle- 
ska sad poslala na Irsku, najprokušanije i što brojnije 
vojničke snage, da s irskim otporom nemilosrdno obra- 
čunaju. Dakle došle bi nove godine, možda i nova de- 
setljeća stradanja, kojih je Irska ionako već previše 
morala izdržati. 

Kad je Griffith sve tako promislio, stao je kolebati. 
A kad je te svoje misli rekao i Collinsu, uskolebao se 
i on, koji je rapravo bio vojnički pobjednik u ratu pro- 
tiv Engleske. Od ostale trojice irskog izaslanstva složio 
se s njima još E- Duggan. Kako je sad većina irske de- 
legacije bila za to, da se silom prilika engleski zahtjevi 
prihvate, nastavljeno je u io sati uveče vijećanje s 
predstavnicima engleske vlade. Još su natezanja oko 
pojedinosti trajala do 3 sata u jutro, i tada je konačno 
potpisan irsko-egleski ugovor o Slobodnoj Državi Irskoj, 
kojoj je tim bio priznat onakav položaj prema Engle- 
skoj, kakav ima Kanada. 

Kad su se irski izaslanici vratili s tim potpisanim ugo- 
vorom u Dublin, nisu bili oduševljeno dočekani, a oso- 
bito je De Valera bio ogorčen, što su Griffith i Collins 
taj ugovor potpisali. Badava mu je Griffith dokazivao, 
da je tim ugovorom završen spor između Irske i En- 
gleske, koji je tolika stoljeća trajao, badava se Collins 
trudio tvrdeći, da je tim ugovorom stvoren nov polo- 
žaj, u kojem se dalje može raditi za konačni cilj, za 
Irsku Republiku. De Valera je ostao kod svoga te za 
prihvat tog ugovora nije htio ni čuti. 

»Neka odluči sabor!« reče napokon. 

Dne 14. prosinca se irski sabor doista sastao i zapo- 
čeo vijećati o sklopljenom irsko-engleskom ugovoru. 
Došlo je do žestokih rasprava. Narodni zastupnici su 
se razdijelili na dvije strane: jedni su bili uz De Valeru,. 
da se taj ugovor odbije, a drugi su pristajali uz Griffitha. 
i Collinsa predlažući, da se ugovor prihvati, pa će se s 
vremenom moći nadopuniti i mijenjati. Na vatrena De 
Valerina dokazivanja, da bi prihvat tog ugovora značio 
izdajstvo Irske, Griffith iznosi stvarne koristi, što ih Ir- 
ska dobiva tim ugovorom. Prema nepomirljivo i doslje- 
dno radikalnom De Valeri u Griffithu se pojavio na- 
godbenjački duh, koji je davao prednost probitku pred 
idealom. Napokon je 7. siječnja 1922. rasprava u irskom 
saboru završena u žučljivoj napetosti, a kad je došlo do 
glasovanja, padoše 6 4 glasa za Griffitha, a 57 za De Va- 
leru. Tako je eto pobijedilo kompromisno nagodbe- 
njaštvo nad nepopustljivim radikalizmom, koji je Irsku 

tako visoko digao u očima cijeloga svijeta. Ali baš ta 
mala razlika od pukih sedam glasova jasno je svjedočila, 
da se duboki irski radikalni i borbeni idealizam ne da 
nikakvom kopromisnošću ni časovitošću trajno suzbiti, 
nego da on ostaje i dalje najodlučniji čimbenik u ir- 
skom narodnom životu. To je brzo dokazao daljnji ra^ 
zvoj irskih političkih prilika. 

Nagodba je s Engleskom siječnja 1922. pobijedila. 
Slobodna Država Irska bila je nesamo stvarno nego i 
međunarodno svršen čin te je irsko-engleskim ugovo- 
rom dobila prvo priznanje* Radi odlučnog stanovišta, što 
ga je De Valera zuzeo prema tom ugovoru, on je 
napustio predsjedništvo vlade u takvoj Slobodnoj Dr- 
žavi Irskoj, kakvu on sebi nije zamišljao. Predsjednik 
vlade postao je sad Griffith, a podpredsjednik Collins, 
koji je dobio i posebnu zadaću, da isto tako, kako što 
je prije proveo organizaciju revolucionarne borbe pro- 
tiv Engleske, sada provede sklopljenu irsko-englesku na- 
godbu u život i stvori irsku državnu organizaciju. 

Irski vođe, irski političari, irski narodni zastupnici, 
irska vojska i sva irska javnost razdijelila se sad na dvi- 
je strane: jedni su pristali uz Griffithovu vladu, a drugi 
su se svrstali protiv nje oko De Valere. Englezi su uži- 
vali u tom rascjepu Iraca, jer kad je engleska vojska napu- 
štala pojedine posade, predavala je oružje jednako irskim 
redovnim četama Griffithove i Collinsove vlade kao i 
onom dijelu vojske, koji je pristao uz De Valeru. Tako 
oružjem opskrbljeni upustili su se Irci sad jedni protiv 
drugih u borbu. De Valerine čete su se prozvale irskom 
republikanskom vojskom (Griffithova vlada ih je pro- 
zvala irregularnom, neredovitom), a vladine su čete 
uzele ime irska narodna vojska. Na čelu republikanske 
vojske bio je Rory O’Connor, a na čelu vladine novi 
ministar narodne obrane Mulcahy. Došlo je do sukoba 
po svoj Irskoj. Dublinski nadbiskup dr Byrne pokušao 
je posredovati, ali bez uspjeha. 

Kad su republikanci 13. travnja 1922. zaposjeli zgra- 
du Vrhovnog Sudišta (Four Courts) na obali Liffeya, 
sukob je bio otvoren. No mjesto oružanog obračuna 
uputio se Collins u svibnju De Valeri i predložio mu 

izbore, pa neka narod odluči, da li je za Griffithovu i 
Collinsovu politiku ili za De Valerinu. De Valera pri- 
stade. Izbori su obavljeni u lipnju, te je vlada dobila 
126 mandata, a De Valera samo 3 6 . Dakle Irska se u 
većini odlučila za Griffitha i Collinsa. Kada ni tu odlu- 
ku naroda republikanci nizu htjeli priznati, prihvati 
se Collins konačno oružja. Topovi su 2 6 . lipnja 1922. 
— - kao ono godine 1916. — opet zatutnjili Dublinom, 
Vrhovno Sudište je jako stradalo, a glave su i krive 
i nedužne padale. Nakon 2 dana su se republikanske 
čete na čelu sa svojim zapovjednikom Rory O’Conno- 
rom predale. No borbe su se nastavile drugdje po Du- 
blinu i izvan njega po ostaloj Irskoj. Vladine su čete 
morale mjesto po mjesto osvajati. 

Usred tih borba, kad je Collins već bio na domaku 
potpune pobjede, udari Griffitha prvih dana kolovoza 
1922. kap. Prvi predsjednik Irske ode već nakon sedam 
mjeseci svoga vladanja u grob, a Collins ostade sam. 
U velikoj tuzi i jadu poruči De Valeri, neka dođe, da 
bar nad grobom Griffithovim pruže jedan drugom ru- 
ku pomirnicu. De Valera se nije odazvao. A Collins sad 
odluči ne dirajući u samoga De Valeru dovršiti s bun- 
tovnicima. Uspijevalo mu je. Sredinom kolovoza već ih 
je bio svuda potisnuo. Tada ode 22. kolovoza u svoje 
rodno selo na jug Irske. Dočekaše ga u slavlju njegovi 
seljani, izgrli ga sva rodbina ponosna, što je dala Irsko) 
takva junaka. Ali kad se uveče vraćao autom, napade 
ga dvadesetak kilometra od rodnog mjesta četa republi- 
kanaca. Otvori se puškaranje, u kojem je nakon pola 
sata borbe Collins pogođen u čelo pao. Pao i izdahnuo. 
Novi čin u tragediji Irske bio je završen. 

# 

Stojim pred Griffithovim i Collinsovim spomenikom 
duboko potresen onim, što mi on kazuje. Znam, da to 
još nije sve. Ova dvojica doduše donesoše slobodu Ir- 
ske s one strane Irskoga mora, koju je Englez bio godi- 
ne 1800. odnio u zatočenje, ali irskoj ispaćenoj duši to 
ipak nije bilo dosta. A tu irsku dušu, čini se, da je do 
dna ipak najbolje shvaćao De Valera. 

EAMON DE VALERA 


Od Griffitha i Collinsa je samo nekoliko koraka do 
Eamona De Valere. 

Tako se i ja pošavši od Griffithova i Collinsova spo- 
menika nađoh najednom pred čovjekom, koji već četvrt 
stoljeća reprezentira Irsku onakvu, kakva ona uistinu 
jest. Pred nedalekom naime zgradom, palačom irske 
vlade, ugledah nekakvu skupinu ljudi, iznad koje su se 
isticale dvije crvene biskupske kapice i jedna visoka 
mršava glava s naočarima. Pristupim bliže. Uto se onaj 
visoki, suhi gospodin rukovanjem baš oprostio od dvo- 
jice biskupi i uputio naglim korakom prema autu, koji 
je tu stajao. Dok se onako visok sagibao, da uđe u au- 
to, čujem kraj sebe, kako netko potiše reče: 

»The President De Valera!« 

Auto zatrubi i krene praćen klicanjem onih, što su 
tu stajali. Vidjeh samo još, kako se ono suho lice tvrdih 
poteza i energična pogleda okrenulo prema nama, ka- 
ko je jedna ruka iz auta zamahnula na odzdrav, i kako 
se zatim onaj, u kojega su bili uprti svi naši pogledi, 
ukočeno zagledao preda se, dok nam ga nije nestalo s 
vidika tamo prema Pearseovoj ulici. 

Takav je bio moj prvi susret s čovjekom, uz čije je 
ime vezana današnja slava Irske po svem svijetu ona- 
ko, kako je to prije sto godina bila uz ime Daniela 
O’Connella. Vidjeh ga zatim za svoga boravka u Dubli- 
nu još nekoliko puta — kako je s molitvenikom u ruci 
prisustvovao službi Božjoj, kako je obalom Lif- 
feya dostojanstveno a ipak skromno stupao iza balda- 
hina u svečanoj euharistijskoj procesiji — te bih pro- 
matrajući fizionomiju njegovu volio bio prozreti u ono, 
što taj tipični predstavnik irskoga naroda krije u nu- 
trini svojoj, da tako lakše uzmognem razumjeti neslom- 
ljivu i žilavu dosljednost njegova karaktera, kako se on 
očituje u djelima njegovim. 

# 

EAMON DE VALERA GOVORI 
S jedne od bezbrojnih njegovih skupština iz godine 1917. 




PROSLAVA USKRSNOG USTANKA IZ GODINE 1916. 
PRED GLAVNOM POSTOM U O’CONNELLOVtJJ ULICI 
U DUBLINU 

S golemim manifestacijama proslavljena je uspomena na taj 
ustanak prvi put godine 1932. mjesec dana iza nastupa 
De Valere na predsjedništvo irske vlade, te se otada tako 
svečano slavi svake godine na uskrsni ponedjeljak. 


Eamon De Valera je vrlo visoka stasa, ima malu, 
usku glavu na poduljem vratu, profil mu je oštar, 
obrijano lice ponešto je navorano, crte lica odaju mu 
odlučnost, ali ujedno daju dojam velike izmučenosti i 
P«nj e , a ispod visokoga čela smjestile se duboke, mrke 
oci, koje iza naocara gore kao živi plamenovi. Kažu, 
da oko njegovih usta rijteko kada zaigra smijeh. Prete- 
žno šutljiv i namršten kao zlopogleđa odaje dušu, koja 
knje u sebi trajno nezadovoljstvo: i doista vele, da od 
De Valere nikada nije moguće čuti, da je s čime zado- 
voljan. Vječiti nezadovoljnik morao je postati buntov- 
nik. Ali to njegovo buntovnistvo, njegova revolucionar* 
nost, iako izvire iz dna njegova bića, ima i neku zna- 
čajku suzdrzljivosti — znak, da njome vlada misaoni 
duh. Kad govori pred mnoštvom, fascinira i elektrizi- 
ra svoje slusaoce. Izvrstan je demagog, ali tu svoju veli- 
ku sposobnost govornika-psihologa nastoji uvijek do* 
v^sti V s višim načelima, kojima podvrgava svoje 

riječi i djela. Nije mu glavno, da postane popularan, da 
stekne sklonost širokih slojeva, nego mu je glavno, da 
ih predobije za misao, koju je postavio za cilj svoga ži- 
vota.^A ta misao, za koju sav živi, jest: potpuna i neo- 
graničena sloboda irskoga naroda, 

Eamon de Valera rodio se 13. listopada 1882., ali ne 
u Irskoj nego u Americi, i to u gradu New-Yorku. 
Otac njegov Vivian de Valera nije bio Irac nego Španjo- 
lac, samo mu je majka Irkinja. Dakle ponavlja se ono, 
vj IP * kod Pearsea, samo sto je kod De Valere očeva špa- 
njolska ^krv dala njegovoj naravi kudikamo jaču bun- 
tovnu žestinu. Otac mu je bio umjetnik te je umro, 
kad su malom Eamonu bile tek dvije godine. Zato ga 
je jedan njegov ujak, Patrik Coll iz Knockmore Bruree 
u Irskoj, uzeo k sebi, da ga odgaja zajedno sa svoje de- 
setero djece. Majka mu se u Americi iznova udala. Ta- 
ko je Eamon dospio u Irsku, gdje je i odrasao i svrsio 
škole te postao profesor matematike. Uz matematiku 
bavio se mnogo i učenjem raznih jezika- Kako se u do- 
ka gegove mladosti povelo nastojanje, da se oživi irski 
J5? 1 te i e u tu svrhu bila osnovana »Gaelska Liga« 
(Gaelic League), zagrijala se i mlada idealna duša Eamo- 

na de Valera za irski jezik, koji je svim žarom prigrlio 
i brzo naučio. Učiteljica mu je irskog jezika bila mlada 
djevojka Sinead ni Fhlannagain, koju je on za uzvrat 
učio njemački. Kako je i ona sva gorila zanosom za sve, 
što je irsko, njihova su se srca zbližila ^ te se godine 
1910. združila u sretnom kršćanskom braku. Iz tog je 
braka poteklo sedmero djece, sve samih sinova. De Va- 
lera je uzor oca, koji je osim domovini svu svoju lju- 
bav posvetio svojoj obitelji. Ne pije alkohola, ne pusi, 
ne ide u kavanu ni u društva, nego se drži svoga do- 
ma. A u tom svom domu misli samo na domovinu 1 
na svoju obitelj. 

Kao profesor matematike služio je na nekoliko sred- 
njih škola (Colleges). Đaci su ga veoma voljeli i rado 
slušali njegova predavanja, pa je jedan njegov đak re- 
kao, da je matematika, kako ju je De Valera preda- 
vao, prestala biti suhoparna matematika i postala pra- 
vi užitak. Zanimljivo je, da se on do svoje 34. godine 
uopće nije isticao u političkom životu, a kad je ušao u 
nj, onda je, kako neki vele, i na politiku primijenio 
načela matematike, te da je zato tako tvrdokoran 1 
nepopustljiv u svojim političkim zahtjevima, koje je 
jedamput formulirao, pa misli, da drugog rješenja vise 
ne može biti. Svakako je za nj značajno, da je politi- 
čkoj elastičnosti predpostavio političku odlučnost, poli- 
tički radikalizam, i što jedamput rekne, kod tog ostaje, 
pa kud puklo da puklo* Oni, koji su vični, da politiku 
gledaju uvijenu u bezbroj ovoja lukavštine, i koji drže, 
da politika, kad se u njoj postavi istina licem u lice, 
ne može imati onolikog uspjeha, kao kad joj se u slu- 
žbu stavi lukava prevejanština, ne mogu dakako shva- 
titi ni odobriti političkog dogmatizma, koji nepoko- 
lebljivo zastupa De Valera. Zato Englezi nisu i ne 
mogu razumjeti njegove politike te su ga porugljivo 
nazvali »irskim Don Kihotom«. Tu se sukobio engle- 
ski politički realizam s irskim političkim idealizmom, 
koji je personificiran u De Valeri. Jaz, koji Je između 
ta dva do krajnje oprečnosti dotjerana politička smjera 
pukao u najodsudnijim časovima Irske, nastojali su 
svojom kompromisnošću prebroditi Griffith i Collins te 

njihov nasljednik Cosgrave, koji je i danas predstavnik 
njihove politike u Irskoj. Uspjelo im je to. Postavili 
su privremeni most između irske i engleske politike. 
Omogućili su, da je i De Valera, iako nešto kasnije, 
nego što je sam htio, mogao doći, da preuzme kormilo 
irske državne politike. 

Prvi put se De Valera na političkom polju pojavio 
za uskrsne bune g. 1916. Bio je jedan od istaknutijih 
aranžera one bezizgledne revolucije. Kad su naime g. 
1913. osnovane čete irskih dobrovoljaca, stupio je u te 
čete i De Valera. Ju je postao dobrovoljački časnik i 
kao takav zauzeo je u uskrsnom ustanku veoma važnu 
ulogu, kod koje Je došla do jasnog izražaja njegova fa- 
natična neustrašivost, te na nju svratiše pozornost i 
s irske i s engleske strane. De Valera je naime bio sa 
stotinjak revolucionaraca zaposjeo dva glavna puta, ko- 
jima se iz Engleske dolazi u Dublin: ulaz u dublinsku 
luku i kolodvor Westland Row (na oba ta prilaza do- 
đoh i ja iz Engleske u Dublin) — i De Valera je od 
sviju vođa uskrsne revolucije posljednji kapitulirao. 
Dakako da je i on dospio među one, koji su nakon 
sloma tog ustanka od Engleza bili osuđeni na smrt. 
Među osuđenima je on bio sedamnaesti po redu, pa je 
spašen samo tim, što je, izakako su šesnaestorica bila 
strijeljana, daljnje izvođenje smrtnih osuda bilo obu- 
stavljeno. Mjesto na stratište dospio je De Valera u 
tamnicu, a s njim i Corgrave, kasniji glavni protivnik 
De Valerne politike i dugogodišnji predsjednik irske 
vlade, sa još šestoricom, koji također s De Valerom iz- 
makoše sigurnoj, smrti. Tad se glas o njemu stao širiti 
i popularnost njegova među Ircima rasti u istom raz- 
mjeru, kako su rasle simpatije prema toj neuspjeloj re- 
voluciji, na koju su Englezi tako bezobzirno reagirali i 
tim. samo postigli protivno od onoga, što su htjeli. Po 
svoj su Irskoj pogubljeni i pozatvarani revolucionara 
postali u očima naroda mučenici za irsku slobodu. 
Među živima bio je De Valera onaj, koji je pobrao 
opće simpatije i za one, što moradoše odvažnost svoju 
glavom platiti. Tako je g, 1917. u naknadnim izborima 
za neka upražnjena zastupnička mjesta bio De Valera 

prvi, koji je bio kandidiran i izabran. To je k tome još 
bilo'u izbornom kotaru Clare, gdje je^ prije bio zastup- 
nik Willie Redmond, brat nacionalističkog irskog vođe, 
koji je poginuo u svjetskom ratu. Jasnijom demonstra- 
cijom nego tim, što je baš tu izabran De Valera, nije 
moglo biti Englezima pokazano pravo raspoloženje, 
kakvo je u Irskoj bilo zavladalo. Taj izbor De Valere 
te u drugom izbornom kotaru izbor sinnfeinovca grofa 
Plunketta, oca onog revolucionarca, koji je g. 1916. 
iza uskrsnog ustanka bio strijeljan, bili su Englezima 
vidljiva opomena, što mogu od budućih izbora u Irskoj 
uopće očekivati. Valjda su Englezi to raspoloženje, koje 
je među Ircima prevladavalo u korist sinnfeinovaca, 
htjeli ublažiti tim, što su osuđenike iz uskrsne revolu- 
cije pomilovali i pustili. Dne 7. lipnja 1 9*7* izabran je 
De Valera narodnim zastupnikom, a 18. lipnja dočekan 
je, izakako ga Englezi pomilovaše i pustise iz tamnice, 
u Dublinu s velikim slavljem. Od tog je časa De Valera 
postao glavna politička osobnost Irske. Ne treba^ se 
dakle čuditi, da je već u jeseni iste te godine bio iza- 
bran za vođu irskog naroda. 

Na dan 25. listopada 1917. sastao se u Dublinu prvi 
veliki kongres Sinn Feina, za koji je vec bilo preuzelo 
mah opće raspoloženje po cijeloj Irskoj. Znalo se vec, 
da će onaj, tko bude izabran za predsjednika sinnfeim- 
stičke stranke, postati i vođa irskog naroda. Neki su 
htjeli, da to bude Artur Griffith, osnivač Sinn Feina, 
ali drugi su mu zamjerili, što nije sudjelovao u uskrs- 
nom ustanku g. 1916. Drugi su predlagali grofa Plun- 
ketta, oca ustrijeljenog Josipa Plunketta, najmlađeg mi- 
nistra u revolucionarnoj vladi uskrsnog ustanka. Ali 
najveća je većina bila za Eamona de V aleru, koji je za- 
pravo od sviju zapovjednika uskrsne revolucije jedini 
ostao na životu, te mu se tim najviše digao mđed i glas 
u irskom narodu. Kad su k tomu jos i Griffith i grof 
Plunkett na sinnfeinističkom kongresu ustali i prepo- 
ručili, neka se svi glasovi sjedine u izboru De Valere, u 
kojemu Irska ima svog najboljeg prokušanog revolucio- 
narnog borca-vojnika i u kojemu dobiva opet jedam- 
put velikog državnika, tada je De Valera bio jednogla- 

sno izabran za predsjednika Sinn Feina. Kad su ga za- 
tim i irski dobrovoljci (Irish Volunteers) na tajnom sa- 
stanku izabrali za svoga predsjednika, postao je on vođa 
obiju najjačih irskih borbenih organizacija, kojima je 
cilj bio: srušiti englesko gospodstvo nad Irskom. Po- 
stao je revolucionarni vođa cijelog irskog naroda, koji 
je u njegove ruke stavio svoju sudbinu za najodlučnije 
dane skore budućnosti. 

Brzo se jasno pokazalo, da je s De Valerom na čelo 
sinnfeinističkog pokreta došao čovjek akcije zamije- 
nivši ideologa, kakav je bio Griffith, jer je doskora 
borbena aktivnost tog pokreta uzbibala svu Irsku. De 
Valera je neumorno zaredao s jednoga kraja Irske na 
drugi držeći svuda skupštine i dižući u narodu borbeni 
duh. O De Valerinu se djelovanju doskora povela riječ 
i u samom londonskom parlamentu na osnovu izvje- 
štaja mnogobrojnih engleskih detektiva, koji su De Va- 
leru pratili na svakom koraku i pomno bilježili njegove 
izjave na skupštinama. Sam predsjednik engleske vlade 
Lloyd George nazvao je u parlamenutu De Valerine 
skupštinske govore hladnokrvnim huškanjem na revo- 
luciju te je navijestio najstroži postupak protiv njega. 
Nije ni slutio, da će za tri godine od tog istog De Va- 
lere morati tražiti primirje i mir te da će za dvadesetak 
godna doživjeti i potpunu samostalnost irske države, 
koju je De Valera najavljivao kao konačni cilj svoje 
borbe. 

Kad je De Valera za pola godine bio obišao već sve 
irske krajeve i svuda posijao sjeme svojih revolucionar- 
nih misli o uspostavi nezavisne irske države, došli su 
Englezi u travnju 1918. na nesretnu misao, da u Irskoj, 
gdje nitko dotada nije morao služiti u vojsci, provedu 
opću obvezatnu \ c jničku službu. Trebalo je predvi- 
djeti, da će to Irci shvatiti kao prisilnu mjeru protiv 
Irske. Tako je i bilo. Sinn Fein je svom energijom stao 
agitirati protiv te novotarije. U irski narod je bačeno 
geslo: »Nitko se ne smije odazvati vojnoj obvezi na- 
metnutoj od Engleske! Engleska je u zlu, pa sada hoće, 
đa je mi Irci Izvlačimo iz toga. Ali mi na to odvra- 
ćamo: England’s difficulty Ireland’s opportunity! Što 
je Engleskoj gore, to je za Irsku bolje!« A De Valera 

]£ proglašenje obvezatne vojničke službe nazvao »na- 
vještajem rata irskom narodu«. Odjek je među Ircima 
bio silan, a otpor protiv namjeravanog općeg novače- 
nja toliki, da su i sve irske stranke zastupane u london- 
skom parlamentu za znak prosvjeda napustile London. 
Organizacija irskih revolucinarnih dobrovoljaca pora- 
sla je u mjesec dana za novih 150.000 članova. Sve je 
u Irskoj uzavrelo, te je Engleska od svog nauma, da 
provede opću obvezatnu vojničku službu u Irskoj, mo- 
rala odustati. 

Taj uzmak Engleske u toj stvari veoma je podigao 
borbeni duh u Irskoj. U Dublinu je sinnfeinovac izabran 
za načelnika. Na uskrsni ponedjeljak je uz nepregledno 
mnoštvo naroda proslavljena druga godišnjica uskrsne 
revolucije, pa je irska narodna zastava izvješena na 
zgradi glavne pošte u O’Connellovoj ulici. U Traleeu, 
gdje je na Veliki petak 1916. bio uhvaćen Sir Roger 
Casement, priređena je spomen-slava u čast tog irskog 
narodnog mučenika, te je velika povorka uniformiranih 
irskih dobrovoljaca uz sudjelovanje svećenstva prošla 
kroz ulice. To je svratilo englesku pažnju tim više, što 
u gradu Limericku biskup nije dopustio služiti svečane 
zadušnice za nagodbenjaka Johna Redmonda, koji je 
umro u ožujku 1918., jer se moglo očekivati, da bi se 
te zadušnice kraj općeg revolucionarnog protuengle- 
skog raspoloženja bile izrodile u političku demonstra- 
ciju. 

Englezi su vidjeli, da moraju nešto učiniti, kako bi 
zaustavili daljnje širenje revolucionarnog raspoloženja 
u Irskoj. Dne 12- svibnja 1918. postaviše u Dublinu 
za novoga podkralja engleskog proslavljenog vojsko- 
vođu Lorda Frencha, koji je 18. svibnja izdao proglas, 
da su neki irski prvaci stupili u veleizdajničke veze s 
Nijemcima, te da vlada zato mora oštro nastupiti pro- 
tiv toga »germanplot«-a (njemačke urote). U noći uoči 
objave tog proglasa pohapšeni su svi ugledniji sinnfeini- 
stički vođe De Valera, Artur Griffith, grof Plunkett, 
»zelena grofica« Markiewicz i drugi te su odvedeni u 
Englesku. Ondje ih Englezi zatvoriše u tamnicu u gradu 
Loncolnu. 


Ni ovajputa nisu engleski vlastodršci bili dobro pro- 
mislili, kakve će odatle nastati političke posljedice. 
Svjetski se rat bližio svršetku. U taj je čas Lloyd George 
mislio, da mu Irska više nije opasna: ona će i dalje mo- 
rati, kako Engleska hoće. Zaboravljao je kod toga, da 
je već bilo proglašeno načelo o pravu samoodređenja 
malih naroda, pa da je tim bilo moralno pojačano i 
pravo Irske na slobodu. I doista Irska je to svoje pravo 
nastojala svim silama oživotvoriti. Iako su sad svi gla- 
vni njeni vođe bili u engleskoj tamnici, irski sinnfeini- 
stički oslobodilački pokret razvijao je svoje djelovanje s 
neslomivom odlučnošću i dalje, jer su mu zatvorene 
vođe zamijenila dva nova odlučna borca: Mihael Col- 
lins i svećenik Mihael OTlanagan. No u mjesecu srpnju 
zabraniše Englezi Sinn Fein, organizaciju irskih dobro- 
voljaca, Gaelsku ligu, narodnu organizaciju irskih žena 
i irske mladeži- Sve je to djelovalo sasvim protivno, 
nego što su Englezi mislili. Zato su doživjeli nova razo- 
čaranja. 

Odmah iza svršetka svjetskog rata obavljeni su u 
prosincu 1918. opći izbori u Engleskoj i Irskoj. U tim 
ie izborima u Irskoj pobijedila sinnfeinistička stranka 
dobivši 73 narodna zastupnika. Pređašnja homerulisti- 
čka stranka pala je s bivših svojih 68 mandata na 5, a 
protestanti su izabrali 23 unionista. Sinnfeinistička se 
stranka odmah poslije izbora sastala, uzela novo ime 
prozvavši se irskom republikanskom strankom i pro- 
glasila, da njeni narodni zastupnici nisu izabrani za lon- 
donski parlamenat nego za vlastiti irski sabor, koji se 
irski zove Dail Eireann. I doista se 21. siječnja 1919. 
izabrani sinnfeinovci, od kojih je njih 37 bilo još po en- 
gleskim tamnicama, sastadoše u Dublinu u gradskoj 
kući (Mansion House), konstituiraše se kao samostalni 
trski sabor, proglasiše Irsku Republiku (Saorstat Ei- 
reann), sastaviše vladu na čelu s utamničenim De Va- 
lerom i upraviše objavu o tom svim narodima svijeta 
tražeći i za se pravo samoodređenja naroda. 

Premda Engleska nije odmah upotrijebila najoštrije 
niiere protiv te irske nekrvave revolucije, ipak nije 
izabranog predsjednika Irske htjela pustiti na slobodu. 
Kako da Irci pregore, da im predsjednik države i glava 

revolucije, što je provode, bude u engleskoj tamnici, a 
da ne pokušaju bilo kakvim ga načinom osloboditi? A 
kako da i sam De Valera sada, kada ga Irska najviše 
treba, ostane ovako sputan i lišen mogućnosti, da i sam 
zahvati u proveden je revolucije? Tu su De Valera iz 
tamnice i Collins sa slobode proveli nešto, što je po- 
budilo opće udivljenje te izbavilo De Valeru iz engle- 
skih šaka. .. 

De Valera je pisao iz tamnice svojim prijateljima u 
Irsku poštanske dopisnice, na kojima bi nacrtao i razne 
karikature. Tako je na jednoj karikaturi prokrium- 
čario točnu sliku tamničkoga ključa svojim . prijateljima 
u Irsku, i to je upotrijebio dosjetljivi Collins, da spasi 
De Valeru iz tamnice. Evo kako se to dgodilo. 

Kako je De Valera dobar i praktičan katolik, dolazio 
mu je češće u tamnicu duhovnik. A i De Valera je re- 
dovno pohađao tamničku kapelu. Jednog jutra opazi u 
sakristiji gdje leži ključ tamničkog duhovnika. »To je 
zacijelo ključ od tamničke kapije,« pomisli De Valera, 
dohvati neku svijeću, određenu za misu. nakapa na 
dlan jedne svoje ruke voska i utisne u taj v^osak ključ. 
Tako je dobio vjeran otisak toga ključa. Kako je to 
bi)o baš pred Božić, čestitao je nekom svom u Irsku 
Božić dopisnicom, na kojoj je bio nacrtan s jedne strane 
nekih vrati ju mali pijani debeljko, kako kuša turiti u 
ključanicu ključ, a s druge se strane isto tako neki^ čo- 
vjek u odijelu utamničenika muči s golemim ključem* 
Jedan veli: »Ne mogu unutra!« A drugi: »Ne mogu 
van!« A iznad svega je bilo napisano: Božić 1917* — 
Božić 1918. Čudno je, kako ta dopisnica nije upala u 
oči upravitelju tamnice, nego je dopustio, da bude oda- 
slana, ne sluteći ništa zla. 

Kada je dakle Collinsu dopala u ruke ta dopisnica, 
odmah se onako dosjetljiv, kakav je bio, dovinuo zna- 
čenju onoga ključa s De Valerine dopisnice i smjesta je 
smislio plan, kako da De Valeru oslobodi. Dao je nači- 
niti prema nacrtanoj slici točan ključ i poslao ga u ne- 
kom kolaču De Valeri u Lincoln* Tek treći ključ tako 
poslan dospio je sretno De Valeri u ruke. Dogovoren 
je dan bijega za konac veljače 1919. Collins se sam la- 
tio, da to provede. Iako su Englezi u to vrijeme budno 

pratili, što sve rade i kuda se sve kreću sinnfienovski 
vođe, Collinsu je uspjelo organizirati potajnu službu iz- 
među irske i engleske obale, te je tako koncem veljače 
godine 19 x 9 * s j° s nekim istaknutijim irskim prvakom 
prešao iz. Irske u Englesku i došao do De Valerine tam- 
nice u.Lincolnu. Uvece se zaustavi auto s Collinsom i 
njegovim drugom iza tamnice na rubu polja ograđe- 
nog bodljikavom žicom. Sretno prijeđoše preko te žice 
i dopriješe do ograde tamnice. Bakljom dadoše znak. Iz 
De Valerine tammcke sobe odgovori slabi znak svijetla, 
da je sve u redu. De Valera siđe brzo u tamničko dvo- 
rište. Na ogradi bila su dvoja vrata. Dok je De Valera 
otključavao unutarnja, ^ Collins pokuša brže-bolje otpi- 
račem otključati u isti čas vanjska. Ali kako je bio silno 
uzbuđen, jer je sve trebalo brzo svršiti, da ne bude sve 
iznenada otkriveno, u brzom se i nervoznom otvaranju 
otkine otpirač i ostane u bravi* I tako je eto na do- 
maku slobode sve imalo biti promašeno. Ali De Valera 
nije izgubio nazočnosti duha. Svojim ključem stane vr- 
titi po ključanici, i gle čudna slučaja, otpirač se zaokre- 
ne, brava se otključa, vrata se otvore. Jednim autom 
pojuriše od Lincolna do Newarka, drugim od Newarka 
do Sheffielda, trećim odatle do Manchestera, četvrtim 
do Liverpoola. Teško je i danas sebi protumačiti, kako 
su sve to tako sretno mogli proći i kako se De Valera 
u liverpoolskoj luci provukao kroz mrežu detektiva do 
parobroda Cunardove linije — pomogao mu je kod 
toga jedan mornar Irac, član irske revolucionarne orga- 
nizacije — i tako je De Valera sretno dospio u Irsku. 

Nije teško zamisliti, s kolikom je radošću primljena 
mtđu sinnfeinovcima vijest, da je De Valera na slobodi. 
A ta je vijest projurila u tili čas po svoj Irskoj i svuda 
digla duhove. De Valera se međutim nigdje nije poka- 
zivao. Vješto se krio i iz svog tajnoga skrovišta vodio 
organizaciju revolucije. Englezi su poslali na stotine 
svojih detektiva, da ga nađu, ali to im nije uspjelo. To 
je bilo tim čudnije, što je De Valera u tamnoj noći 
znao primiti američke, francuske, njemačke, pa dapače 
1 engleske novinare dajući im svoje izjave o pravima 
Irske na vlastiti potpuno nezavisni državni život. Ali 
vrhunac je smionosti bio, kad je glavni stan irskih re- 

publikanaca objavio, da će De Valera 26. ožujka sve- 
čano ući u Dublin, gdje će ga načelnik na ulazu u grad 
dočekati i dovesti do gradske vijećnice (Mansion House) 
na trgu Stephens Green, da ondje preuzme vlast nad 
Irskom- Engleska se vlada na tu objavu silno uzvrpo- 
ljila i zabranila u Irskoj sve sastanke i sve manifestacije. 
No irski su republikanci bili spremni svoje provesti, pa 
makar došlo i do krvavog sukoba. Tek na želju samog 
De Valere od toga se odustalo. 

U to se vrijeme u Filadelfiji u Americi sastao veliki 
»konvent irske rase«, s kojega je preko 5000 izaslanika 
iz svih krajeva Amerike upravilo zahtjev mirovnoj 
konferenciji u Pariz, da i zastupnici Irske De Valera, 
Griffith i grof Plunkett budu pripušteni na konferen- 
ciju, kako bi ona mogla riješiti i pitanje samoodređenja 
irskog naroda u duhu 'Wilsonovih načela. Taj je zahtjev 
podupro i američki kongres (parlamenat), te je pose- 
bno odaslanstvo američkih Iraca otišlo u Pariz, da o 
tom pregovara s predstavnicima mirovne konferencije. 
Uspjeh dakako nije bio nikakav, jer su s jedne strane 
tada svemoćni Englezi upotrijebili sve moguće, da Ir- 
skoj ne bude priznato pravo ravnopravnosti s ostalim 
slobodnim narodima, a s druge strane svjetskom slo- 
bodnom zidarstvu, koje je zapravo ravnalo pariškom 
mirovnom konferencijom, nije išlo u račun, da tako iz- 
raziti katolički narod, kakav je irski narod, postane 
slobodan, jer bi tim masoneriji u Irskoj odzvonilo, ir- 
skoj se dakle na tadanjoj mirovnoj konferenciji dogo- 
dilo isto, što i Hrvatskoj i Slovačkoj: i tadanje hrvat- 
sko narodno zastupstvo uzalud je tražilo, da mirovna 
konferencija prizna hrvatskom narodu pravo na samo- 
određenje, a vođa slovačkog naroda Andrej Hlinka bio 
je dapače i osobno došao u Pariz, da za svoj narod trazi 
ravnopravnost s drugim slobodnim narodima, ali je bio 
odanle kao nepoćudan odpravljen. Svjetska masonerija 
je odlučila, da katolički irski narod ostane pod gospod- 
stvom anglikanske Engleske katolički slovački narod 
da bude pod gospodstvom husitske Češke, a katoličk 
hrvatski narod pod vlašću grckoistocne Srbije. 

Početkom lipnja 1919- P^e po svijetu glas, ^da se 
Eamon de Valera najednom stvorio u Americi. Na ne- 

protumačiv način bio je prešao iz Irske u englesku luku 
Liverpool, tu se neopazen od engleskih detektiva ukr- 
cao na prekooceanski parobrod »Lapland«, sakrio se u 
prostorije za svjetiljke, sretno se prevezao u Sjedinjene 
Države Sjeverne Amerike i nastanio se u New-Yorku 
u hotelu »Astona«. Dok je engleske krugove bilo obu- 
zelo nad tim pravo zaprepaštenje, dotle je De Valera u 
slavlju prolazio Amerikom dokazujući svuda vatrenim 
govorima, da se ne može ni govoriti o slobodi irskog 
naroda, dok Irska ne bude posve samostalna republika. 
Kad bi Irskoj i bilo dano, da svoje pravo na samoodre- 
đenje riješi unutar britanskog carstva, to bi bilo baš 
tako^ kao da utamničenik bude pušten iz tamnice, ali 
zadržan u tamničkom dvorištu, da ondje uživa »slo- 
bodu«- Takve slobode irski narod ne će, nego traži 
punu nezavisnost ostvarenjem Republike Irske. 

Ircima je bilo žao, što je De Valera bio otišao iz Ir- 
ske. Neki^su tome dapače i prigovarali, jer da De Va- 
lera tim, što je. otišao u Ameriku, dokazuje, da mu je 
preče sebe spasiti nego li opća korist. No dobro pro- 
mislivši svi su uvidjeli, da je ipak najrazboritije ono, 
što je De Valera učnio. U Irskoj se ne bi bio mogao 
dugo kriti, da ga Englezi ne bi opet pronašli. A kakva 
bi korist bila irskoj stvari, da ga opet zatvore, pogo- 
tovu gdje bi onda sigurno mnogo gore prošao nego do- 
sada, te ne bi bilo izgleda, da i treći put tako lako izađe 
iz tamnice? Ovako će on iz Amerike moći biti u stal- 
noj vezi. s Irskom, a tamo će u Americi među američ- 
kim Ircima provesti promičbu za oslobođenje Irske i 
sabrati novaca za financiranje revolucije. 

Uspjesi, što ih je De Valera doživljavao u Americi, 
veoma su ojačali borbeni duh u Irskoj, a razbjesnili En- 
gleze. U kratko je vrijeme De Valera sabrao do 5 mili- 
juna dolara, koje je poslao Sinn Feinu u Irsku. Samo 
toni tolikom novčanom pomoći mogla je irska revolu- 
cija biti uspješno provedena. No i službena Amerika 
mje tajila svojih simpatija prema De Valeri: rodni mu 
grad New-York izabrao ga je svojim počasnim građani- 
nom, te mu je načelnik Hylan na svečani način predao 
to odlikovanje. A kako je u to vrijeme već počela da 
pada zvijezda predsjednika Wilsona, saveznika Engle- 

ske američke su se simpatije odvraćajući se od evrop- 
skih pobjednika same po sebi priklanjale Irskoj, koja je 
bila najočitiji primjer, kako tadanji pobjednici nisu is- 
kreno mislili na slobodu malih naroda, za koju su se to- 
bože ’bili borili. Irska je Američanima otvorila oci, da 
uvide, kako su uzalud sudjelovali u svjetskom ratu. 

U Americi je De Valera ostao od lipnja 1919 ' do pro- 
sinca 1920. Već treći mjesec nakon De Valerina odla- 
ska započeli su irski dobrovoljci (The Irish Volunteers) 
pod Collinsom kao ministrom narodne obrane gueril- 
ski rat protiv Engleza. U siječnju 1920. organizirali su 
Englezi po svoj Engleskoj čete Black and Tans 1 bacili 
ih početkom 1920. u Irsku 20.000, a do prosinca je taj 
broj narasao na 50.000. Irskom zavlada najuzasniji te- 
ror. I kad je ta strahota bila n vrhuncu, eto pred Božić 
1920. De Valere potajno natrag iz Amerike, da se 1 sam 
stavi na čelo borbe protiv Engleske. y . 

Sad je irsko-engleski rat planuo svom žestinom. U 
tim borbama razorena je krasna zgrada carinarnice 
(The Customs House) u dublinskoj luci. De Valera se 
krio u jednoj staroj kući nedaleko Mernon Square-a- 
No već od siječnja 1920- počeli su razni pokušaji iz 
Australije, Južne Afrike pa i iz same Engleske, da en- 
glesku vladu nagovore na popuštanje prema Irskoj. 
Tako je došlo, da je Lloyd George u svibnju iza pono- 
vnih izbora, u kojima je sinnfeinistička stranka dobila 
od 128 mandata 124, prvi put dao izjavu, u kojoj je 
priznao snagu irskog republikanskog pokreta 1 potrebu 
jedne konferencije između prvaka irskih revoluciona- 
raca i engleske vlade. 

Malo iza te izjave Lloyda Georgea dogodilo se ovo. 
De Valera je jednog dana šetao po vrtu one kuće, u 
kojoj se u Dublinu krio. Najednom uđe neki engleski 
vojnik. Nije prepoznao De Valeru (barem se tako dr- 
žao') nego ga samo pretraži i našavši kod njega sumnji- 
v!h pJSS odvede » krov ulice Dublina do Dublimkos 
Dvora (Dublin Castle), sjedišta engleske vlasti. Odmah 
se po gradu na opće zaprepaštenje raširio glas, daje De 
Valera^ uhapšen. No «le čuda. U Dvoru su De Valeru 
prepoznali, ali mjesto da ga odvedu u tamniju, pust se 
ga, da se mirno odšeće kući, kao da nije ništa ni bilo. 

Dvadeset i četiri sata iza toga (bilo je to početkom lip- 
nja) stiže De Valeri glasnik noseći mu od Lloyda Geor- 
gea poziv za mirovne pregovore. 

Engleska je dakle zatražila mir. I započe izmjena pi- 
sama između De Valere i Lloyda Georgea- Nakopon je 

10. srpnja sklopljeno primirje. U ponoći između io. i 

11. srpnja najavila su sva zvona širom Irske, da je rat 
protiv Engleske završen. I irski dobrovoljci i engleski 
vojnici, koji su se do tog časa borili na život i smrt, 
okrenuše na glas tih zvona svoje puške prema dolje i 
skinuše svoje kane s glave, da pozdrave toliko željeni 
mir, koji je eto došao. 

Drugog je dana sve nagrnulo u glavni grad Dublin, da 
ondje dadu o duška radosti nad kapitulacijom Engleske. 
De Valera je u ime revolucionarne vlade izdao proglas 
irskom narodu, da se za vrijeme primirja svaki Irac, 
bio vojnik ili obični građanin, mora vladati dostojno 
čuvara narodne časti. Dne 14. srpnja otputovao je De 
Valera u London i sastao se s Lloydom Georgeom. Iza- 
kako je odmah prvi njihov razgovor potrajao ravno 5 
sati, dočekali su engleski ministri Lloyda Georgea s pi- 
tanjem, dokle je došao u pregovorima- A on odgovori: 

»Ne znam . . . Došli smo tek do Cromwella . • .« 

Tim je sarkastički taj Englez htio istaknuti, kako se 
De Valera ne da i ne da krstiti, nego samo jaši na pro- 
šlosti. i s prošlošću argumentira zahtjeve, koje Irska po- 
stavlja. Realnom Englezu ono, što je Engleska Irskoj 
kroz stoljeća skrivila, spada u povijest bez realnoga 
značenja za sadašnjost. On samo pita za trgovinu, ca- 
rine, financije i takve stvari — to Englezu nešto vri- 
jedi, a kopati po povijesti i tražiti, da se isprave ne- 
pravde učinjene u prošlosti, to je realnom Englezu: trla 
baba lan, da joj prođe dan. Dakako Englez u toj pro- 
šlosti nije ništa izgubio, nego samo dobivao, pa šta da 
on onda po prošlosti i prevrće! Ali prenijeti se na sta- 
novište onoga, koji je neprestano bio prikraćivan i za- 
tiran, to Englez niti može niti hoće. 

I tako se De Valera nakon tjedan dana, pošto se nije 
mogao s Lloydom Georgeom složiti u glavnim pita- 
njima, vratio kući neobavljena posla ostavivši za sobom 
još jače uvjerenje kod Engleza, da je on fanatik, nepri- 

stupačan razlozima. Kad je Lloyd George iza toga De 
Valeri pismeno ponudio, da Irskoj bude priznat polo- 
žaj dominiona, De Valera je tu ponudu io. kolovoza 
u ime irske revolucionarne vlade odbio pismom, u ko- 
jem je među ostalim napisao i ovo: 

»Poput drugih malih država Evrope želi i irski na- 
rod svoju nezavisnost izgraditi na temeljima moralnog 
prava u čvrstom pouzdanju, da ne će biti ugrožen, ako 
ne napadne nijedan drugi narod* Moje i mojih drugova 
najdublje je uvjerenje, da se vjerno prijateljstvo s En- 
gleskom, kojega radi vojničkog pritiska stotine godina 
nije bilo, može postići samo potpunim odcjepljenjem 
Irske. Položaj dominiona za Irsku je svakom, tko zna 
Čitati engleske uvjete, posve iluzorna stvar . . .« 

Tri dana kasnije stiglo je od Lloyda Georgea novo 
pismo, u kojem je izjavio, da nema te engleske vlade, 
koja bi Irskoj priznala pravo, da može dokinuti svoje 
veze s kraljem. 

Nato je De Valera 1 6. kolovoza sazvao irski sabor. 
Svi su narodni zastupnici, koji su dotle bili u zatvoru, 
od engleske vlade pušteni na slobodu, pa su. se sad prvi 
put svi sabrali na ovom zasjedanju Dail Eireanna. Tu 
je bio i zastupnik Sean Mac Keon, zapovjednik irske 
republikanske vojske (I. R. A.), kojega su Englezi bili 
osudili na smrt, te je tek prije nekoliko dana na De 
Valerin zahtjev bio pomilovan i pušten na slobodu. On 
je sad predložio, da sabor izabere De Valera za pred- 
sjednika Irske Republike. Taj je svoj prijedlog popratio 
ovim riječima: 

»U nijednoj generaciji u zadnjih sto godina nije ni- 
jedan irski vođa pokazao takvih sposobnosti, da vodi 
svoj narod i da obračunava s tradicionalnim protivni- 
kom. On se nije dao ni obećanjima umekšati ni prije- 
tnjama smesti. Eamon de Valera susreo se s Englezima 
najprije kao vojnik i tukao ih je kao vojnik,, a sad se 
našao s njima kao državnik, pa i kao državnik će ih 
tući. Čast i interesi našeg naroda samo su u njegovoj 
ruci osigurani.« 

5 oduševljenjem popraćen je taj govor i sa zanosom 
je izvršen izbor De Valere za predsjednika republike. 
A zatim je irski sabor dva dana vijećao o engleskim po- 

nudama. ^De Valera je najoštrije ustao protiv tih po- 
nuda isricuci svoj zahtjev za potpunim odcjepljenjem 
Irske od Engleske. Cijeli je sabor to njegovo stanovište 
odobrio i ovlastio ga, da u tom smjeru vodi daljnje 
pregovore s Engleskom. 

De Valera je odmah obavijestio Lloyda Georgea o 
nepopustljivom Stanovištu irskog narodnog zastupstva. 
Upozorio ga je, da prava Irske nikad ne će moći biti 
podređena interesima Engleske, te je dodao: 

»Ako pravo bilo kojeg malog naroda na nezavisnost 
treba na tom da se razbije, da njegov moćniji susjed 
njegovo područje upotrijebi za vojničke ili druge svrhe, 
onda to znači konac slobode . . •« 

U kasnijem jednom pismu pozvao se Lloyd George 
na to, kako povijest dokazuje, da su Engleska i Irska 
upućene jedna, na drugu, te da zato treba da ostanu za- 
jedno. Na to je De Valera odgovorio: 

»Ako Engleska tako. tumači povijest, da ona nalaže 
zajednicu,. Irska naprotiv iz nje čita nužni zahtjev za 
odcjepljenjem . . . Ako bi engleska vlada opet posegnula 
za silom te kad pobjeda ne bi bila na strani prava, tada 
će cijelo pitanje biti riješeno od naših nasljednika.« 

Kad je irski sabor nakon tolike izmjene pisama iz- 
među De Valere i Lloyda Georgea ipak zaključio, da 
pošalje, izaslanstvo na pregovore u London, De Valera 
nije htio ni čuti, da on sam pođe na čelu tog izaslan- 
stva na. pregovore, pa je tako na to mjesto izabran Ar- 
tur Griffith, ministar vanjskih poslova irske revolucio- 
narne vlade. De Valera je o tom izvijestio predsjednika 
engleske vlade dodavši: 

»Naš je narod u svakom obliku proglasio svoju ne- 
zavisnost te se smatra za suverenu državu. I samo kao 
zastupnici te države i kao njeni izabrani čuvari ima- 
demo autoritet i punomoći, da pregovaramo u ime na- 
šeg naroda.« 

S tim . je irsko izaslanstvo otputovalo u London, te 
su ii. listopada započeli pregovori s predstavnicima 
engleske vlade- 

UoČi početka tih pregovora čestitali su Papa Bene- 
dikt XV. i engleski kralj Đuro V. jedan drugom brzo- 
javkama. u kojima su izjavili svoju radost, što je na- 

pokon došlo do smirenja između Irske i Engleske. No 
budući da je brzojavka engleskoga kralja spominjala 
»borbe u Irskoj«, De Valera je odmah brzojavio Papi: 

»Tu se radi o borbi između Irske i Engleske, a izvor 
je toj borbi u tom, što su vođe Engleske uvijek nasto- 
jale svoju volju nametnuti Irskoj i brutalnom silom ir- 
skom narodu oteti slobodu, koja je njegovo naravno 
pravo i njegova stara baština.« 

Dakako da su se Englezi ljutili na tu De Valerinu 
brzojavku, kojom je pred Papom ustao protiv brzo- 
javke engleskoga kralja. No tko zna, kako se u duši ir- 
skog naroda uvriježio osjećaj, da je Papa n a š t. j. ir- 
ski vrhovni zaštitnik, a engleski kralj je tuđi na- 
metnik, taj tek može razumjeti, zašto se De Valera, 
koji više nego itko shvaća dušu irskog naroda, osjetio 
potaknut, da Papi brzojavno razjasni netočne riječi 
engleskoga kralja. A zapravo se u tom krio i prosvjed 
predsjednika Irske Republike proti nosiocu engleske 
krune. 

Pregovori između irskih i engleskih predstavnika 
trajali su skoro puna dva mjeseca. Lloyd George je sve 
moguće upotrijebio, da Irce skloni na popuštanje, samo 
neka prihvate rješenje irskog pitanja u obliku domi- 
niona. Kadgod je Griffith od De Valere iz Dublina tra- 
žio nove upute, dobivao je stalne opomene, neka ne 
popušta* Tako je napokon 5* prosinca uveče Lloyd 
George dao irskom izaslanstvu dvosatni ultimatum, da 
biraju: ili irsku državu u obliku dominiona ili nastavak 
borbe, u kojoj će Engleska upotrijebiti sve svoje sile, 
da Irsku slomi. Pod pritiskom tog ultimatuma su Grif- 
fith i Collins s većinom irskog izaslanstva popustili, pa 
je u rano jutro 6. prosinca podpisan irsko-engleski ugo- 
vor o uspostavi Slobodne Države Irske. 

Nemoguće je prikazati, kako je bilo De Valeri, k&d 
ga tako Griffith i Collins, njegovi glavni pouzdanici, 
mimoiđoše i ostaviše. Oduprijet će im se u parlamentu! 
Ali i sami sinnfeinovci se razdvojiše. Nastade žučljivo 
pretresanje najprije izvan parlamenta, a onda i u parla- 
mentu. »Zelena« grofica Markiewicz nazva Griffitha 1 
Collinsa izdajicama i glupanima; sestra Terencea Mac 
Swineya, onog načelnika od Corka, koji se proslavio 

svojom smrću nakon sedamdesetčetiridnevnoga glado- 
vanja, izjavi nakon trosatnoga govora, da će odsada ži- 
vjeti samo za to, da mlade Irce uči, kako je ugovor od 
6. prosinca najveća izdaja, koju pamti irska povijest. 

Tom historijskom zasjedanju irskoga parlamenta 
predsjedao je sam De Valera. Slušao je i promatrao go- 
vornike s jedne i druge strane. Kad bi Griffith ili koji 
od njegovih branio sklopljeni ugovor dokazujući, da je 
od dana, kad je De Valera prihvatio pregovore s En- 
računati s tim, da je kompromis ne- 
izbjeziv, De Valeri se bunila duša, koja nije htjela da 
zna za kompromis. A kad bi netko od De Valerinih 
užih pristaša otkrivao i dokazivao štetnost i sramotu, 
koju Irskoj donosi sklopljeni ugovor, De Valera se 
samo utvrđivao u svojoj odluci, da taj ugovor treba 
posto-poto onemogućiti- Ustao je i sam i govorio, kako 
je irski narod u srednjem vijeku bio slavan i velik kul- 
turom i bogatstvom, a sve je to Engleska, nazvana »pa- 
klenim carstvom«, uništila ponizivši Irsku na položaj 
kolonije. Ovo, sto se Irskoj tim ugovorom daje, nije 
pravi domimj, ,er ,e za dominij bitno, da je udaljen od 
Engleske a toga kod Irske nema. Taj ugovor je za- 
pravo kapitulacija, kakve Irska nije vidjela još od 
Henrika II. Smn Fein se zakleo na republikansku za- 
s , t . avu >, zat ° to l zakletvi treba sačuvati vjernost. I ra- 
cije poći u ropstvo, dok se svemogućem Bogu ne svidi, 
da potuce ugnjetavače Irske! Tako je govorio De Va- 
lera. Govorio je iz duše. Opet je elektrizirao sve, koji 
su^ga slusah. Ali nije mogao predobiti većine: kod ko- 
nacnoga glasovanja 7. siječnja 1922. bila su 6 4 glasa za 
sklopljeni ugovor, a 57 protiv tog ugovora- Dakle De 
valera ,e sa ™° za 7 glasova ostao u manjini. Kad je to 
^ctio, sav blijed, slomljen, satrven ustade i reče: 

»Evo moje posljednje riječi- Imamo iza sebe slavnu 
prošlost, četiri godine veličanstvene discipline pred ci- 
,e svijetom, koji je upirao pogled u nas. A sada . . .« 

nl a ^ m ^ Zap f J U gr * u ’ hinilo se > da sa zatomljeni 
Plac guši. Ali svladao se. 

m ;?J a t0f?a zam 'i enio Sa je na predsjedničkom 

E G " ff « h uz graju i pogrde De Valerinih pristaša, 

; ce 0< dsacla povesti borbu za republiku. 

Buknuo je građanski rat: Irac je skočio na Irca. Iza 
leđa se radovala Engleska i čekala, kako će opet ona 
biti ona, koja će se na kraju veseliti. Ali prevarila se. 
Irska je'sad trpjela od nesloge vlastitih sinova, koji su 
međutim ipak znali Irsku sačuvati irskom narodu- Ko- 
raci potpune nezavisnosti Irske bili su doduše usporeni 
za jedno desetljeće, ali nisu bili posve zaustavljeni. 

Kao što je većina narodnih zastupnika kod pitanja 
sklopljenog irsko-engleskog ugovora pristala uz Grif- 
fitha i Collinsa, koji su potpisali taj ugovor i preuzeli, 
da ga provedu u život, tako se i irska republikanska 
vojska razdvojila, te je manji dio pristao uz De Va- 
leru, a veći uz novu vladu Slobodne Države _ Irske. 
Premda se De Valera dao na okupljanje i organiziranje 
vlastitih četa te je stvorio i vlastiti glavni stan te svoje 
republikanske vojske, on isprva nije mislio na krvavo 
obračunavanje s Griffithovom vladom. Zato se bio 
sa svojim četama povukao u brda Cameragh, samo da 
ne dođe do sukoba. Ali kad su njegove čete^ stale vršiti 
teror nad državnim ustanovama i nad pristašama vlade, 
pa kad su u Dublinu zaposjele zgradu najvišeg sudišta, 
Four Courts, sve su se više zaoštravale prilike i porast 
međusobne mržnje nije se dao zaustaviti. No De Va- 
lera je ipak svoje nastojao držati na uzdi gledajući u 
Engleskoj neprijatelja, od kojeg zapravo prijeti opas- 
nost. Pristao je u dogovoru s Collinsom, koji gaje po- 
sjetio, i na nove izbore u mjesecu svibnju. Kažu da- 
pače, da su se njih dvojica bila sporazumjeli u ovom: 
u izborima će biti izvršena podjela zastupničkih mjesta 
prema broju, koliko je tko zastupnika dosad imao, a 
iza izbora će se sastaviti koaliciona vlada, koja bi imala 
zadatak Englezima staviti nove uvjete za izgradnju ir- 
ske državne samostalnosti. Kad se o tom pročulo u 
Londonu, zaprijetio se u jednom svom govoru Wins- 
ton Churchil u ime engleske vlade, da će ulazak De^Va- 
lerinih republikanaca u irsku vladu značiti prekršenje 
irsko-engleskog ugovora, a onda da ostaju Engleskoj 
slobodne ruke, da iznova zaposjedne Irsku. Te su se 
prijetnje Griffith i Collins uplašili, a De Valerini re- 
publikanci skočiše od bijesa te na tajnom sastanku u 

zgradi vrhovnog sudišta zaključiše nastavak rata protiv 
Engleske. Prva je žrtva pala 22. lipnja, kad su republi- 
ci 01 izvršili atentat na engleskoga maršala Sir Henrika 
wilsona- Sad je engleska vlada izvršila pritisak na ir- 
sku vladu, da mora s republikancima obračunti, ili da 
ce to Eng ezi sami učiniti. Uto su republikanci uhva- 
tili generala O Conolla, zapovjednika četa irske vlade, 
te ga zatočili. Nato su se Griffith i Collins odlučili na 
krvni obračun. 

Tako je započeo irski građanski rat. Najprije je 26. 
lipnja vojska irske vlade stala opsijedati zgradu vrhov- 
nog sudista u Dublinu. Topovi su zatutnjili gradom 
kao ono za uskrsne revolucije g. 1916. Za dva dana 
morao se glavni zapovjednik republikanske vojske 
R.ory O Connor predati. Kad su njega 1 njegove voj- 
nike vladini ljudi vodili u onu istu tamnicu Mountjou, 
u kojoj su bili i irski revolucionara iz g. 1916. od En- 
gleza zatvoreni i suđeni, postupali su s njima ne kao 
s neprijateljima nego kao s drugovima- Do 2. srpnja 
morali su se De Valerini republikanci i s drugih polo- 
žaja u gradu .Dublinu . povući u unutarnjost Irske. Vla- 
dine su čete išle za njima svuda ih potiskujući. Kad je 
međutim u kolovozu naglo umro Griffith, a malo za- 
tim od puške republikanaca poginuo i Collins, pa kad 
je na čelo vlade Slobodne Države Irske stupio William 
T. Cosgrave, borbe su se između vladinih i republi- 
kanskih četa još oštrije nastavile. 

U rujnu se prvi put sastao irski sabor, koji je prije 
nekohko mjeseci bio izabran. De Valerini pristaše nisu 
došli. Sabor bez njih zaključi zavesti prijeki sud protiv 
republikanaca. A oni stadoše napadati one, koji su gla- 
sovali za taj zaključak. Glave su padale i na jednoj i 
na drugoj strani. Tako je jednog dana bio od republika- 
naca ubijen narodni zastupnik Sean Halley, vladin pri- 
staša. Ministar unutarnjih poslova Kevin OTiiggins 
dade nato ustrijeliti zapovjednika republikanskih četa 
Rory O Connora i još tri republikanca, koji su još od 
lipnja bili zatvoreni. Rory O’Connor bio mu je prija- 
telj i vjenčani kum, a kad je otvorena njegova oporuka, 
ustanovljeno je, da je svoj imetak ostavio Kevinu O’Hig- 
ginsu kao baštiniku • . . 

Taj i drugi takvi žalosni slučajevi potresli su miro- 
ljubive Irce do dna duše. Svi su željeli, da građanski rat 
prestane, da u Irskoj već jedamput zavlada^ mir. Ta je 
želja postajala sve jača i u De Valerinoj duši. Napokon 
je sa šefom svoga glavnog stana Frankom Aikenom 23. 
ožujka 1923. izdao svojim četama nalog, da se borbe 
obustave. Do formalne kapitulacije nije došlo, pa su 
borbe tek postepeno prestajale. Ali vladine su Čete i 
dalje nastojale sve republikanske vođe poloviti. Tako. 
su tragali i za De Valerom, ali ga nisu mogli pronaći. 

U kolovozu 1923. je Cosgraveova vlada provela nove 
izbore. I De Valera je kandidirao. Premda je policija 
na nj vrebala, on je na Veliku Gospu osvanuo u središtu, 
svog izbornog kotara, da održi govor svojim . vjernim 
izbornicima. Izrekao im je ove miroljubive riječi: 

»Nisam nikad bio za razaranje. Nisam nikad bio za 
to, da se bratska ruka digne protiv brata. Uvijek^ sam 
propovijedao nauku, jednu i jedinu nauku, da možemo 
potpunu nezavisnost postići, ako budemo složni . . .« 

Dok je te riječi govorio, opkoliše ga vojnici vladine 
vojske, uhapsiše i odvedoše. Sad je De Valera, koji je 
dva puta sjedio u engleskoj tamnici, dospio i treći put 
u tamnicu, ovajputa zatvoren od irske vlade. 

Oni, koji De Valeru dobro poznadu, tvrde, da on 
doista nije htio građanskoga rata. On je htio samo na- 
staviti rat protiv Engleske. No kad je vidio, kako Col- 
lins u ime irske vlade sa svojim, četama udara na zgra- 
du vrhovnog sudišta, gdje je bilo sijelo republikanaca, 
stavio se i sam ne kao vođa nego kao običan vojnik u 
borbene redove i dao se nositi strujom- No boljelo ga 
je, što se Irac bori protiv Irca. Zato je u svojoj duši bio 
sretan, kad je, premda se osjećao potučen,, zapovjedio 
obustavu borbe. Ni tamnice se nije bojao, jer je. znao, 
da baš kroz tamnicu vodi njegov put k onom cilju, za 
kojim je išao: k ostvarenju Irske Republike. 

De Valera je odsjedio u tamnici od kolovoza 1923. 
do lipnja 1924. Tada je bio pusten na slobodu i povu - 
kao se nekoliko godina u političku pozadinu. Ali nije 
mirovao. Okupljao je razbijene snage svojih pristaša. I 
stao ih pripravljati na to, da će zakonitim načinom na- 
staviti političku borbu. U tom se nisu svi s njim sla- 

gali. Kad je godine 1926. na kongresu (Ard Fheis) irske 
republikanske stranke izjavio, da treba odsad parla- 
mentarna sredstva borbe upotrijebiti za postignuće ci- 
lja — ostvarenja Irske Republike, manjina se stranke 
odijelila od njega i obnovila nekadanji Sinn Fein. A De 
Valera je od većine, koja mu je ostala vjerna, stvorio 
novu stranku, kojoj je dao naziv Fianna Fail (tjelesna 
straža sudbine) prema nazivu iz riajdavnije irske pro- 
šlosti. Isto tako se irska republikanska vojska (IRA) 
ponešto povukla od De Valere s izjavom, da se ne će 
miješati u stranačku politiku, nego da će podupirati 
svaku vladu, koja bude na čelu cjelokupne Irske Repu- 
blike. Dotle će IRA i svojim sredstvima, ako ustreba 
i terorom i oružjem ići za tim ciljem. 

Tako. je u kolovozu 1927. bio ubijen ministar Kevin 
O’Higgins, koji je prije pet godina dao ustrijeliti zapo- 
vjednika irske republikanske vojske. IRA mu to nije 
zaboravila, te je platio glavom. Zbog tog su atentata 
mnogi od republikanske vojske dospjeli u tamnicu. 

U izborima godine 1927. dobila je De Valerina stran- 
ka Fianna Fail 5 6 zastupnika, Cosgraveova vladina 
stranka Cumann na nGhaedheal 6 4 zastupnika, a ostale 
male stranke 32 zastupnika. Iza tih izbora je De Valera 
sa svojom strankom prvi put ušao u irski sabor, polo- 
žio propisanu zakletvu kralju s izjavom, da to čini sa- 
mo kao nametnutu formalnost, i stupio u parlamentar- 
nu borbu protiv Cosgraveove vlade, koja se samo uz 
pomoć drugih stranaka mogla održati na vlasti. Protiv 
takvog preokreta De Valerine taktike digla se protiv 
njega obnovljena stranka Sinn Fein, kojoj je bila na če- 
lu Mary Mac Swiney, sestra tragički umrlog načelnika 
gorka. Isto tako mu je radi zakletve prigovarala i 
IRA, jer da se od republikanca prometnuo u monar- 
histu. Ali De Valera se na takve prigovore i napadaje 
nije obazirao, nego je svoje djelovanje odlučno upravio 
prema jasnom cilju, koji je sebi postavio: oboriti Cos- 
giaveovu vladu, preuzeti sudbinu Irske u vlastite ru- 
ke 1 km° Ve * St * .P°J a k° mirnim putem ostvarenje Irske 
Republike^.i ujedinjenje cjelokupne Irske, a s tim za- 
pravo srusiti irsko-engleski ugovor iz godine 1921- 


Četiri godine trajala je De Valerina parlamentarna 
borba protiv Cosgravea. Napokon je u izborima u ve- 
ljači 1932. dobio razmjernu većinu stekavši 72 zastu- 
pnička mjesta te je 9. ožujka u saboru bio izabran za 
predsjednika nove irske vlade. Cosgrave, koji je 9 i 
po godina vladao Irskom ostavši pobjednik nad De Va- 
lerinim republikanskim revolucionarcima, morao je 
ustupiti mjesto predsjednika vlade tom istom De Va- 
leri, oko kojega se iznova okupila većina Irske u želji, 
da misli vodilje njegove politike dođu do oživotvorenja 
na putu do potpune nezavisnosti i ujedinjenja Irske. 

De Valera je odmah iza nastupa na vladu izjavio, da 
ne će više biti zakletve engleskom kralju i da Irska više 
ne će plaćati nikakvih godišnjih otplata Engleskoj za 
zemlju, koju su irski seljaci dobili od nekadanjih engles- 
kih veleposjeda u Irskoj. I zaista je 19. svibnja u irskom 
saboru stvoren zakon o ukidanju zakletve engleskom 
kralju. No irski senat, sastavljen u većini od De Vale- 
rinih protivnika, odbio je taj zakon, pa je po irskom 
ustavu mogao nakon godine i po dana iznova doci na 
red, kao što je i došao. A kad je 30. lipnja I93 2 - trebalo 
izvršiti polugodišnji dio otplate za. seljačku zemlju,, 
irska vlada nije Engleskoj ništa platila. 

Engleska je nato 15. srpnja započela carinski rat pro- 
tiv Irske. Seljački se proizvodi iz Irske, koja je prete- 
žno poljodjelska zemlja, nisu više mogli toliko izvoziti 
u Englesku kao prije. Budući da je skoro devet desetina 
izvoza iz Irske išao u Englesku, sad je taj izvoz zapeo. 
Irski je seljak odatle mnogo stradao. Cijelaje Irska go- 
spodarski trpjela. Ali De Valera nije popuštao. Englezi 
su ga pozivali na pregovore, i on se doista odazivao* 
ali u svom je stanovištu ostao nepokolebiv. 

De Valera je odlučio pošto-poto odstraniti iz Irske 
svaki trag, koji bi podsjećao na engleskoga kralja. Osim 
zakletve kralju, koja je postojala od . irsko-engleskog 
ugovora iz godine 1921., bio je u Irskoj još i zastupnik 
engleskoga kralja kao generalni guverner. Na to je mje- 
sto doduše od godine i9 21 ’ uvijek bio imenovan samo 
Irac, a i njegova je služba bila posve reprezentativna, te 
nije imao nikakvog utjecaja na irsku vladu ni irsku po- 
litiku. No svejedno je svakom republikancu bio trn u 

oku, jer je podsjećao na engleskoga kralja, dakle na oso- 
bu, protiv koje je bila duboko uvriježena mržnja u ir- 
skim srcima. Kad je De Valera postao predsjednik irske 
vlade, bio je generalni guverner James Mac Neill, koje- 
ga irska vlada nije ni na kakve svečanosti pozivala, a 
kad bi se gdje pojavio,, irski bi ministri napadno otišli, 
da tako pokažu, kako im je njegova služba nepoćudna. 
Konačno je engleski kralj Mac Neilla maknuo s mjesta 
generalnoga guvernera,, pa kako je međutim engleska 
vlada tražila u. izravnim pregovorima s De Valerom 
riješenje tog osjetljivog pitanja, na predlog je De Vale- 
re imenovan za novoga generalnoga guvernera irski 
republikanac Donal Buckley, neki mali trgovac, koji je 
godine 1916. zajedno s De Valerom bio osuđen na 
smrt. Buckley se nije uopće više nastanio u palači ne- 
kadanjih engleskih podkraljeva i guvernera u Phoenix 
Parku, uveo je irski jezik za svoj službeni jezik, pa kad- 
god je imao nešto da raspravi s irskom vladom, mjesto 
da ona k njemu dođe, on Je odlazio u vladinu palaču 
te ondje prisustvovao vijećanjima. Tako je služba ge- 
neralnoga guvernera, umjesto da bude iznad irske vla- 
de, postala podređena vladi, a tim je De Valera zapravo 
bio ukinuo autoritet engleskoga kralja. 

Englezi su i to poniženje svoga kralja lakše podnijeti 
nego to, da De Valera nije htio više plaćati ništa Engle- 
skoj. Englezi su vični živjeti od tuđih plaćanja, u tom je 
pravi smisao njihove vlasti nad svijetom. Kad su Irskoj 
već. morali priznati njenu političku slobodu, nastojali 
su je bar još koliko-toliko gospodarski izrabiti. Odpri- 
like preko jedne miljarde kuna obvezala se bila Cos- 
graveova vlada plaćati Engleskoj na godinu kao otpla- 
tu za seljačku zemlju. To je sad De Valera uskratio. Do- 
šavši u London izjavio je dapače, da Irska nesamo da 
ništa ne. duguje Engleskoj, nego Engleska duguje Irskoj 
100 m.iljardi kuna za svu onu zemlju, koju su Englezi 
u posljednjih 400 godina pootimali od irskih posjedni- 
ka. Englezi su se tom De Valerinu »proturačunu« na- 
rugali. ali novaca od njega nisu dočekali. Da Irska lak- 
še podnese gospodarsku borbu, koja je nastala s Engle- 
skom, De. Valerina je politika stala nastojati, da se Ir- 
ska što više oslobodi od engleskog tržišta i da cijelo 

irsko narodno gospodarstvo s temelja izmijeni tim, što 
će se mjesto stočarstva više uvesti sijanje žitarica i što 
će se jače podizati irski veleobrt (industrija). 

Prva godina De Valerina vladanja bila je teška kuš- 
nja za irski narod. De Valerini politički protivnici na- 
stojali su to izrabiti u svoju korist, da De Valeru sruše. 
No on je u siječnju 1933. raspisao nove izbore, u koji- 
ma je njegova stranka Fianna Fail od pređašnjih 78 na- 
rasla na 87 zastupničkih mjesta, te je tim De Valerina 
vlada dobila pretežnu većinu. Sad je mirno mogao na- 
staviti odlučni smjer svoje politike. 

U unutarnjoj je politici već tom izbornom pobjedom 
obračunao s Cosgraveovom strankom, koja se s ostalom 
opozicijom udružila u novu stranku Fine Gael. No 
bio se pojavio i nov pokret »modrih košulja«, ko- 
jemu je na čelo stao general Eoin 0’Duffy, bivši ravna- 
telj redarstva za vrijeme Cosgraveove vlade, kojega je 
De Valera maknuo s tog mjesta. Za to se OT)uffy od- 
lučio osvetiti De Valeri na političkom polju. Po uzoru 
fašističkih »crnih košulja« stao je organizirati svoje 
»modre košulje« i uveo pozdrav dizanjem ruku te je 
mislio, da je tim vanjskim znakovima dovoljno učinio, 
da stvori pokret, s kojim će preuzeti vlast nad Irskom, 
kao što je Mussolini preuzeo vlast nad Italijom. Ali nije 
shvatio, da je kod takvog pokreta misao i borbeni duh 
glavno. A što se toga tiče, tu je 0’Duffy daleko zao- 
stajao za De Valerom. Isprva je doduše imao uspjeha, 
okupio je dosta mladeži, proveo je neke uspjele de- 
monstracije, no sve je to brzo i splasnulo pred velikim 
političkim djelima De Valere. Kad je De Valera zabra- 
nio organizaciju »modrih košulja«, general OT)uffy se 
postavio na čelo ujedinjene opozicije, ne bi li tako do- 
šao na vlast. Ali to ga je još više upropastilo, jer se pri- 
družio onima, koji su bili popustljiviji prema Englezi- 
ma. Nakon svega je godine 1936. otišao s 2000 članova 
svoje narodne garde, kako je nazvao svoje čete, u Špa- 
njolsku te se ondje pridružio borbi protiv crvene vlade. 
To je dobro učinio, ali u unutarnjoj politici Irske nije 
došao više ni do kakvog značenja. 

Irska republikanska vojska (IRA) zadavala je De Va- 
leri mnogo više briga nego 0’Duffy sa svojim »modrim 

košuljama«. Ona je imala jako korijenje u Irskoj. Zato 
je De Valera s njom oprezno postupao, dok nije godine 
1935- prigodom jednog štrajka prometnih radnika, ko- 
: i je našao potporu u irskim republikanskim četama, 
De Valerina vlada morala nastupiti, da uspostavi red. 
Zatvoreno je četrdesetak vođa IRE. Da predusretne 
otpor revolucionarnih četa, stvorio je De Valera u ir- 
skom saboru zakon, da svaki član tih četa, koji se bo- 
rio u irsko-engleskom i u građanskom ratu, ima pravo 
na mirovinu. Tim je većinu članova IRE predobio za 
sebe. A kad je manjina i dalje stala da vrši teroristička 
djela, De Valerinom je odlukom godine 1936. IRA za- 
branjena, te j e v stotinjak njenih vođa bilo pozatvarano. 

No sve to, čim je De Valera obračunavao sa svojim 
protivnicima, bilo bi imalo samo privremeni uspjeh, 
da on nije i svojim političkim djelima sve više dokazi- 
vao, da Irsku sigurnim putem vodi k potpunoj slobodi. 

Kad mu je ono senat odbio zakon o ukinuću zakletve 
engleskom kralju od 19. svibnja 1932., De Valera je 
ustavnim zakonom dokinuo senat, te je onda 3. svibnja 
1933. ukinuo zakletvu kralju- Zatim je u studenom iste 
godine zakonom ukinuo pravo priziva na englesko 
vrhovno sudište, koje je dotada vrijedilo za Irsku, kao 
što vrijedi i za Kanadu. Samo to vrhovno sudište pri- 
znalo je u lipnju 1935. Irskoj pravo, da mijenja po vo- 
lji odredbe svog ustava, dakle i da ukine pravo tog pri- 
ziva. Kad je 10. prosinca 1936. engleski kralj Eduard 
VIII* bio prisiljen odstupiti, De Valera je upotrijebio tu 
priliku, da je dokinuo službu generalnoga guvernera u 
Irskoj, a kraljevske je prerogative prenio na irske vla- 
sti. Iza toga je 1. svibnja 1937. objavio novi ustav Ir- 
ske, koja je po tom ustavu postala nezavisna republika. 
Taj je ustav irski narod prihvatio pučkim glasovanjem 
(plebiscitom), pa je stupio na snagu 29- prosinca 1937. 

U proljeće 1938. izvršen je izbor prvog predsjednika 
^ e P u blike, te je na to mjesto izabran stari irski 
književnik dr Douglas FIyde, jedan od glavnih osniva- 
ča Gaelske Lige za obnovu irskog jezika. Već tim, što 
je De Valera tako uglednog starinu, prvoborca na polju 
irske kulture i irskog jezika, dao izabrati za prvog ir- 
skog suverena, dokazao je svoju veliku ljubav prema 

onima, koji na nepolitičkom polju stvaraju temelje za 
uspješnu narodnu politiku. Iz Gaelske Lige, koja je 
koncem prošlog stoljeća stala uskrisivati irski narodni 
jezik, potekli su i prvaci Sinn Feina i prvaci irskih re- 
publikanskih dobrovoljaca (Patrik Pearse), a i sam De 
Valera zahvaljuje nastojanju Gaelske Lige, kojoj se od 
najmlađih dana pridružio, sav svoj kasniji politički us- 
pjeh. Tu je zahvalnost najljepše istakao izborom osni- 
vača Gaelske Lige za prvog predsjednika Irske Repu- 
blike. Ali tim je izborom dao De Valera još i jedan 
drugi važan dokaz. Dr Douglas ITyde je protestant, a 
ipak je Irska po cijelom duhu svog narodnog života 
katolička. Katoličanstvo je bilo i ostalo glavni temelj 
opstanka i borbe irskog naroda. Zbog tog irskoga ka- 
toličanstva razvili su protestantski ulsterijanci uz po- 
moć Engleza najveću hajku na Slobodnu Državu Irsku, 
jer da će u njoj katolička većina vladati nad prote- 
stantskom manjinom. Zato se Ulster i odcijepio od 
ostale Irske, zato ne će ni da čuje za sjedinjenje s njom. 
Tim, što je za prvog predsjednika Irske Republike iza- 
bran baš protestant, htio je De Valera pokazati, kako 
katolička Irska ne misli nipošto uskraćivati jednako- 
pravnost onom dijelu irskog naroda, koji je druge vje- 
re. To je dakle čin, kojim De Valera uz ostale svoje 
čine utire put k sjedinjenju cjelokupne Irske. 

Kad je tako Irska Republika bila godine 1938. kona- 
čno ostvarena i dovršena, bio je zapravo irsko-engleski 
ugovor iz godine 1921. iz temelja izmijenjen. Irska je 
svojom voljom na miran način provela svoju potpunu 
državnu nezavisnost. Ostale su sad samo neke stvari, 
koje je s Englezima trebalo još riješiti. 

Početkom travnja 1938. proveo je De Valera prego- 
vore s engleskom vladom glede onih nekoliko irskih 
luka, u kojima je engleska mornarica još prema ugovo- 
ru iz godine 1921. imala svoja uporišta. Englezi su vi- 
djeli, da se volji Irske više ne mogu opirati, pogotovu 
jer su sve teže međunarodne prilike baš silile Englesku, 
da živi s Irskom u miru. Zato je engleska vlada pristala, 
da 31. prosinca 1938. njena. mornarica napusti sve irske 
luke., taj zadnji ostatak svoje vlasti na tlu irske države. 

I zaista se od Nove godine 1939. i nad tim mjestima. 

gdje je dotada još bila engleska zatsava, ponsno vije ir- 
ska zeleno-bijelo-narančasta zastava. 

Ostalo je joŠ napokon, da se završi carinski rat, koji 
je 6 godina trajao između Irske i Engleske. U to je 
vrijeme doduše Irska prilagodila svoje gospodarstvo 
novim prilikama, te.se početverostručila ploha zemlje, 
na kojoj se sije pšenica, kako bi se Irska što više mogla 
sama prehraniti. Uza sve to su gospodarske prilike još 
uvijek bile teške radi carinskog rata s Engleskom. A 
kako je taj nastao odatle, što je De Valerina vlada go- 
dine 1932. obustavila godišnje otplate (anuitete) za ze- 
mlju, koju su irski seljaci početkom 19. stoljeća preku- 
pili od dotadanjih engleskih veleposjednika, trebalo je 
pitanje tih anuiteta riješiti. I tu su Englezi popustili. 
Konačno je sklopljen sporazum, da Irska više ne će pla- 
ćati nikakvih anuiteta, nego da će samo najedamput 
još isplatiti 10 milijuna funti (oko 2 i po miljarde ku- 
na), te tim prestaju sve daljnje novčane obveze Irske 
prema Engleskoj. Nakon tog sporazuma prestao je i 
carinski rat, te je irska gospodarski odahnula. 

Kad su tako sva sporna pitanja između Irske i En- 
gleske — osim pitanja Ulstera — bila sretno riješena, 
De Valera je raspisao prema novom ustavu Irske Re- 
publike godine 1938. izbore. Od ukupnih 138 zastu- 
pničkih mjesta dobila je De Valerina stranka Fianna 
Fail 77, dakle takvu većinu, iz koje se vidjelo, da je 
irski narod zadovoljan s njegovom politikom i njegovim 
uspjesima, te mu daje svoje povjerenje, da Irsku vodi 
i dalje tako uspješno i sretno, kako ju je dosad vodio. 

Osim pitanja sjedinjenja Ulstera s Irskom, koje De 
Valera sada smatra još glavnim svojim ciljem, došla su 
na dnevni red i nova pitanja u vezi s evropskim ratom, 
koji je buknuo godine 1939. te se proširio u svjetski 
rat. Irska ima takav zemljopisni položaj, da može svaki 
cas doći u ratnu opasnost. De Valera želi svim silama 
postići, da Irska ostane izvan ratnih zapletaja. Kad je 
engleska vlada po svom zastupniku (koji sad u Irskoj 
nije više generalni guverner, ali niti diplomatski posla- 
nik, nego jednostavni »predstavnik Njegova Veličanstva 
kralja Velike Britanije«) upitala irsku vladu, kako bi se 
Irska držala, kad bi u nju provalila vojska koje strane 

države, i da li bi pristala, da je engleska vojska zaštiti, 
De Valera je odgovorio, da će Irska od bilo čijeg napa- 
daja sama braniti, svoju slobodu, ali da će se braniti i 
od onih, koji bi je u takvom slučaju htjeli »zaštititi«. 
Na takav odlučni odgovor Engleska je stala vojnički 
pojačavati Ulster, koji nije uzalud ispoređen s bivšim 
poljskim koridorom. Engleskoj je Ulster most, preko 
kojega može svaki čas zaskočiti cijeli irski otok. Ali 
baš to je jasan dokaz, kako je za nezavisnost Irske Re- 
publike životna potreba, da se s njom što prije sjedini 
i Ulster. De Valerina vlada je čak spremna Ulsteru 
ostaviti i njegovu sadašnju autonomiju, koju ima od go- 
dine 1920., samo neka ona ne bude u neprirodnom 
sklopu Engleske, nego u sklopu Irske, kojoj je po pri- 
rodi određena skupnost i jedinstvenost. Kao što je po- 
sljednji svjetski rat Irsku državopravno rascijepio, tako 
se sad De Valera nada, da će ovaj sadašnji svjetski rat, 
koji ima da popravi pogrješke i nepravde prošlog rata, 
ukloniti i tu nepravdu, te da će Irska iz ovog svjetskog 
vrijenja izaći ujedinjena. To će biti kruna, kojom će De 
Valera okruniti irsku slobodu. 

* 


Mjesec i po, izakako je Eamon de Valera bio godine 
I 93 2 ‘ preuzeo vladu u Irskoj, napisao je o njemu ču- 
veni engleski politički pisac Wickham Steed ove ri- 
ječi: 

»De Valera je fanatik, koji je nepristupačan za do- 
kaze. Njegova je glava puna povijesnih optužaba, i on 
ne će da prizna, da te optužbe, odkad Slobodna Drža- 
va Irska praktično uzevši ima nezavisnost, spadaju u 
područje povijesti . . .« 

U isto to vrijeme pohodio je De Valeru u Dublinu 
R. D. Elliott, ugledni australski senator, te je s njim 
4 sata razgovarao. Poveli su riječ i o zakletvi engles- 
kom kralju. 

»I kod nas se u Australiji polaže zakletva engleskom 
kralju«, rekao je taj australski senator De Valeri, »ali 
nitko nema dojam, da radi toga Australija ne bi imala 
puno pravo upravljati svojim poslovima po svojoj 
volji.« 

»Australija je mlada zemlja,« odvrati De Valera. 
^Engleska ne ide za tim, da vas uništi.« 

»A zar Engleska po vašem mišljenju ide za unište- 
njem Irske?« upita začuđeni senator Elliott- 

»Cijela povijest Engleske i Irske daje jasan odgovor 
na to pitanje,« odgovori De Valera. »Zato Englezi ne- 
maju kod nas što tražiti. Naša je uljudba starija nego 
njihova. Oni su se nama nametnuli i mi otada moramo 
za to plaćati . . .« 

Kad je De Valera nato stao australskom političaru 
potanko razlagati, kakvih su sve nepravda Englezi u 
prošlosti nanijeli Irskoj, on ga je samo slušao. A pošto 
se iza toga vratio iz Dublina u London, izjavio je taj 
Australac svoje mišljenje o De Valeri ovako: 

»Trgovina, veleobrt, nezaposlenost — te su stvari za 
De Valeru sitnice u velikoj tragediji Irske. Naprotiv 
Henrik II., Cromwell, Strafford i drugi nekadanji pred- 
stavnici engleske osvajačke politike prema Irskoj jedi- 
ni su, koji igraju ulogu u toj glumi — a De Valera, taj 
sredovječni mistik, je redatelj. Sjedjeli smo jedan pre- 
ma drugom uz uski stol. Ali dijelio nas je jaz od mno- 
gih stoljeća . . .« 

Isto takav sud, kakav su o De Valeri imali Englez 
Steed i Australac Elliott, imali su o njemu svi Englezi 
i svi drugi, koji su svoje mišljenje prilagođivali Engle- 
zima. Snebivali su se nad neslomivim fanatizmom tog 
najvećeg irskog rodoljuba i nad »sredovječnom misti- 
kom« njegovih povijesnih dokaza o pravima Irske, i 
proricali, da Irskoj nema spasa, ako se irski narod ne 
riješi tog »fanatika i mistika«, koji je vodi u nova stra- 
danja i propast. Ali svi su se ti i takvi prevarili. Irski 
narod nije ostavio ovog svog vođe, nego je ustrajao 
uza nj, jer je irsku dušu osvojio baš taj De Valerin »fa- 
natizam i mističnost«. I na opće zaprepaštenje sviju, 
koji De Valere nisu mogli shvatiti, on se pokazao 
tako sjajnim »redateljem u velikoj tragediji Irske«, da 
je Englesku posve istisnuo iz najvećeg dijela Irske, koja 
je opet postala sama svoj gospodar, a nije daleko vri- 
jeme, kad će se to moći reći i za cjelokupnu — sada 
od lukave engleske politike umjetno razdvojenu — 
Irsku, koja ide ususret svom sigurnom ujedinjenju. 

Dok sam ono nekoliko dana prije deset godina pro- 
boravio u Irskoj, bilo je to tri mjeseca iza De Valerina 
nastupa na vladu. Svuda sam čuo o njemu govoriti, 
svagdje sam se i sam o njemu i njegovoj politici raspi- 
tivao. Kadgod bih ga bio gdje vidio (a bilo je to u te 
dane nekoliko puta), svaki put je njegova dostojanstve- 
na pojavu, u kojoj sam gledao uosobljenu patnju, bor- 
bu i pobjedu Irske, na me djelovala nezaboravno sna- 
žnim dojmom. I nehotice mi se tada nametala u misli- 
ma poredba između tog vođe irskog naroda i vođe 
drugog jednog isto tako mukotrpnog naroda: slovačkog 
vođe Andreja Hinke. Jedan je svećenik, drugi je lajik, 
a oba su jednaki u svom nacionalnom fanatizmu i du- 
bokom katolicizmu. Obojica grade vjeru u pobjedu 
svojih težnja na nerazorivim temeljima duboke narod- 
ne i katoličke svijesti jednog i drugog naroda- Jednog 
i drugog sude njihovi protivnici kao romantične fan- 
taste, koji nikad ne će postići stvarnih uspjeha za svoj 
narod. Ali ni najokorjeliji protivnik nije mogao pore- 
ći, da iz .njihovih riječi vjerno progovara duša njihovih 
naroda, da njihovim djelima ravna volja njihovih na- 
roda i da nad njihovim sve većim uspjesima bdije neka 
viša nepojmljiva sila. I gle, iste godine, kad je De Va- 
lera ostvario Irsku Republiku, legao je Andrej Hinka 
u grob, nad kojim je doskora granulo sunce slovačke 
slobode u nezavisnoj Slovačkoj Republici. 

Baš dva dana prije ostvarenja Slovačke Republike 
susreo sam se nakon šest godina iznova s osnivačem 
Irske Republike. Bilo je to 12. ožujka 1939. na sveča- 
noj krunidbi Pape Pija XII. u Rimu. Među predstavni- 
cima sam pojedinih država na toj svečanosti u veličan- 
stvenoj bazilici sv. Petra otkrio samo dva otprije mi 
poznata lika: jedno je bio visoki, vitki, dubokom ozbilj- 
nošću zaogrnuti predsjednik irske vlade Eamon de Va- 
lera, a drugo je bio visoki, vitki, srdačnom vedrinom 
odsijevajući lik slovačkog ministra nastave Jozefa Si- 
vćka. Osjetio sam radost u srcu, kao kad se čovjek iza 
dugog vremena sretne s dragim znancima. Gledao sam 
De Valeru, kako samosvijesno, odmjereno, dostojan- 
stveno stupa u krunidbenoj povorci, i došla mi je ova 
misao: »Gle, nedavno je Irsku oslobodio od suvereni- 


teta tuđinskoga kralja, a sad tako odano manifestira za 
najvećeg duhovnog suverena svijeta, kojemu je njego- 
va domovina uvijek bila najvjernija^ A ta neslomiva 
vjernost tom vrhovnom suverenu kršćanstva znaci 1 ja- 
san put Irske u budućnost, u koju je vodi De Vale- 
ra . . « Zvona s najveće crkve svijeta i trublje, koje su 
pratile prolazak Namjesnika Kristova, himnički su se 
stapale s tom mojom mišlju, kojoj je na dnu bila skrivena 
želja, da se uz takvu suverenu Irsku oko prijestolja 
Oca Kršćanstva što skorije nađe i suverena Hrvatska. 
A za Slovačku, dok sam pogledom pratio njena pred- 
stavnika Sivaka, kako stupa malo iza De Valere, nisam 
u taj čas ni slutio, da će već za dva dana stati u punoj 
svojoj državnoj suverenosti u onaj red malih katoličkih 
država, kojima je postala uzor De Valerina Irska. 

SAORSTAT EIREANN 


Po irsko-engleskom ugovoru od 6. prosinca 1921., 
koji je odobrio irski sabor 7. siječnja 1922., a engleski 
parlamenat 25. siječnja 1922-, Slobodna Irska Država 
— irskim jezikom zvana Saorstat Eireann — imala je 
položaj dominiona unutar britanskog carstva, jednak 
položaju Kanade, Južne Afrike, Australije i Nove Ze- 
landije. Slobodna Irska Država je dakle imala skoro 
potpunu državnu samostalnost, samo je priznavala en- 
gleskoga kralja, koji je u Irskoj imenovao generalnoga 
guvernera kao svog zamjenika (ali prijedlog za to ime- 
novanje stavljala je irska vlada), te je bila obvezana pre- 
je pustiti engleskoj ratnoj mornarici tri irske luke: U 
svem drugom bila je Slobodna Irska Država samostalna 
pa je za svoje državno uređenje stvorila sama sebi vla- 
stiti ustav, koji je od irskog sabora bio prihvaćen 25. 
listopada 1922. te je vrijedio sve do godine 1937., kad 
je nadomješten novim ustavom Republike Irske. 

Ustav Slobodne Irske Države imao je dva temelja. 
Jedan mu je temelj bio irski narod, iz kojega — kako 
taj ustav kaže — izvire sva zakonodavna, upravna i 
sudska vlast. A drugi je temelj tog ustava bio irsko- 
engleski ugovor od 6. prosinca 1921., te je u ustavu bilo 
izričito istaknuto, da je ništav svaki zakon ili čin, koji 
bi bio u protivštini s tim ugovorom. 

Priznavajući irski narod kao glavni izvor sve vlasti 
ustav je Slobodne Irske Države proglasio državnim 
jezikom irski narodni jezik, ali je ujedno i engleski je- 
zik priznat drugim službenim jezikom. Svaki zakon i 
svaka naredba mora biti sastavljena najprije na irskom, 
a zatim i na engleskom jeziku. 

Zakonodavstvo je u Slobodnoj Irskoj Državi vršio 
irski sabor (Oireachtas), koji je bio razdijeljen u dvije 
kuće: u zastupničku kuću (Dail Eireann), koja je imala 
153 člana izabrana na 4 godine, i u senat (Seanad 
Eireann), koji je brojio 60 članova izabranih na 12 go- 

OLENDALOUGH U KRASNOJ DOLINI USRED IRSKU, ČUVEN PO SVOJOJ OKRUGLOJ KULI 
Tu je u 6. stoljeću živio sv. Kevin i osnovao samostan, tu je bilo sedam slavnih crkava 


GRAD LIMGRICK U ZAPADNOJ IRSKOJ 
Tu je g. 1691. sklopljen mir s Engleskom o građanskoj i vjerskoj 
slobodi u Irskoj, ali je taj ugovor, što se tiče vjerske slobode, 
engleski parlamenat odbio, pa su se irski revolucionarci kasnije 
tim mnogo služili kao dokazom o engleskoj vjerolomnosti 




CESTA IZMEĐU DUBLINA I WEXFORDA PREMA JUGU TRSKE 
Na cesti se vidi karakteristična irska kočija 



STARI DVORAC NA OTOCTCU LAMBAV 
Sjeverno od Dublina je otočić Limbay, velik 2 i po četvorna 
kilometra, slikovit radi svojih brežuljaka i pećina, omiljelo 
irsko izletište. Nekad je pripadao dublinskom nadbiskupu 
kao i ovaj dvorac, koji pokazuje ova slika 


dina, ali ih se četvrtina svake tri godine obnavljala* 
Svaki zakon, koji je zastupnička kuća prihvatila, mora 
prihvatiti i senat, samo za financijske zakone to nije 
vrijedilo. Ako bi senat koji zakon odbio, mogla je za- 
stupnička kuća taj zakon nakon 18 mjeseci iznova pre- 
tresti i uzakoniti. Tako je senat mogao kočiti rad sa- 
bora. 

Izvršna vlast je u. rukama vlade, koja je isprva bila 
sastavljena od 7 ministara, ali je od godine 1927. prema 
novom zakonu, koji je bio dodan ustavu, vlada bila sa- 
stavljena od 12 ministara. Na čelu vlade je predsjednik, 
koga bira zastupnička kuća (Dail) većinom glasova, a 
on onda sam sastavlja listu ministara, koju predlaže ge- 
neralnom guverneru. Vlada je odgovorna zastupničkoj 
kući sabora (Dailu), a ako joj ona izrazi nepovjerenje, 
mcra vlada odstupit:, pa preasjednik vlade daje gene- 
ralnom guverneru ostavku. On iza toga saziva sabor, 
da izabere novog predsjednika vlade. No vlada može i 
sama predati generalnom guverneru ostavku, ako joj i 
nije u saboru odglasano nepovjerenje, pa se onda na 
jednak način bira novi predsjednik, koji sastavlja novu 
vladu. 

Sudstvo je u Slobodnoj Irskoj Državi nezavisno. U 
upravnom pogledu podpadaju sudovi pod ministra 
pravde, pod kojega podpada i sva policija. Ministar 
unutrašnjih poslova vodi svu političku unutrašnju dr- 
žavnu upravu, koja se dijeli na 26 grofovija s određe- 
nom samoupravom, zatim brigu za narodno zdravlje. 

Ministarstvo nastave vodi upravu irskog školstva i 
brine se za narodnu prosvjetu. U irskim je školama 
prvi nastavni jezik irski, ali budući da se narod više 
služi engleskim jezikom, pa većina Iraca ni ne zna svog 
narodnog jezika, služi u školama i engleski kao drugi 
nastavni jezik. Školstvo se dijeli na pučke i srednje 
škole te na sveučilišta. Irska ima u Dublinu iz 16. sto- 
ljeća najstarije sveučilište Trinity College, koje je pro- 
testantsko. No krajem 18. stoljeća osnovano je u May- 
noothu bogoslovsko učilište, koje je postalo kasnije sve- 
učilišni fakultet te podieljuje slušačima, koji mogu biti 
i lajici, svjedodžbe (diplome) iz bogoslovske i filozofske 
nauke, ali i iz kanonskog prava, jezikoslovlja i umjet- 


12 


177 


nosti. Od polovine 19. stoljeća postoji i Katoličko 
Sveučilište u Dublinu, koje u Slobodnoj Irskoj Državi 
zajedno sa sveučilištima u Corku i Galwayu (u 
Galwayu se posebno goji irski jezik) nosi ime Narodno 

Sveučilište. ^ # 

Ministarstvo financija (državne riznice) se za cijelo 
vrijeme Slobodne Irske Države moralo boriti sa stalnim 
manjkom u državnom proračunu te s tim u vezi sa sve 
većim državnim dugovima, koji su g. i9 2 3- iznosili 2 1 
po milijuna funti (oko 700 milijuna kuna), a g. i93°- 
su već bili narasli na deseterostruko. 

Ministarstvo rada i ministarstvo veleobrta izvela su 
prvih 10 godina Slobodne Irske Države najveće djelo 
tim, što su glavnu irsku rijeku Shannon uprotrijebili za 
dobivanje sve većeg mnoštva električne struje, te se 
tim Irska, koja je o Engleskoj zavisila, što se tiče dovoza 
ugljena, pomalo s te strane gospodarski osamostaljuje. 

Slobodna Irska Država je uredila i svoju vlastitu voj-' 
sku, i to redovitu vojsku, miliciju i dobrovoljačke čete. 
Ukupno stanje irske vojske u mirno doba broji 30.000 
vojnika. Kod razmjerno tako malog broja vojske nisu 
ni troškovi za nju preveliki. 

Vanjsku politiku je Slobodna Irska Država vodila 
samostalno po svom posebnome ministru vanjskih po- 
slova. Irska je imala svoja posebna poslaništva kod Va- 
tikana, u Washingtonu, Parizu, Berlinu i Bruxellesu (u 
Belgiji), a drugdje je poslove irskog poslaništva povje- 
ravala engleskim poslaništvima. I u Savezu Naroda, 
stvorenom g. 1920., bila je Irska samostalno zastupana, 
a De Valera je g. 1932. kao predsjednik vlade Slobodne 
Države Irske bio i predsjednik Saveza Naroda. Vanj- 
skom svojom politikom bila je Slobodna Irska Država 
tako samostalna, da nije bila obvezana ni. sudjelovati u 
ratu, makar cijeli ostali britanski imperij bio u ratu. 
Odluka o ratu pripada samo saboru (Oireachtas). 

Još postoje ministarstva poljodjelstva i ribarstva. 

Slobodna Irska Država uvela je svoju državnu zele- 
no-bijelo-narančastu zastavu, ^ državni grb u obliku har- 
fe, irski novac (kovani s državnim grbom na jednoj, a 
likom koje značajne irske životinje na drugoj strani), 
irske poštanske marke sa slikom cijelog irskog otoka; 1 

zatim ima svoje vlastite željeznice, svoje pošte, brzo- 
javne i brzoglasne postaje, vlastitu krugovalnu po- 
staju u Athlonu — i uopće sve, što ima svaka samo- 
stalna država. 

Uza sve to ona još uvijek nije bila posve nezavisna, 
doklegod je podpadala pod engleskoga kralja, doklegod 
je ijedan engleski ratni brod mogao u irsku luku doći 
kao u svoju i doklegod je Slobodna Irska Država bilo 
što plaćala Engleskoj. Zato se irski narod nije zadovoljio 
položajem svoje države kao dominiona britanskog car- 
stva, nego je težio za svojom posve nezavisnom repu- 
blikom, dok mu je njegov vođa Eamon de Valera svo- 
jom smionom i umnom politikom nije ostvario pro- 
mjenu ustava, izvršenom 1937* godine. 

* 

Još prije sklopljenog irsko-engleskog ugovora od 6 . 
prosinca 1921. odcijepila je Engleska od Irske sjevero- 
zapadni dio irskog otoka, t. zv. Ulster. Godine 1920. 
stvorio je engleski parlamenat Governement of Ire- 
land Act, po kojem je Ulster pod imenom Sjeverne Ir- 
ske dobio svoju autonomiju unutar Engleske. Prema 
tome Sjeverna Irska (Ulster) ima svoju autonomnu 
vladu i svoj sabor, koji je također sastavljen od za- 
stupničke kuće s 52 člana i od senata s 2 6 članova. Ona 
ima autonomiju u svim poslovima osim u vanjskoj po- 
litici, narodnoj obrani, vanjskoj trgovini, novcu, pre- 
komorskom brzojavu (kabelu), bezžičnom brzojavu i 
zrakoplovstvu, jer te poslove ima zajedničke s Engles- 
kom. I Sjeverna Irska (Ulster) ima svoj ustav, po kojem 
je uređena njena zakonodavna, upravna i sudska vlast. 
Kakvim duhom diše taj ulsterski ustav, svjedoči najjas- 
nije to, što on određuje, da nitko, pa ni državna vlast, 
ne smije dirati u stečena prava činovnika, sveučilišta i 
slobodnih zidara. Tako je eto samim tim ustavom — a 
to je u ostaloj Evropi nemoguće pomisliti — zloglasno 
protukatoličko slobodno zidarstvo priznato kao javno- 
pravna ustanova. Kao da je to učinjeno na prkos velikoj 
većini irskog naroda, koji diše katoličkim duhom i u 
tom duhu izgrađuje svoju državnu samostalnost nasto- 
jeći je protegnuti i na zasad otrgnuti ulsterski dio Irske. 

S težnjom irskog naroda za ujedinjenjem cjelokupne 
Irske vodila je računa Slobodna Irska Država od svog 
početka. Irsko-engleskim ugovorom od g. 1921. bilo 
je doduše priznato odcjepljenje Sjeverne Irske, ali sve- 
jedno je Cosgraveova vlada tražila načina, kako da se 
to bolno pitanje riješi. Zato je ona stupila odmah pr- 
vih godina u izravne veze s ulsterskom vladom. Sam 
Cosgrave, predsjednik vlade Slobodne Irske Države, 
stupio je u osobne pregovore s Lordom Craigavonom, 
predsjednikom ulsterske vlade, te je predlagao, da se 
stvori zajedničko vijeće (Council of Ireland) za cjelo- 
kupnu Irsku, ali sve se razbilo. Konačno je 3. prosinca 
1925. Cosgrave u Londonu podpisao ugovor, kojim 
je priznao konačno razgraničenje između Slobodne Ir- 
ske Države i Ulstera. Protiv te njegove popustljivosti 
nastupio je De Valera, koji je dapače i kandidiriao u 
Ulsteru za ulsterski sabor te zaista bio i izabran od 
ulsterskih katolika. Tako je irski narod i s jedne i druge* 
strane granice, kojom ga je lukava Engleska razdvojila, 
manifestirao u osobi velikog svog vođe za irsko dr- 
žavno jedinstvo, koje će prije ili poslije slaviti potpunu 
pobjedu. 



IRSKI DRŽAVNI GRB 


ISO 


REPUBLIKA IRSKA 


Uoči 1. svibnja 1937. proglasio je predsjednik irske 
vlade Eamon de ^Valera, da Irska dobiva nov ustav, 
koji ce biti predložen narodu, da ga pučkim glasovanjem 
(plebiscitom) prihvati. Taj je plebiscit doista izvršen 
29. lipnja, te je novi ustav, po kojem je Irska postala 
samostalna republika, stupio na snagu šest mjeseci iza 
plebiscita, to jest 29. prosinca 1937. Toga je dana oživo- 
tvoren san sviju najboljih irskih boraca i revoluciona- 
raca, koji su u posljednjih 150 godina istakli Republiku 
Irsku za najviši cilj irske borbe za slobodu. 

Irski ustav (irskim jezikom: Bunreacht na hEireann) 
od g. 1937. ističe se već svojim uvodom kao uzor ustava 
države, u kojoj vlada katolički duh. Taj nada sve zna- 
čajni uvod irskog ustava glasi doslovce ovako: 

»U ime Presvetoga Trojstva, od kojega dolazi svaka 
vlast i kojemu kao našem posljednjem cilju moraju biti 
podređena sva djela ljudi i država, mi, narod Irske — 
ponizno priznavajući sve obveze prema našem božan- 
skom Gospodinu Isusu Kristu, koji je našim očevima 
pružao pomoć kroz stoljeća kušnje, spominjući se sa za- 
hvalnošću njihove junačke i neprestane borbe za obnovu 
pravedne nezavisnosti našeg naroda te nastojeći u mu- 
drosti, pravednosti i ljubavi promicati opće dobro, osi- 
gurati čast i slobodu pojedinaca, postići pravi društvovni 
(socijalni) red, uspostaviti jedinstvo naše zemlje i stvoriti 
slogu s drugim narodima — prihvaćamo ovaj ustav i 
stavljamo ga na snagu.« 

Iza tog uvoda, kojim je označen cijeli duh irske dr- 
žavne politike tako divno, kako to nije izraženo ni u 
jednom ustavu drugih država (osim u ustavu Slovačke 
Republike od godine 1939.*), slijedi tekst samog ustava. 

* Vidi : Dr Josip Andrić »Ustav Slovačke Republike i ustavna 
borba slovačkog naroda«, izdanje Dobre Štampe u Požegi, 1940. 

Prvih deset paragrafa ustava jesu ovi: 

1. »Irski narod ima neotuđivo, nepromjenljivo i su- 
vereno pravo, da bira oblik vladavine, da određuje svoje 
odnose prema drugim narodima i prilagođuje svoj poli- 
tički, gospodarski i kulturni život vlastitom geniju i 
tradicijama.«** 

2. »Narodno područje obuhvata cijelu Irsku zajedno 
s njenim otocima i obalnim vodama.« (Dakle u to se po- 
dručje ubraja i Ulster.) 

3. Državna vlast Irske ograničena je zasad na po- 
dručje bivše Slobodne Irske Države, Saorstat Eireann 
(dakle ne vrši se nad Ulsterom). 

4. »Ime države je Eire.« (To je stari naziv Irske na 
irskom jeziku.) 

5. »Irska je suverena, nezavisna i demokratska dr- 
žava.« 

6. »Sva zakonodavna, izvršna i sudska vlast uz Božji 
autoritet izlazi iz naroda, koji ima pravo sebi odrediti 
vladara i vladu te u posljednjoj instanciji odlučivati o 
svim pitanjima državne politike u suglasnosti s potre- 
bama općeg dobra.« 

7. Narodna je zastava zeleno^-bijelo-narančasta. 

S. Irski jezik je narodni jezik i prvi službeni jezik, a 
engleski drugi. 

9. Tu se iznose odredbe o irskom državljanstvu. 

10. »Sva temeljna prava na kopnu, na vodi i u zraku 
pripadaju državi.« 

O glavi države određuje ustav, da je na čelu države 
predsjednik Irske (irski se zove: Uachtaran na hEi- 
reann), koji je prva osoba u državi i koji je reprezentira. 
On ne smije biti član ni zastupničke kuće sabora ni se- 
nata niti smije vršiti drugu kakvu službu. On imenuje 
na prijedlog sabora predsjednika vlade (irski: Taoiseach 
je zapravo vođa), a na njegov prijedlog ministre. Isto 
tako on na prijedlog Taoiseacha saziva sabor i raspušta 
zastupničku kuću (Dail) te raspisuje nove izbore. Ali 
ako Taoiseach nema više većine u zastupničkoj kući 
(Dailu), pa ako predlaže njen raspust, može predsjednik 


** Samo gdje su navodnici, iznesen je doslovni prijevod teksta. 

države odbiti taj raspust. Predsjednik je države ovlašten 
pozvati narod, da se na izborima ili pučkim glasovanjem 
(plebiscitom) izjavi o pojedinom prijedlogu zakona. 
Predsjednik države sankcionira (potvrđuje) svojim pod- 
pisom zakone, koje je sabor uzakonio. On je i vrhovni 
zapovjednik cjelokupne vojske, a ima i pravo abolicije 
(obustaviti sudski postupak protiv nekoga) i amnestije 
(oprostiti nekom dosuđenu kaznu). Za vrijeme, dok je 
na čelu države, ne može biti stavljen pred sud. Pred- 
sjednik države se bira na 7 godina tajnim glasovanjem 
državljana, koji^su navršili 21 godinu života. Sjedište 
predsjednika države je u Dublinu. Kad nastupa svoju 
predsjedničku službu, polaže zakletvu na ustav. 

Sve te odredbe ustava o predsjedniku države jasno 
označuju Irsku kao republiku, premda se riječ »repu- 
blika« nigdje ne spominje. To, zašto Irska nije u ustavu 
izričito nazvana republikom, tumače neki tim, što je 
ona od najdavnijih davnina imala kraljeve za vladare, 
pa su stvaraoci ovog irskog ustava tražili neki kom- 
promis između davnog i današnjeg oblika irske države. 
U ustavu se mjesto riječi »republika« upotrebljava 
riječ »Poblacht«, koja znači: pučka država. A taj je 
naziv u biti isto, što i republika, samo što je još više 
prilagođen duhu današnjeg doba. 

Zakonodavnu vlast vrši irski narodni sabor (Oireach- 
tas), koji je sastavljen od zastupničke kuće (Dail Ei- 
reann) i senata (Seanad Eireann). U zastupničku kuću 
bira narod svakih 7 godina općim i tajnim glasovanjem 
13^8 narodnih zastupnika. Pravo glasa imadu i muškarci 
i žene navršivši 21 godinu života. Izbori se vrše koncem 
mjeseca lipnja. Senat je neke vrsti staleško zastupstvo: 
pet staleža — predstavnici 1. kulture, 2. seljaštva, 3. 
radništva, 4. obrta, veleobrta i trgovine te 5. uprave 
1 socijalnih (društvovnih) ustanova — biraju ukupno 
43 svojih zastupnika u senat, zatim bira 3 se- 
natora Narodno Sveučilište i 3 sveučilište Trinity Col- 
1 a 11 senatora imenuje Taoiseach (predsjednik 
vlade). Senat ne smije odbiti zakon, koji je zastupnička 
kuca vec prihvatila, nego ga može u roku od 90 dana 
nadopuniti ili promijeniti. 

Izvršnu vlast ima državna vlada, koja se sastoji naj- 
r anje od 7, a najviše od 15 ministara. Vlada je odgo- 
vorna saboru, pa može vladati samo dotle, dok uživa 
povjerenje zastupničke kuće (Daila). Ako ona dakle 
vladi izrazi nepovjerenje, mora vlada dati ostavku. Nova 
se vlada sastavlja tako, da zastupnička kuća (Dail) pred- 
laže predsjedniku države, koga da on imenuje za vođu 
vlade (Taoiseacha), koji onda predlaže predsjedniku 
ostale ministre svoje vlade na potvrdu. 

Kao savjetodavni organ služi predsjedniku države 
Državno* Vijeće, koje sačinjavaju Taoiseach (predsjednik 
vlade), Tanaiste (podpredsjednik vlade), predsjednk 
najvišeg suda, predsjednik apelacionog suda, predsjednik 
zastupničke kuće sabora, predsjednik senata, najviši dr- 
žavni odvjetnik, bivši predsjednici države i drugih naj- 
viših državnih služba te napokon 7 državnih vijećnika, 
koje imenuje predsjednik države. 

U Irskoj Republici je po ustavu zajamčena sloboda 
pojedinca. Posebno je zaštićena obitelj, pa svaki prijed- 
log zakona, koji bi išao za tim, da se omogući rastava 
braka, ustav unaprijed proglašuje protuustavnim. Dr- 
žava se ima brinuti, da majke ne budu prisiljene tražiti 
zarade izvan svoje kuće, pa da se mogu posvetiti obi- 
telji i svojoj djeci. Odgoju djece i mladeži mora država 
posvećivati posebnu skrb. (Tu su divno primijenjena 
načela katoličke Crkve o braku, obitelji i odgoju mla- 
deži, kako je to izraženo u papinskim enciklikama.) 

Glede vlasništva irski ustav proglašuje, da je pri- 
vatno vlasništvo osnovno načelo državnog života te ne 
smije nikakvim zakonom biti okrnjeno. 

Irski ustav priznaje potpunu vjersku slobodu svim 
vjeroispovijestima, koje su postojale u Irskoj u času, 
kad je ustav stupio na snagu. Ali »svetoj katoličkoj apo- 
stolskoj i rimskoj Crkvi, čuvarici vjere, koju ispovijeda 
velika većina irskog naroda«, dana je po ustavu 
prednost i posebni položaj, te je prema tome katolička 
vjera pod osobitom zaštitom države. 

Promjena se ustava može provesti samo, ako na to 
pristane narod pučkim glasovanjem (plebiscitom). 

Kao što irski ustav ima krasan i vrlo značajan uvod, 
u istom su mu duhu i na svršetku stavljene riječi: »Na 
slavu Božju i na čast Irske.« (»Do chum Gloire De agus 
Ondra na hEireann.«) 

* 

Tim je ustavom Irska provela svoju državnu samo- 
stalnost i nezavisnost do kraja. Irska je država ostala 
samo još po svom području nepotpuna, jer iako je ustav 
proglasio cijelu Irsku nerazdjeljivim narodnim područ- 
jem, državno je područje privremeno okrnjeno tim, što 
je Sjeverna Irska (Ulster) izuzeta ispod vlasti Irske Re- 
publike. 

Nikakva drugog ograničenja irske države taj ustav 

ne poznaje i ne priznaje. 

Engleski kralj nema s Irskom više ništa. Doduše on i 
danas još nosi i naslov »kralj Irske«, ali to nema nika- 
kva značenja te vrijedi po prilici isto toliko, koliko je 
vrijedilo austrijskim carevima, koji su sve do godine 
1918. nosili naslov jerusalemskoga kralja... 

Glede same veze Irske s Velikom Britanijom De Va- 
lera je izjavio, da je novi ustav napisan tako, kao da je 
Irska milijun milja udaljena od nje. Pa ipak nije Irska 
ni tim ustavom prekinula sve svoje odnose s britanskim 
carstvom. Jedan naime paragraf irskog ustava veli, da 
je irska vlada ovlaštena »sudjelovati u takvim među- 
narodnim skupinama država, s kojima je Irska već 
udružena ili će se udružiti u svrhu međunarodne surađ- 
Irska milijun milja udaljena od nje. Pa ipak nije Irska 
vlada nije istupila iz britanske svjetske zajednice (Bri- 
tish Commonwealth), a engleska je vlada dapače iza 
uveden ja novog irskog ustava poboljšala tijekom godine 
1938. svoje odnose s Irskom sklopivši s njom nove ugo- 
vore i oooustivši joj u svemu osim u pitanju Ulstera. 

No Irska se bez Ulstera ni kao samostalna republika 
nije smirila i ne će smiriti. To su već doskora dokazali 
događaji. De Valera je odmah, čim je novi irski ustav 
stupio na snagu, već u siječnju 1938. u pregovorima s 
engleskom vladom i kasnije u više navrata istakao zah- 
tjev za sjedinjenjem Ulstera s Irskom. Ulsterska je vla- 

da protiv tog zahtjeva prosvjedovala tim, što je u ve- 
ljači 1938. provela nove izbore za ulsterski sabor, u 
kojem su unionisti, t. j* protivnici sjedinjenja Ulstera s 
Irskom Republikom, dobili golemu većinu. To je imao 
biti konačni odgovor De Valeri. No kad je Engleska pri- 
pravljajući se na novi rat 26. svibnja 1939. uzakonila 
opću obvezu vojničke službe, Irci su u Irskoj Republici 
prosvjedovali protiv toga, da se taj zakon provede i u 
Ulsteru. I irski su se narodnjaci u Ulstru digli protiv 
tog zakona te predobili javno mnijenje i u Ulsteru za 
sebe. Engleska je pod tim pritiskom doista popustila, 
te je tako cijela Irska bar u tom postigla jedinstvo, da 
ne ratuje za Englesku. Uto su se stali po engleskim gra- 
dovima događati mnogi atentati, koje je IRA (irska re- 
publikanska armada) — zabranjena doduše u Irskoj od 
De Valerine vlade, ali ipak još donekle tajno organizi- 
rana pod svojim vođom Seanom Russellom — stala iz- 
vršivati, da Engleskoj dozove u pamet, kako još i po- 
sljednje neriješeno irsko pitanje, pitanje Ulstera, traži 
svoje rješenje. Što se više približavao rat između En- 
gleske i Njemačke, članovi su IRE sve češće izvršivali 
atentate, a nastavili su i iza početka rata. Engleska je 
vlada stala izgoniti nepoćudne Irce iz Engleske, zatva- 
rati ih, neke i strijeljati. Dolazilo je i do oštrih sukoba 
ondje, gdje u Engleskoj živi veće mnoštvo naseljenih 
Iraca. Dok se to događalo, irska se vlada dala na orga- 
niziranje sve jače vojske, koja sa 250.000 vojnika želi 
biti spremna za svaki slučaj, kao što u Ulsteru stoji 
spremno 150.000 oboružanih ulsterskih vojnika, na koje 
se oslanja Engleska. Zasad obje te vojske čuvaju Irsku, 
da ne bude uvučena u rat, a tko zna, ne će li ih iza toga 
zapasti zadaća, da riješe pitanje sjedinjenja Irske, taj 
konačni cilj, koji irski narod još želi i mora postići. 

lutanja i razočaranja 


Bio sam samo četiri dana u Dublinu. Za me su to 
bili dani neumornog lutanja i traženja, gdje li ću sve 
otkriti kakvih tragova irske prošlosti i upoznati koju 
značajku na licu^ irske sadašnjosti. Prokrstario sam irsku 
metropolu uzduž i poprijeko, propješačio pedesetak ki- 
lometara dublinskih ulica, zavirio u svaki zakutak, ku- 
da me je zaveo plan i vodič, kupljen za dva šilinga u 
Londonu, i zaustavljao se pred svakim spomen-mje- 
stom, koje mi je dozivalo u pamet koji momenat iz 
davnih i nedavnih irskih dana. Ne sjećam se, da sam u 
ikojem od deset evropskih prijestolnica, što sam ih do- 
sad prošao, s tolikom strastvenom radoznalošću tragao 
po stopama prošlosti, kao što sam to činio u irskom 
glavnom gradu. Ne otkrih tu divne monumentalnosti 
vječnoga Rima niti rafinirane zamamljivosti nalickanog 
Pariza niti bezdušne glomaznosti gramzljivog Londo- 
na: ono, što sam tu u Dublinu nalazio, bilo je, kao da 
listam po knjizi divnog romana, krvlju srca napisana, 
i u tom je tajna, koja me je toliko osvajala. 

Nisam se zaustavljao samo kod mrtvih spomenika 
prošlosti, nego sam s nadoznalošću gledao i život, u 
kojem su preda mnom izranjala pojedina lica iz one 
velegradske vreve, da privuku moju pažnju i da kažu 
koju svoju nijemu riječ k mome sabiranju dojmova o 
Irskoj. Moji đublinski dani bili su dani, u kojima je 
Irska bila sva u trajnoj ekstazi. Svakidanju sam Irsku 
tražio po pokrajnim dublinskim ulicama, gdje se siro- 
tinja zavukla u mrke kuće, u zaprljane odjeće i neve- 
sela lica- Tražio sam je po pristaništu, gdje su posta j- 
kivali radnici s rukama u džepovima razgovarajući u 
skupinama o brigama, što ih gomilaju dani bez posla. 
Tražio sam je među djecom, koja su lutala zapuštena po 
ulicama, među prodavačima novina, koji su me zausta- 
vljali po uglovima, među uljudnim stražarima i vojni- 
cima, koji su kao i svi drugi prolaznici s poštovanjem 

pozdravljali svakog svećenika, koga bi susretali, među 
pobožnim ženama, koje bi nasred ulice poklekle, kad 
bi ugledale biskupa, gdje prolazi. Postajkivao sam pred 
dućanima, koji su davali velegradski izgled glavnim 
ulicama, gurao se kroz mnoštvo svijeta, što je ispunjao 
veliki bazar, udešen po jednom londonskom uzoru, 
promatrao psihologiju kupaca i prodavača te za uspo- 
menu na Irsku kupio četkicu za zube njemačke proiz- 
vodnje i mali englesko-njemački riječnik za po šilinga, 
tiskan u Belgiji. Zalutao sam u jednu slastičarnu na čaj 
te se u njoj nisam pravo mogao ni odmoriti umoran od 
hoda cijeloga popodneva, nego me uslužne prodavačice 
brzo otpremiše, jer je već bilo 7 sati uveče, a u to doba 
se i usred ljeta i bez obzira na neobično mnoštvo stra- 
naca zatvaraju te vrste lokala. 

Jako irsko pivo, koje sam već prvi dan upoznao, 
nije me više mamilo u one zanimljive točionice, po ko- 
jima su ljudi stajali s čašama u ruci i razgovarali o 
onom, što nisam mogao razumjeti. Promatrao sam ih, 
kako kao u nekoj žurbi zamišljeno ulaze na širom 
otvorena vrata, postavljaju se uz tezgu, kimaju glavom 
onima, što toče, polažu novac na tezgu, pa se povlače 
s čašom u stranu, a kad su ispili, izlaze jednako u žurbi 
i jednako zamišljeni odlaze ulicom. Jesu li to bili isti 
oni, koji su posljednjeg mog dublinskog dana stupajući 
u euharistijskoj procesiji iz pola milijuna muških grla 
glasno molili krunicu i pjevali melankoličnu irsku 
himnu u čast svetom Patriku? Jesu li to oni isti, koji su 
disciplinirano izdržali sve teškoće nedavnih borba za 
irsko oslobođenje? Jesu li to oni radnici, za koje Du- 
blinac James Joyce veli, da oni čast Dublina ne će po- 
vući u kal ni za što na svijetu, ili se ubrajaju u red 
onih ljudi, za koje isti taj irski pisac, što mu Dublinča- 
ni spališe jednu knjigu, sarkastički veli, da su u svom 
lažnom patriotizmu spremni prodati svoju domovinu 
za četiri pence i još k tomu tada kleknuti i zahvaliti 
Bogu, što im je dao zemlju, koju mogu prodati? A za- 
što sam ja među tim licima, koja su se gubila u daljini 
smeđih dublinskih ulica, tražio i tipove, koje je iz du- 
bina irskog života preda me iznio u svojim strašnim 

romanima drugi jedan irski pisac, vječni lutalac i đo 
drskosti iskreni Liam 0 ’Flaherty? 

Na jedan roman toga pisca živo me je podsjetila ne- 
znatna zgoda, koja mi se desila jedne večeri u ulici 
Hawkins Street. Moglo je biti blizu 11 sati. Noć je već 
bila posve prekrila kuće i ulice. Imao sam još po sata 
vremena do odlaska parobroda, koji nas je vozio u na - 
še konačište na »Saturniju«. Htio sam još prije, nego li 
se uputim do pristaništa, napisati dopisnicu svojim dra- 
gima u domovinu. Tamo nasuprot kazališta RoyaI 
ugledam ^ poštanski sandučić, a u njegovoj je blizini bila 
i električna^ svjetiljka- Stanem ondje, da u rastrešenom 
svijetlu ulične svjetiljke napišem dopisnicu položenu 
na lisnicu, što sam je držao u ruci. Pišući nisam ni opa- 
zio, da su mi se približile dvije djevojke. Tek kad sta- 
doše preda mnom, pogledam ih. Jedna između njih ne- 
što mi reče. Nisam razumio. A nato se obje nasmijaše 
i odoše ogledavajući se prema meni. Dovršio sam dopi- 
snicu, bacio je u sandučić, ali dojam tog neobičnog su- 
sreta malo me smutio i s nekim razočaranjem nad noć- 
nim Dublinom požurio sam prema parobrodu. Živo 
se kod toga sjetih, kako je 0 ’Flaherty opisao sličan 
noćni susret jednog pijanog irskoga gorštaka s nekom 
djevojkom .iz Galwaya, susret, koji je rodio grijehom, 
ljubavlju, ljubomorom, umorstvom i samoubijstvom u 
mirnim valovima jednog dublinskoga kanala. To na- 
ličje irskoga glavnoga grada učinilo mi se mnogo nepoj- 
mljivijim, mnogo zagonetnijim od naličja drugih velikih 
gradova, koji — što je koji veći — to veće prljavštine 
kriju pod plaštem svojih blještavih ljepota. 

Dugo nisam mogao izbrisati iz svojih dublinskih doj- 
mova ono neko preneraženje, kojim je na me djelovao 
susret s one dvije djevojke. Ona, što mi je nešto rekla, 
bila je jedina Dublinčanka, koja me je uopće prva oslo- 
vila. Izazivački pogled, kojim je popratila ono dvije-tri 
izgovorene riječi, odao mi je nešto, što nisam nikako 
rnogao spojiti sa svojim pojmom o irskoj duši-. To je 
bilo prema svemu, u čemu sam nazrijevao, da čujem 
kucanje bila irskoga naroda, u tako silnoj opreci, te 
sam izgubivši kompas zalutao. Nešto kao da me iz za- 
čaranog idealnoga kruga, u kojem sam se onih dublin- 

skih dana kretao, bacilo na prljavu cestu, kojom ko- 
rača ljudska zbilja, obučena u dronjke. I kao da mi je 
ovaj grad, ova zemlja na usta one djevojke upravljala 
poziv, da se ne zaustavljam samo na onim stranicama u 
knjizi irskog života, koje su obrubljene zlatnim obru- 
bom, nego da polistam i dalje, gdje ću naići i na jače 
tragove onog elementa, koji i život idealne Irske veže 
s ostalim griješnim čovječanstvom. 

Promatrao sam odsad s većom pažnjom irski ženski 
svijet. Prolazeći večernjim korzom kroz O’Conellovu 
ulicu vidio sam elegantne vitke djevojke, gdje u vese- 
lom brbljanju puštaju očima, da pasu po struji pro- 
laznika. Ne vidjeh međutim u pogledu Irkinje ni traga 
onoj drskosti, kojom gleda Francuskinja, ni one sanji- 
vosti, koja počiva u očima Slovakinje, ni one upalji- 
vosti, koja izbija iz tamnih očiju Talijanke; nešto, što 
je između povučenosti i samosvijesti, između nepristu- 
pačnosti i prirođene želje za dopadljivošću, odražuje 
se iz cijelog bića mlade Irkinje. A i ono nešto isticanja 
individualne ženske draži niveliziralo se i stapalo u opće 
značajke skromnosti, kad sam pogledom nastojao obu- 
hvatiti golemo mnoštvo od stotine tisuća žena na po- 
božnosti irskih žena u Phoenix-par'ku. Tu je irska žena 
bila u svom pravom življu, tu je elementarnost irske 
ženske duše triumfirala neopisivim slavljem nad onim 
velegradskim sniživanjem ženskoga dostojanstva, koje 
se povlači po ulicama, po zabavama, po kinima i ple- 
snim dvoranama. 

Bio sam veoma iznenađen, kad sam u dublinskim 
novinama među ostalim čitao objavu, da se nakon za- 
vršetka međunarodnog euharistijskoga kongresa prire- 
đuje poseban kongresni ples pod pokroviteljstvom lorda 
mayora (načelnika) grada Dublina. Da je kod nas ikad 
itko došao na misao, da se u vezi s euharistijskim kon- 
gresom, pa makar bilo i nekoliko dana kasnije, kao što 
je to u Dublinu bilo, priredi i plesna zabava, ne znam, 
kako bi takav prošao. Bilo bi to shvaćeno kao blasfe- 
mija. A eto, što je kod nas, koji sigurno nismo pozna- 
tiji i priznatiji katolički narod od Iraca, nemoguće i 
pomisliti, to se u Irskoj provodi. Drugi krajevi — drugi 
običaji! Kongresni ples, kojega je čisti prihod bio na- 

mijenjen dublinskoj sirotinji, bio je naravski nada sve 
sjajna priredba, na kojoj se sabrala sva dublinska elita- 
A tu su u prvom redu žene imale prilike, da ljepotom, 
elegancijom, toaletama i drugim dražima, koje je pri- 
roda i civilizacija stavila u službu ženi, pokažu irsku 
ženu iz gradske sredine i u drugom svijetlu, nego sto 
smo je vidjeli na onoj golemoj poljani u Phoenix- 
parku. 

Jedne sam večeri na obali Liffeya žedan zašao u je- 
dan dućančić, u kojem se moglo dobiti slatkasto piće 
slično oranžadi. Međutim sam tu vidio i vrlo lijepe ba- 
nane, koje u Irskoj stoje samo trećinu od one cijene, 
kako se prodaju kod nas. Samo u Jerusalemu i u Jeri- 
honu naužio sam se više banana nego u Irskoj, gdje su 
mi svaki dan nadoknađivale bilo objed bilo večeru, jer 
mi je žao bilo gubiti sate, da odem radi hrane na »Sa- 
turniju« desetak kilometara daleko od Dublina, a kad 
mi je ondje hrana već bila plaćena, bilo mi je žao iz- 
nova trošiti za hranu u kakvoj dublinskoj restauraciji. 
I tako sam svoj želudac zavaravao bananama. Bio sam 
s tim zadovoljan, jer nisam od one vrste putnika, ko- 
jima je, kad su na putovanju, bitno, da se što bolje 
hrane. Dok sam se dakle i u tom dublinskom dućan- 
čiću hranio obrokom banana i gasio žeđu onim slatka- 
stim pićem, kojemu sam već zaboravio dublinsko ime, 
uđe u dućančić uz smijeh i čavrljanje desetak mladih 
djevojaka. Ispuniše cijelu onu stisnutu prostoriju. Od- 
mah sam pomislio, da mi se eto pruža zgoda, da svoja 
dosadanja opažanja o mladim Irkinjama opet ponešto 
nadopunim. Djevojke su odavale neobično raspolože- 
nje i živahnost. Neprestano su glasno i razigrano go- 
vorile. Međutim ubrzo sam opazio, da se teško spora- 
zumijevaju s prodavačem i prodavačicom* Pogledam 
bolje i oko mi zape na hrvatskoj trobojnici, koju su 
nosile na prsima: bile su to Holandeskinje, koje nisu 
mogle ništa pridonijeti tomu, da još bolje upoznam 
značajke Irkinje. 

Nisam vidio pijana Irca, ali znam, da to, što je u Ir- 
skoj proizvodnja alkohola najjača industrijska grana, 
nije ostalo bez utjecaja i na potrošnju alkohola u ir- 
skom narodu. Irski pisci umiju tako plastički opisati 

pijanca, da već i to odaje posebno shvaćanje za tu 
Noinu manu. za koju dobri poznavaoci Irske vele, da 
je i među čestitim Ircima našla prilično mnoštvo sljed- 
benika. I seljak i građanin prinose rado žrtve tom ze- 
maljskom idolu, koji omamljuje čovječju pamet i isti- 
skuje iz nje na časove brige, koje to nemilije navaljuju, 
što je čovjek u težim prilikama. A i to je bio sastavni 
dio engleske izrabljivačke politike u Irskoj, da je očaj- 
nom Ircu, kojemu oteše zemlju, jezik i slobodu, za 
utjehu pružan žeženi alkohol, ne bi li zaboravio svoj 
jad i tromo klonuo te postao nesposoban, da od oti- 
mača traži natrag ono, što je njegovo. Iako ni alkohol 
nije postigao, što nisu mogli ni mač ni druga paklena 
sredstva zatome tuđinske politike, ostadoše duboke 
rane na irskom narodnom tijelu kao ostaci kobne pro- 
šlosti. Među njima i sklonost k alkoholu. 

Ne ću nikad zaboraviti, kako je na me djelovalo, 
kad sam od jednog znanca, svećenika Poljaka, koji je 
već priie jednom bio u Irskoj, čuo jedan njegov doživ- 
ljaj kod nekog irskog župnika. Sjedjeli smo za vrijeme 
vožnje iz dublinske luke do »Saturnije« na parobrodu 
zajedno i razgovarali o doživljenim dojmovima i opa- 
žanjima toga dana. On mi je pričao, kako je toga dana 
bio na izletu u Glendaloughu, gdje se — 50 km južno 
od Dublina — nalazi najtipičnija stara irska kula i ču- 
va spomen na velikog irskog sveca sv. Kevina, a ja sam 
mu pričao svoje razočaranje prouzročeno čudnim su- 
sretom s onim dvjema dublinskim djevojkama. 

»Ne čudite se,« govorio mi je, »jer gdje je dobro naj- 
jače, tamo zlo crnje izgleda, nego što možda i jest. 
Tako sam se i ja jednom zgodom zaprepastio nad onim, 
što mi se desilo na nekom irskom župnom dvoru. Bilo 
je to prije ndkoliko godina. Putujući iz Amerike za- 
ustavio sam se u Dublinu, da malo upoznam Irsku, 
prema kojoj svi mi katolički narodi gojimo posebne 
simpatije radi njena dubokoga katolicizma, kojim je 
prožet sav irski narodni život. Nadao sam se tu mno- 
gočem naučiti. I naučio sam. Jednoga sam dana poho- 
dio nekog seoskog župnika, koji me je vrlo ljubazno 
primio i zadržao kod sebe kao gosta preko noći. Po- 
slije večere smo dugo sjedjeli i razgovarali. Bio je to 

vrlo razgovorljiv gospodin pedesetih godina: pričao mi 
je mnogo, a i rado je slušao, što sam mu ja kazivao. 
Razgovor je zbilja tekao ugodno, a tomu je dosta pri- 
donijela i dobra kapljica, koju je župnik marljivo lije- 
vao u čaše i još marljivi je sam praznio. Odmah ispo- 
četka mi je to bilo nekako čudno, što je župnik često 
nutkao, da pijemo. Kad je vidio, da ja pomanje guc- 
kam, nastojao me je nagovoriti, da jače potežem, ali 
videći, da mu to ne uspijeva, okanio se toga te je više 
pažnje posvećivao svojoj čaši- Dva sata iza večere bio 
je moj domaćina tako omamljen alkoholom, da je na- 
jedamput gotovo prestao govoriti, a na moje pripovije- 
danje samo kimao glavom, koju je morao i poduprijeti 
rukom, jer mu je naglo bila oteščala. Malo zatim spu- 
stio ju je posve na stol, te je tako zaspao. Bio sam za- 
prepašten. Ne ću vam govoriti o svojoj neprilici, pa 
koliko je muke trebalo, dok ga sat kasnije nisam pro- 
budio i otpremio u njegovu sobu. Saznao sam među- 
tim kasnije, da ta sklonost k piću nije rijetka pojava 
ni po drugim irskim župnim dvorovima. Pomalo je to 
već i neka tradicija. A ipak je irsko svećenstvo u dru- 
gom pogledu pravi uzor, kakvi na djelu treba da su 
službenici vjere. I sasvim je sigurno, da katolicizam ne 
bi u irskm narodu bio tolika snaga, kad mu svećenstvo 
ne bi davalo onu organizacijsku neslomivu čvrstoću, 
koju u Irskoj ima. Svećenici su morali izdržati najjače 
stoljetne nasrtaje engleskih zatirača i progonitelja ka- 
tolicizma. U tom su očeličili. Ali eto, gdje je dobro 
najjače, tamo i po koje zlo nastoji da se ugnijezdi, ne 
bi li dobru potamnilo sjaj i umanjilo pravu vrijed- 
nost . . .« 

Zamišljen gledao sam u tamnu morsku pučinu, po 
kojoj su se odbijali valovi od našeg parobroda prema 
irskoj obali. Nisam bio ni opazio, da smo u taj čas bili 
stigli do »Saturnije«. 

Te noći, iako vrlo umoran, nisam dugo mogao 
usnuti. I kad mi se san već posve bio došuljao, bilo mi 
je, kao da ga odbija i goni od mene ona dublinska ne- 
znana djevojka, te uz zavodljiv smiješak upire prstom 
u župnika, koji na stolu spava . . . 

DRAMA IRSKOG JEZIKA 


S mnogima sam se za svojih irskih dana susretao u 
Dublinu. I s Ircima i s ljudima s evropskoga kopna iz 
mnogih naroda. Svaki je od tih susreta mom doživlja- 
vanju Irske dodavao neki duševni začin. No najvećma 
me se dojmio susret s jednim Ircem, koji je sa mnom 
progovorio hrvatski. 

Bilo je to na sastanku hrvatske sekcije dublinskog 
svjetskog euharistijskoga kongresa. Nazočno je. bjlo 
osim nas Hrvata i drugih osoba. Kao tajnik sekcije že- 
lio sam znati, tko su sve bile te nepoznate osobe, te 
sam dao arak papira, da ide naokolo, s molbom, da bi 
se svaki na nj podpisao. Kako li sam se začudio,, kad 
sam u nizu podpisa našao i ovaj: »Sean O’Beirne, jedan 
irski učenik vašeg lijepog jezika-« Odmah sam pogledom 
zaokružio po nazočnima, da pronađem, koji li bi to 
Irac mogao biti, što zna hrvatski. Pogled mi zape na čo- 
vjeku pedesetih godina, nižega stasa, s oštrim profilom 
lica, koje je odavalo jakost volje i otvorenu srdačnost. 
U taj mah su nam se pogledi sreli. Razabrao sam, da se 
nisam prevario, jer se u tom pogledu krilo uzajamno 
nijemo razumijevanje. 

Poslije svršenog sastanka pristupio sam k nepoznatom 
Ircu. I doista progovorio mi je hrvatski, doduše ispre- 
lomljeno, s ponešto mučnim traženjem riječi, koje mi 
je nastojao reći, ali ipak hrvatski. 

»Gdje ste naučili hrvatski?« upitam. 

»Bio sam na putovanju u vašim krajevima,« odgo- 
vori mi. »Dva dana i u vašem lijepom Zagrebu. Vrlo 
oduševljen ljepotom vaše domovine vratio sam se kući. 
Još tamo sam nastojao malo naučiti hrvatski, a zatim 
sam kod kuće sam dalje učio i čitao, jer mi se Hrvatska 
i hrvatski jezik vrlo sviđa. Zato sam došao i na ovaj sa- 
stanak, da opet vidim i čujem Hrvate. I vrlo sam ve- 
seo . . .« 

»A ja se radujem, da sam vidio Irsku i Irce, jer smo 
mi Hrvati vama^ Ircima po sudbini, po težnjama i po 
idealima vrlo slični,« nadovežem. 

»Ali po jeziku smo vrlo, vrlo daleki. K tome vi Hr- 
vati niste doživjeli te sudbine kao mi Irci, koji smo pod 
tuđinskim pritiskom skoro ostali narod bez svog na- 
rodnog jezika,« on ce s melankoličnom zamišljenošću. 

Bilo mi je drago, da je taj Irac, koji je pokazao takvu 
sklonost prema hrvatskom jeziku, skrenuo razgovor na 
najveću katastrofu, koju je irski narod doživio tim, što 
je zatiracima Irske bilo uspjelo gotovo posve zatrti ir- 
ski jezik. O tom sam želio potanje čuti. 

# 

Već u prvo doba engleske vlasti nad Irskom stali su 
se Engk.zi naseljivati u Irskoj. No irski je narod imao 
toliko životne privlačivosti, te bi se Englezi, naseljeni u 
Irskoj, brzo asimilirali i pretvorili u Irce. To engleskim 
vlastodršcima nije išlo u račun. Zato su g- 1367. u ir- 
skom gradu Kilkenyju stvorili zakon, da se doseljeni 
Englezi ne smiju družiti s Ircima, ženiti s Irkinjama, dr- 
žati irske sluge niti govoriti irski. To je jasno otkrilo 
engleske planove, da Irsku angliziraju. Tim je bio uči- 
njen. prvi juriš na irski jezik, pa je otada engleska borba 
protiv irskog jezika trajala pet i po stoljeća. Kad su 
Englezi u 16. stoljeću otvorili borbu protiv katoličke 
v fere te ukinuli katoličke samostane u Irskoj, bio je to 
sudbonosan udarac za irski jezik, jer su samostani bili 
čuvari i rasadišta irske, kulture i irskog jezika. A kad je 
okrutni Cromvell pobio golemo mnoštvo Iraca i pooti- 
mao od njih gotovo svu obradivu zemlju, s engleskim 
gospodarima irskih oranica i pašnjaka irski je jezik po- 
stao jezik prezrene, progonjene, bespravne irske siro- 
tinje, pa kako se ona povlačila u nerodnije i brdoviti je 
krajeve prema irskom zapadu, tako je i irski jezik tu 
nalazio svoje utočište. Kao što je katolička Crkva bila u 
najteže doba glavni oslon irske narodnosti i cijelog op- 
stanka irskog naroda, tako je katolički svećenik bio 
^nji školovani čovjek, koji je irskom narodu — 
j kk° i e potajno mogao izvršivati svoju svećeničku 
s uzbu govorio na irskom jeziku. U 18. stoljeću je 

bivalo sve manje takvih Iraca, koji su uopće još govo- 
rili irski. Istočni dio Irske je zaboravljao svoj narodni 
jezik i usvajao engleski, koji je prodirao i prema zapadu. 
Kad su katolici krajem i8- stoljeća opet smjeli otvarati 
svoje škole, u njima se učilo na engleskom jeziku, jer su 
učitelji samo tim jezikom znali govoriti. 

Sve je to dovelo do toga, da je g. 1821. samo još tre- 
ćina Iraca govorila irski, g. 1815. samo još 22 posto, a 
g. 1871. je taj broj pao na 10 posto. Godine 1891. je bilo 
samo još 1 posto Iraca, koji su govorili jedino irski, a 
g. 1911. tek još 0*39 posto. Tako je užasna bila kata- 
strofa irskog narodnog jezika, te ga je bilo gotovo po- 
sve nestalo. Doduše g. 1911. bilo je još 12.9 posto 
Iiaca, koji su razumijevali irski, premda su se uglavnom 
služili engleskim jezikom, ali ti za održanje irskog je- 
zika nisu značili gotovo ništa. 

Svi irski borci za slobodu u 18. i 19. stoljeću borili su 
se samo za državopravnu samostalnost Irske, a kraj 
toga su zaboravljali na jezičnu i kulturnu samostalnost, 
koja je ipak temelj za stvaranje i održanje narodne i 
državne samostalnosti. Kad je konačno s Parnellovim 
padom cijela tadanja državopravna borba Irske bila 
zapala u bezmoćni minimalizam, to jest kad su politi- 
čari stali postavljati sve manji cilj irske narodne borbe, 
trgli su se neki irski rodoljubi i pogledali irskom pitanju 
na nepolitički sitnozor do dna. Tu su sa zaprepaštenjem 
opazili, da je irski narod gotovo ostao narod bez svog 
narodnog jezika. I sastadoše se g. 1893. trojica — kato- 
lički svećenik Eugen 0 ’Growney, protestantski sveuči- 
lišni profesor jezikoslovac dr Douglas Hyde i irski po- 
vjesničar profesor dr Eoin MacNeill — te doviknuše ir- 
skoj javnosti geslo: 

»Gan teanga, gan tir! Bez jezika, bez domovine!« 

Na prvi njihov poziv skupila se malena skupina ro- 
doljuba te osnovaše Gaelsku (Irsku) Ligu — Gaelic 
League, kojoj odrediše svrhu: gojiti irski jezik, irske 
nošnje, irske pjesme, irske plesove i uopće irsku na- 
rodnu umjetnost. Za predsjednika je toj Gaelskoj Ligi 
izabran dr Douglas Hyde, a za podpredsjednika dr 
Eoin MacNeill. Za godinu dana je Liga brojila već trista 
članova. S velikim su se zanosom stali priređivati teča- 

jevi, na kojima se učio irski jezik. No dok su inteligent- 
niji Irci tako stali prihvaćati zaboravljeni narodni je- 
zik, u narodu je on i dalje nazadovao i propadao. 

U tom^ dakle, da bude zaustavljeno nestajanje irskog 
jezika u širokim narodnim slojevima, Gaelska Liga nije 
imala uspjeha. Ali zato je imala velikog uspjeha, što je 
među irsku mlađu inteligenciju posijala misao, da na 
uskrsu irskog jezika treba osnivati cjelokupni i kulturni 
i politički uskrs irske slobode. I zaista je pod utjecajem 
te misli stao nicati cijeli novi irski pokret. Deset go- 
dina iza osnutka Gaelske Lige pokrenut je na irskom 
jeziku list »An Claidheamh Soluis« (»jMač sudbine«), 
kojemu je urednik postao Patrik Pearse. Godine 1906- 
osnovao je Artur Griffith novu političku stranku, kojoj 
je dao irsko ime Sinn Fein. Godine 1908. osnovao je 
Patrik Pearse školu na irskom narodnom jeziku: Sgoil 
Eanna.^ A godine 1913. organizaciju irskih dobrovoljaca. 

Značenje Gaelske Lige izvrsno je opisao Patrik Pearse 
u njezinu^glasilu 8. studenoga 1913. ovako: »Došao sam 
do zaključka, da je Gaelska Liga golema snaga i osjećam 
radost nad njom ... Ali mislim, da životno djelo, koje 
treba da bude ostvareno u novoj Irskoj, ne će biti pro- 
vedeno od same Gaelske Lige, nego od ljudi i pokreta, 
koji su potekli iz Gaelske Lige . . . Ona nije samo vje- 
trom pročistila korov, nije bila samo glas vapijućega: 
ona je bila prorok i više nego prorok. Ali ona nije me- 
sija.« Dakle iz Gaelske^ Lige su se očekivali oni, koji će 
biti narodni spasitelji irskog naroda. I došli su: Patrik 
Pearse kao preteča stojeći na čelu uskrsne revolucio- 
narne »vlade od pet dana« g. 1916. i zatim Eamon de 
Valera,. koji je tako prigrlio irski jezik, te je bio jedan 
od prvih, koji je i svoj obiteljski život osnovao na lju- 
bavi prema irskom jeziku (u njegovoj se kući govori 
samo irski),, a s irskim je jezikom stupio i pred London 
1 pred cijeli svijet za irsku državnu samostalnost. 

S.obnovom^ Slobodne Irske Države g. 1921. postao je 
irski, jezik državni jezik te je uveden i u škole i u sav 
javni život. No premda su na ulicama irskih gradova 
na prvome mjestu irski natpisi, uz njih su i engleski, 
premda se irski zakoni i naredbe na prvome mjestu 
proglasuju na irskom jeziku, odmah je iza tog i engleski 


tekst; premda se u školama uči irski jezik i neki se 
predmeti i predaju na njem, ipak je engleski ostao 
glavni pomoćni nastavni jezik, premda u irskim novi- 
nama vidimo uvodnike na irskom jeziku, ipak je glavni 
dio novina tiskan na engleskom jeziku. Poteškoće su 
dakle i borbe, da irski jezik opet prevlada u Irskoj, vrlo 
velik. Ali De Valerina ih Irska svladava. Irski jezik ulazi 
u irski narodni život opet kao glavni čimbenik narod- 
nog bivstvovanja. Irskim jezikom govori sve više irska 
mladež, na njem se stvara nova irska književnost. 

# 

Ta mi se drama irskog jezika otvarala pred očima, 
dok sam se radovao slušajući, kako mi Sean O’Beirne 
veliča ljepotu hrvatskog jezika. U njegovoj se duši oči- 
tovao instinktivan osjećaj simpatije prema onom, što 
je mom hrvatskom narodu najsvetije. A jednako je 
moja duša bila potresena nad tragedijom, koju je pro- 
živio jezik patničkog irskog naroda. 

Često se sjećam Seana O’Beirnea, dalekog irskog po- 
klonika ljepote hrvatskog jezika. Napisao je u irskim 
novinama i krasan osvrt na ovu moju knjigu, koja je 
uza svu beogradsku zapljenu došla u Irsku: De Valeri i 
njemu. I tu je dao oduška svojoj radosti, što je na hr- 
vatskom jeziku, njemu tako simpatičnom, njegova ir- 
ska domovina našla tumača njezinih boli i radosti, nje- 
zinih velikih petaka i uskrsa. 

Sjetio sam se tog susreta i razgovora o hrvatskom 
i irskom jeziku i onda, kad je irski jezik doživio simbo- 
ličan triumf tim, što je g- 1938. za prvog predsjednika 
Republike Irske izabran dr Douglas Hyde, irski jeziko- 
slovac i prvi predsjednik Gaelske Lige. Tom osamdeset- 
godišnjem starcu učenjaku, koji je život svoj posvetio 
irskom jeziku, dala je obnovljena nezavisna irska dr- 
žava najvišu čast prvog suverena, da tim jasno i glasno 
označi, kako je po uskrsu irskog jezika došao i uskrs 
irske državne samostalnosti. 

IRSKA KNJIŽEVNOST 


Iza grčke i latinske književnosti najstarija je u 
Evropi keltska kjiževnost. A od svih Kelta zauzima 
prvenstvo stara književnost Iraca, koja je bila vrlo 
bogata i potječe iz doba vrlo davno prije rođenja 
Kristova. 

Ta najstarija irska književnost , dok Irci još n : su bili 
prigrlili kršćanstvo, dijeli se uglavnom u tri skupine: u 
mitološku, junačku i feniansku. 

Mitološka irska književnost govori o 
irskim poganskim božanstvima i o provalama raznih 
naroda u Irsku. Irski junaci, koji sudjeluju u obrani 
od tih tuđinskih provala, često su potomci poganskih 
bogova i božica. Od tih irskih božanstva najistaknuti- 
ji su: Dagda, neke vrsti Zeus t. j. otac bogova, pa Da- 
na, majka bogova, zatim Ogma, božanstvo besmrtne 
mladosti, Brigita, božica pjesnika, i t. d. Iz te mitolo- 
ške irske književnosti saznajemo, kakvo su Irci u da- 
vnini imali društveno uređenje, kojemu je jedinica 
tuath, razdijeljena u društvene razrede: robove, zaro- 
bljene u ratovima, slobodne ljude, plemiće i kraljevsku 
obitelj. Obitelji slobodnih ljudi posjedovali su zemlju, 
koju su obrađivali, a sastajali su se na raznim vjerskim 
svečanostima, osobito na svetkovini vatre (Beltain) i 
svetkovini pokojnika (Samhain). Kralj je sazivao ple- 
miće na gozbe, kod kojih su pjesnici nastupali sa svo- 
jim pjesmama i harfisti sa svojom glazbom. 

Junačka stara irska književnost obra- 
đuje uglavnom dva velika lika, od kojih je jedan mu- 
škarac Cuchulain, a drugi žensko biće Deirdre. Ulster- 
s ki kralj Conor MacNessa dobio je kćer Deirdru, za 
koju su prorekli, da će njena ljepota upropastiti kra- 
ljevstvo njena oca. Kraljevi ratnici su tražili, da je ubi- 
ju, pa da se tako onemogući zlokobno proroštvo. Ali 
kralj, ju je dao odgajati daleko od svijeta. Deirdre se 
razvila u krasnu djevojku. Jednom je na ravnici vidjela 

mlade ratnike, kako se vježbaju u ratničkim igrama, 
te se zaljubila u jednog od njih, koji se zvao Naoise. 
Dan prije, nego što je kralj bio odlučio svoju kćer 
uvesti natrag u kraljevski dvor, ugrabio je Naoise sa 
svojom braćom Ainleom i Ardanom Deirdru i pobje- 
gao s njom u Škotsku. Tu su proživjeli sedam sretnih 
godina, a onda im je kralj Conor poslao svoje poslan- 
stvo, neka se vrate u Irsku, jer im je on sve oprostio. 
Ali kada su stigli u Irsku, odvedeni su u neku tvrđu, 
na koju je kralj Conor odmah izvršio juriš. U borbi, 
koja se razvila, poginuli su po redu Ainle, Ardan te 
na koncu i Naoise, a kraj njega pade mrtva i Deirdre, 
jer joj puče srce, kojom ga je ljubila. 

Drugi se veliki lik junačke irske književnosti Cuchu- 
lain pojavljuje u priči (sagi) »Fain B 6 Cuailgue« (»Usta- 
nak krava iz Cooleya«). U ratu, koji je Meva, kraljica 
Connachta, povela protiv Ulstera radi jednoga bika, 
Cuchulain je svake noći ubijao kraljičine vojnike. No 
na koncu je između obiju neprijateljskih vojska ugo- 
voreno, da će se Cuchualin svaki dan pobiti s jednim 
kraljičinim vojnikom. Sve ih je on svladao, a onda je 
kraljica Meva poslala protiv Cuchulaina njegova naj- 
boljeg prijtelja Ferdiada. Tri dana su se borili, a uveče 
bi se uvijek bratski izgrlili. No trećeg dana pade Fer- 
di ad mrtav, a Cuchulain mu odnese mrtvo tijelo plačući 
s bojišta 

U fenianskoj skupini (ciklusu) stare irske 
književnosti priča se, kako se Finn MacCool, jedan 
od ratnika kralja Cormaca MacArta, koji su se zvali 
Fianna, zaljubio u kraljevu kćer, ^ljepoticu Grainne. 
Kralj mu ju je doista obećao za ženu. No njeno se 
srce priklonilo mladiću Diarmuidu, s kojim je u pred- 
večerje vjenčanja pobjegla. Finn se dao u potjeru za 
ljubavnicima tražeći ih po cijelom irskom otoku, pa 
kad ih je našao, ubije Diarmuida, a Grainne mu se po- 
kori i postade njegova žena. 

Oisina je bio posljednji između ratnika, koji su se 
zvali Fianna. Kad su ti ratnici postali neposlušni svo- 
me kralju, vrhovni kralj Cairbre udari, na njih i svla- 
da ih. Oisina je lišen posve zemlje živio prema legen- 
di trista godina u uspomenama na prošla vremena. 

Sredovječna irska književnost razvila se iza pokršte- 
nja Iraca. Premda su u to doba obrađivani uglavnom 
kršćanski motivi, ipak je fenianska književnost o Finnu 
i Oisinu ostala u trajnoj predaji irskog naroda čak i 
do osamnaestog stoljeća. U tom su sredovječnom 
razdoblju irske književnosti posebno mjesto zauzi- 
male legende o irskim svecima. I od samih nekih 
irskih svetaca (na pr. od sv. Patrika, svetoga Colum- 
cilla, sv. Ite i drugih) sačuvane su neke pjesme. I neki 
kraljevi, kao kralj-biskup Cormac, i neke kraljice, kao 
na pr. kraljica Gormlai, istakli su se na polju pjesni- 
štva. Inače su glavnu riječ vodili pjesnici od zvanja. 
Mnoge su im pjesme sačuvane u pučkoj predaji. Dr Dou- 
glas Hyde, kasniji prvi predsjednik Irske Republike, 
skupio ih je i izdao velik broj u zbirci »Ljubavne pje- 
sme iz Connachta«, Fienrik Morris pjesme iz Ulstera, a 
tako i drugi sabirači iz raznih krajeva Irske. 

Sa zamiranjem irskog jezika pod nasilnom engles- 
kom vladavinom pomalo je nestajalo i književnosti 
na irskom jeziku. Još je ima u 17. i nešto u 18. stolje- 
ću. Tu se ističu osobito pjesnici MacCuarta iz Ulstera, 
(yRahilly iz Munstera, Carolan iz srednje Irske, zatim 
iz Kerryja Eoghan Ruadh O’Sullivan, koji je umro za 
vrijeme velikog irskoga glada sredinom 19. stoljeća, 
I pjesnik Raftery je umro 1835. godine. 

Kao klasike irske književnosti iz 17. stoljeća treba 
istaći ljetopisca i povjesničara Keatinga (1570. do 1610.), 
prirodoslovca MacFirbisa, zatim se amo još ubraja Mi- 
chael 0 ’Clery, životopisac Hugha ODonnela. 

Irska književnost na engleskom jeziku — anglo-irska 
književnost — stala se javljati u osamnaestom sto- 
ljeću te se kroz 19. i 20. stoljeće dovinula velikog raz- 
maha i sjaja. Mimoilazimo one pisce, koji su doduše 
porijeklom iz Irske, ali su se svojim stvaranjem posve 
uklopili u englesku književnost te za irsku nemaju zna- 
čenja. Takvi su Oscar Wilde, Bernard Shaw i drugi. 

t U 18. stoljeću istakli su se među prvim angloirskim 
Piscima Jonathan Swift (1 667. do 1745.)? pisac sla- 
vnih »Gulliverovih putovanja«, pa Laurence Sterne 

/ 17I , do 1768.), veliki irski humoristički pisac, t Oli- 
ver Goldsmith (1728. do 1774 ;). pjesnik čuvenog 
pjesničkog djela »The Deserted Village« (»Napušteno 

tC ^Prvi veliki irski pjesnik 19. stoljeća bio jeJThomas 
Moore (1779. do 1852.). Njegova neobična lirska 
osjećajnost učinila ga je najmilijim i najpopularnijim 
pjesnikom u irskom narodu. Njegove »Irske melodi- 
je« ušle su tako u narod, da se i danas svuda pjevaju. 
Thomas Moore je prvi irski pjesnik, čiju smo jednu 
pjesmu dobili u hrvatskom prijevodu. Preveo ju je 
August Šenoa i objelodanio u »Vijencu« g. 1874. Od 
ostalih djela Mooreovih omiljela je njegova »Lalla 
Rookh«, a napisao je i »Povijest Irske«. . 

I majka Oskara Wildea bila je priznata irska pje- 
snikinja pod pjesničkim imenom S p e r a n z a. 

Suvremenik Mooreov bio je 1 James Clarence Man- 
gan (1803. do 1849.), kojega neki drže jednim od naj- 
genijalnijih irskih pjesnika. Divne su _ mu pjesnička 
djela «Dark Rosaleen«, »Siberie«, »Bezimeni« ltd. Rra 
san je njegov pjesnički jezik, pun glazbe. 

Thomas Daviš (1814. do 1845.) bio je pjesnik 
žarke duše i velikog poleta, te njegove »Pjesme 1 ese- 
ji« zauzimaju odlično mjesto u irskoj književnosti. INo 
davši se na politiku kao osnivač mladoirskog pokreta 

zapustao je pjesništvo. . . v c i n , 

U tu skupinu irskih pjesnika idu jos Samuel r er- 
gu s o n, koji je pjevao stihove pune težine i cesto hla 
dne, te William Allingham, koji se proslavio 

slatkim elegijama. , . .. 

Među irskim pripovjedačima 19. stoljeća javila se 
Maria Edgeworth (1767. do 1843-), koja je u svo- 
jim djelima obrađivala moralnu bijedu Irske. Pisala jč 
pripovijesti za odrasle i za djecu. . - 

Joseph She riđan (umro 1873.) bio je jedan ođ 
najslavnijih irskih novelista. # # 

Samuel Lover (i797- do 1868.) napisao je vrlo po- 
pularni roman »Rory O’More«, u kojem je obradio 
dogođaje iz doba, kad ie Volfe Tone koncem 18. sto- 
ljeća spremao s pomoću Francuske ustanak u Irskoj- 
(Taj je roman izašao godine 1938- u hrvatskom pnje- 

vodu u časopisu »Obitelj«.) Drugo je njegovo čuveno 
književno djelo »Handy Andy«. Bio je na glasu i kao 
minijaturni portretist (sitnoslikar). 

Charles James Lever (1806. do 1872.) napisao je 
romane »Harry Lorrequer« i »Charles 0’Malley«, koji 
su sjajne slike irskog života. Umro je u Trstu. 

Justin M c C a r t h y (1830. do 1912.), novinar i 
političar, koji se istakao kao vođa antiparnelista, bio 
je i dobar novelist. 

A. Sheehan (rođen godine 1852.) bio je vrlo po- 
pularan pripovjedač, čija su djela rado čitana i daleko 
izvan Irske. Pisao je romane iz svećeničkog života, od 
kojih su »Moj novi kapelan« i »Luka Delmege« izašli 
i u hrvatskom prijevodu, a i drugi — »Šaljiv dnevnik 
jednog župnika«, »Keltske i saksonske duše«, >$Geof~ 
froy Austin«, »Šahovski uspjeh« — prevedeni su na 
razne evropske jezike. 

Najslavnija književna imena novije irske književno- 
sti na engleskom jeziku jesu George Moore, William 
Butler Yeats, John Millington Synge, Lady Gregory, 
James Joyce i Liam 0 ’Flaherty. 

George Moore (1853. do 1933.) napisao je prvi 
svoj roman godine 1888. »Ispovijest jednog mladog čo- 
vjeka« pod utjecajem Emila Zole. Tako su i neki dalj- 
nji njegovi romani odavali . sklonost k ‘naturalizmu, od 
kojega se pomalo odklanjao te se priklanjao irskom 
preporodu. Osobito su mu slavni postali romani »Radi 
i moli« te »Zemaljska i nebeska ljubav«. U nekim je 
svojim djelima obradio sklonost nekih engleskih kru- 
gova prema katolicizmu. Za svjetskog je rata napisao 
roman o Kristu »The Book Kerith«. Pisao je i drame, 
eseje i pjesme. 

Willjam Buttler Yeats (čitaj: Jits) jedan je od naj- 
većih irskih pisaca uopće. Rodio se 13. lipnja 186$. u 
Dublinu, a umro 28. siječnja 1939. u Francuskoj. Bio 
je si n slikara J. B. Yeatsa, a djed mu je bio protestant- 
ski pastor. Naginjao je misticizmu te je u irskim puč- 
™ prijama nalazio prvo svoje književno nadahnuće. 
Godine. 1893. izdao je knjigu irskih pučkih priča 
»Keltski sumrak« (»The Celtic Twilight«). Premda je 
Pisao i pripovijesti i novele (na pr. »John Sheman«, 

»The Wanderings of Oisin« itd.), Yeats je najjači kao 
lirski pjesnik i kao pisac drama, te je udario temelj 
posebnoj vrsti drame, t. zv. keltske drame. Godine 
1892. objelodanio je drame »Grofica Katica« (»The 
Countess Cothleen«) i »Zemlja čežnje moga srca« 
{»The Land of Heart’s Desire«), pa kad su te drame 
u Dublinu bile izvedene, doživjele su golem uspjeh. 
Vrlo uspjele su mu i kasnije drame »Zasjenjene vode«, 
»Kraljev ulazak«, »Zlatni šljem«, »The Deirdre«, vjer- 
ska drama »Uskrsnuće« i dr. Pred smrt je objelodanio 
drame »The Herme’s Egg« i »Purgatory«. Godine 
1923. bio je nagrađen Nobelovom nagradom, godine 
1931. podijelilo mu je oksfordsko sveučilište književni 
doktorat, a godine 1934. dobio je od grada Frankfurta 
Goetheovu plaketu. U vrijeme irskih borba protiv 
Engleske istakao se kao irski rodoljub te je godine 
1922. bi imenovan za senatora u prvi senat Slobodne 
Irske Države. 

John Millington Sy nge je također bio dobar dram- 
ski pisac, pa je osobito njegova drama »Jahači na mo- 
ru« postala obljubljena. Njegove su još drame »Ženid- 
ba jednoga kotlokrpe«, »Bunar Svetaca« i dr. 

. Lady Gregory bavila se isprva pisanjem s podru- 
čja narodopisnog života zapadne Irske. Yeats ju je 
nagovorio, neka piše i drame. I doista je napisala vrlo 
uspješnih dramskih djela, većinom u jednome činu, 
koje su vrlo obljubljene. Najpopularnija je njena dra- 
ma »Vrata tamnice«. 

Devedesetih je godina prošlog stoljeća u Dublinu 
osnovano kazalište, koje je pod imenom Abbey Thea- 
tre postalo vrlo čuveno, te su se u njemu od početka 
u; prvom redu izvodila djela irskih pisaca Yeatsa,' 
Syngea 5< Lady Gregory i drugih. Među irskim dram- 
skim piscima proslavili su se još T. C. Murray (nje- 
gova »Jesen ia vatra« prikazivala se baš u dane mog 
boravka u Dublinu u Abbey Theatre), Lennox Ro- 
binson, Brinsley Macnamara, John Ervine te osobito 
Sean 0 ’Casey, koji je svojim tragikomedijama iznio 
jadni, prljavi život dublinske sirotinje, a najviše se pro- 
slavio dramom »Plug i zvijezde«. 

James Joyce (čitaj: Džojs) rodio se godine 1882. 
Premda je prva njegova knjiga, što ju je izdao godine 
1907., bila zbirka pjesama, ipak je glavno područje 
P 1S( ~a novela i roman. Čuven je njegov roman 
»Slika mladog umjetnika« (»A Portrait of the Artist 
as a oung Man«, 1912.), u kojem je opisao svoju 
mladost, zatim jos vise knjiga njegovih pripovijesti 
»Dublinci (»Dubliners«, 1914.), pa i s dramom »Pro- 
gnanici« (»Exiles«, 1918.) pobudio je pozornost No 
najviSe se pročuo po svijetu svojim glavnim djelom 
»UUysses« (1922.) koje je neobičnošću svog sadržaja i 
obradbe izazvao književne rasprave kao malo koje 
drugo svjetsko književno djelo. Tu se pisac izruguje 
svemu, cegagod se dotakne, pa i svom vlastitom irskom 
narodu 1 irskoj borbi za slobodu. Zato je to djelo u 
Ir skoj zabranjeno. Joyce je napisao još neke vrsti pje- 
sničku šetnju po rijeci Liffey, koja teče kroz Dublin 
pod naslovom »Anna Livia Plurabella«. 

Liam O’F 1 a h e r t y je opet svoje vrsti pisac, koji u 
svojim ^ romanima (»Laurence Gilhooley«, »Noć poslije 
izdajničkog djela«, »Prokleto zlato« itd.) opisuje dušev- 
no stanje onih, koji nose na duši velik grijeh. 

Između ostalih, koji Irskoj služe na -polju književno- 
sti engleskim jezikom, još treba spomenuti tri pjesni- 
ka. To su: G. W. Russell (pjesnički mu je podpis 
A. E.), naklonjen obožavanju prirode, James S t e p - 
1 e - n * S> 1 Jega zovu kraljem mašte, i Padraic C o 1 u m, 
koji je krasno opjevao skroman i jednostavan život, ka- 
kvim se odlikuje sva Irska. Colum je napustio Irsku, 
otišao u Ameriku te i ondje pjeva o svojoj domovini, 
za kojom ne prestaje čeznuti. 

* 

Pokret za obnovu irskog jezika, započet godine 
} osnutkom Gaelske Lige, urodio je preporodom 
npzevnosti na irskom jeziku. Stali su se javljati opet 
lrs k J pisci, da pišu knjige na svom narodnom jeziku. 

J a vi° se kanonik O’L e a r y sa svojim romanom 
»^eadna«, u kojem je opisao doba vlasti Danaca u Ir- 

skoj. Tim je pokazao drugima, kako se može na irskom 
jeziku književno stvarati. 

Padraic Mac P i a r a i s (irsko ime Patrika Pearsea), 
predsjednik vlade uskrsnog ustanka, napisao je lije- 
pim, lakim irskim jezikom priče za djecu »Josagdn«, 
»Majka« itd., koje imadu čaroban (mistički) sadržaj. 

Padraic O’C o n a i r e napisao je roman o uskrsnoj 
revoluciji iz godine 1916. pod naslovom »Sedam krje- 
posti ustanka« (»Seacht m Buadh an Eirghe Amach«), 
On mnogo putuje te opisuje svoje dojmove pod na- 
slovom »Stablo i grane« (»An Craun Goagada«), »Usta 
samoće« (»Beal an Maignis«), »Progonstvo« (»Deo- 
raidheacht«), »Prvi kamen« (»Ah Chead Chloch«) itd. 
Njegove se pripovijesti prevode i na strane jezike. 

Seumas Mac Grianna napisao je romane 
»Moje dvije Rozalije« (»Mo dha Roisin«), »Zlatni 
dvor« (»Cuisletin Our«) i mnoge priče iz svog rodno- 
ga kraja Donegala (Gaeltacht). — Njegov brat S e o- 
samh Mac Grianna pisac je romana »Eoghan 
Ruadh O’Neill« iz prošlosti Irske. Djelo je napisao 
živim i snažnim načinom pripovijedanja. Uz to piše 
pripovijesti iz života svoga kraja. 

Tomas O’C r i o m p h a i n n je s Blasketskog otoč- 
ja, gdje Irska najdalje zadire na zapadu u Atlantski 
ocean. Vrlo je zanimljiva njegova knjiga »Otočani« 
(»An tOileanach«), gdje opisuje ribarski život. Još 
veću književnu vrijednost ima njegovo djelo »Razgo- 
vor na otoku« (»Allagar na nlnise«). 

S Blasketskog otočja je i Maurice O’S u 1 1 i v a n, 
čija knjiga »Dvadeset godina mladosti« (»Tiche Blian 
ag Fas«) u krasnoj jednostavnosti opisuje život ribara 
na zabitnom otoku. To je tako uspjelo književno dje- . 
lo, da je prevedeno' i na engleski i na neke druge jezike. 

Sean O’R u a d h i a i n opisao je u knjizi »Padraig 
Mhaire Bhan« (»Patrik Bijele Marije«) vjerno život 
seliaka u kraju Mayo. 

Uz te se pisce, koji obnavljaju irsku književnost na 
irskom jeziku, javlja sve više njih, koji nastoje oboga- 
titi i uskrsli narodni književni jezik i umnožiti broj 
vrijednih književnih djela na čast irskoj književnosti 
i ponos slobodnom irskom narodu. 

IRSKA UMJETNOST 


Arheološka istraživanja su dokazala, da je u doba 
prije Krista, kad je na jugoistoku Evrope nikla i zavla- 
dala grčka kultura, taj ideal kasnijega kulturnoga na- 
pretka cijele Evrope, bila na krajnjem evropskom sjeve- 
rozapadu, na malom irskom otoku razvijena kultura i 
civilizacija, koja je nadvisivala sve, što je tada naš kon- 
tinent izvan područja grčke kulture imao. A kad je toj 
kulturi u 5. stoljeću iza Krista zaprijetila opasnost od 
razaračkih provala tuđinskih osvajača, prigrlila je Irska 
kršćanstvo instinktivno tražeći najjače uporište za svoje 
samoodržanje. I našla ga je. Pod utjecajem kršćanstva 
nastupilo je tada razdoblje novog nagloga kulturnog 
procvata Irske, koji je bio tako snažan, te je ta mala 
zemlja postala rasadište kulturnih tekovina i za mnoge 
druge bliže i dalje krajeve Evrope. I s pravom je danas 
Irac ponosan, da je irska kultura starija od engleske, ko- 
ja ju je nastojala zatrti, u čemu ie bila gotovo i uspjela. 
Ali Irac joj se u posljednji čas ipak istrgnuo i tražeći 
danas povratak vlastitoj, samostalnoj -kulturi s pono- 
som pokazuje na sačuvana djela davne svoje sjajne 
kulturne prošlosti. Pred njima s udivljenjem staje sva- 
ki, koga put nanese u one irske strane. 

Najstariji i najslavniji dokumenat irske umjetnosti 
jest knjiga, koja je pod imenom TheBook of Kell* 
(Kellska knjiga) poznata daleko izvan Irske. To je 
evanđelistar, koji sadrži sva četiri evanđelja napisana 
latinski, ali je napisan umjetnički tako sjajno i urešen 
s tako divnim slikarijama, da mu u tom nema premca 
na svijetu* Nastao je između 650. do 690. godine, dakle 
prije našeg Splitskog evanđelistava, koji potječe iz 
osmog stoljeća. Nalazio se krasno ukoričen u crkvi u 
irskom gradu Kellsu, pa odatle mu i ime. Godine 1661. 
došao je radi svoje velike vrijednosti u vlasništvo pro- 
testantskog dublinskog sveučilišta Trinity College, gdje 
se u knjižnici u posebnom staklenom spremištu nalazi 

i danas. Početne stranice svakog evanđelja te inicijali 
svakoga poglavlja ukrašeni su tako minuciozno izrađe- 
ni slikama i u tako divnim bojama, da pisac Joyce sav 
zanesen veli: »Kakve je imao oči i kakav alat onaj, tko 
je to izradio, ne mogu nikako shvatiti. To je zaista 
knjiga, koja od sviju knjiga na svijetu zaslužuje najveće 
udivljenje.« Zaista kad promatraš pojedinu stranicu te 
knjige, koja opseže 339 stranica, moraš se diviti, koliko 
je rada, vremena i strpljivosti trebalo, da se samo takva 
jedna jedina stranica izradi. Englezi su tu Kellsku knji- 
gu reproducirali i umnožili te je postavljaju kao umje- 
tnički uzor onima, koji se bave proučavanjem umjet- 


nosti. 

No The Book of Kells, iako je najstarija i najljepša, 
nije jedina stara knjiga te vrsti u Irskoj. U ono su dav- 
no doba irski umjetnici veoma razvili umjetničko izra- 
đivanje takvih knjiga tako, te su stvorili u tom i pose- 
ban svoj umjetnički slog. Iako je taj slog posve irski, 
krivo je nazivan u stranom svijetu anglosaskim, a do 
tog je krivog naziva došlo tako, što su mnogi irski 
umjetnici takve knjige izrađivali i u anglosaskim (engle- 
skim) krajevima, pa su mnogi anglosaski rukopisi ukra- 
šeni irskim ukrasima. U Irskoj je iza Kellske knjige 
umjetnički i po starini najvrijednija The Book of 
Armagh (knjiga iz Armagha), koja je nastala godine 
807., a u njoj je njen prepisivač zabilježio, da je prepi- 
sana po knjizi, koju je sam sv. Patrik svojom rukom 
napisao. Ljepotom umjetničke izradbe te finoćom i bo- 
gastvom ukrasnih slikari ja ta knjiga na nekim stranica- 
ma dapače nadvisuje i samu Kellsku knjigu. I ta je knji- 
ga u knjižnici dublinskog protestantskog sveučilišta, a 
isto tako i The Book of Durrow, treća u nizu . 
tih starih divot-knjiga irske slikarske umjetnosti iz se- 
dmog do devetog stoljeća. Ima takvih irskih starih 
umjetnički izrađenih knjiga cijeli niz (na pr. The Book 
of Mac Durnan, The Stowe Missal itd.), a sve su sjajni 
dokazi o velikom umjetničkom smislu i ukusu te o vi- 
sokoj kulturi stare Irske prije 11. stoljeća. 

Irski kaligrafski stil u izrađivanju takvih knjiga ra- 
širio se po irskim misonarma i na evropski kontinent 
te je tu prevladao osobito u četrnaestom i petnaestom 

stoljeću. Primjeraka te irske umjetnosti ima do danas 
sačuvanih još u Engleskoj, Francuskoj, Njemačkoj i 
Italiji. 

Ni staro irsko kiparstvo nije mnogo zaostalo za tim 
davnim remek-djelima irskih slikarskih i kaligrafskih 
umjetnika. Najljepše to dokazuju takozvani irski 
križevi (The Irish Cross), od kojih su neki najtipi- 
čniji sačuvani u Droghedi, gradu 45 km sjeverno od 
Dublina, zatim u Kellsu i drugdje. To su golemi nad- 
grobni spomenici. Jedan je u Droghedi na primjer pre- 
ko 8 m visok, a jedan u Monasterboiceu dapače 9 me- 
tara- Neobičan je oblik tih kamenih križeva s karakte- 
rist čnim krugom, koji spaja prečke križa, i sa značaj- 
nim pletenicama kao ukrasima. Po cijelom su takvom 
križu uklesane razne figure, koje prikazuju prizore iz 
Starog i Novog Zavjeta, iz muke Kristove, posljednjega 
suda itd. U svemu ima na takvom starom kamenom 
irskom križu u Droghedi 124 razna uklesana lika, koji 
prikazuju ujedno, kakva je bila nošnja, oružje i oruđe 
u Irskoj tamo prije tisuću godina. Za križeve u Dro- 
ghedi ustanovljeno je naime, da su izrađeni početkom 
desetoga stoljeća, dakle u doba, kad je Hrvatskom vla- 
dao knez Tomislav, kasnije prvi kralj hrvatski. Već to, 
što ti irski križevi svojom tisućgodišnjom starošću pod- 
sjećaju na doba, koje je i za nas Hrvate tako slavno, 
budi u hrvatskoga gledaoca posebno čuvstvo strahopo- 
čitanja. Na groblju u Droghedi stoje još tri takva križa 
prkoseći već cijeli milenij nevremenu i drugim teškim 
nepogodama, koje pohodiše Irsku. Tu je pred tisuću go- 
dina bio samostan Monasterboice, u kojem je od 891. do 
924. bio opat Muiredach, čovjek s velikim umjetničkim 
smislom, koji je našao izvrsnog' umjetnika i dao mu za- 
misao za izradbu tih križeva. Umjetnička izradba nekih 
ukrasa pokazuje utjecaj Kellske knjige. Uklesane slike na 
tim križevima imali su svrhu zorno prikazati događaje 
iz Svetoga Pisma onima, koji nisu znali čitati. Neke sli- 
ke podsjećaju na pojedine postaje križnoga puta, koji se 
razvio tek od trinaestoga stoljeća- Vjerojatno je, da su 
propovjednici često kod tih križeva propovijedali po- 
kazujući vjernicima, koji su se poredali unaokolo, za 

vrijeme propovijedi radi zornijeg razumijevanja poje- 
dine prizore uklesane u križu. Po svoj su prilici likovi i 
prizori na tim križevima bili izrađeni i u bojama, koje 
je vrijeme kasnije izbrisalo. Pored irskih okrugilh kula 
ti nam se irski križevi, kojih ima u cijeloj Irskoj 45 još 
sačuvanih, danas čine upravo kao neki simboli Irske, 
koja poput tih divnih spomenika stoji neslomljena, po- 
nosna i vjerna tisućugodišnjoj svojoj prošlosti. 

Dva stoljeća iza tih kamenih irskih križeva izrađen 
je iz kovine križ, koji je najljepši primjer davne irske 
umjetnosti te vrste. To je The Cross of Cong 
(Križ iz Conga), koji je g. 1123. dao od umjetnika O* 
Hechana izraditi irski kralj Turlough O’Conor, da u 
njem bude pohranjen komadićak Kristova križa, koji je 
u to vrijeme bio donesen iz Svete Zemlje, te da se ta 
sveta relikvija u tom križu može u procesiji nositi. 
Križ je visok oko 67 cm, a krakovi mu sežu 37 cm u ši- 
rinu. Izrađen je iz bakra i ukrašen umecima iz zlatne 
bronce. U sredini je poveći kristal, iza kojega je bila ona 
relikvija sv. križa, a unaokolo umetak iz suhoga zlata- 
Cijeli križ je fino izrađen s umjetničkim ornamentima, 
koji su tako ukusno komplicirani, da bi ih teško bilo 
nacrtati i na papiru, a koliko je tek umjetničke vještine 
trebalo, da se izvedu u kovini! Danas se to remek-djelo 
stare irske umjetnosti nalazi u Narodnom muzeju u 
Dublinu- Za mog boravka u Irskoj nošen je taj slavni 
irski križ na čelu svečane euharistijske procesije. 

Druga i još mnogo starija irska umjetnina iz kovine 
jest kalež iz Ardagha (The Ardagh Chalice), 
koji se tako zove, jer su ga našli u blizini grada Ar- 
dagha. Potječe iz druge polovine devetoga stoljeća te je 
jedini primjerak keltskoga tipa kaleža, što je do danas 
sačuvan. Neobičan je njegov oblik i vrlo su lijepi ukrasi 
na njem. Za te se ukrase misli, da ih je izradila sestra 
kralja Turlougha O’Conora, jer je i njeno ime ugravira- 
no. Kalež je izrađen iz mješavine bakra i srebra, ukra- 
šen zlatom, emailom, jantarom i kristalom. Nestalo mu 
je traga g. 1125 za jedne normanske pljačke, te je na- 
đen tek g. 1868. Sad je u dublinskom muzeju. 

U istom se muzeju nalazi i zvono sv. Patrika, kojs 
smo za dublinskih euharistijskih svečanosti čuli zvoniti 

kod službe Božje u Phoenix-parku i kojim se prema 
predaji služio još sam apostol Irske. Našao ga je na nje- 
govu grobu sv. Columcill (521. — 5 97-). To zvonce, 
koje Irci čuvaju kao narodnu svetinju, pohranjeno je u 
brončanoj škrinjici, koju je u dvanaestom stoljeću dao 
izraditi jedan irski kralj. Ta je škrinjica također jedno 
od najljepših u nizu starih irskih metalnih umjetničkih 
djela. Zanimljiva izradba (na svakoj strani s drukčijim 
značajnim ukrasima) daje ovoj škrinji za zvono 
s'v. Patrika pravo umjetničko obilježje, te je zaista 
dostojno spremište za relikviju, prema kojoj irski na- 
rod goji toliko poštovanje. 

I iz najstarijeg irskoga graditeljstva sačuvani su do 
danas karakteristični spomenici. Najstariji primjeri jesu 
oratoriji, u kojima su živjeli irski sveci. Tako je čuven 
Gallerov oratorij u Kerryju u obliku prevrnute 
lađe, pa onda t. zv. kuhinja s v- Kevina u Glen- 
daloughu s okruglim tornjem. Te primitivne građevine 
potječu iz doba, prije nego što su Irci počeli graditi 
svoje značajne okrugle kule. No pravi dragulj 
cijele stare irske graditeljske umjetnosti jest prekrasna 
Cormacova ‘kapelica (Cormac’s Chapel), podi- 
gnutoj na Cashelskoj pećini (Roch of Cashel). Sagradio 
ju je godine 1127., biskup-kralj Cormac Mac Carthy, te 
ju je posvetio sedam godina kasnije. 

To su eto sačuvani primjeri irske davne klasične 
umjetnosti. I onom, tko nije vidio Irske, otvaraju ti 
primjeri pogled u njenu kulturnu prošlost tamo prije 
tisuću godina. A onom, tko je imao sreću vidjeti tu ne- 
običnu zemlju, ti su umjetnički spomenici davne irske 
kulture vidljiv dokaz, da. Irska ima pravo na onaj po- 
nos, kojim se ona ističe, kad je govor o njenoj davnoj 
i slavnoj kulturnoj prošlosti. 

• 

Irska umjetnost novijeg doba razvila se pod engles- 
kim i općim evropskim utjecajem. Osobito irski slikari 
i kipari traže vezu s ostalom Evropom u stvaranju 
svoje umjetnosti. Njihova djela su ušla u Narodnu Ga- 
leriju, osnovanu g. 1884., i u Galeriju moderne umjet- 
nosti, osnovanu g. 1907., (obje u Dublinu), kao što se 
tu nalaze i mnoga djela slavnih svjetskih umjetnika. 

U irskom slikarstvu ističu se snagom svoje 
umjetnosti osobito Nathaniel Home, Sir John Lavery, 
Sir William Open (njegova slika »Mlada Irska« prika- 
zuje slavnu Grace Gifford, koja se iza uskrsne bune g. 
1916. vjenčala s mladim Plunkettom sat prije, nego što 
je on bio kao buntovnik ustrijeljen), zatim Jack Yeats, 
Sean Keating, Gerald Festus Kelly, Charles Shannon, 
Sean O’Sullivan, Maurice Mac Gonigal, Estella Salo- 
mons, Leo Whelan, Michael Mac Liammoir, Colm O’ 
Loughlin i drugi. U njihovim djelima irska duša kistom 
progovara i prava je šteta, što su izvan Irske ostala go- 
tovo nepoznata. 

Na djela irskoga kiparstva nailazio sam kod po- 
jedinih spomenika, podignutih u čast irskih velikana. 
Tako je krasan Grattanov spomenik pred zgradom ne- 
kadanjeg irskog parlamenta izradio John Henry Foley, 
koji se 24* svibnja 1818. rodio u Dublinu, a 27. kolo- 
voza 1874. umro u Londonu. On je zamislio i započeo 
izrađivati i O’Connellov spomenik, koji stoji na po- 
četku dublinske O’Connellove ulice, ali ga je tu smrt 
prekinula u polovici posla, pa je taj spomenik g. 1882. 
svršio Brock. Uz Foleya načinio je kipar Chantrey 
drugi Grattanov kip, koji je smješten u dublinskom City 
Hallu, gdje je i kip McCarthyja od kipara Foote. Kipar 
Farrel izradio je spomenik Smitha O’Brienna, poprsje 
kardinala Newmanna, kip kardinala Cullena i druge. 
Svojim kiparskim djelima proslavili su se još Gaudens 
(Parnellov spomenik), Mary Redmond, Hogan i drugi. 
Neki drže Hogana najvećim kiparom Irske uopće te is- 
tiču njegov kip Daniela O’Connella u dublinskom City 
Hallu i »Preobraženje« dublinskoj crkvi sv. Andrije. 

* 

Tragajući po umjetničkoj Irskoj osjećao sam, kako je 
sve, što sam o njoi za svojih dublinskih dana saznao, 
bilo ispretrgano i nepotpuno. I videći, kako mi vrijeme 
brže izmiče, nego što mi je bilo potrebno, da se bolje 
snađem u divnom umjetničkom stvaranju davne i da- 
našnje Irske, mogao sam samo rezignirano reći: »Mo- 
rat ću opet doći . . .« 


IRSKA HARFA 


Kad mi je prvi irski novac došao u ruke, s rado- 
znalošću sam ga prevrtao u ruci, odgonetao njegov 
irski natpis i sam sebe pitao, što znači slika harfe na 
njem. Nikad još ne vidjeh novca, na kojem bi se na- 
lazilo kakvo glazbalo. 

»To je grb Slobodne Irske Države,« protumači mi 
jedan Ime, kojega sam o tom zapitao, a ja još više zi- 
nuh od čuda, sto se eto našla i jedna država na svijetu, 
koja ne meće u svoj grb ni lavova ni mačeva ni dru- 
gih bojovnih znakova, nego glazbalo, simbol najveće 
miroljubivosti i tankoćutnosti. I k tome još harfu, 
koja među svim glazbalima, što postoje, ima posebnu 
ulogu, da svojim zvucima budi osjećaje uzvišenosti i 
dočarava čare legendarnih davnina. 

I nehotice sam se u duhu prenio u doba starog 
Egipta, gdje je harfa bila glavno uporište njihove 
glazbene kulture* i odakle su je Izraelci donijeli u svoju 
domovinu, da uz nju kralj David ispjeva svoje divne 
psalme. I spomenuh se, kako su rimski ljetopisci zapi- 
sali, da je u Jeruzalemu prigodom njegova razorenja 
bilo do 40 tisuća harfista. 

»Još više ih je bilo kod nas u Irskoj«, govorio mi je 
onaj Irac, s kojim sam se bio upustio u razgovor, »sve 
tamo do sedamnaestoga stoljeća. U svakoj ste je irskoj 
kući mogli naći. Uz njenu pratnju pjevale su se irske 
pjesme i junačke legende o slavnoj irskoj prošlosti. 
Harfa je upravo postala simbol te irske davnine, koja 
je Ircu iskrsavala pred dušom na svaki zvuk njenih 
žica. Irski su bardi s harfom obilazili zemljom i pje- 
vali svoje pjesme, a ti bardi bili su tamo na koncu 
staroga i u prvim stoljećima srednjega vijeka u Irskoj 
glavni stup tadanje irske svijesti. Tako je harfa postala 
simbolom naše narodne svijesti. To značenje harfe naj- 
bolje je shvatio nasilni tlačitelj Irske Oliver Cromwell, 
koji je za svoga krvavog pohoda u Irsku sredinom 17. 

stoljeća iskalio svoj protuirski bijes nesamo na stotina- 
ma tisuća ubijenih Iraca, nego i na irskoj harfi odre- 
divši, da se porazbije i uništi svuda, gdjegod je njego- 
vi vojnici nađu. Irska pogibija pod Cromwellom obi- 
lježena je istrijebljenjem harfe iz svake irske kuće. 
Tim, što je harfa bila vezana uz najcrnije dane irske 
narodne tragedije, postala je ona simbol naše slobode, 
pa kad je uskrsla Slobodna Država Irska, dospjela je 
harfa u njezin grb . . .« 

Irac zastade časak, da odmah zatim nastavi: 

»Mi smo Irci od davnine poznati kao glazbeni na- 
rod. To su dokazali naši bardi. A kad su Anglosasi za- 
vladali Irskom, zapisao je njihov ljetopisac Gerald 
Borry koncem 12. stoljeća, da kod nijednog naroda 
nije opazio toliko dara za glazbu kao kod irskoga, te 
je upravo oduševljeno opisao irsko pjevanje uz pratnju 
harfe. I Dante kaže, da je harfa donesena u Italiju iz 
Irske, gdje su Irci nesamo svuda svirali u nju, nego 
su je i mnogo proizvodili te pomalo proširili po svoj 
zapadnoj Evropi. Za križarskih vojni su križari iz Ir- 
ske nosili sa sobom i harfu te njome i svojom pjes- 
mom zanosili križare iz drugih naroda. Razumijete li 
sada, što je nama Ircima harfa i zašto je ušla u naš grb?« 

Razumio sam. 

Sa zanimanjem sam još saznao, da su i keltske gajde, 
kojima se Škoti toliko ističu, zapravo prenesene iz Irske 
u Škotsku, ali i u Irskoj su ostale sve do danas oblju- 
bljeno glazbalo. 

A kad sam na svom lutanju po Dublinu zašao u 
Balfeovu ulicu (Balfe Street), otkrio sam, da se tu u 
kući br. 10. rodio najveći irski skladatelj Michael Wil- 
liam Balfe 15. svibnja 1808. Skladao je mnogo raznih 
glazbenih djela, među njima 21 operu, od kojih mu je 
»Ciganka« (»The Bohemian Girl«), skladana godine 
1843., bila najuspjelija. Prošao je svu Evropu, te su mu 
se djela izvodila u Beču, Berlinu, Petrograđu i drugdje. 
Umro je 20. listopada 1870. 

Za Balfeom su došli drugi na polju irske glazbene 
umjetnosti, koja se pod simbolom harfe razvija, a mi o 
njoj gotovo ništa ne znamo. 

IRKINJA I RUSKINJA 


Turgenjev mi je prije dva decenija bio najmiliji pi- 
sac. Naizmjence sam čitao njegve romane i svirao sen- 
timentalne Čajkovskijeve »Pjesme bez riječi« te umi- 
šljao sebi, da mi je uspjelo zaviriti u rusku dušu. A prvi 
Rus, kojega sam uopće vidio, bio je neki ratni zarob- 
ljenik, koji je služio kao sluga u mom selu i kojega je 
za prevrata u nogu pogodilo prvo tane, kad je na brzu 
ruku stvorena seoska garda stala razgoniti pljačkaše. 
Još danas mi je žao toga Rusa, kad ga se sjetim, jer nije 
zaslužio one puščane kugle, koja mu uostalom nije bila 
ni namijenjena. Ne znam, što je s njim dalje bilo. Sud- 
bina takvog socijalno nezamjetljivog pojedinca gubi se 
u onom neizmjerju jada, u kojem su milijuni ruskih 
izbjeglica, gonjeni crvenim bičem iz vlastite domovine, 
poplavili krajeve, kuda ih nije mogao doseći bijes cr- 
venih progonitelja. .Napustiše dobroćudnu svoju maću- 
šku Rusiju i utekoše se pd okrilje čangrizave maćuhe 
Evrope. Svoju samosvijesnu Volgu, o .kojoj po svim 
zakutcima evropskih gradova pjevaju tako čeznutljivu 
pjesmu, zamijeniše Savom, Dunavom, Vltavom, La- 
bom, Seineom, ali im Volge nijedna nije mogla nado- 
knaditi. Rodna zemlja je nenadoknadiva. U njoj druk- 
čije sja sunce, melodiozni je šume rijeke, zvučnije odje- 
kuje pjesma po ravnicama i gorama, intimnijim dahom 
diše svaka ona gruda, po kojoj stupaš. 

»Kako je teško nama Rusima, kojih nas dva ili tri 
milijuna sada luta po svijetu bez domovine! A kako je 
tek onom deset puta većem broju Iraca, koje je sud- 
bina, slična našoj, porazbacala prošlog stoljeća po svim 
kontinentima! Nas je jedna pedesetina ruskoga naroda 
u progonstvu, a irskoga naroda samo je jedna osmina 
ostala na rođenoj grudi! . . .« 

Tužno, očajno, potresno zvučale su te riječi, što ih 
je izgovorila mlada Ruskinja u kući bivšeg irskog pod- 
kralja, gdje nas je predzadnje naše dublinske večeri ne- 

količinu Hrvata počastila ugodnim časovima razgovora 
jedna Irkinja. Mlada Ruskinja, koju također zateko- 
smo tu, bila je katolička konvertitkinja i prijateljica te 
Irkinje.' Boravila je dugo u Beču, prošla dobar dio za- 
padne Evrope i zaustavila se od nekog vremena u Ir- 
skoj* Iz razgovora sam imao dojam, da je u irskom ka- 
tolicizmu tražila onu proćućenost, onu filozofiju vjer- 
skog života, koja bi odgovarala dubokoj religioznoj 
osjećajnosti ruske duše. 

»Velika je vjera u irskom narodu. Ali po mom shva- 
ćanju nije dosta duboka. Ona je srasla s narodnim ži- 
votom, ona je oblikovala narodno raspoloženje, ona je 
ogradila irsku dušu neprolomivim utvrdama, ali sve mi 
se to čini nekako previše vanjski, premalo proćućeno. 
Nedjeljom ići u crkvu drži Irac svojom narodnom duž- 
nošću, pa nije pravi Irac, tko bi to propustio. Ali čim 
izađe iz crkve, spreman je ogriješiti se i o najglavnije 
vjerske zapovijedi. Ići će na pričest, ali odmah zatim 
ne će se ustručavati i ubiti političkog protivnika . . .« 

Govorila je polagano, kao da po raznim kutovima 
svoje duše tek sabire ono, što hoće da kaže. Govor kao 
da joj je bio sastavljen iz samih isprelomljenih riječi. 
A svaka ta riječ kao da se teško otkidala od jezika, te 
su tromo, umorno stizale jedna drugu* Bilo mi je to 
prvi put, da sam ovako izbliza mogao slušati i proma- 
trati jednu Ruskinju, a ipak mi se činilo, da . je. već 
davno poznam. Kao da se jedan tipični ženski lik iz 
ne-znam-kojeg ruskog romana pojavio preda mnom te 
me prenio u moje prve sveučilištarske dane, kad sam 
se s njima najradije družio i u njihovoj sentimentalnoj, 
ali iskrenoj i dubokoj osjećajnosti nalazio toliko srod- 
nosti svom vlastitom tadanjem duševnom raspoloženju. 

Naša domaćica Irkinja, koja je i sama dio svog vi- 
jeka proživjela u Rusiji, shvaćala je psihu svoje ruske 
prijateljice sigurno bolje od naše dvojice temperament- 
nih Dubrovčana, što su gotovo zapanjeno, pratili njene 
riječi, nošene valovitom dinamikom i zastirane kao ve- 
lom neke umornosti, ali taknuta u dno. svoje jrske 
duše nije mogla a da ne reagira na Ruskinjina opažanja 
o Ircima: 


216 


»Vjera je dar Božji dan ljudima. Što je komu u ži- 
votu teže, to mu je taj dar kao pomoć s neba bliži. 
Nije dakle čudo, da je toliko iskušavani irski narod bio 
nadaren milošću vjere više, nego mnogi drugi narodi. 
Bog ne da, da propadne onaj, tko se u svojoj nevolji u 
Nj uzda. Tako ni irski narod nije propao. Održalo ga 
je ono obilje vjere, koje mu je Bog dao. Ali Irac je uza 
svu tu jaku vjeru ostao čovjek, a čovječji elemenat 
obilježen je nažalost toliko grijehom, da je za oslobo- 
đenje od toga zla potrebna intervencija samog Sina 
Božjega. Možda je baš kod onih, koji su vjeri najbliži, 
najodaniji, opasnost od grijeha najveća. Što je svijetlo 
veće, i sjena je jača* Kod griješnika često ni ne zapa- 
žamo pojedinih njegovih grijeha, ma koliko bili vid- 
ljivi, ali kod čovjka, kojega držimo krjeposnim, i naj- 
manja se pogrješka jako ističe. Iako je Irska prozvana 
Otokom Svetaca, ne živu u njoj sami sveci. Vjera je u 
irskom narodu najjača socijalna snaga, irska je narodna 
cjelokupnost prodahnuta jakim vjerskim dahom, a što 
se pojedinaca tiče, individualna je stvar, da li će tko 
navali grijeha manje ili više podleći i da li će griješnik 
uistinu postati krjepostan čovjek . . .« 

Dubokim misaonim shvaćanjem vjere odisale su ri- 
ječi Irkinje, kadgod se razgovor te večeri dotakao tog 
predmeta. Osjećaj, koji je Ruskinji bio ishodištem, kad 
je pomišljala na vjeru, stupio je kod Irkinje ponešto u 
pozadinu. Njih su obje prožete proživljenim katoliciz- 
mom, pa ipak je u tom kod njih razlika: Irkinja je ka- 
tolikinja po irskoj tradiciji, baštinjenoj od majke Ir- 
kinje, te je njen katolicizam sastavni dio njena bića, 
kroza nj kao kroz prizmu prolazi svaka njena, misao 
i svaki osjećaj; njena ruska prijateljica naprotiv po- 
stala je katolikinja iza jednog duševnog sloma vlastitog 
naroda, priklonila se katolicizmu kao^. najjačoj zaštiti 
pred okrutnošću životne zbilje, potražila u njem pu- 
ninu višeg smisla života, nakon što je osjetila onu go- 
lemu vjersku prazninu ruske duše, u kojoj je našao 
tako udobno mjesto boljševizam, pa kolikogod je taj 
njen katolicizam logičan, jasan, iskren, snažan, velik, 
on je nakalamljen na deblo jednog mentaliteta, za koji 

bi trebali cijeli vjekovi, da postane onako nerazdruživ 
od katolicizma, kao što je to kod irskog mentaliteta. 

»Irskoj je vjeru sačuvala žena. Irska majka zadojila 
je djecu svoju katoličkim duhom. Ona je učinila, da 
je irska vjera, kako veliki engleski katolički pisac Che- 
sterton kaže, tako poetična, tako popularna i da je 
Irac osjeća sastavnim dijelom svoga doma- A kad vjera 
vlada u kuci, tada dolazi do izražaja i u javnom, dr- 
žavnom životu. Irska je državna politika nesamo for- 
malno katolički orijentirana, nego njome provejava i 
posve katolički duh. Osobito otkako je na čelo Irske 
stupio De Valera. I kod njega se pokazalo, što znači 
irska majka, koja je Irskoj dala sina oslobodioca, sina, 
koji i kao glava države pristupa svaki dan k svetoj pri- 
česti. Koliko ima Evropa još takvih državnika na čelu 
državnih vlada? . . .« 

Ruskinja je šutjela i zamišljeno slušala. Velike su joj 
se oči od časa na čas tiho podizale, da se onda opet 
spuste i zagledaju preda se. Vidjelo joj se na licu, kako 
se napreže, da svakoj izrečenoj misli zagleda do dna. 
A kad bi opet prihvatila riječ, zvučalo je to, kao da 
na njena usta govori iz velike daljine neko biće, koje 
ne vidimo, nego samo čujemo. 

Ne znam, zašto sam se u taj čas sjetio jednog Rusa, 
koji je prije pol stoljeća završio svoj život u Irskoj- 
Bio je to obraćenik Vasilij Pečerin, koji je pod nasil- 
nim režimom cara Nikole I. napustio Rusiju i u velikoj 
bijedi lutao po Švicarskoj, Belgiji i Francuskoj zanoseći 
se sredinom prošloga stoljeća radikalnim socijalnim 
idejama. A kad je u njima doživio razočaranje, po- 
tražio je, kako sam piše, utočište u katoličkoj Crkvi, 
postao redovnik i svećenik. Ali desetak godina ka- 
snije istupio je iz reda, otišao u Irsku i ondje proživio 
pune 23 godine do svoje smrti. Bio je svećenik, ali to 
ga nije smetalo, da je godine 1870. pozdravio parišku 
komunu. Njegova duševna nesređenost bila je velik iz- 
vor njegova nezadovoljstva. Ostao je katolik i sveće- 
nik do smrti, iako se vidjelo, da ni tu nije našao pra- 
vog mira svojoj duši. I možda je za nj sreća bila, da se 
sklonuo baš u Irsku . . • 

Sjetivši se tog čuvenog Rusa želio sam, da i na nj 
skrenem razgovor. Nije bilo prilike, jer je razgovor 
tekao tako zanimljivo, da mi je bilo žao prekinuit taj 
njegov tok. Bilo je govora o pitanju komunizma u Ir- 
skoj, koji, iako ga ima kao i u svim drugim zemljama, 
gdje ima bijede, čini se, među irskim proletarijatom 
baš radi snage irskoga katolicizma nema većeg uspjeha. 
Razglabali smo irske socijalne prilike, koje su zaista 
teže nego u ikojoj drugoj zapadnoevropskoj državi. 

»Socijalni program De Valerine vlade krasno je iz- 
nio ministar financija Sean MacToel: ,Naše je soci- 
jalno stanovište izraženo u propovijedi na gori. Progla- 
šujemo za jednu od prvih dužnosti kršćanske vlade, da 
gladne nahrani, gole zaodjene, beskućnicima dade krov 
nad glavom i sve učini, kako bi puk imao ono, što mu 
treba, da održi svoje obitelji. Zavjerili smo se, da ćemo 
ostvariti kršćanski socijalni program, na kojem ćemo 
izgraditi državu i narod tako, da će nam na tom zavi- 
djeti cijela Evropa/ S takvim stanovištem svoje vlade, 
koja dbvršuje oslobodilačko djelo irskog naroda, Irska 
može zaista gledati u sretnu budućnost,« Irkinja će. 

U razgovoru je došla riječ i na irske biskupe. 

»Irski su biskupi za vrijeme oslobodilačke borbe ir- 
skog naroda u više mahova isticali prava Irske. Ali bilo 
je također, kad Su dolazili u sukob s irskim revolucio- 
narnim pokretom. Uskraćivali su sakramente onima, koji 
su protivnike ubijali, i udarali* druge crkvene kazne, koje 
su revolucionarci teško osjećali. No irski su borci znali, 
da Crkva po vječnom zadatku svome mora raditi za 
mir i ljubav, pa i ako se radi o neprijatelju. Irac je tako 
prožet katoličkim duhom, da je to stanovište svojih bi- 
skupa shvatio. I čim je bila dovršena krvava obrana 
Irske od tlačitelja, zazvonila su zvona mira na svim 
irskim crkvama, a irski su borci kleknuli pred svoje 
biskupe i svećenike, da im iskažu svoju sinovsku oda- 
nost. I svaki predsjednik irske vlade smatra jednom od 
prvih svojih časnih dužnosti, da ide u Rim te se pokloni 
vrhovnom Ocu Kršćanstva . . .« 

Bilo je, kao da sva Irska pliva u veličanstvenoj zvo- 
njavi. I shvatio sam veliku tajnu Otoka Svetaca. 

HIMNA SV. PATRIKA 


Dublin je 26- lipnja 1932. bio milijunski grad. Kad 
se ono nepregledno mnoštvo dohrlivši sa svih strana 
Irske sleglo na onaj četvorni kilometar čistine u 
Phoenix Parku, gdje se služila posljednja kongresna 
svečana misa, pa kad se kod podizanja javio najprije 
zvuk majestetičnih fanfara, a onda cilik tisućupetsto- 
godišnjeg zvonca sv. Patrika, samo si vidio, kako se 
ono živo ljudsko klasje na toj Božjoj poljani kao usta- 
lasano dahom s neba sagnulo prema zemlji, i u svetoj 
tišini, koja je prirodu pretvarala u komadić raja, oda- 
valo poklon Kruhu Kralja Kraljeva, načinjenu od pše- 
nice iz Kafarnauma, gdje je taj Kruh čovječanstvu^prvi 
put bio obećan. A kad se iza mise iz stotina zvučnika 
javio glas Namjesnika Kralja Kraljeva progovorivši iz 
Vatikana po radiju izravnu očinsku riječ svojoj' Irskoj, 
koja ga je na koljenima slušala kao glas s drugoga svi- 
jeta, bila je iluzija o stapanju vremenitosti i vječnosti 
u duši onoga, tko je to vidio, potpuna. 

Vidio je to i G. K. Chesterton, jedan od onih, koji 
su slavu suvremene engleske književnosti svojim pe- 
rom ponijeli cijelim svijetom i koji je kao Englez da- 
našnjoj Irskoj ono, što je Irac Bernard Shaw Engleskoj. 
Bio je ondje među nama, koji smo dohrlili, da u te 
veličanstvene časove srca drugih naroda svijeta zdru- 
žimo sa srcem irskoga naroda. Kao pojedinac imao je 
Chesterton možda jedini od cijelog onog ostalog mi- 
lijuna, u kojem je sam tu iščezavao, razlog svpje vrste, 
što je došao amo. Irskoj on zahvaljuje svoj duševni 
preporod. Bio je anglikanac, a Irska mu je otvorila oči, 
da malo bolje zagleda u katolicizam i u njemu nađe 
istinu. Za vrijeme naime englesko-irskoga oslobodilač- 
kog rata od g. 1919* do 1921. bio je on jedan od prvih 
Engleza, koji se usudio javno stati na stranu Irske. A 
kad je Irska pobijedila, on je g. 1922. postao katolik 
i ujedno jedan od intelektualnih stupova engleskoga 

katolicizma. Da nije bilo Irske, tko zna, da li bi on bio 
postao katolik. I baš zato je on u svom pjesničkom 
zanosu i u te svečane časove gledao Irsku kao u ne- 
kom mesijanskom sjaiu. Bacivši pogled po zemlji, činilo 
mu se, kao da je Dublin postao neki glavni grad svi- 
jeta: nađoše se tu predstavnici sviju rasa i sviju kon- 
tinenata. A podigavši pogled malo više, učini mu se 
sve ono veličanstvo, što se bilo po Dublinu i po kon- 
gresnoj poljani Phoenix Parka razastrlo do nogu Bo- 
žj h, kao san o sudnjem danu. I sve to, što se onih dani 
zbivalo na zabačenom tlu Irske, isporedio je s među- 
narodnom konferencijom, koja se istih dana održavala 
u Laussanne-i: u ostvarivauju prave sloge među naro- 
dima. Dublin je zapravo izvršivao ulogu Lausanne, a 
Lausanne je bila Babel, u kojem se pomrsiše jezici, te 
jedni druge nisu više mogli razumjeti . . . 

Mi smo se u Dublinu svi razumijevali. Razumjeli 
smo tek sada zapravo i Irsku i neki neopisivo topli 
osjećaj prelijevao nam se srcem, kad smo stupajući u 
procesiji, što se iz Phoenix Parka razlijevala kao neiz- 
mjerna struja lave kroz ulice Dublina prema O’Con- 
nellovu mostu, slušali završetak himne sv. Patrika: 


Blagoslovi i brani uvijek 
drugu našu rodnu zemlju, 
gdje list djeteline i sad cvate, 
kao dok si ti na zemlji bio. 


I naša srca, kolikogod mi lutali, 
do vijeka će plamtjeti 
za Boga i svetog Patrika 
i našu dragu domovinu . . . 


To je pjevala Irska, s kojom smo nedaleko spome- 
nika velikog O’Connella klečeći u predvečerje toga dana 
primili posljednji kongresni blagoslov. To je pjevala 
Irska, kad smo se o ponoći opiastali od Dublina, koji 
je plivajući u moru svijetla i reflektora sav bio u eks- 
tazi. I jeka te divne himne, na kojoj mogu svi narodi 
zavidjeti Irskoj, dopirala je do nas, kad je »Saturnia« 
zaplivala Irskim morem u tamnu noć noseći nas sa 
Otoka Svetaca prema domovini. A jeka njezina prati 
me i sve dosad, gdje se posljednjim potezima pera 
opraštam od onakve Irske, kakvu sam je tada vidio i 
upoznao. I siguran sam, da će jeka te himne apostola 
Irske biti ona, koja će me prva pozdraviti, ako mi još 
kada bude dano, da stupim na obale Zelenog Otoka . . . 

